
Câteva îndrumări pentru cititor 


La examenul de bacalaureat, se 
de literatură română. Candidatul t 
timp limitat (20 de minute), Si sã- 
a parcurs materia cu seriozitate. 
subiecte de dificultate diferită: unu 


poate lua o notă frumoasă la proba orală 
rebuie să trateze două subiecte, într-un 
i convingă pe profesorii din comisie că 
Fiecare bilet de examen conține două 


I mai greu, altul mai usor, unul care cere 
mai multă informatie, altul care necesită o prezentare mai restrânsă. Ambele 


subiecte sunt obligatorii si nu fac parte din materia aceluiași an școlar. De 
pildă, un bilet de examen poate conține două subiecte de genul: 


1. Caracterizati personajul titular din romanul 
Enigma Otiliei de G. Călinescu 


2. Enumerati și explicati trei trăsături ale stilului științific 


În general, pe un un bilet sunt cuprinse probleme legate de două opere 
diferite ca gen literar: un roman si un text liric; prezentarea unei idei din 
critica literară studiată si o caracterizare de personaj; de expus deznodă- 
mântul unei comedii și de comentat câteva versuri (transcrise pe bilet, sau 
indicate vag, în genul: comentaţi primele strofe din poezia Rugăciune de 
O. Goga). 

Programa stabilită de minister pentru examenul de bacalaureat (1999) 
selectează teme cunoscute şi autori reprezentativi pentru literatura română; 
în cartea de față, propunem mai multe subiecte a căror parcurgere sperăm 
să contribuie la o recapitulare eficientă. 

Ca şi pentru anul 1998, am creat aici un model de tratare a subiectului, 
în două variante: una succintă, prin notarea ideilor esenţiale, pentru elevii 
care vor să facă o rapidă recapitulare a cunoștințelor, și alta dezvoltată, 
pentru acei elevi care fie nu știu să-şi organizeze cunoştinţele, fie nu sunt 
inspirați, în această perioadă de tensiune intelectuală. 

Modelele acestea vor să dovedească de 
de netratat. 


Multe dintre subiectele tratate aici pot fi date și la proba scrisă (Căli- 
nescu, Slavici, Rebreanu, Preda etc.), de aceea le-am tratat mai amănunţit, 
într-o variantă amplă. Am ținut cont și de elevii care au de susținut un 
examen de literatură română la facultate si, chiar dacă aici nu este cuprinsă 

decât materia pentru bacalaureat, am insistat pe acele informaţii esențiale 
pentru orice tip de examen, 

Acolo unde subiectul pretinde o abordare stilistică a textului, am 
reamintit în treacăt, de multe ori între paranteze, noțiunile de teoria 
literaturii studiate în primul an de liceu. Am înglobat în tratarea fiecărui 
subiect şi bibliografia critică prevăzută de programă. 

Sper ca această carte să vă fie de folos. DOINA RUSTI 


Nu uitaţi! 

e Biletul cu subiectele de examen pentru proba orală poate fi schimbat, 
dar aceasta înseamnă pierderea a DOUĂ puncte din nota finală. 

e Timpul de gândire acordat fiecărui candidat înainte de a prezenta 
subiectele în fata comisiei este de 20 de minute. 

e Biletul de examen si ciorna SEMNATA se predau profesorilor examina- 
tori imediat dupa raspuns. 
Nota obţinută vi se trece imediat în fișa individuală. 
Proba orală a examenului de bacalaureat are caracter public; familia sau 
prietenii pot asista în timp ce raspundeti. 

A: 


1. Stilurile limbii române 


a) Explicati noţiunea de stil si prezentati succint stilurile 


functionale ale limbii 


Pe scurt: 


e Stilul sau limbajul reprezintă modul particular de exprimare al unui 
individ sau al unui grup social. 


e Limba naţională cuprinde un mod oral de comunicare (limba vorbită) 
e—a O 


şi aspectul cult (limba li A) 
e În cadrul limbii literar i 


tiluri specializate: stilul 


ştiinţific, stilul juridico-administrativ, stilul jurnalistic, stilul beletristic. 


Pe larg: 


Modul de exprimare specific unui individ sau unui grup se modelează 
şi se cristalizează în timp, în functie de cultura, de mentalitatile etnice, de 
condițiile sociale; limba se află în directă legătură cu spațiul de vietuire, 
iar în procesul comunicării orale apar continuu modificări, de multe ori 
spectaculoase. În ceea ce priveşte limba scrisă, există norme ȘI reguli care 
asigură un mod de comunicare armonios, numit limbă literară, adică 
aspectul cel mai îngrijit al limbii. Parte integrantă a limbii naţionale, alături 
de limbajul oral, limba literară suportă si ea modificări, sub influenta 
evolutiei limbii vii, acceptate conventional si periodic. 

În cadrul limbii literare se manifestă mai multe stiluri specializate: stilul 
științific, stilul juridico-administrativ, stilul jurnalistic, stilul beletristic. 

Limbajul manualelor, al tratatelor sau articolelor academice se numeşte 
stil științific; este vorba despre o comunicare clară, al cărei scop principal 


_ este de a transmite informaţii fără echivoc; de aceea, stilul ştiinţific respectă 


norma literară și evită orice complicatie stilistică. Cu precădere descriptiv, 
textul științific plasează mesajul la timpul prezent, evitând absolutizările 
$i păstrând un ton neutru; la nivelul vocabularului, operează cu noțiuni şi 
concepte (substantive abstracte), multe de circulaţie internaţională, de aceea 
apar doar accidental elementele regionale, populare sau arhaice, dar pre- 
domină neologismele și termenii specializaţi. 

tilul juridic si administrativ caracterizează exprimarea din actele 


oficiale, documentele normative, cum ar fi Constituţia, procesele-verbale, - 

actele întocmite în tribunale, cererile oficiale, chitantele etc. Ca și cel 
științific, limbajul juridico-administrativ are un caracter închis şi obiectiv; 
uzează de un vocabular special, caracterizat prin termeni neologici (mulţi 
de circulaţie internațională) sau prin cuvinte preluate din limba comună și 
care au căpătat un sens special prin mutatiile lingvistice suportate. De 
asemenea, acest limbaj folosește clișee, formule stereotipe, sintagme care 
codifică mesaje a căror receptare necesită o iniţiere prealabilă în domeniul 
juridic sau administrativ. 

Limbajul ziarelor, al revistelor, al textelor citite la radio sau la televiziune 
este numit stil publicistic. El are ca principal obiectiv accesibilizarea 
informaţiei şi de aceea este imixtat de elemente specifice exprimării orale, 
de stiluri individuale (argotic, de jargon, familial) sau de neologisme care 
definesc structuri și forme de civilizație acceptate de majoritatea populației. 
Limbajul juridic încalcă norma literară, uneori propune mai multe trepte 
de receptare a textului și apelează la ornamente stilistice care ambiguizează 
informaţia. În funcţie de publicul căruia i se adresează sau de tipul 
mesajului, textul publicistic este fie concis și informativ, fie didactic (în 
articolele de popularizare), fie discursiv (în editoriale) sau expresiv estetic 
(în eseuri sau reportaje subiective). 

Stilul beletristic este specific operelor literare; acest limbaj este mobil, 
deschis la numeroase interpretări, căci funcţia sa principală vizează 
expresivitatea artistică. Mesajul fiind mediat de ornamentele stilistice, își 
pierde caracterul informativ și capătă dimensiune estetică, determină stări 
$1 predispozitii spirituale. La nivelul limbajului artistic apar elemente 
preluate din toate celelalte stiluri. 


Dumitru Irimia despre stilurile funcționale : 

» Expresie a intrebuintarii limbii în domeniul cunoașterii științifice a lumii, 
stilul ştiinţific se constituie într-un termen-extremă al registrului stilistic al 
limbajului scris, opus stilului beletristic, celălalt termen-extremă (între ele își 
dezvoltă identitatea specifica stilurile publicistic și juridico-administrativ) , 
expresie a intrebuintarii limbii în domeniul cunoașterii artistice a lumii.“ 


(Structura stilistică a limbii române contemporane, 
Editura Ştiinţifică și Enciclopedică, 1986, p.103) 


b) Comentati caracteristicile de stil ale următorului text: 


„Teoria cromozomică este o teorie corpusculară, adică demonstrează 
că zestrea ereditară a organismului este înmagazinată în formaţiuni nucleare 
care se pot identifica în faza de diviziune a celulelor (cu excepția amitozei). 
Aceste formaţiuni nucleare sunt cromozomii.“ 

=. Pe scurt: 

e Textul este redactat în limbaj științific. 

e Are caracter explicativ, deoarece defineşte o noțiune. 

e Uzează de termeni abstracti care presupun o minimă inițiere în domeniul 
biologici. 

e Enunturile sunt scurte si clare. 


Pe larg: 

Apartinand limbajului științific, textul este compus din enunturi scurte 
şi clare, deoarece explică o teorie instituită. Scriere cu caracter didactic, 
fragmentul are un caracter excesiv demonstrativ, reluând într-o frază 
suplimentară sensul sintagmei care constituie nucleul informaţiei — teoria 
cromozomică. Textul uzează de noţiuni și concepte care presupun o 
minimă iniţiere în domeniul biologiei, cum ar fi cromozomi, organism, 
amitoză, ereditar etc. Cuvintele comune, precum zestre şi formaţiune, 
capătă un sens special prin contextul sintagmatic: zestrea ereditară, for- 
matiuni nucleare.Textul respectă norma literară si nu permite ambiguități 
în receptare. 


c) Comentati caracteristicile de stil ale următorului text: 


„Pântru aceea toate ostenelile mele, cu cele mai din urmă metoade, 
nu mi-au succes. Păntru aceea, doară ieri și alantăieri am simţit acel 
simțământ carele se numește, mă rog, penetratiune, când am văzut 
acea mândreață de scoleri ca o lejiune din acelea, care au vin’t cu divul 
Traian si au trecut întâi pe la Viminacium — Ionescule! — și al doilea 
pe la Egreta-Dubretis — Gheorghicescule! — pe podul lui Apolodor — 


Otopene!“ 
(Emulatiune, de I.L. Caragiale) 


Pe scurt: 


+ Textul se încadrează în stilul beletristic. 

e Textul reprezintă un fragment din discursul unui personaj și are un 
pronunțat caracter retoric. 
Limbajul personajului se individualizează la toate nivelurile limbii. 

+ Caragiale comprimă trăsături caracterologice în limbajul personajului. 


Pe larg: 

Textul face parte din schița Emulațiune de I.L, Caragiale şi cuprinde 
discursul lui Marius Chicos Rostogan — pedagogul absolut, după cum îl 
numeşte autorul, bagatelizând seriozitatea dascălului ardelean. De la bun 

început, autorul atenționează în privința pronuntici originale a personajului, 
Care sintetizează mai multe tendinţe didactice în stilul său de rostire; ne 
este vorba despre fonetisme transilvăneşti, decât în extrem de mică ieee, 
ci despre o atitudine voit retorică. Pedagogul de scoala noua apare tinând 
conferințe, sau în dialog cu elevii, de aceea limbajul personal constituie 
principalul mijloc de caracterizare. Fiinţă retorică, Rostogan vorbește 
declamativ și parcă în formule, discursul său frizând uncori demagogia lui 
Catavencu. Adresările nominale accentuează emoția ascendentă a 
profesorului, dar si dorinţa lui disperată de a fi ascultat și de a-l atentiona 
pe elevi în legătură cu faptele înălțătoare pe care i le-a amintit parada regală. 
Efectele comice survin tocmai din alăturarea unor nume sau denumiri 
celebre şi a numelor elevilor cărora li se cere ascultare; evocarea și 
atentionarea intră într-un conflict iar. 

Evident, ca mai toate personajele caragialesti, si pedagogul are un tic 
verbal, si anume unul specific meseriei si pozitiei lui sociale: md rog. Acest 
enunt incidental contine o multitudine de sensuri atitudinale, specifice 
oratorului; în discursul lui Rostogan, acest tic verbal umple un gol de 
exprimare si reprezintă un sprijin in argumentatia si asa șubredă a 
dascălului. Totodată, ticul său mai este si expresia falsei umilinte sau a 
„modestiei“ de catedră. 

Sub aspect fonetic, vorbirea sa prezintă o puternică influenţă a şcolii 
germane si mai ales o dovadă a învăţării limbii latine prin intermediul școlii 
germane, fapt asupra căruia scriitorul insistă de la bun început; astfel, el 
pronunţă z în loc de s, chiar şi în cuvintele latinești (spune za/tus în loc de 
saltus) sau k în loc de c (respectiv kine în loc de cine). Tot de influenţă 
germană este și pronunțarea lui s ca ș (ch): respect, spiritism. 

„Alături de aceste caracteristici, apar și fonetisme regionale (lejiune, vin't, 
alantăieri) sau arhaice: (pântru, metoade). 

În privinţa vocabularului, influențele sunt mai numeroase. Preferinta 
pedagogului se îndreaptă spre limba latină; este vorba despre o serie de 
neologisme de rezonanță pașoptistă: divul, legiune, succede. Rostogan alege 
de asemenea neologisme venite din franceză și adaptate prin sufixul 
uneliune : penetraţiune, sau, în altă parte, operățiune, imaginatiune, educă- 
(iune, jenăraţiune. 

În alte schite, lexicul pedagogului păstrează si semnele originii sale, 
căci, în contrast cu abundența neologică, apar și regionalisme, mai exact 
ardelenisme, precum minten/minken, dobas, râtan, iar alteori germanisme, 
de regulă în forma adoptată de limba populara: suster (Shuster), fetfebel 
(F eldwebel ), alantăieri. 

In ceea ce priveşte aspectul morfologic, de-a lungul mai multor schiţe 
se observă numeroase forme paradigmatice de sorginte regională, cum ar 
fi: mere (merge), lucră (lucrează), Steie (să stea); de asemenea, apar şi forme 
„vechi de limbaj popular, cum ar fi forma pronumelui relativ carele. 

Sintaxa pedagogului este greoaie, voit alambicată, cu influenţe germane 
sau latinești, cu enunturi corupte sau reluate. 

La aceste trăsături se adaugă si greșelile lingvistice, provenite dintr-o 
educaţie aproximativă, cum sunt Egreta-Dubretis sau am simţit un simțământ. 

Așadar, limbajul personajului cuprinde informaţii despre originea socială, 
dar mai ales despre sursele instrucției sale intelectuale; trăsăturile tipice 
tin de retorica profesională și aceasta ne permite să avansam afirmaţia că 
intenţia lui Caragiale a fost aceea de a realiza prin Marius Chicos Rostogan 
tipul generic al dascălului cu poză severă şi limbaj pedant, dar gaunos. 

2. Literatura populară 


a) Precizati trei trăsături specifice ale creației epice populare, 
pornind de la textele studiate 


Pe scurt: 


Creaţiile epice din folclorul românesc sunt în versuri (balada Miorita) 
sau în proză (basmul Tinerețe fără bătrâneţe şi viata fără de moarte). 

e Majoritatea lor sunt mituri sau au rădăcini mitice definitorii pentru 
spiritualitatea românească. 

Deşi în creaţiile noastre epice apar numeroase structuri si simboluri de 
circulație universală, prin mesajul artistic (balada Miorița), sau prin 
subiect (basmul Tinerețe fără bătrâneţe şi viata fără de moarte), ele sunt 
absolut originale. 


Pe larg: 


Creaţiile folclorice s-au convertit în forme diverse; genul epic conţine 
creații în proză (mituri, basme, povești, povestiri) şi în versuri (balada). 
Explicații subiective ale unor fenomene unanim sesizate în cadrul unei 
colectivități, miturile se fixează între religie si literatură şi sunt cele mai 
vechi creaţii epice. Ele sunt povești exemplare, consumate in illo tempore, 
adică într-un timp anterior istoriei si, prin aceasta, dezvăluie natura originară 
a vieţii. În general, miturile definesc atitudinea existenţială a unui popor. 

cultura noastră există numeroase mituri care dovedesc o extrem de atentă 
trecere prin viaţă, o existență seculară si contemplativă. G. Călinescu afirmă 
că patru dintre ele sunt esenţiale — mitul existenţei pastorale, transpus în 
balada Miorița, mitul iubirii, cuprins în credințe străvechi despre zburători 
şi iele, mitul etnogenezei româneşti, conturat în legendele despre Traian și 
Dochia, precum si mitul creației, transfigurat în balada Meşterul Manole. 
Mircea Eliade consideră esenţial pentru spiritul românesc mitul eternei 
reintoarceri la Origini, transpus artistic în basmul Tinerețe fără bătrânețe si 
viață fără de moarte. 

Miturile au:generat o serie de structuri simbolice, preluate în special în 
basme; povestire fabuloasă despre confruntarea dintre bine si rău, basmul 
respectă o schemă epică ale cărei origini se fixează de multe ori într-un 
ritual de inițiere sau într-un mit. Eroul face o călătorie de-a lungul căreia 

trece prin încercări dificile, îl învinge pe cel rău gi îşi îndeplinește o dorință 


- majoră. Există simboluri care apar în aproape toate basmele si care au 


rădăcini în preistoria omenirii. Astfel, orice basm începe cu o formulă 
introductivă, care avertizează asupra universului conventional: a fost odată 
ca niciodată... sau a fost pe când se potcoveau puricii cu nouăzeci şi nouă de 
potcoave. De asemenca, eroul are nevoie de anumite accesorii pentru a 
învinge (hainele, armele si calul din tinerețe ale tătâne-său), este îndrumat 
de animale benefice, trebuie să treacă anumite probe etc. Aceste șabloane 
care se repetă indiferent de conţinutul basmului anunță că este vorba despre 
o naraţiune asumat-fantastica. 

Desi în creaţiile noastre epice apar numeroase structuri si simboluri de 
circulaţie universală, ele sunt absolut originale, prin mesajul artistic sau 
prin subiect. Astfel, pe lângă valoarea artistică deosebită, balada Miorița 
aduce o atitudine faţă de viață, singulară, în aceasta parte a Europei. Din 
acest motiv, balada s-a bucurat de o atenţie specială din partea cărturarilor 
români, care au văzut în ea un model de gândire românesc. 

Şi basmul Tinerețe fără bătrânețe si viata fără de moarte este o creaţie 
originală, mai ales prin subiect, căci, asa cum observa Lazăr Saineanu, nu 
există nici o poveste asemănătoare la popoarele vecine. De asemenea, 
motivul nașterii condiționate pare să fie caracteristic modului de gândire 
românesc (Noica). Acest motiv mitic al ființei care refuză să se nască pare 
a fi într-adevăr unic în spaţiul basmului. V. I. Propp, care a realizat o admira- 
bilă sinteză a structurilor mitice din basmele eurasiatice, nu amintește nimic 
asemănător în folclorul altor popoare. 


b) Prezentati si argumentati tema baladei Miorița 


Pe scurt: 


a 


de imaginatele detalii ale unei morţi posibile. 


Pe larg: 
Balada Mioriţa propune o meditaţie asupra morţii, camuflată într-un 
discurs testamentar; structurat în câteva secvenţe inegale, textul este alcătuit. 


spaţiu de siguranță si de taină, dar sugerează și coborârea în străfundurile 

infern (catabasa) este o probă iniţiatică si de confirmare a propriilor limite. 


. . . . DAN unan ary pag 
lentoare: poalele muntelui, peisajul care pare situat la poarta raiului și mai 
cu seamă negru atoare ale 
și caracteristice pentru starea de dor si de sfâșiere a fiinţei care isi pune 


e 


întrebări asupra rostului ei în lume. Zăvoiul devine un loc de reculegere, 
păzit (de un câne), în care moartea este rostită ca un avertisment, și tot aici 
se derulează visul păstorului. Aşadar, întreaga viziune despre moarte poate 
fi pusă sub semnul visului revelatoriu, iar dorința ăstorului poate fi 


c) Explicaţi sensul alegoric al baladei Miorița, 
- pornind de la motivele artistice dominante 


Pe scurt: 

e Deși simplă, povestea păstorului din balada Miorița capătă dimensiune 
simbolică, deoarece este o parabolă a vieţii. i 

+ Simbolismul baladei este susținut de motive și structuri cu rădăcini 
adânci în tradiţiile folclorice si în mentalitatile româneşti: coborârea, 
cifra trei, moartea-crăiasă a lumii, mama care isi caută fiul, fluierul, 
steaua căzătoare, înălțarea prin condiţia de mire. 

e Viziunea asupra mortii-nunta ilustrează o atitudine venită din creștinismul 
nostru cosmic (Eliade) 


Pe larg: 


Balada Miorița redă povestea unui păstor care află că va muri $i îşi 
rostește ultimele dorinţe. Dimensiunea alegorică a acestei poveşti este dată 
de simboluri profunde, conotate în formule artistice de excepţie. Pe lângă 
faptul că transfigurează mitul existenței pastorale a poporului nostru, Miorita 
este totodată şi o capodoperă a literaturii folclorice, care debutează cu 
metafora spiritualităţii românești: Pe-un picior de plai,/ Pe-o gură de rai. 
Spaţiul mioritic se fixează, așadar, la poarta raiului, în intimitatea morţii, 
într-un punct de trecere spre lumea sublimă a dumnezeirii și a originilor. 
Cuvântul plai defineşte un peisaj muntos, dar si cărarea îngustă de munte, 
iar sintagma picior de plai are, în limbaj popular, sensul de poalele muntelui 

(L. Saineanu). De asemenea, lexemul gură înseamnă poartă, ieşire, trecă- 

toare, dar şi margine. Toate aceste sensuri construiesc sugestia drumului 
care coboară (Se cobor la vale), dar si Situaţia de excepţie în care se află 
cel care știe că va muri. Păstorul are revelaţia că viaţa sa este nesigură 
pentru că el se află pe-o gură de rai, într-o lume efemeră, în spaţiul 
devenirii. Secvența este reluată si în contextul ... m-am însurat! Cu-o fată 
de crai! Pe-o gură de rai; spaţiul mioritic este atât cadrul de desfășurare 
epică (versurile iniţiale), cât si universul reveriei, pentru că nunta proiectată 
în reveria pastorului este fixată si ca la porţile raiului. Intrarea în starea de 
contemplaţie se pregătește subtil, prin câteva simboluri ale somnului: /a 
negru Zăvoi, la umbră. În estetica universală, pădurea neagră sugerează 
coborârea în meandrele subconstientului; în Divina Commedia, Dante 
Alighieri introduce miraculoasa-i călătorie în lumea de dincolo printr-un 
vis oracular care începe cu rătăcirea poetului într-un crâng întunecat. În 
Mioriţa, sintagma negru zăvoi definește un spaţiu de singurătate si de taină; 
el este păzit de un câne și aici este rostit un cumplit adevăr care determină 
discursul păstorului. La poarta paradisului, sensul morţii se topeşte în 
imagini care amestecă suferința si beatitudinea; în realitatea fizică, distructia 
înseamnă dizolvare în câmp de mohor si eliberare dureroasă (lacrimi de 
sânge), pe câtă vreme, esenţial, moartea presupune întoarcere în centrul 
lumii prin abandon și devenire promisă (nunta cu a lumii crăiasă). Secvența 
Si de-o fi să mor! În câmp de mohor nu rezumă doar amănuntele unui act 
păgân, ci dezvoltă sensurile dizolvării materiale; metafora câmp de mohor 
evocă vărsarea de sânge, căci mohorul are o culoare roșu-întunecată, ca si 
sângele care se perimează (de aici vine și adjectivul mohordt). În general, 
sângele are și funcţie fastă şi nefastă; în multe credințe apare ca simbol al 
vieţii, vehicul al sufletului, dar are și sensul de element blestemat, este 
socotit impur, declanșator al dramei instinctuale și al vrăjitoriilor malefice. 
În descântecele românești însă, sângele este invocat ca element al descom- 
punerii, căci, expus vederii, el reprezintă viata care se stinge, consfinteste 
legături necurate și de nedesfăcut. Și aici simbolul sângelui este așezat în 
planul lumii materiale, pentru a sublinia sensul limitat al durerii; lacrimi 
de sânge este o metaforă care asociază plângerea ceremonială cu despărțirea 
definitivă, păstrând sugestii legate de nelegiuirea comisă. 

Sentimentul morţii declanşează resorturile secrete care leagă ființa de 
viata; gândul sfârșitului revelează bucuria de a trăi, apoi jalea plecării și 
apoi disperarea atotcoplesitoare. La nivelul textului, ideea apare conotata 
de cele trei denotative ale cântecului morţii: cu drag, duios, cu foc. Ulumul 
dintre ele implică o imagine epidemică, de cotropire a fiinţei, dar dă 
totodată şi sugestia durerii purificatoare. Pentru păstor, viata înseamnă 
strunga de oi, adică existență normată, așezată într-un spaţiu consacrat $1 
subiectiv, însă, la un alt nivel, viata mai înseamnă si origine profană; 
imaginea bătrânei îndurerate care îşi caută fiul devine aici o evocare a 
acestei origini. Fiinţa românească asociază sentimentul morţii cu cel al 

întoarcerii la origine. Or, păstorul mioritic refuză această perspectivă; el 
încearcă eliberarea de moarte prin moarte; viziunea aceasta profund mistică 
îndreptățește interesanta paralelă pe care o face N. Steinhardt (în Jurnalul 
Fericirii) între Cristos si fiinţa mioritică; respectiv, sacrificiul cristic 
presupune o coborâre la condiția profană: țintuit pe cruce alături de tâlhari, 
învins de omeneasca teamă de moarte. Păstorul sublimează moartea, în 
povestea pe care o transmite oilor sale, dar preferă recontopirea în natura 
vieții alături de doi netrebnici, căci el vrea să rămână în dosul stânii, adică 
în prelungirea realității cunoscute, într-un spaţiu nevăzut, dar legat de lume. 

Viziunea despre moartea-nuntă este doar o plăsmuire venită din 
neputinţă, din nemulțumire, dar și dintr-un acut sentiment al absolutului, 
sentiment care transpare şi în autoportretul exemplar, construit pe sintagme 
metaforice, frecvente în limba populară si toate cu sens superlativ: spuma 
laptelui, tras ca prin inel, mura câmpului. Nici unul dintre aceste denotative 
nu permite ambiguitati semantice, iar imaginea emblematică Mustăcioara 
luil Spicul grâului invocă o simetrie artificială, o perfecțiune sever controlată, 
ca într-un necrolog. 

Această aviditate de absolut este și motivația metaforei moarte-nuntă. 
Înălțarea nu presupune doar intrarea în armonia naturii, ci mai degrabă 
ridicarea la condiţia ei. Aglomeratia de metafore de substituție prin care 
este ilustrat ceremonialul nunţii motivează imaginea centrală: a lumii 
mireasă, semn al feminitatii catehizate. Spiritul universului și esenţa lumii 
au fost de multe ori asociate cu simbolul feminin; Faust, după ce găsește 
calea mântuirii, are revelaţia că Etern-femininul ne trage în sus. Mireasa 
lumii nu reprezintă în Miorița metafora morţii generale, ci simbolizează 
doar moartea păstorului, ca şi în basmul Tinerețe fără bătrânețe si viata fără 
de moarte. Realitatea morții este cumplită (în câmp de mohor), dar este o 
experiență de neîmpărtăşit: Jar tu de omor/ Să nu le spui lor. Transfigurarea 
realităţii pare să trădeze si refuzul suferinţei, iar de aici provine şi impresia 
de seninătate a păstorului despre care vorbesc aproape toti exegetii baladei. 
Tragicul este estompat deoarece lipsește experiența care consacră ideea 
(așa cum se întâmplă în tragediile greceşti). În mitul pastoral, fiinţa trăieşte 
contemplativ sentimentul morţii, în spiritul ortodoxismului românesc, căci 
viziunea morții-mireasă poate fi o traducere a experienţei mirelui Cristos. 


Mihai Coman despre simbolul mioarei 


„Puritatea și sacralitatea oii este consfintita și de alte legende, în care ea 
împiedică dracul să pună stăpânire pe întreaga lume, ajută la naşterea fiului 
sfânt, sau primește datorită blandetii sale binecuvântarea divină si este 


scăpată de blestemul strechiei “. 
(Bestiarul mitologic românesc, 
Editura Fundaţiei Culturale Române, 1996, p.22) 

d) Prezentati semnificația mitului pastoral 


Pe scurt: 


e Ca mit, balada Miorița propune o atitudine existenţială. 
Transhumanţa (pendularea de la munte la câmpie) a generat un mod 
dilematic de a fi. | 

° Sublimarea morţii într-o nuntă de proporţii cosmice reprezintă și o 
modalitate de supraviețuire în fata unei istorii dramatice. 


Pe larg: 

Din perspectivă mitică, Miorița explică modul în care s-a răsfrânt viata 
pastorală asupra spiritului românesc. 

Omul care trăiește la munte, într-un peisaj variat si în singurătate, este 
meditativ, calm, copleșit de veşnicia naturii, introvertit, în vreme ce fiinţa 
de la câmpie este agitată, disperată, căci monotonia peisajului, lipsa lui de 
perspectivă exasperează. Transhumanta, pendularea de la munte la câmpie, 
a generat un mod de a fi dilematic; omul care trăiește jumătate de an la 
munte şi cealaltă jumătate la câmpie nu poate fi o ființă categorică, ci una 
a contrastelor şi a nehotărârii, situată între da şi nu, între bucurie și tristeţe, 
între seriozitatea solemnă conferită de spaţiul montan și superficialitatea 
specifică omului de la câmpie, La mijloc de Rău și Bun, cum spune poetul 
I. Barbu. Acest mod existential este un reflex al peisajului de deal și vale, 
ondulat, pe care Lucian Blaga îl consideră dimensiune esențială a poporului 
român si pe care îl numeşte spațiu mioritic. El este de părere că spiritul 
românului se traduce prin solidaritatea cu plaiul, chiar și atunci când spațiul 
existenţial este unul de bărăgane. Existenţa transhumantică s-a răsfrânt 
asupra modului de gândire si de aceea sufletul românului este călător sub 
zodii dulci-amare, pendulează între peisajul de munte si cel de câmpie, este 
un suflet care trăieşte în ritmul unei eterne și cosmice doine. Din acest motiv 
nunta-moarte din Mioriţa transmite tot atâta fatalism cât şi încredere în 
destin. Acestă împletire dintre tragicul sentiment al sfârșitului și extazul 
nunții se numește simbolic spațiu mioritic si se oglindește în cultura şi în 
istoria românilor. Spiritul românesc păstrează reflexul dilematic al pendularii 
transhumantice și de aceea ființa românească nu poate trăi categoric şi 
definitiv. A 

Mircea Eliade a fost de asemenea profund marcat de creştinismul cosmic 
al baladei şi aproape în fiecare studiu al său subliniază sensurile subtile ale 
destinului mioritic, iar în opera sa literară apare obsesiv metafora nunții în 
moarte. Eliade spune că, prin transfigurarea morții în nuntă, păstorul a reuși? 
să găsească un sens nefericirii lui, adică a impus un sens absurdului însuşi. 
Acordând nunţii o semnificaţie mistică, Eliade o consideră un simbol 
absolut al armoniei prin împăcarea contrariilor, căci nunta conţine promi- 
siunea unei ființe noi, dar si anularea diferenţelor dintre masculin și feminin. 

Nunta păstorului se petrece într-un univers al armoniei depline, în care 
Soarele și Luna coexistă; la numeroase popoare, ca şi in folclorul nostru, 
cuplul celor două astre simbolizează împăcarea luminii cu întunericul, adică 
regăsirea timpului etern, eliberat de norme, și, prin aceasta, anularea 
sfârșitului, a destinului limitat de evenimente istorice. Lumea purificată de 
contradicții, după ce a trăit reunirea lor, este lumea lui Dumnezeu, iar nunta 
săvârşită în moarte înseamnă ieșirea de sub teroarea istoriei, de sub 
constrângerile timpului. Interpretând în acest sens Miorița, Eliade vine cu 
ideca că marea popularitate de care s-a bucurat balada printre intelectualii 
români se datorează faptului că ea transmite mesajul unui popor care și-a 
sublimat istoria şi nenorocul. Nu este vorba despre bucuria de a muri, nici 
despre o sfidare a destinului, ci doar despre un mod de supraviețuire în faţa 
unei istorii dramatice. Românul nu se lasă stăpânit de disperarea morţii, ci 
nădăjduiește într-o cale de mântuire prin creație, prin transfigurarea lumii 
ostile: poporul ca si intelectualii recunosc în această capodoperă a geniului 
popular modul lor de a exista în lume si răspunsul cel mai eficace pe care ei 
pot să-l dea destinului, când se arată, ca de atâtea ori, ostil si tragic. 


Mircea Vulcănescu despre atitudinea existențială a românului : 


„Sub chipul brăzdat de cutele veșnicei liturghii a acţiunii sale rituale, 
românul va fi fost mai atent poate decât alţii la ce ne învaţă crinii câmpului și 
păsările cerului. 

Cheia acestei atitudini a românului o știm acum. Ea vine din faptul că 
purtarea lui e totdeauna ancorată-n veşnicie, că totdeauna românul are în 
fața lui nu exigenţele mărunte impuse de condiţiile de fapt, ci ființele stihiale, 
vedenia de slavă a esenței tuturor lucrurilor, care atârnă de îndurarea lui 
Dumnezeu, ci nu de fapta omului. La antipodul atitudinii practice a englezului, 
care nu lucrează decât pentru împrejurările zilei de mâine, în imediată 
dependență de rezultatul acţiunii, românul are sentimentul, în tot ce face, că 
ia atitudine în veşnicie şi integrarea omului în veșnicie nu o dă fapta eficientă, 


ci purtarea simbolică sau rituală.“ 
(Dimensiunea românească a existenței, 


Editura Fundaţiei Culturale Române, 1991, p.147) 


Alte subiecte posibile la acest capitol : 

i Interpretati finalul baladei Mioriţa 

1 Prezentati două opinii autorizate despre mitul mioritic 
t Definiti literatura populară 

3. Marii cronicari 


Prezentati trei idei umaniste din Predoslovia 
(introducerea) la studiul 
De neamul moldovenilor al lui Miron Costin 


Pe scurt: 

e Introducerea la studiul lui Miron Costin se intitulează Predoslovie, adică 
cuvântare dintăi de descălecatul Ţării cel dentăi si a neamului moldove- 
nescu $i are ca subtitlu menţiunea Cărre cititoriu. 

e În spiritul curentului umanist, cronicarul pledează pentru restabilirea 
adevărului istoric. i 

e Costin are conștiința scrierii sale și a caracterului „etern“ al cuvântului 
scris. 

e Consemnarea istoriei reprezintă un act venit din dragoste și milă de țară. 


Pe larg: 

Preocupat de originile neamului și considerându-se dator să stabilească 
locul românilor în istorie, Miron Costin își motivează scrierea într-o prefaţă, 
redactată în spiritul cărturarilor umaniști. Conștient de dificultatea 
reconstituirii unor fapte petrecute cu mult timp în urmă, el invocă Biblia, 
poemele homerice, opere celebre din cultura latină, de care luase cunoștință 
în școlile polone, pentru a demonstra că faptele nu mor dacă sunt închise 
în cuvântul scris. Consemnarea istoriei face cunoscută slava unui popor, 
iar întoarcerea la origini reprezintă o datorie sacră, dar și un semn cert de 
dragoste şi milă fata de tara. Curentul ideologic numit umanism, manifestat 
în cadrul Renașterii europene între secolele XIV si XVI, acordă deplină 
preţuire scrierilor istorice, în ideea de a contura conștiința națională, iar 
cărturarii umaniști își iau ca model literatura greco-latină. Costin, desi mai 
târziu, în secolul al XVII-lea, preia acest principiu umanist, apelând și el 
la modele clasice. Tot de sorginte umanistă este şi respectul său pentru 
adevăr; el este de părere că la baza scrierii istorice trebuie să se afle studii 
recunoscute, surse atestate, iară nu basne, adică speculaţii sau legende de 
circulaţie orală. Combătând adăugirile făcute de autori neaveniti la cronica 
lui Grigore Ureche, Costin subliniază necesitatea indicării corecte a 

documentelor pe care se întemeiază De neamul moldovenilor şi dă o lista 
destul de largă pentru acea vreme de autori care semnalează în operele lor 
evenimente legate de istoria românilor. Umanistă este de asemenea și 
atitudinea cronicarului faţă de propria-i scriitură; el este conștient de faptul 
că scrie o operă de căpătâi, prin care va agonisi nemuritoriu nume, dar își 
mărturiseşte şi bucuria scriitoricească. 

Prefaţa costiniană se încheie cu o idee interesantă, venită tot din cultura 
clasică, anume că faptele trecute dau măsura viitorului. 

“4. Dacia literară 


a) Demonstrati rolul Daciei literare în orientarea culturii 
și a literaturii române 


Pe scurt: 


e Revista Dacia literară, în primul ei număr, intitulat /ntroductie, 
formulează câteva idei care vor directiona întreaga noastră literatura. 

e Aceste idei sunt importante pentru că stau la baza oricărei literaturi 
originale si unitare. 

e Ideile lui Kogălniceanu au stimulat orientarea care specificul national 
în literatura noastră. 


Pe larg: 

Revista Dacia literară apare la Iasi, în anul 1840, sub direcţia lui Mihail 
Kogălniceanu, si va fi interzisă chiar dupa primul număr, căci, prin chiar 
numele ei, dar mai ales prin ideile emise, pledează pentru unitatea literaturii 
noastre. Revistă programatica, Dacia literară formulează, în Introductie, 
principalele surse tematice care stau la baza unei literaturi naţionale: 
folclorul autohton, istoria națională si natura patriei. În spiritul acestei 
recomandări se va dezvolta literatura noastră preromantica (momentul 
paşoptist) si romantică (Eminescu), până aproape de începutul secolului 
nostru (sămănătorismul si poporanismul vin pe aceeași direcție). De 
asemenea, revista se adresa românilor din toate cele trei tari române, într-un 
moment politic dificil, în care unirea nu era încă posibilă. Această 
deschidere către toţi românii reprezintă primul pas către clădirea unei 
literaturi și a unei limbi unitare. Totodată, prin această revistă se atrage 
pentru prima oară atenţia asupra pericolului pe care îl reprezintă 0 literatură 
constituită exclusiv din traduceri. O dată cu Dacia literară începe să se 
estompeze moda traducerilor din literatura de duzină şi să se creeze Q 
literatură originală. Kogălniceanu propune şi constituirea unui sistem de 
valori, printr-o critică obiectivă. Toate aceste idei au contribuit la crearea 


curentului national şi au deschis drumul literaturii moderne. 

b) Enumerati trei idei din Introducfie la Dacia literară 
a lui Mihail Kogălniceanu 


Pe scurt: 
Ideile emise de Mihail Kogălniceanu sunt: 

e Cum traducerile nu fac o literatură, ele trebuie înlocuite cu o literatură 
originală. 

e Pentru a se face începutul unei literaturi nationale, scriitorii trebuie să 
se inspire din folclorul autohton, din istoria patriei și din frumuseţile 
spaţiului românesc. 

e Literatura română trebuie să fie unitară și de aceea este nevoie de o 
revistă în care să publice scriitorii din toate cele trei provincii. 

e Pentru instituirea unui sistem de valori este nevoie de o critică literară 


obiectivă. 


Pe larg: | 

Ideile formulate de Mihail Kogălniceanu în Jntroductie la revista Dacia 
literară vizează formarea unei literaturi naționale; el observă că în cultura 
română domină traducerile din literaturi străine; recunoaşte că este nevoie 
si de modele, dar traductiile nu fac o literatură, ci pot fi primejdioase, pentru 
că ucid duhul national; de aceea trebuie căutate subiecte în spațiul românesc. 
Astfel, el recomandă ca scriitorii să fructifice episoadele eroice din istoria 
noastră, să transfigureze artistic frumusetile naturii și să prelucreze folclorul 
autohton. Totodată, Kogălniceanu pune pentru prima oară problema unei 
critici obiective; în acest sens, el vorbește despre o interpretare directa a 
scriiturii (a se critica cartea, iară nu autorul) şi despre o critică făcută fără 
ură şi partinire. 


c) Ilustrati ideile Daciei literare cu opere specifice perioadei 


Pe scurt: 
Majoritatea scriitorilor pasoptisti abordează temele propuse de Dacia literară. 
Istoria naţională este ilustrată de Bolintineanu în Legende istorice, de 
Nicolae Bălcescu în Românii supt Mihai voievod Viteazul, de Grigore 
Alexandrescu în poezii precum Umbra lui Mircea. La Cozia, de 
V. Alecsandri în volumul Ostasii nostri. 

¢ Teme folclorice apar la Heliade Rădulescu (Zburătorul), la Bolintineanu 
(Mihnea și baba), la Alecsandri (în Doine). 

e Natura autohtonă devine tema preferată pentru Alecsandri. 


Pe larg: 


La jumătatea secolului al XIX-lea, sub impulsul romantismului, literatura 
română este preocupată în egală măsură de găsirea identităţii și de abordarea 
unor formule artistice universale; progamul Daciei literare propune teme 

romantice, dar pledează şi pentru o literatură națională, ceea ce va stimula 
spiritul creativ. Implicati în revoluțiile democratice de la 1848, majoritatea 
scriitorilor din această perioadă manifesta interes pentru ideile lui 
Kogălniceanu, contribuind decisiv la clădirea unei literaturi moderne. 
Meditatia romantică are ca obiect principal istoria medievală, pe care poeţii 
pasoplisti o evocă din nevoia de modele. Vasile Cârlova, Heliade 
Rădulescu, Grigore Alexandrescu scriu poezii în care slăvesc trecutul, în 
speranţa de a reînvia elanul patriotic. Mai târziu, Alecsandri va crea versuri 
mobilizatoare în volumul Mărgăritărele. Interesul pentru folclor este cel 
mai bine ilustrat de balada Zburătorul a lui I. Heliade Rădulescu. Poetul 
transfigurează aici mitul erotic, pornind de la credinţe folclorice străvechi 
care explică tulburătoarea stare de îndrăgostit prin existenţa unui zmeu 
capabil să înstăpânească ființa. In aceeași poezie apare și primul pastel din 
literatura noastră, specie dezvoltată apoi de Alecsandri. 

Tot sub imboldul Daciei literare se deschide gustul pentru schița socială; 
preluând modelul caracterelor din clasicismul francez, Kogălniceanu și 
Negruzzi creează, din perspective diferite, portretul provincialului, și 
numesc această nouă specie literară fiziologie. Din aceeași dorinţă de a 
surprinde spiritul national scrie și Ion Ghica Scrisori către Alecsandri, 
evocări, povestiri autobiografice, portrete care surprind cu autenticitate 
mentalitatile unei lumi apuse. 

5. Costache Negruzzi 
(1808-1868) 


a) Demonstrati caracterul reprezentativ al nuvelei istorice 
Alexandru Lăpuşneanul de Costache Negruzzi, în evoluţia 
literaturii române a secolului al XIX-lea 


Pe scurt: 


e Nuvela apare în primul număr al Daciei literare, ilustrandu-i programul, 
prin tema inspirată din istoria naţională. 

e Este o capodoperă compozitionala, prin desăvârşita construcţie a 

` momentelor subiectului. 

e Universul narativ este obiectiv, impresie creată în special prin urmărirea 
atentă a personajului titular. 

e Stilul este sobru, iar naraţiunea este caracterizată prin claritate. 
Prin aceste calităţi, nuvela lui Negruzzi deschide drumul nuvelisticii din 
a doua jumătate a secolului. 


Pe larg: 


Nuvela Alexandru Lăpuşneanul a lui Costache Negruzzi este prima operă 
fundamentală a genului pentru literatura noastră. Ea apare în primul număr 
al Daciei literare (1840) şi abordează un subiect inspirat din istoria 
națională, după cum recomanda Kogălniceanu, în chiar programul revistei 
mai sus pomenite; mai precis, Negruzzi porneşte de la informaţiile existente 
în Letopisețul Țării Moldovei al lui Grigore Ureche, de unde chiar preia 
replici memorabile. 

Echilibrul compozițional al nuvelei vine în special din urmărirea atentă 
a personajului, ceea ce creează un plan epic solid, desi scriitorul urmărește 
$i evenimente secundare acţiunii, dar care sunt abia schitate. Povestea 
jupanesei, a boierilor fugari contribuie la crearea unui cadru care pune în 
evidenţă evoluţia personajului titular. De altfel, și structura operei contribuie 
la această intenţie, căci nuvela conţine patru episoade, marcate printr-un 
moto care sintetizează sensul fiecărei părţi; astfel, intrarea intempestivă a 
lui Lăpuşneanu în tara este anunțată prin cuvintele pe care le rostește 
personajul în încheierea primei părți si care sunt aşezate la începutul nuvelei 
— Dacă voi nu mă vreți, eu vă vreu —, după cum al doilea capitol subliniază 

intriga prin avertismentul unei jupânesc îndurerate către doamna Ruxandra: 
Ai să dai samă, doamnă! Al treilea moto anunţă printr-o replică dramatică 
punctul culminant al acțiunii: Capul lui Moţoc vrem! Deznodământul, 
construit pe sfârşitul cumplit al voievodului, este oarecum atenuat prin 
motoul De mă voi scula, pre mulți am să popesc și eu, căci această replică 
a lui Lăpuşneanu ilustrează caracterul neimblanzit al personajului, pe care 
nici măcar apropiata moarte nu-l face mai tolerant. 

C. Negruzzi construieşte cu acuratețe o poveste bine închegată. Deşi 
nuvela nu are o întindere prea mare, ea comprimă o informaţie bogată; 
scriitorul notează cu exactitate amănunte legate de moda vestimentară, 
mentalități ale epocii (scena din biserică, informaţiile culinare), aspecte 
sociale. Scena uciderii lui Moţoc cuprinde, în rânduri puţine, o descriere 
sugestivă a psihologiei colective: când cineva pronunță numele lui Moţoc, 
cuvântul îşi găsește ecou în toate inimile şi creează consensul afectiv: fu ca 
o schinteie electrică. 

Motivatia artistică este solidă. Autorul explică succint și argumentează 
faptele personajului; spre deosebire de povestire, specie în care autorul 
face faptele credibile doar prin invocarea unui martor, în nuvelă veridicitatea 
artistică se construiește prin denotative concretizatoare, cum este comparatia 
de mai sus (fu ca o schinteie electrică). Negruzzi găsește cu ușurință imagini 
de referință care fac întâmplările plauzibile; de pildă, în scena împăcării 
lui Lăpușneanu cu boierii, personajul este ceremonios (îmbrăcat cu toată 
` pompa domnească) şi demn de respect (sărută sfintele moaște cu mare 
smerenie), dar autorul îi motivează atitudinea premeditat solemnă și 
împăciuitoare, strecurând precizări destul de limpezi: vestimentația 
protocolară era împotriva obiceiului său, iar smerenia prefăcută îi cere un 
efort epuizant (era foarte galben la față). 

Universul narativ este obiectiv. Personajele sunt surprinse în acțiuni 
dramatice, pe care scriitorul le comentează vag; de cele mai multe ori el 
descrie amănuntul revelator și impresionant: Stroici şi Spancioc îl forțează 
pe Lăpușneanu să bea drojdiile otrăvii, desclestandu-i dinţii cu cuțitul; în 
timpul măcelului, boierii cei bătrâni mor făcându-și cruce; Lăpuşneanu isi 
primește oaspeţii cu patru tunuri îndreptate spre poartă; Moţoc, infricosat 
de cinismul lui Lăpușneanu, simțea părul zburlindu-i-se pe cap. Totuși, textul 
nu este lipsit de discurs retoric; autorul își urmăreşte uneori personajul cu 
implicare și cu sentiment. 

Nuvela lui Negruzzi este reprezentativă pentru literatura romantica şi 
mai cu seamă pentru cea pașoptistă, care s-a străduit să clădească duhul 
national. Dramatismul faptelor, gravitatea atitudinilor, precum şi replicile 
memorabile fac din această nuvelă o capodoperă a genului; nuvela lui 
Negruzzi deschide drumul nuvelisticii din a doua jumătate a secolului, când 
această specie va lua amploare prin creaţiile lui Eminescu, Slavici, 
Delavrancea. | 

b) Prezentati cinci trăsături portretistice 
ale personajului Alexandru Lăpuşneanu 
din nuvela cu același titlu de Costache Negruzzi 


i 


Pe scurt: 
- Portretul lui Lăpuşneanu este construit din: 
© discursul personajului, alcătuit în bună măsură din afirmaţii definitive, 
care nu permit replică si prin care scriitorul îi ilustrează caracterul 
despotic; 

e amănuntul atitudinal (se îngălbenește sărutând moaștele Sfântului Ioan 
cel Nou, râde în timpul măcelului), ilustrativ pentru psihologia 
personajului; 
urmărirea evolutivă a eroului, de la cinismul camuflat la nebunie; 
ilustrarea narativă a relaţiei personajului cu lumea, prin episoade care 
îi dovedesc viclenia și marea putere de disimulare; 

e explicarea personajului prin subtile sugestii asupra dimensiunilor lui 


spirituale. 


Pe larg: 

Portretul lui Lăpuşneanu se construiește, în primul rând, prin replici si 
acțiune, adică prin metode preluate din arta dramatică; discursul persona- 
jului este alcătuit în bună măsură din afirmaţii definitive, care nu permit 
replică și prin care scriitorul îi ilustrează caracterul despotic; chiar în 
debutul nuvelei, răspunsul pe care personajul îl dă boierilor este categoric 
si ignoră total opinia interlocutorului: dacă voi nu mă vreți, eu vă vreu...; 
alteori, cuvintele sale vin ca o sentință de neeludat, sunt amenințătoare și 
isterice (De mă voi scula, pre mulți am să popesc și eu), sau doar insinuante, 
ca atunci când își numește proiectatul măcel un leac de frică. Discursul ceva 
mai lung prin care le cere iertare boierilor este alcătuit după toate regulile 
retorice, întărit de citate biblice şi de gesturi smerite, dar categorisit de 
scriitor drept deșănțată cuvântare, ceea ce avertizează asupra intenţiilor 
personajului si îndrumă cititorul spre o trăsătură definitorie pentru caracterul 
eroului: disimularea. 

Această însușire este însă si mai bine ilustrată la nivel narativ, scriitorul 
notează în fraze succinte fapte care definesc relația personajului cu lumea; 
Lăpușneanu este fie brutal de sincer, fie nu-și deconspiră intenţiile din 
plăcerea de a savura surpriza pe care o produc faptele sale, ca în secvenţa 
în care îi promite Ruxandrei că-i va da un leac de frică, sau când îl lasă pe 
Moţoc să ia decizii în privinţa mulțimii răsculate, ca apoi să hotărască 
uciderea lui (sub pretextul cinic-amuzant că îşi tine promisiunea făcută, 
anume de a nu-i lua viata cu sabia sa) și să-l dea pe mâna gloatei infuriate. 
Nevoia de a-și ascunde adevăratele intenţii nu vine doar din experienţa sa 
de voievod alungat o dată, ci dintr-o inteligență malefică. 

Negruzzi îşi creează personajul și prin surprinderea unor gesturi sau 
detalii sugestive, prin notarea amănuntului atitudinal, ilustrativ pentru 


psihologia acestuia. Deşi nu dezvăluie intenţia voievodului de a-i ucide pe 
boieri, prozatorul anticipă sângeroasa scenă sugerând emoţiile criminale 
ale eroului printr-un amănunt edificator: se îngălbenește sărutând moaştele 
Sfântului Ioan cel Nou, iar racla tresare; când Ruxandra îi amintește crimele 
comise, Lăpuşneanu pune instinctiv mâna pe junghier. Descrierea vestimen- 
tatici de sărbătoare a domnitorului subliniază amanuntita premeditare a 
măcelului, căci prin îmbrăcămintea pompoasă (purta coroana Paleologilor 
si peste dulama poloneză de catifea rosie avea cabanifa turcească) vrea sa 
impună respect boierilor. Alteori, amănuntul notat în treacăt dezvăluie o 
dimensiune nebănuită a personajului, ca în scena măcelului, în care râsul 
său anunță dementa, dezvoltată mai târziu în secvenţe mai clare: Lăpuş- 
neanu dărâmă cetăţile ridicate pe vremea lui Ștefan cel Mare, intenționează 
să-și ucidă fiul. De fapt, Negruzzi își urmăreste eroul evolutiv, de la cinis- 
mul camuflat la nebunie. 

Mai trebuie menţionat de asemenea că scriitorul încearcă să explice cru- 
zimea dementă a personajului printr-o subtilă prezentare a relației sale cu 
Dumnezeu. În acest sens dedică un spațiu larg scenei din biserică, insistând 
pe atitudinea cabotina a eroului; el asistă la sfânta slujbă, își face cruce, 
sărută moaștele sfântului, reușind să inoculeze boierilor ideea că este o ființă 
smerit si plină de cainta creștină. În final, când nebunia voievodului ajunge 
la apogeu, prozatorul creează un întreg capitol pe ideea că Lăpușneanu nu 
numai că nu-și acceptă soarta de muritor, dar refuză categoric ritualul 
pregătirii pentru moarte, prin călugărire. El refuză împăcarea cu Dumnezeu, 
pentru că îi lipsește dimensiunea religioasă. Prin această sugestie, scriitorul 
îi justifică atât sângeroasa existenţă, cât și moartea cumplită. 


c) Precizati trei elemente specifice esteticii romantice 
din nuvela Alexandru Lăpuşneanul 
de Costache Negruzzi 


Pe scurt: | 
Subiectul nuvelei este inspirat din istoria naţională. 
Personajul este creat pe calităţi și defecte la fel de mari. 
Narațiunea este marcată de discursul retoric, de implicarea afectivă a 
scriitorului în faptele povestite. 
è Povestirea se remarcă prin tensiune dramatică. 


Pe larg: 


În principal, subiectul nuvelei are o sursă de inspiraţie romantică: istoria 
natională. Costache Negruzzi pornește de la informaţiile existente in 

Letopisetul Ţării Moldovei al lui Grigore Ureche, de unde chiar preia citate 
puse pe seama lui Lăpuşneanu. Documentarea scriitorului este serioasă; în 
mod evident citise cronicile moldovenești, căci şi scena uciderii lui Moţoc 
este inspirată din letopisetul lui Costin, deși Negruzzi nu păstrează numele 
din cronică. Faptul că el preferă un episod negru al istoriei noastre, în locul 
unei fapte eroice, se explică prin caracterul moralizator al nuvelei, declarat 
în final, prin menţiunea că domnia lui Lăpușneanu a constituit o pata de 
sânge pentru istoria Moldovei, dar susținut totodată și de moartea justitiara 
a personajului. Intentiile moralizatoare, desi nu sunt o trăsătură directă a 
romantismului, dezvăluie aici implicarea afectivă a scriitorului, ceca ce se 
reflectă si în discursul retoric, specific scriiturii romantice. Astfel, Negruzzi 
îşi judecă personajul prin caracterizări succinte, dar ilustrative pentru 
atitudinea proprie: discursul ţinut de voievod în biserică este considerat 
cuvântare desdntatd, pe Moţoc îl numeşte mârșav curtezan, domnia lui 
Lăpușneanu este o pară de sânge. Tot după model romantic, uneori scriitorul 
i se adresează cititorului, încercând să-l implice în povestire: Inchipuiască-și 
cineva într-o sală de cinci stânjeni lungă si de patru lată, o sută şi mai multi 
oameni, ucigași şi hotărâți spre ucidere. 

Tot romantismului îi este caracteristică şi tensiunea dramatică a poves- 
tirii; de pildă, finalul nuvelei devine extrem de tensionat prin aglomerarea 
faptelor: Lăpușneanu refuză cu violenţă rasa călugărească, ameninţă să-și 
ucidă fiul, Ruxandra este sfătuită de boieri să-și otrăvescă soţul si, în fine, 
îşi fac apariția cei doi boieri fugari, dușmani inversunati ai voievodului. 
La dramatismul nuvelei contribuie și replicile memorabile; nu numai că 
Lăpușneanu are o moarte cumplită, dar ca este însoţită de cuvintele justitiare 
ale ucigasilor: învață să mori... ! 

Romantismul nuvelei este subliniat cel mai bine de construcția persona- 
jului. Creat pe calități și defecte la fel de mari, în general, personajul litera- 
turii romantice este împătimit, revoluționar, îndrăgostit, meditativ, bolnav, 
selenar, bulversat, adeseori nebun, dar mai ales inegal în comportare, 
extremist, dilematic etc. Lăpușneanu îmbină trăsături extreme: este reținut, 
capabil de stăpânire de sine în scena împăcării cu boierii si incapabil să se 
stăpânească în timpul măcelului, când nu-și mai poate ascunde sentimentul 
de dementă bucurie a răzbunării; îi caracterizează pe boierii veniţi să-l 
primească la intrarea în tara cu inteligenţă si cu fineţe psihologică, dar nu 
dovedeşte deloc rațiune politică atunci când distruge cetăţile de graniţă; 
pare incapabil de sinceritate si totodată își exprimă gândurile fără 
menajamente. De altfel, amestecul de luciditate și demenţă reprezintă o 
trăsătură importantă a personajului romantic. 

6. Vasile Alecsandri 
(circa 1818-1890) 


Relevati trăsăturile Pastelurilor lui Vasile Alecsandri, 
pe baza următorului citat din poezia Miezul iernei: 


Fumuri albe se ridică în văzduhul scânteios 
Ca înaltele coloane unui templu maiestos 

Și pe ele se așază bolta cerului senină, 

Unde luna își aprinde farul tainic de lumină. 


Pe scurt: 


e Pastelurile lui Alecsandri transfigurează un tablou de natură caracterizat 
prin solemnitate. 

e Cele mai multe pasteluri sublimează peisajul iernii, anotimpul preferat 
al l poetului. 

e Natura din poeziile lui Alecsandri e statică, înghețată în secvențe 
generice. 

+ Sentimentul liric este, în general, unul de extaziere în fata naturii 


grandioase. 


Pe larg: 

Vasile Alecsandri poate fi considerat pe drept cuvânt creatorul pastelului 
în literatura noastră, căci înainte de el există în această direcție doar 
încercări timide je (la Heliade Rădulescu, Vasile Cârlova). Pastelurile lui 
Alecsandri (publicate în volum în 1875) transfigurează un tablou de natură 
caracterizat printr-o solemnitate copleșitoare. Miezul iernei este una dintre 


Te a a 


ae . A iN a aa 
poeziile reprezentative în acest sens, deoarece propune un tablou grav ale 


cărui ui amănunte sunt Sf cage asin ceed Tees ine alil (nature ter ne 


înalță la « cer ci creează impresia unor coloane. Solemnitatea imaginilor este 
conferită de neclintirea stranie a unui tablou de iarnă. De altfel, cele mai 
multe pasteluri sublimează peisajul iernii, anotimpul preferat al poetului. 
Imaginile descriptive surprind aspecte generice: în poezia Zarna, fulgii de 
nea sunt un roi de fluturi albi, tara poartă o haină argintie, copacii par 


fantasme albe, iar în pastelul Miezul iernei zăpada este un lan de diamanturi. 
31 

Astfel de sintagme, ușor de reținut si care evocă imagini ușor de imaginat, 
au intrat în conștiința generală ca emblemă a poeziei lui Alecsandri. 

În in toate pastelurile poetului apar aspecte ilustrative pentru fiecare tip de 
peisaj. Balta, în pastelul cu același titlu, învăluită în aburii dimineţii, este 
animată de o faună surprinsă în atitudini tipice: Șerpii lungi se-ncolăcează 
sub a nufărilor floare! Rațele prin moşunoaie după trestii se ascund; în 
pastelul Malul Siretului, imaginea ilustrativă devine salcia pletoasă. Registrul 
imagistic alecsandrian este construit pe denotative plasticizante, preferința 
poetului îndreptându-se către epitetul simplu, adeseori diminutival, ceea ce 
conferă un sentiment tonic, de optimism senin, aproape tuturor textelor 
sale; astfel, soarele este rotund, palid, sau voios, salcia — pletoasd, viespea 
— sprinteioară. Fascinat de fineţea peisajului, Alecsandri subliniază si 
stranietatea unei naturi cunoscute sau chiar banale, devenite pe neașteptate 
de nerecunoscut într-un moment al zilei sau prin schimbarea anotimpului; 
instalarea dimineţii, invazia luminii asupra apei întunecate îi revelează 
imagini misterioase, adeseori asociate cu figuri spectrale. Comparatia 
aburilor dimineţii sau, ca în textul de faţă, a aburilor iernii cu fantasme 
apare frecvent în poezia lui Alecsandri. Fantasma este o apariţie misterioasă, 
incertă și fascinantă, iar uneori repede clarificată, ca în finalul pastelului 
Miezul iernei, unde fantasmatica siluetă amplificată de lumina lunii este a 
unui lup ce se alungă după prada-i spăimântată. 

În Pastelurile lui Alecsandri, sentimentul liric este, în general, unul de 
extaziere în fata naturii grandioase, exprimată exploziv și cu o admiraţie 
fără rezerve, ca aici: O! tablou măreț, fantastic... Alteori, coplesit de 
minunile peisajului, poetul se îndreaptă spre o stare contemplativă, dar 
meditaţia sa este scurtă sau reprimată, pentru a nu distruge puritatea naturii. 


G. Călinescu despre Pastelurile lui Alecsandri : 


, Luate în total, pastelurile prezintă o lirica a liniștii și a fericirii rurale, un 
horatianism. Pentru întâia oară se cântă la noi intimitatea, recluziunea 
poetului, meditaţia la masa de scris, fantazmele desprinzându-se din fumul 


tigarii, somnolarea în fata sobei cu catelusul în poală.“ 
(storia... , p.300) 


Alte subiecte posibile la acest capitol: 


i Arta pastelului, în creaţia lui Alecsandri 
i Relevati sentimentul dominant în Pastelurile lui Alecsandri 

7. Nicolae Filimon 
(1819-1865) 


a) Demonstrati apartenenţa la estetica realismului 
a romanului Ciocoii vechi si noi de Nicolae Filimon 


Pe scurt: 


e Romanul are în centru tipologia preferată a literaturii realiste: parvenitul. 

e Personajul este definit printr-un portret de tip balzacian (Balzac fiind 
întemeietorul curentului realist). 

e Fresca socială urmăreşte amănunte de ordin social, informaţii despre 
mentalitatile epocii, fapte consemnate în istoria generală, în conformitate 
cu estetica realismului. 


Pe larg: 

Romanul lui Nicolae Filimon, primul roman din literatura noastră care 
respectă toate rigorile acestei specii, a fost editat în anul 1863, când se 
impusese deja moda romanului realist, prin operele lui Balzac si Stendhal. 
Intenţia declarată a lui Filimon a fost de a crea un roman despre ascensiunea 
primejdioasă a ciocoiului, adică a slugii imbogatite prin mijloace necinstite, 
dar el a dorit de asemenea să reprezinte prin personajul său tipul ciocoiului 
din toate tările (aşa cum afirmă în Prologul romanului). După cum observă 
G. Călinescu, romanul Ciocoii vechi si noi debutează cu un portret de tip 
balzacian, un portret demonstrativ, în care sunt subliniate gros trăsăturile 
generice ale ciocoiului, reluate, dezvoltate şi motivate apoi de-a lungul 
romanului. Dinu Păturică este urmărit în împrejurări tipic-ariviste, 
făcându-se adeseori menţiunea că el reprezintă o categorie socială (o pătură, 
după cum sugerează și numele) care ameninţă statul: Nimic nu este mai 
periculos pentru un stat ce voiește a se reorganiza, decât a da frânele 
guvernului în mâinile parvenitilor, meniţi din concepțiune a fi slugi si educati 
într-un mod cum să poate scoate lapte din piatră cu orice pret!... Prozatorul 
anunţă încă din portretul care deschide romanul însușirile definitorii ale 
ciocoiului, sugerate, după moda balzaciană, de chiar fizionomia persona- 
jului: ochi negri plini de viclenie, un nas drept şi cu vârful cam ridicat în Sus, 
ce indică ambitiunea si mândria grosolană... Dinu Păturică isi pregăteşte cu 
grijă ascensiunea: citește biografii ale marilor personalităţi, învaţă 
aritmetică, câştigă simpatia slugilor si încrederea stăpânului, apoi își face 
planul de îmbogăţire, îl fură cu răbdare pe binefăcătorul său, își abando- 

neaza părintele și isi trădează tara, dovedind de fiecare dată viclenia, 
ambitiunea şi mândria grosolană, subliniate de autor la începutul scrierii. 

Personajul este determinat social, ca în orice roman realist; evoluţia sa 
este motivată prin mecanismul societăţii, ceea ce reclamă o prezentare 


amănunţită a epocii, o realizare atentă a rescei sociale; acţiunea este datată 


cu precizie, la sfârşitul epocii fanariote, din 1814 până după revolta lui 
Tudor Vladimirescu din 1821. Prozatorul creează veridicitatea acestei 
perioade prin numeroase detalii de ordin social (povestește cum se vând 
slujbele la isprăvnicie), prin informaţii despre mentalitatile epocii (urmărește 
atent desfăşurarea vieţii cotidiene la curtea boierului fanariot Andronache 
Tuzluc, inserează povestea lui Cărăbuș), prin fapte consemnate în istoria 
generală (revolta lui Tudor Vladimirescu), în conformitate cu estetica 
realismului. Un capitol întreg este dedicat teatrului românesc (cap. XX); 
scriitorul descrie vestimentația epocii și subliniază rolul ei social. De pildă, 
Păturică apare initial îmbrăcat cu haine sărăcăcioase şi uzate; după ce intra 
în slujba lui Andronache Tuzluc, își cumpără anteriu si giubea, iar mai 
târziu, proaspăt îmbogăţit, poartă cizme de saftian roșu.V arietatea informatiei 
clideste un tablou bine legat despre sfârșitul epocii fanariote (reprezentată 
în special de Andronache Tuzluc) și începutul domniilor pământene, care 
mostenesc o clasă socială formată din slugi îmbogăţite — ciocoimea. 


b) Prezentati subiectul romanului Ciocoii vechi și noi 
de Nicolae Filimon 


Pe scurt: 

e Dinu Păturică, un tânăr care aspiră să ajungă calemgiu, intră în slujba 
postelnicului Andronache Tuzluc, cu nădejdea de-a obţine protecţia 
acestuia, iar mai târziu, prin intermediul lui, slujba dorită. 

e În scurt timp câștigă încrederea stăpânului si își pregătește minuţios 
ascensiunea. l 

e Ajuns vataf de curte, ruinează averea postelnicului, îi scoate moşiile la 
mezat și le cumpără pe un pret de nimic. 

* Îmbogățit peste noapte, Păturică nu conteneste să strângă averc, 
chinuindu-si țăranii de pe moșiile proaspăt căpătate; urcat în slujbă bună 
la hăumănie, comite nenumărate nelegiuiri, având complici pe măsură: 
o curtezană (Duduca), un cămătar (Costea Chioru), tâlhari și criminali 
luaţi în slujba sa. 

e Când urcă primul domn pământean pe tronul Valahiei, Păturică este 
azvârlit în ocnă, unde moare de disperare. 


Pe larg: 


Romanul urmărește ascensiunea arivista a lui Dinu Păturică, personaj 
reprezentativ pentru o clasă care începe să se ridice pe la începutul secolului 
al XIX-lea: ciocoimea. Păturică este fiul unui sames (cel care aduna taxele), 

care vrea să-şi căpătuiască băiatul printr-o slujbă de calemgiu (slujbas la 
Divan) si speră s-o obțină cu ajutorul unui postelnic fanariot, Andronache 
Tuzluc. De aceea îl roagă pe Tuzluc să-l ia pe Dinu la curtea sa, ca să se 
mai roadă, adică să învețe cum este viata în București. Postelnicul îi oferă 
slujba de ciubucciu, luându-l sub protecţia sa. Această îndeletnicire îl aduce 
în intimitatea fanariotului, căci Păturică trebuie să se îngrijească. de 
tabieturile stăpânului (îi pregătește cele necesare fumatului, cafeaua, îi face 
masaj). Seducător prin obedienta exagerată, Păturică intră în grațiile lui 
Tuzluc, care îl dă la școala domnească. Matur (avea douăzeci și doi de ani) 
si hotărât să parvină prin orice mijloace, ciocoiul își alege din biblioteca 
postelnicului doar cărți care să-i subțieze mintea, în special biografii ale 
marilor personalităţi (viețile marilor bărbați), operele lui Cezar și ale lui 
Machiavelli; învaţă bine aritmetică si limba la modă în epocă, neogreaca. 
Timp de doi ani, Dinu Păturică își face o oarecare educaţie, își slujeşte 
stăpânul cu un zel ieșit din comun, câștigă simpatia tuturor slugilor printr-o 
atitudine îndatoritoare și prin respect ipocrit. Andronache Tuzluc îl face 
sfetnic de taină și îi încredințează misiunea de a o supraveghea pe frumoasa 
curtezană Duduca, de care fanariotul era îndrăgostit. Printr-un șantaj subtil, 
ciocoiul o câștigă pe Duduca de partea sa, o face complice la planurile sale 
de îmbogăţire. Curtezana îl convinge pe Andronache Tuzluc să-i dea lui 
Păturică slujba de vataf al curţii, dar în loc să-i administreze averea, ciocoiul 
isi ruinează stăpânul, scoténdu-i una câte una moşiile la mezat si 
cumpărându-le apoi el însuși, printr-un intermediar, la un pret de nimic. 
De asemenea, Duduca pretinde de la postelnic daruri scumpe, pe care le 
transformă în bani, cu ajutorul cămătarului Costea Chioru. 

După ce îl sărăcește pe Tuzluc, Dinu Păturică se căsătoreşte cu Duduca, 
își cumpără casă pe una din cele mai frumoase ulife ale Bucureștiului şi slujba 
de sames la hătmănie, devenind boier cu caftan. Dar ambițiile lui nu se 
opresc aici; Păturică vrea să intre în rândurile marii boierimi și, cum știa 
că în Valahia totul este de cumpărat, începe un lung șir de nelegiuri pentru 
a-şi spori averea: îşi schingiuieste ţăranii de pe cele trei moșii pentru a 
scoate de la ei si ultimul ban, se pune în slujba lui Ipsilanti (crezând ca 
acesta va urca în scaunul ţării), contribuie la prinderea si uciderea lui Tudor 
Vladimirescu. 

După înfrângerea rebeliunii din 1821, în Tara Românească vine domn 
Grigore Ghica și pune capăt sperantelor lui Păturică de a instala împărăția 
ciocoilor. Țăranii maltratati de ciocoi se plâng voievodului şi acesta 
poruncește ca Păturică să fie închis într-o ocnă de sare, la Telega. După 
şapte luni de detenţie, moare în spasmuri si părăsit de toată lumea. Nici 
complicii lui nu au un sfârșit mai bun: Costea cămătarul este țintuit de viu 
pe obloanele prăvălii sale, iar Duduca, închisă într-un sac, este aruncată 
în Dunăre. i 

Romanul urmărește si alte planuri epice, mai puţin conturate, cum ar fi 
poveste banului C..., cea a lui Gheorghe, vătaful, episodul despre intrigile 
lui Ipsilanti. 

c) Prezentati trei trăsături portretistice 
ale personajului Dinu Păturică din romanul 
Ciocoii vechi şi noi de Nicolae Filimon 


Pe scurt: 

e Filimon îşi construiește personajul prin intermediul portretului de tip 
balzacian, comentează de fiecare dată acţiunile personajului și îl pune 
în contexte ilustrative pentru fiecare trăsătură enunțată. 

e Scriitorul urmăreşte trăsăturile generice ale arivistului: viclenia, ambi- 
tiunea prostească, mândria grosolană, lasitatea, lipsa de scrupule (machia- 
velismul), cinismul. 


Pe larg: 

Într-o dimineaţă din luna octombrie, anul 1814, un june de 22 de ani, scurt 
la statură, cu fata oacheşă, ochi negri plini de viclenie, un nas drept şi cu 
vârful cam ridicat în sus, ce indică ambitiunea si mândria grosolană, îmbrăcat 
cu un anteriu de samalangea rupt în spate, cu caravani de pânză de casă 
vapsiti cafeniu, încins cu o bucată de pânză cu marginile cusute în gherghef, 
cu picioarele goale băgate în nişte iminei de saftian, care fuseseră odată roșii, 
dar isi pierduseră coloarea din cauza vechimei ; la cingătoare cu niște călimări 
colosale de alamă ; în cap cu un cauc de sal, a cărui coloare nu se putea 
destinge din cauza peticelor de diferite materii cu care era cârpit, şi purtând 
ca veșmânt de căpetenie o fermenă de pambriu ca paiul grâului, căptușită cu 
bogasiu roşu; un astfel de june sta în scara caselor marelui postelnic 
Andronache Tuzluc... 


Nicolae Filimon construieşte tipologia arivistului pornind de la un portret 
de tip balzacian, în care anunţă de la bun început principalele trăsături ale 
personajului. Scriitorul asociază elementele portretului fizic cu cele morale; 
astfel, Păturică are ochi negri plini de viclenie, însușire definitorie pentru 
toate acţiunile sale, dar care îi servește cel mai bine pentru a-și ascunde 
adevăratele intenţii; ciocoiul găsește apelative măgulitoare pentru stăpânul 
său, este atent cu toate slugile, fără deosebire, face toate treburile la care 
este pus (repede și cu plăcere), dar în realitate nu are respect pentru nimeni, 
este pregătit să se îmbogăţească pe seama nenorocirii oricui; viclenia sa 
este dublată de o inteligență perversă, el face din disimulare o artă cultivată 
cu multă fineţe. Prozatorul subliniază în nenumărate rânduri strădania 
personajului de a sugera prin mimică, atitudine sau vorbe exact ceea ce-și 
doresc ceilalţi de la el: când este trimis s-o spioneze pe Duduca, el isi ia 
o figură care exprima un fel de nevinovăție amestecată cu stupiditate; faţă 
de Andronache Tuzluc afişează o adevărată venerație; ajuns în fata lui 
Ipsilanti, pentru că acesta nu-i permite să se apropie, sărută ciucurii de la 
cuvertura patului pe care era așezat șeful Eterici. Scriitorul comentează de 

fiecare dată duplicitatea personajului, punând alături slugărnicia, cumsecă- 
denia ostentativă şi scopurile adevărate ale eroului său. Trăsătură de 
asemenea generică pentru tipul ciocoiului din toate țările este şi mândria 
grosolană. Filimon îşi pune personajul în diferite contexte narative 
ilustrative pentru această trăsătură anunțată încă din prima pagină a 
romanului. Păturică are demnitatea slugii care a îndurat toate mizeriile 
stăpânilor cu prefăcută plăcere și de aceea, după ce capătă rang boieresc, 
ia o atitudine arogantă, afișându-și cu grobianism noul statut: isi alungă 
tatăl venit să-l vadă, pentru că se rusineaza de sărăcia bătrânului, în fata 
unor musafiri simandicosi; tot din aceeași mândrie gros subliniată, la 
începutul ascensiunii sale poartă la cingătoare niște călimări colosale de 
alamă, pentru a avertiza publicul că este stiutor de carte și că aspiră la slujba 
de calemgiu. Si vestimentația ostentativă exprimă această însușire a perso- 
najului: când vine la curtea lui Tuzluc, desi hainele îi sunt ponosite, eviden- 
țiază oarecare cochetărie (fermena este căptușită cu bogasiu roșu), iar mai 
târziu, când se înfățișează la Duduca pentru a-și prelua slujba de slugă bună 
la toate, este îmbrăcat ostentativ cu anteriu si giubea, ca boierii. 


Alte subiecte posibile la acest capitol : 

E Prezentaţi treptele ascensiunii lui Dinu Păturică 

E Demonstrati că personajul Dinu Păturică se încadrează în tipologia arivistului 
I Prezentati particularitatile epocii transfigurate în romanul lui Filimon 

8. Junimea și Convorbiri literare. 
Contribuţia lui Titu Maiorescu (1840-1917) 
la dezvoltarea culturii si literaturii 
românești 


a) Notati două idei estetice promovate 
de Titu Maiorescu în studiile sale 


Pe scurt: 
e Titu Maiorescu definește poezia ca idee manifestată în formă sensibilă. 
e Vorbește pentru prima dată despre caracterul purificator al operei de artă. 
e Subliniază caracterul ludic al artei. 


Pe larg: 


Titu Maiorescu, în studiul său O cercetare critică asupra poeziei române 
de la 1867, definește pentru prima dată poezia într-o formulare extrem de 
reușită — idee manifestată în formă sensibilă —, făcând totodată distincţia 
între știință (Care exprimă adevărul) si artă (chemată să exprime frumosul). 
El face o minuțioasă investigaţie asupra formei (conditiunea materială) si 
asupra conținutului (condifiunea ideală) creaţiei literâre, observând că poezia 
trebuie să fie dinamică, tensionată, cu deznodământ bine construit, dar mai 
ales trebuie să fie o ficțiune, realizată prin exagerarea obiectului poetic. În 
ceea ce privește forma, Titu Maiorescu recomandă alegerea cuvintelor 
concrete, folosirea epitetului ornant, a metaforei, a comparatiei (care trebuie 
să fie nouă și justă), a figurilor de stil, in general. 

În studiul Comediile d-lui LL. Caragiale, Maiorescu preia ideea lui 
Aristotel despre funcţiile artei — catharsis și mimesis; el spune că orice 
creaţie artistică are menirea de a purifica receptorul, de a-l înălța în lumea 

ficţiunii ideale, de a-l elibera de propriile sale obsesii si de lumea realităţii 
obiective; tot aici subliniază caracterul ludic al artei, făcând distincţia între 
sursa de inspiraţie şi imitarea ei într-o operă artistică. 


b) Demonstrati că Titu Maiorescu este un îndrumător 
al culturii și al literaturii române 


Pe scurt: | 

e Titu Maiorescu este spiritul director al societăţii literare Junimea si 
îndrumător al revistei Convorbiri literare. 

e El dă principalele direcţii în dezvoltarea literaturii moderne şi pune 
bazele esteticii literare. 

e Are preocupări în numeroase domenii ale culturii (lingvistică, filozofie, 
critică literară). 

e Descoperă şi promovează talente literare importante pentru literatura 
noastră modernă (între care cei patru clasici: Eminescu, Creangă, 
Caragiale si Slavici). 

e Are o contribuție însemnată și în dezvoltarea învățământului (a fost 
ministrul Culturii si al Instructiei Publice). 


Pe larg: 

Considerat pe bună dreptate spiritus rector al societăţii literare Junimea 
şi îndrumător al revistei Convorbiri literare, Titu Maiorescu domină cultura 
română din a doua jumătate a veacului al XIX-lea. La cenaclul Junimii și 
în paginile Convorbirilor... se va constitui elita intelectualitatii românești, 
reprezentată de nume precum Eminescu, Creangă, Caragiale, Slavici, 
filozoful Vasile Conta ș.a. 


Maiorescu dă principalele directii în dezvoltarea literaturii moderne, în 


-primul rând prin spiritul critic pe care îl impune la cenaclul junimistilor si 


în paginile revistei, dar si prin studii fundamentale: unul dintre acestea este 
Direcţia nouă în poezia și proza română, studiu care aduce idei de circulaţie 
universală şi modele viabile pentru literatură (Eminescu, I.L. Caragiale). 
La fel de important este și studiul O cercetare critică asupra poeziei române 
de la 1867, în care Maiorescu face o aspră critică la adresa mediocritatii, 
dar, mai ales, pune bazele esteticii literare românesti. 

Criticul are preocupări în numeroase domenii ale culturii; abordează 
problema neologismelor, recomandând, pe drumul deschis de Heliade 
Rădulescu, îmbogățirea vocabularului prin mijloace externe și adaptarea 
cuvintelor străine la nevoile limbii noastre (Neologismele, Betia de cuvinte), 
creează norme ortografice și contribuie fundamental la acceptarea scrierii 
fonetice (Despre scrierea limbei române), tine prelegeri de filozofie la 
Junimea, deschizând gustul cărturarilor români pentru filozofia clasică 
germană. Creează un model de discurs retoric prin studiile sale, ironizând 
vorbăria fără substanță (Oratori, retori si limbuti). 

O contribuţie însemnată are Maiorescu în domeniul criticii literare, prin 
studii asupra literaturii populare, dar și prin exegeze care vor crea un sistem 
solid de valori; în acest sens, menţionăm studiul Eminescu si poeziile lui, 
primul studiu dedicat marelui poet, Comediile d-lui I.L. Caragiale — prin 
care stabileşte valoarea imensă a dramaturgului, într-un moment în care 
acesta era denigrat. 

O activitate valoroasă desfăşoară și în domeniul învățământului, ca 
ministru al Culturii si al Instructiei Publice. A scris si un jurnal intim, de 
mare însemnătate documentară, Însemnări zilnice. 

c) Importanţa Junimii si rolul revistei Convorbiri literare in 
dezvoltarea literaturii noastre 


Pe scurt: 

+ Junimea este o societate literară, întemeiată în anul 1863, la Iasi. 

e Fondatorii ei sunt Jacob Negruzzi, Titu Maiorescu, Petre Carp, Theodor 
Rosetti și Vasile Pogor. 

e Junimea instituie un sistem riguros de valori. 
Discutiile literare de la Junimea, climatul cultural elevat și spiritul critic 
contribuie la selectarea talentelor autentice, ale căror creaţii sunt 
publicate în revista Convorbiri literare (apărută în 1867). 


Pe larg: 

În anul 1863, cinci tineri intelectuali, cu studii solide în Germania sau 
în Franţa, întemeiază o societate, respectiv, o adunare privată de iubitori ai 
literaturii şi ai ştiinţei, de iubitori sinceri, după cum mărturiseşte Titu 
Maiorescu. Aceștia sunt Iacob Negruzzi, care la doar douăzeci de ani 
obținuse titlul de doctor în drept la prestigioasa Universitate din Heidelberg, 
Titu Maiorescu, doctor în filozofie de la Giessen, Petre Carp, Theodor 
Rosetti si Vasile Pogor, toți trei cu doctorat în drept, primii doi la 
universităţi germane (la Bonn și la Berlin), iar cel de-al treilea la Paris. În 
casa lui Vasile Pogor sau în cea a lui Iacob Negruzzi au loc periodic 
întâlniri la care participă intelectuali ieseni, în general literati, istorici, dar 
si matematicieni (Culianu) sau filozofi (Vasile Conta), care abordează teme 
de interes general, transformate 1864 în prelecțiuni publice; prin caracterul 
lor deschis, acestea vor face cunoscută activitatea junimistilor şi vor 
contribui la marea popularitate de care s-a bucurat societatea. 

Titu Maiorescu formulează doctrina literară a Junimii (între 1867 şi 
1893), impunând un spirit critic sever și întemeiat pe o cultură veritabilă. 
El respinge impostura, pedanteria, pledând pentru creaţia autentică, eliberată 
de prejudecăţi și clădită pe principii estetice. 

Scriitorii care frecventau Junimea își publică creaţiile în revista 
Convorbiri literare, care apare în 1867 și devine principalul reper cultural 
în epocă. În paginile revistei semnează scriitori de talent şi cărturari de 
prestigiu (atât din Principate, cât şi din Ardeal) care vor constitui, într-un 
timp destul de scurt, elita culturii române. Printre aceștia se numără şi cei 
patru clasici ai literaturii — Eminescu, Slavici, Caragiale şi Creangă. 


Alte subiecte posibile la acest capitol : 
i Prezentaţi studiul O cercetare critică asupra poeziei române de la 1867 de Titu 


Maiorescu 
i Reliefati importanţa lui Titu Maiorescu în cadrul Junimii 

9. Mihai Eminescu 
(1850-1889) 


Prezentarea operei și a autorului 


a) Prezentati pe scurt biografia poetului national — Mihai 
Eminescu 


Pe scurt: 


Mihai Eminescu s-a născut la Botoșani, la 15 ianuarie 1850. 
În 1858 se înscrie direct în clasa a III-a la scoala primară greco-orientala 
din Cernăuţi. 

e În 1860 isi începe studiile gimnaziale în acelaşi oraş. 

e În 1863 întrerupe studiile si, un timp, însoțește o trupă de teatru, isi ia 
o slujbă de copist, la Botoșani, apoi își reia studiile gimnaziale, ca 
privatist, în 1864. 

e În 1866 publică primele sale poezii: La mormântul lui Aron Pumnul, 
De-aș avea. 

e Între 1869 si 1872 îşi completează educaţia spirituală la Viena și își 
începe colaborarea cu revista Convorbiri literare. 

o Între 1872 si 1874 se înscrie la Universitatea din Berlin. 

Din 1874 se stabileşte la Iaşi, unde are diferite slujbe temporare. 
În anul 1877 vine la București și timp de șapte ani lucrează în redacția 
ziarului Timpul. Acum scrie marile creaţii: Scrisorile, Luceafărul. 

e În 1883 apare singurul volum de poezii publicat în timpul vieții, sub 
îngrijirea lui Titu Maiorescu. Din acest an, până la sfârșitul vieții, 
existența poetului este măcinată de boală. 

e Moare în zorii zilei de 15 iunie 1889. 


Pe larg: 


Mihai Eminescu s-a născut la Botoșani, la 15 ianuarie 1850, într-o 
familie care aparţinea micii boierimi rurale, oameni stiutori de carte, cu 
respect pentru valorile intelectuale. Poetul a copilărit la Ipotești (unde 
părinţii săi aveau o moșioară) şi este de presupus că a primit în familie 
primele îndrumări intelectuale, până în 1858, când se înscrie direct în clasa 
a III-a la scoala primară greco-orientală din Cernăuţi. In 1860 îşi începe 
studiile gimnaziale în același oraș, rezultatele sale la științele umaniste fiind 
cu totul remarcabile. 

In 1863 întrerupe studiile si, un timp, însoţeşte o trupă de teatru, îşi ia 
o slujbă de copist, la Botoșani, apoi îşi reia studiile gimnaziale, ca privatist, 

în 1864. În această perioadă, aflat la Cernăuţi, îngrijește biblioteca 
strălucitului latinist Aron Pumnul, desăvârşindu-și cunoștințele de literatură 
română. În 1866 publică (într-o broșură comemorativă, editată de gimnaziul 
din Cernăuţi) prima sa poezie — La mormântul lui Aron Pumnul. In același 
an își face debutul în prestigioasa revistă Familia, editată de Iosif Vulcan, 
la Pesta, cu poezia De-aș avea, si publica mai multe poezii, face traduceri 
din germană și hotărăşte să înceapă cunoașterea lumii pe cont propriu: între 
1866 si 1869 călătoreşte în mai multe orașe cunoscând diferite cercuri de 
intelectuali și artişti. 

În toamna lui 1869, la insistenţele familiei, pleacă la Viena, unde își 
completează educaţia spirituală, audiind în special cursuri de filozofie, până 
în 1872. Perioada vieneză este una de acumulări intelectuale masive, dar 
si de intensă creativitate. Acum își începe colaborarea la revista Convorbiri 
literare, unde trimite (de la Viena) texte care îl vor face cunoscut în mediile 
literare românești: Venere si Madonă, Epigonii, Făt-Frumos din lacrimă, 
Mortua est, Sărmanul Dionis. 

Între 1872 și 1874, primind o bursă din partea Junimii, se înscrie la 
Universitatea din Berlin, cu intenţia de a-şi lua doctoratul în filozofie, dar 
nu-și definitivează proiectul. 

Din 1874 se stabilește la Iași, devine directorul Bibliotecii Centrale, este 
apoi revizor scolar, redactor la Curierul de Iaşi, continuând în tot acest timp 
să publice în Convorbiri literare. 

În anul 1877 vine la Bucuresti si timp de şapte ani lucrează în redacţia 
ziarului Timpul (cotidian politic si literar, susținut de conservatori). Acum 
scrie marile creaţii: Scrisorile, Luceafărul. 

În 1883 îi apare singurul volum de poezii publicat în timpul vieţii, sub 
îngrijirea lui Titu Maiorescu. Din acest an, până la sfârșitul vieții, existenta 
poetului este măcinată de boală. Moare în zorii zilei de 15 iunie 1889. 


b) Prezentati principalele teme si simboluri 
din lirica eminesciană 


Pe scurt: 

e Temele majore ale creaţiei eminesciene sunt natura, iubirea, folclorul, 
istoria, filozofia. | 

e Opera lui Eminescu este dominată de simboluri şi structuri poetice de 
factură romantică, dintre care amintim pădurea, lacul, insula, luna, visul, 
noaptea, îngerul, demonul, magul, geniul, nebunia, dublul ș.a. 


Pe larg: 


In spirit romantic și sub influenţa directă a poeţilor germani, Eminescu 
manifestă preferinţă pentru tema naturii; pădurea sau spaţiile pustii repre- 

à 


zintă cadrul de desfăşurare a unei idile sau a unui vis, căci poetul romantic 
este dominat de dorinta profundă de a scăpa de lumea socială prin iubire, 
natură si vis: Vom visa un vis ferice,/ Îngâna- -ne-vor cu-n cânt! Singuratece 
izvoare. Blânda batere de vânt (Dorinţa). În general, poezia lirică a roman- 
ticilor sublimează o natură feerică și înălțătoare, în mijlocul căreia fiinţa 
meditează sau se lasă copleșită de iubire. Labirint stimulativ, spaţiu al 
contemplatici si al idilelor visate, pădurea este un simbol învestit cu atribute 
ale sacralității; Blanca (din Povestea teiului) fuge în codru pentru a dobândi 
libertatea, dar și pentru a-și găsi perechea — sugestie a armoniei originare. 
În Dorinta codrul devine spaţiul fericirii eterne, iar în Floare albastră, un 
refugiu si o alternativa. În peisajul pădurii, sunetul cornului sugerează tristeti 
neintelese, căci el evocă vânătoarea si, prin aceasta, sfâşierea si moartea 
(Peste vârfuri). Simbol al purității originare, izvorul este locul reveriilor si 
un avertisment în legătură cu trecerea ireversibilă a timpului; lacul, simbolul 
aşteptărilor fără speranță, oglindește neantul, liniștea si imobilitatea lui, 
adică singurătatea ființei: Iată lacul. Luna plină, Poleindu-l îl străbate ;/ El, 
aprins de-a ei lumină, Simte-a lui singurătate. (Lasă-ţi lumea...) Dorul 
romantic sporește sub impulsul lunii — astrul care închide în sine sugestia 
morții şi a patimei mistuitoare; ea instapaneste ființa si îi inoculează dorința 
aventurii. 

În spiritul esteticii romantice, folclorul reprezintă şi el o sursă importantă 
de inspiraţie; Eminescu prelucrează mituri (Miron si frumoasa fără corp, 
Mușat si ursitorile), simboluri tradiţionale (Îngerul Morţii, Cartea lui 
Dumnezeu — în Povestea magului călător în stele), motive si personaje de 
basm (întâlnirea Soarelui cu luna, zeii ctonieni, zânele pădurii — în Memento 
mori); de asemenea, adoptă formule care aparțin liricii populare (Revedere, 
La mijloc de codru...). 

În ceea ce priveşte poezia de inspiraţie istorică, Eminescu este fascinat 
de metamorfozele lumii sub repedea trecere a timpului; în poemul Memento 
mori înfățișează o panoramă a desertaciunilor, recreând momente semniti- 
cative din istoria generală, de la antichitate la revoluţia franceză; un loc 
privilegiat în poem îl are istoria Daciei, prezentată la apogeu (ca ţinut al 
fericirii) și apoi cucerită de romani. Epoca medievală a istorici noastre este 
reprezentată de figura gloriosului voievod (Scrisoarea 111). Istoria, ca pentru 
toți poeţii romantici, devine motiv de meditaţie; în poemul Împărat și 
proletar, Eminescu subliniază inutilitatea revoluțiilor — cale vulgară de 
modelare a istoriei generale. 

Filozofia clasică geimană, gândirea indiană, dar şi idei din filozofia 
Greciei antice sunt transfigurate artistic în lungi poeme care urmăresc să 
definească sensul vieţii. Lumea profană, opresată de clipa cea repede, se 
derulează în virtutea dorinţei originare. Viziunea pare de sorginte schopen- 
haueriană: Al lumii-ntregul sâmbur, dorinta-i si mărirea! În inima oricărui 
i-ascuns şi traitor... (Împărat si proletar); dar, la fel ca filozoful german, 

Eminescu se întoarce la sursele acestei idei și poetizează viziunea despre 
naşterea lumii din Rig-Veda, insistând pe ideea că primul reflex al spiritului 
se manifestă ca dor nemărginit (Scrisoarea 1). Tot din gândirea indiană, 
romanticii preiau si tema reîncarnării sufletului; la Eminescu se conturează 
viziunea despre prototipul unic transformat prin rematerializări configurate 
de timpul fiinţei (Şi-n toată omenirea în veci același om). În această lume 
trecătoare, viaţa seamănă cu o pedeapsă, omului rămânându-i doar conso- 
larea că existenţa materială nu este decât un vis al eternității. 

Imaginea macrocosmosului pare figurată conform principiilor lui Kant; 
timpul este succesiv, iar spațiul simultan. Măsura trecerii este diferită; 
străbătând cerurile, pentru Hyperion trec mii de ani în tot atâtea clipe 
pământești, iar spaţiul pare stratificat la infinit: Un cer de stele dedesubt/ 
Deasupra-i cer de stele. Universul stelar prinde semnificaţie prin simboluri 
de circulaţie în toată literatura romantică. Dumnezeu este fie creatorul care 
există prin propria-i creație, fie izvorul timpului, în sensul dat de gnostici. 
Eminescu îl numește stăpânul lumii (Demiurgos) și îl defineşte prin 
sintagma mehanica universului. Rătăcirile interstelare generează meditații 
asupra neînsemnătăţii fiinţei, căci steaua, simbolul singurătăţii, reamintește 
sensul zadarniciei, inoculeaza un sentiment de abandon, revelează perspec- 
tiva eternității. Preocupat de Geneza lumii, sedus în egală măsură de teoria 
lui Kant, dar si de gândirea indiana — popularizată masiv în Europa acestui 
secol —, poetul reprezintă sămânţa universului ca pe un punct de mișcare, 
imaginand galaxia ca pe un imens laborator, comparabil cu athanorul 
alchimistilor. Atribut al cerului creștin, îngerul sugerează puritatea, perfec- 
tiunea, dar și echivocul; el este simbolul ideii înveșmântate în forme diafane 
si este asociat poeziei si feminitatii. Rupt de semnificaţia biblică, demonul 
este simbolul preferat al romanticilor; el este îngerul alungat din paradis 
pentru că a vrut să știe, este revoltatul care inoculează ființei dorința de 
cunoaștere, adică, în termeni eminescieni, este îngerul de geniu. Accesul 
spre eternitate este facilitat de preotul păgân, un mag, paznic al porţii celeste 
(Strigoii) sau mistagog în lumea de dincolo (Povestea magului călător în 
stele). Simboluri ale transcenderii, templul, biserica, mânăstirea sau peștera 
unui sihastru se situează inter media, fac legătura cu eternitatea. 


c) Atitudinea lirică eminesciană 


Pe scurt: 

e Poet romantic, Eminescu asociază trăirea sa de creator cu suferinţa 
eliberatoare. 

e Atitudinea de martir vine din credinţa că artistul este condamnat prin 
destin să savarseasca un ritual al morţii cu fiecare vers. 

e Atributele poetului romantic sunt revolta, melancolia, reveria, impatimi- 
rea, nebunia, genialitatea ş.a. i 

Pe larg: 

Pentru romantici, arta reprezintă un act indumnezeit, de pură inspiratie, 
și totodată o experienţă tragică; prin poezie se moare, căci creaţia presupune 
suferință purificatoare; artistul este predestinat să sufere si să creeze, de 
aceea destinul său este asociat cu cel al lui Cristos, sortit să se stingă în 
chinuri şi să se înalțe în numele salvării generale. Eminescu exprimă acest 
sentiment în termeni aproape mistici: 


Nu credeam să învăţ a muri vrodată ; 
Pururi tânăr, învesmântat în manta-mi, 
Ochii mei nălțam visători la steaua 
Singurătății. 


Când deodată tu răsăriși în cale-mi, 
Suferință, tu, dureros de dulce... 
Până-n fund băui voluptatea morții 


Nendurătoare. 
(Odă — în metru antic) 


Ipostaza de însingurat este asociată cu nepăsarea spirituală, respectiv cu 
o detașare solemnă de sfera supravieţuirii instinctuale, situaţie din care 
poetul iese în momentul în care isi constientizeaza actul artistic ca pe o 
repetare a creației dumnezeicști; îşi acceptă dureros de dulcea suferință de 
a nu fi decât un zeu limitat, condamnat la paradoxul de a aspira la eternitate 
într-o lume efemeră si de a învăţa sensul morţii o dată cu transformarea 
lumii în vers. Prelungire a nocturnului, moartea reprezintă un simbol al 
înălțării; actul creaţiei este comparat cu experienţa sfârşitului, căci el 
implică suferință si beatitudine în sens budist și de aceea Eminescu numeşte 
starea sa creatoare dor de moarte si voluptatea morții. 

Romanticul este prin definiţie melancolic, dar melancolia înseamnă 
contemplatie; dacă pentru medievali şi renascentisti ea era o boală, un 
fenomen de otrăvire a spiritului, pentru romantici, melancolia presupune 
îngândurare tristă si stare care plasează ființa în intimitatea misterului. Din 
acest motiv, în lumea contingentă, poetul este doar un năuc, o fire hibridă 
(Icoană şi privaz), care aspiră la perfecțiunea sacră, dar tanjeste dupa 
sentimente profund omeneşti. 

leşind din tiparele consfintite ale lumii, poetul romantic trăieşte cu grație 
nebunia, tradusă prin genialitate si revoltă, ca însemne ale Căderii — expe- 
rienta capitală a demonului și a omului adamic. 

Reveria artistică este exprimată printr-o stare specială, de transă 
creatoare; visul, temă si simbol esenţial pentru romantici, reprezintă o 
aventură totală si tainică, o proiecţie a dorințelor nemărturisite şi o cale de 
imersare a fantasticului. 

pe: 


10. Mihai Eminescu 
Poezia 


_a) Interpretati sensurile alegorice ale poemului Luceafărul 
de Mihai Eminescu 


Pe scurt: 

e Poemul Luceafărul este o parabolă (o poveste simbolică) a incompatibi- 
litatii. 

e' Poetul prezintă întâlnirea dintre două lumi diferite, între care nu există 
posibilitatea comunicării. | 

e Intenţia declarată a poetului a fost aceea de a figura destinul geniului, 
prin personajul Hyperion, și destinul ființei obișnuite, prin personajele 
Cătălin si Cătălina. 


Pe larg: 

Poemul Luceafărul are caracter alegoric, deoarece, dincolo de simpla 
poveste a unei fete din rude mari împărătești care isi ridică ochii spre stele, 
dezvoltă sensuri subtile, multe de ordin filozofic, care conturează concepția 
lui Eminescu despre destinul omului, despre situarea lui în univers, despre 
geniu, despre iubire etc. 

Poemul propune o parabolă a incompatibilitatii dintre două lumi diferite, 
care se întâlnesc întâmplător, fără să ştie că între ele nu există posibilitatea 
comunicării. | 

Intenţia declarată a poetului a fost aceea de a figura destinul geniului 
prin personajul Hyperion și destinul ființei obișnuite prin personajele Cătălin 
si Cătălina și de aceea prezintă experienţele celor trei personaje si urmărește 
atent consecințele pe care le au asupra lor. 

Cătălina se află la vârsta de graţie, când își caută idealul, lumina 
călăuzitoare și mirele; sub efectul strălucirii luceafărului de seară, ea este 
copleșită de un dor greu și de o devastatoare dorinţă de iluminare, căci, aşa 
cum spune undeva Mircea Eliade, simpla contemplare a cerului înstelat 
îngândurează fiinţa, îi inoculează o stare meditativă. Gândul eternității si 
al transcenderii bulversează mintea si generează o stare de nefericire 
profundă, fixată între fascinatie si teamă (un farmec trist si de nenteles), de 
care fiinţa obișnuită nu se poate elibera decât prin iubire — experienţa ei 
de maximă iluminare, ceea ce pentru Cătălina se traduce prin revelaţia că 
Hyperion este steaua ei norocoasă. 

Și Cătălin ajunge la această trăire excepțională, căci, deși iniţial dorea 
doar s-o înveţe pe Cătălina din bob în bob amorul, el se spiritualizeaza sub 
influenţa iubirii si capătă aspirații superioare pe care le formulează astfel: 
Cu farmecul luminii reci Gândirile străbate-mi! Revarsă linişte de veci/ Pe 
noaptea mea de patemi. 

Hyperion este si el fascinat de lumea sublunară, dar află, în urma 
experienţei sale, că fiinţa este trecătoare, trăiește sub semnul norocului si-al 
întâmplării, pe când el îşi are un loc menit în cer, pentru eternitate. El este 
pe deasupra mergătorul. 

Eminescu şi-a explicat povestea prin destinul geniului de a nu fi fericit 
si de a nu putea ferici pe nimeni, căci ființa superioară nu-și poate găsi egal, 
dar nici nu este capabilă să coboare la o existentă instinctuală: este con- 
damnată la singurătate. 


G. Călinescu despre Luceafărul : 


„Geniul este omul superior neînțeles de contemporani, osândit la o 
suferință inerentă esenței sale. Nu altfel este Luceafărul, a cărui drama 
traduce cu fidelitate consideratiile lui Schopenhauer asupra destinului omului 
excepțional.“ (Opera lui Mihai Eminescu, Editura Minerva, B.P.T., 1985, 
vol.I, p.176) 


„ Luceafărul — temă comună romantismului — e mintea contemplativă, 
apollinică, cu o scurtă criză dionisiacă, aspirând la fericirea edenică a topirii 
in natură care îi este însă refuzată prin faptul dilatării acelui epifenomen ce 
dă cunoașterea mecanicii lumii, și anume conștiința, în vreme ce Cătălina 
simbolizează obscuritatea instinctului infratitor cu natura, spre care alergase 
goală Cezara. Prin chiar mitul său de altfel, Hyperion e cel de sus, Titanul 
zonei siderale, părinte al soarelui, și, prin opoziţie cu Pământul, divinitatea 
substanței foto-eterice.“ (Opera lui Mihai Eminescu, Editura Minerva, B.P.T., 
1985, vol.Il, p.338) 


b) Precizati semnificația 
celor două metamorfoze ale Luceafărului 
din poemul cu același titlu de Mihai Eminescu 


Pe scurt: 


e Hyperion coboară de două ori în lumea profană, metamorfozat în două 
dintre idealurile fiinţei romantice: îngerul si demonul. 
e Cele două apariţii presupun nașteri paradoxale. 


Pe larg: 


Pentru romantici, îngerul este semnul ambiguităţii, al purității şi al fru- 
musetii exterioare: pentru Eminescu, îngerul întruchipează inocenta tasci- 
nanta (îngerii din cer sunt cam prostuți, spune el) şi de aceea îl asociază 

adeseori feminităţii imaculate; aici, Hyperion încearcă să imite atributele 
fiinţei perfecte, printr-o imagine a armoniei paradoxale, prin anularea 
contrariilor: el se naşte din înalt și din adânc, din cer şi din mare, pentru 
a inocula ființei sensul înălțării. În această ipostază el pare un tânăr voievod! 
Cu păr de aur moale/ Un vână! giulgi se-ncheie nod! Pe umerele goale. Dar 
apariția este spectrală (este Un mort frumos cu ochii vii); perfecțiunea 


ingrozeste fiinţa care trăieşte într-o lume imperfectă. 
Cea de-a doua metamorfoză a personajului ilustrează simbolul demo- 


nului. În romantism, demonul este îngerul căzut, ale cărui principale atribute 
sunt genialitatea și revolta, iar pentru Eminescu demonul este îngerul de 
geniu. Si această metamorfoză se iveşte printr-un act de armonie a contra- 
riilor, căci, în cea de-a doua ipostază terestră, Hyperion renaște din lumină 
si din întuneric, din soare şi din noapte; acest al doilea portret insistă pe 
expresia fascinantă a privirii; patima și întunericul sunt însemne ale fiinţei 
demoniace, dominate de imboldul sfasietor al cunoașterii absolute: Dar 
ochii mari si minunati/ Lucesc adânc, himeric! Ca două patemi fără sat! Si 
pline de-ntuneric. 

Metamorfozele Luceafărului exprimă natura dilematică a entității geniale, 
care, aşa după cum observă Edgar Papu, pendulează între înalt și adânc, 
între lumină si întuneric, între lumea astrală şi cea terestră, pentru că doar 
astfel poate să conștientizeze că are un loc menit în cer. Totodată, imersiunea 
lui Hyperion în lumea terestră nu presupune doar o simplă metamorfoză, 
căci nasterile lui imită geneza lumilor, prin anularea contradicţiilor, ceea 
ce amintește de viziunea greacă asupra creării lumii (adică de poemul lui 


Hesiod, după cum spune G. Călinescu). 


c) Prezentati structura poemului Luceafărul de Mihai Eminescu 


Pe scurt: 

Poemul este structurat în patru tablouri: 
Aventura terestră a lui Hyperion; 

Idila dintre Cătălin si Cătălina; 

Zborul cosmic al Luceafărului; 
Întâlnirea dintre cele trei personaje. 


Pe larg: 
Poem de factură romantică, Luceafărul este structurat în patru tablouri 


esențiale; prima parte transfigurează mitul zburătorului, printr-o poveste 


fantastică, în care obsesiile onirice ale Cătălinei se reunesc într-un personaj 
bine conturat, astfel încât accentul epic se deplasează de la starea stranie 
a Cătălinei spre drama personajului din vis, Hyperion. 


Al doilea tablou îl aduce în scenă pe Cătălin: Un paj ce poartă pas cu 


pas! A-mpărătesii rochii,/ Băiat din flori si de pripas/ Dar îndrăzneţ cu ochii; 

acest personaj tonic o convinge pe Cătălina că starea ei de neinteleasa 
tristeţe este doar un vis de luceferi. 

În cel de-al treilea tablou, Eminescu realizează o monumentală imagine 
a universului cosmic; aici este prezentată călătoria Luceafărului printre 
stele şi confruntarea lui cu Demiurgos — mechanica universului, în termenii 
lui Eminescu, 

Pocmul se încheie cu un tablou idilic (scena de iubire ai cărei prota- 
gonisti sunt Cătălin și Cătălina), care îi revelează Luceafărului adevăratul 
sens al fiinţei: efemeritatea. 


d) Prezentati conţinutul poeziei Glossă de Mihai Eminescu 


Pe scurt: 


e Poezia este compusă din sfaturi, formulate sententios, pentru fiinţa tânără 
care aspiră la un ideal superior. | 

e Prin intermediul acestei formule, poetul își expune propria concepție 
despre lume. | 

e Punctul sau de vedere este cel al ființei geniale, așa cum a fost ea ilus- 
trată de scriitorii romantici. 

e În esenţă, atitudinea poetului este următoarea: într-o lume ipocrită si 
fără aspirații spirituale, pentru omul onest, ca si pentru geniu nu rămâne 
decât calea detaşării reci — ipostaza de privitor ca la teatru. 


Pe larg: 

Compusă din sfaturi sententioase pentru ființa tânără care aspiră la un 
ideal superior, Glossa eminesciană expune propria conceptie despre lume 
a poetului. Modelul său existenţial este cel al ființei conştiente de 
efemeritatea unui univers în care istoria se repetă: Vreme trece, vreme 
vine/ Toate-s vechi si nouă toate. Pentru fiinţa care cunoaşte acest adevăr 
lumea cuprinde un număr finit de evenimente, prototipuri si atitudini, 
uşor de anticipat dintr-o postură espectativă: Privitor ca la teatrul Tu in 
lume să te-nchipuil Joace unul si pe patrul Totuși tu ghici-vei chipu-i. Doar 
fiinţa genială este capabilă să distingă schema generală a lumii, pe care 
trecerea timpului n-o poate modifica: Viitorul si trecutul! Sunt a filei două 
fețe] Vede-n capăt începutul! Cine știe să le-nvețe. În aceste condiţii, toată 
Zbaterea omului care caută ascensiunea socială devine inutilă și chiar 
ilară. Geniul, conştient de această zădărnicie, trăieste fără sperante și 
eliberat de temerile fiinţei contingente; această atitudine de rece detaşare, 
de spectator care nu se lasă ispitit de jocul actorilor, presupune descope- 
rirea unui sentiment atipic pentru fiinţa umană: bucuria singurătăţii. La 
această condiţie ajunge doar filozoful sau misticul, iar aici Eminescu 
vorbeşte despre calea raţiunii, adică a filozofului: Tu în colț petreci in 

tine. Bucuria ca petrecere (lumească) este dublată de judecarea spectaco- 
lului după criterii morale: Si-ntelegi din a lor artăl Ce e rău si ce e bine. 


e) Prezentati două ipostaze ale geniului 
în poezia Luceafărul de Mihai Eminescu 


Pe scurt: 
În poemul Luceafărul, Hyperion întruchipează geniul și apare în mai 
multe ipostaze, dintre care amintim: 
e cuprins de dorul renașterii într-o altă ordine elementară (marcat de o 
scurtă criză dionisiacă, în termenii lui Călinescu); 
revoltat împotriva condiţiei sale (în dialogul cu Demiurgos); 
detașat si rece (apollinic, zice Călinescu), în finalul poemului. 


Pe larg: 


În poemul Luceafărul, Hyperion întruchipează geniul care își constien- 
tizează condiţia printr-o experiență bulversantă si care conotează o stare 
specific eminesciană: dorul de moarte. Sugestia este cuprinsă în cele două 
metamorfoze ale Luceafărului, când acesta descoperă suferința dureros de 
dulce pe care o presupune orice geneză; el renaşte în lumea profană prin- 
tr-un act de reunire a contrariilor (se naște din cer şi din mare, din lumină 
si din întuneric) și descoperă sensul devenirii, fără să știe că natura sa nu 
înregistrează trecerea timpului (fără să ştie că nu poate prinde fiinţă, zice 
Noica); zeitate a luminii, în mitologia greacă, Hyperion are doar atribute 
ascensionale, însă trăieşte pentru un timp fascinația coborârii, răspunde la 
chemarea unei ființe; ipostaza aceasta, declanșată de trăirile erotice ale 
Cătălinei, nu presupune faptul că Hyperion trăieşte prin reflex aceeași stare 
(nu este îmbătat de amor), deoarece el isi păstrează natura titanicd, de spirit 
dominator și despotic, chiar şi în cele două întrupări aproape omenești: Eu 
sunt luceafărul de sus! lar tu să-mi fii mireasă. 

In plan estetic, titanismul definește spiritul superior si revoltat, aşa cum 
se manifestă Hyperion în confruntarea sa cu Demiurgos, când, nemultumit 
de natura sa veșnică, îşi cere dreptul la repaos, numindu-si aspiraţia o ord 
de iubire. În răspunsul său, Dumnezeul eminescian echivalează subtil 
dorința lui Hyperion cu dorul de moarte, la care entitatea cosmică nu are 
acces: Îți dau catarg lângă catarg! Ostiri spre a străbate! Pământu-n lung si 
marea-n larg! Dar moartea nu se poate... 

In finalul poemului, Hyperion apare în ipostaza apolinică, de nemuritor 
şi rece; el îşi înțelege menirea si rostul în univers si înțelege de asemenea 
că fiinta muritoare nu poate face distincție între un astru sau altul. Această 
atitudine a Luceafărului vine din cunoaştere rațională, de aceea replica sa 
din final nu transmite sentimente, este doar o constatare prin care poetul 

delimitează lumea efemeră (a norocului și-a întâmplării) de eternitatea 
cosmică (liniştea uitării). 


G. Călinescu despre destinul geniului în poezia lui Eminescu: 

„Deasupra acestui cerc strâmt al egoismului stă conștiința metafizică a 
eternei deveniri, a inutilitatii oricărei sfortari ideale. In fata legii eterne sufletul 
e cuprins întâi de zădărnicie, apoi de ataraxie, se dezbracă de personalitate 
şi cade într-o indiferenţă apollinică. Bătrânul dascăl cu haina roasa-n coate, 
magul călător în stele, ascetii asemeni lui losif și Euthanasius, Luceafărul 
sunt apollinici, precum apollinic se mărturisește leronim.“ (Opera lui Mihai 
Eminescu, Ed. Minerva, B.P.T., 1985, vol. Il, p.350) 


f) Prezentati tabloul cosmogoniei (geneza, extinctia) 
din Scrisoarea I de Mihai Eminescu 


Pe scurt: 
Unul dintre tablourile satirei Scrisoarea I cuprinde meditaţia bătrânului 

dascăl asupra nașterii şi stingerii lumii. 

e În viziunea savantului, lumea s-a născut din haosul primordial, printr-un 
accident mecanic. 

e Materia care își capătă autonomia generează apariţia unui timp limitat 
şi a spaţiului. 

e Nucleul intim al universului este un dor nemărginit. 

e Moartea soarelui înscamnă dispariţia lumii și reinstaurarea haosului de 
la începuturi. 


Pe larg: 


Bătrânul dascăl, un savant singuratic și condamnat la o existenţă mizeră, 
meditează asupra naşterii și stingerii lumii, meditaţia sa constituind cel 
de-al doilea tablou al primei parti din Scrisoarea I. 

Secvența care înfățișează geneza lumii este preluată de către Eminescu 
din imnul al X-lea din Rig-Veda — o culegere de imnuri cu caracter inițiatic 
(ritualuri sacre, invocatii cu funcţii magice), una dintre cărţile de bază ale 
hinduismului, datată cu aproximaţie în secolul al XII-lea î. Cr. În acest imn, 
cunoscut la noi sub titlul de Imnul Creatiunii, se spune că lumea a luat 
naștere din haosul primordial, prin individualizarea materiei într-o unitate 
distinctă; acest unul (unitatea primordială, nucleul lumii), practicând asceza 
timp de un an, a creat spaţiul; prima emanatie a spiritului a fost kama 
(dorinta). 

_ Eminescu preia această viziune, transfigurând-o în imagini originale. 
Inceputurile lumii, de necunoscut pentru mintea omenească, sunt sublimate 
într-o metaforă abstractă — pătruns de sine însuși odihnea cel nepătruns —, 

completată printr-o serie de secvenţe contexuale: totul era lipsă de viață și 
voință, eterna pace, întuneric ca o mare făr-o rază. 

Din materia nediferentiaté a începuturilor se desface un punct, dar el 
nu-şi capătă independenţa prin asceză, prin combustie interioară, ca în Jmnul 
Creatiunii, ci prin miscare, amănunt care deosebeşte fundamental viziunea 
eminesciană de cea vedică: Dar deodat-un punct se mişcă... cel întâi si 
singur. lată-l/ Cum din chaos face mumă, iară el devine Tatăl... ./ Punctu-acela 
de miscare, mult mai slab ca boaba spumii,/ E stăpânul fără margini peste 
marginile lumii. Autonomia materiei care devine este ilustrată prin deno- 
tative marcate (gramatical) si care dezvoltă sugestii ale autorităţii totale: 
tatăl, stăpânul. Naşterea lumii presupune un paradox, care amintește de 
viziunea mistică a gnosticilor, căci punctul isi este siesi tata, el este sămânţa 
lumii, capabilă să germineze doar pentru că își capătă conştiinţa propriei 
identități, pentru că ştie că există. 

Devenirea lumii debutează prin normarea timpului, la fel ca în Rig-Veda, 
doar că aici fenomenul este semnalat sugestiv prin reluarea secventei De 
atunci... la începutul a trei versuri consecutiv, ceea ce evocă bariera creată 
între materia primordială și clipa suspendată, delimitată temporal, supusă 
timpului profan al istoriei şi al perisabilitatii. 

Aparitia spatiului este direct determinată de scindarea timpului, ca în 
imnul vedic (punctul, practicând asceza timp de un an, a creat spațiul); 
imaginile se subordonează aici ideii de univers vag, incomprehensibil; 
sintagmele colonii de lumi pierdute, sure văi de chaos, cărări necunoscute 
sunt construite pe epitete care ambiguizează imaginea și subliniază dimen- 
siunile infinite ale universului creat (universul cosmic). 

Motorul lumii stelare îl constituie energia inițială a punctului desprins 
din haos; dacă în Rig-Veda acest flux energetic este numit kama (dorință), 
la Eminescu el devine dor nemărginit, metaforă revelatoare prin care poetul 
sugerează și instinctul de autoconservare și legea gravitaţiei, dar şi egoismul 
ca sâmbure al vieții, în termeni schopenhauerieni. 

Metafora dor nemărginit este reluată în partea a doua a acestui tablou, 
în care poetul explică universul ca pe o dorinţă trecătoare a haosului etern: 
Căci e vis al nefiintei universul cel himeric... 

Acest dor venit din neființă este asociat luminii si soarelui, de aceea 
stingerea lumilor echivalează cu dispariţia soarelui, care se închide ca o 
rană printre nori întunecoși. Reintrarea lumii în bezna primordială înseamnă 
revenirea timpului la condiția sa eternă, ieșirea de sub limitele trecătoare 
şi pierderea identităţii: Timpul mort si-ntinde trupul si devine vesnicie/ Căci 
nimic nu se întâmplă în întinderea pustie... 

„Meditaţia bătrânului dascăl capătă sens filozofic, deoarece dincolo de 
viziunea cosmologică se află reflecţii asupra efemeritatii fiinţei si a zădăr- 
nicici lumii. l 

g) Prezentati două elemente de satiră din Scrisoarea I 
de Mihai Eminescu 


Pe scurt: 


e În partea a doua a Scrisorii 1, Eminescu satirizează mediocritatea prin 
portretul caricatural. 
Naivitatea geniului este persiflată printr-o serie de procedee retorice. 
e Poetul subliniază prăpastia dintre lume si geniu prin intermediul unei 
antiteze. 


Pe larg: 


Pamfletul din partea a doua a poeziei este construit în forma unui discurs 
persiflant al cului liric la adresa sperantelor pe care și le pune bătrânul 
dascăl într-o glorie postumă. Poetul ia în derâdere, e adevărat, cu amără- 
ciune, nazuintele savantului, găsind apelative ironice (sărmane!) si inter- 
pelări retorice (exclamatii si interogatii) prin care îi taxează naivitatea; 
această ironie compătimitoare constituie principalul procedeu prin care 
Eminescu satirizează incapacitatea ființei contingente de a aprecia și întelege 
dimensiunile gândirii geniale. 

Mediocritatea lumii în raport cu geniul bătrânului dascăl este caricatu- 
rizată într-un portret diseminat (răspândit) de-a lungul întregului pamflet; 
astfel, ființa limitată se caracterizează prin pedanterie, insensibilitate, 
grandomanie, curiozitate vulgară. Portretul mediocritatii ia naştere prin 
secvente caricaturale, ilustrative pentru fiecare trăsătură: biografii marelui 
savant sunt minți înguste, lipsite de imaginaţie si inteligenţă; vrun pedant 
cu OChii cei verzui... isi va face muncă de căpătâi din măsurarea perfecțiunii 
(Aticismului limbii tale o să-l pună la cântari), iar un mitiel îi va face necro- 
logul, doar pentru a-şi afirma presupusa inteligență (Nu slăvindu-te pe tine... 
lustruindu-se pe el), după cum opera genială a savantului va constitui doar 
un mod de manifestare a orgoliului prostesc al unor exegeti mediocri: Si 
prostatecele nări! Si le umflă orișicine în savante adunări! Când de tine se 
vorbește... Poetul selectează câteva elemente de portret fizic (ochi verzui, 
mititel, prostatecele nări) prin care sugerează nimicnicia şi monstruozitatea 
omului mediocru, stingherit și jignit de existenţa geniului. 

Această viziune asupra destinului pe care îl are geniul în lume se află în 
antiteză cu profunda meditaţie din tabloul anterior. Antiteza este o com- 
paratie indirectă, deoarece scriitorul nu face observaţii asupra celor două 
elemente, ci îl subliniază subtil doar pe unul, astfel încât să creeze în mintea 
cititorului o imagine exemplară pusă alături de una negativă; procedeu 
specific romantismului, antiteza capătă la Eminescu un rol vag moralizator 
si satiric, căci poetul subliniază prin falsa ironie la adresa bătrânului dascăl 
situaţia dramatică pe care o are raţiunea în raport cu acțiunea pragmatică. 

Satira conotează o idee obsesivă din scrierile lui Eminescu, anume că 
geniul este neînțeles şi incapabil să-și imagineze micimea lumii. 

h) Prezentati simbolul dominant în poezia 
Floare albastră de Mihai Eminescu 


Pe scurt: Bie mr 
Simbolul romantic al florii albastre este asimilat aici feminitatii ispititoare. 
Portretul fiinţei feminine este configurat prin intermediul unui monolog, 
o chemare de dragoste, ca în majoritatea poeziilor eminesciene. 

e Floarea albastră întruchipează lumea emoţiilor autentice, aflată în anti- 
teză cu universul rece al gândirii. 


. Pe larg: 

În traditia romantică, floarea albastră simbolizează adevărurile și bucu- 
riile simple, la care de regulă ajunge doar o minte matură sau inteleapta. 
Poezia lui Eminescu asociaza acest simbol cu portretul unei fiinte feminine, 
care îi revelează poetului adevăratele valori ale vieţii: natura, iubirea, trăirea 
emoţională, fără gânduri şi căutări intelectuale. 

Imaginea feminităţii apare conturată în două ipostaze: din perspectiva 
unui timp trecut, idealizat prin rememorare, și din perspectiva clipei prezente, 
a rememorării eului liric. În amintirea poetului, portretul surprinde o ființă 
îndrăgostită, candidă și veselă, care fascinează prin autenticitatea emoţiilor 
si gesturilor; dar care totodată stupefiază: Ca un stâlp eu stam în luna!/ Ce 
frumoasă, ce nebună! E albastra-mi dulce floare! Registrul denotativ al acestei 
secvenţe sugerează atât sentimentul de seducţie pe care îl trăiește poetul cât 
si consternarea lui totală în fata naturaletii agresive (nebună). 

Poezia se încheie cu o evocare încărcată de tristeţe: Și te-ai dus dulce 
minune, Și-a murit iubirea noastră, Floare-albastră! floare-albastră!... Totuşi 
este trist în lume. Metafora sintetizatoare dulce minune are aici un sens evoca- 
liv si nostalgic; sentimentele eului liric s-au estompat, iar Floarea albastră 
persistă în mintea sa doar ca o ispită fascinantă, dar trecătoare, căci lexemul 
minune implică și sensul de apariţie magică, neverosimilă, și pe cel al 
efemeritatii. Detașat de mirajul iubirii, din perspectiva maturității, poetul 
dă, în fine, un răspuns la chemarea ei: este vorba despre o meditaţie asupra 
rostului ființei de a nu fi mulţumită nici de alegerea intelectuală (piramidele 
asire...), nici de minunile vieţii simple, emoţionale. 


i) Prezentati două ipostaze ale Cătălinei din poemul 
Luceafărul de Mihai Eminescu 


Pe scurt: 

¢ Cătălina apare într-o stare contemplativă, premergătoare iubirii, visând 
la luceafarul de sus. 
Apoi, ea e copleșită de descoperirea eternității. 
În final, după ce își găsește perechea, trăieşte fericirea iubirii împlinite 
(îmbătată de amor). 

Pe larg: 


În poemul Luceafărul, personajul feminin, Cătălina, „apare în mai multe 
ipostaze, care ilustrează diferite sensuri ale iubirii. În debutul poeziei, 
Cătălii 


chi 
Portretul ei este, din acest motiv, unul exemplar, marcat prin denotatii 
superlative şi individualizatoare: o prea frumoasă, era una la părinţi, $i prin 
comparații cu elemente unice: Fecioara Maria, luna. Unicitatea ci este con- 
ferită de stranietatea specifică fiinţei care trece de la copilărie la maturitate; 
de aceea, originea sa este pusă sub semnul ambiguitatii (se trage din rude 
mari împărăteşti), iar sentimentele ei sunt nelămurite, traduse printr-o stare 
contemplativă (...ea pe coate-si rezema/ Visând ale ei tâmple) si printr-un 
dor imprecis, sporit de lumina luceafărului de seară. În această stare specială 
ca este capabilă, ca orice ființă aflată la această vârstă, de revelații majore; 
se ridică deasupra contingentuluiș are vise semnificative și viziuni inspirate: 
Ea îl privea cu un surâs! El tremura-n oglindă/ Căci o urma adânc în vis! De 
suflet să se prindă. Starea de îndrăgostit, similară cu cea a revelatiilor 
mistice, o pune pe Cătălina într-o legătură ciudată cu lumea eternității și îi 
estompează relaţia cu timpul istoriei, astfel încât zilele-s pustii ca niște stepe/ 
lar nopțile de-un farmec sfânt... 

Comunicarea cu lumea astrală are consecinţe nefaste, pe nesimţite starea 
ei devine maladivă. Lumina luceafărului exercită asupra ei puteri hipnotice, 
o înstăpânește și îi inoculează dorinţa acută de libertate: Mă dor de crudul 
tău amor! A pietpului meu coarde, Și ochii mari si grei mă dor, Privirea ta 
mă arde. În acest context îi spune lui Hyperion: Dar dacă vrei cu crezămânu! 
Să te-ndrăgesc pe tine,/ Tu te coboară pe pământ, Fii muritor ca mine. 
Actioneaza aici instinctul de autoconservare, dar și dorința de a-și trăi visul 
de iubire. Constantin Noica spune că ea are intuiţia eternității şi a faptului 
că nu există putință de comunicare între cele două lumi. 


O a doua ipostază a iubirii este întruchipată de Cătălina în finalul poemului, 
când isi găsește mirele (pe Cătălin) și înţelege că Hyperion este steaua ei 
norocoasă; îmbătată de amor, îi cere Luceafărului să-i lumineze norocul. 


j) Comentati următoarele versuri din poezia 
Sara pe deal de Mihai Eminescu: 


Sara pe deal buciumul sună cu jale, 
Turmele-l urc, stele le scapără-n cale, 
Apele plâng, clar izvorând în fantane ; 

Sub un salcâm, dragă, m-astepti tu pe mine. 


Pe scurt: 


e Poezia se încadrează în tema iubirii și a naturii. 
e Poezia este, ca specie, un pastel, în care poetul introduce elemente de idilă. 

e Versurile constituie prima strofă a poeziei si au rolul de a introduce în 
atmosfera patriarhală, cadrul așteptării îndrăgostitului. 

e Secvența este construită pe imagini descriptive. 

e Solemnitatea imaginilor marchează momentul tainic al sfârșitului zilei. 


Pe larg: | 

Reprezentativă pentru tema iubirii și a naturii, poezia Sara pe deal 
debutează cu o secvenţă tipică pentru specia pastelului, care conturează 
prin imagini descriptive un tablou solemn, aproape straniu; la fel ca în alte 
poezii (Peste vârfuri, de pildă), prima strofă are rol expozitiv, creează un 
peisaj uimitor, care anunţă uneori o meditaţie, iar aici, sentimentele exube- 
rante ale cului liric. Lexemul sara, prin rezonanța lui fonică, anticipa 
celelalte imagini auditive, toate conţinând sugestii ale solemnitatii: sunetul 
grav al clopotului, plânsul apelor, jalea buciumului. Sintagma sara pe deal 
fixează momentul liric la granița dintre noapte și zi, ceea ce generează un 
sentiment de tristețe trecătoare, impresie accentuată de imaginea auditivă 
buciumul sună cu jale. Alături de corn, buciumul este semnul melancoliei, 
dar sentimentul este aici atenuat prin sensul denotativului jale, care evocă 
un dor greu, de care fiinţa se eliberează prin plâns purificator; de aceea 
apele plâng, în adâncul fântânilor, iar zgomotul lor este perceput doar în 
liniștea asteptarii; în această ipostază, a celui care așteaptă, sunt înregistrate, 
de altfel, toate imaginile; așteptarea unei întâlniri de dragoste accentuează 
sentimentul solitudinii si amplifică sensul contemplatiei. Prin excelență 
simbol al singurătăţii în poezia eminesciană, steaua apare aici într-un 
context imagistic de excepţie: Turmele-l urc, stele le scapără-n cale, secvență 
care surprinde imaginea orizontului, conturată de panta dealului; distanţa 
teluric-astral este anihilată, pentru că sentimentul eului liric este unul de 
anticipată fericire. De aceea, sub ochii săi de spectator emoționat, bolta 
cerului nu copleseste si nu îngândurează, solemnitatea cosmică imerseaza 
spatiul profan. Dincolo de peisajul dealului, in imaginatia poetului se naste 
o scenă bănuită și care este singura de interes: Sub un salcâm, drasă, 
m-astepti tu pe mine. 


G. Călinescu despre poezia Sara pe deal: 


„Erotica lui euforică era pierdută înlăuntrul unei naturi de ere străvechi, 
căzută la starea de zvâcnire instinctuală. Într-o singură poezie găsim 
sentimentul fericit, conștient al iubirii. E o compunere de tinereţe, păstrată 
înadins de poet, cea mai juvenilă, mai suav neprefacuta poezie în exaltarea 
ei stangace [...]. In locul geologiei lunatice, fără omenire, dăm aici de 
priveliștea gessneriană, cu turme și sate pierdute în depărtări, natura templu 
cu coloane de arbuști imenși, în care totul e domestic și pastoral.“ (Opera lui 
Mihai Eminescu, Editura Minerva, B.P.T., 1985, vol.IV, p.73) 


56 


CE Scanned with OKEN Scanner 


k) Comentati următoarele versuri din poezia 
Revedere de Mihai Eminescu: 


— Ce mi-i vremea, când de veacuri 
Stele scânteie pe lacuri, 

Că de-i vremea rea sau bună, 
Vântu-mi bate, frunza-mi sună; 
Și de-i vremea bună, rea, 
Mie-mi curge Dunărea. 

Numai omu-i schimbător, 

Pe pământ rătăcitor, 

Iar noi locului ne ținem, 

Cum am fost, așa rămânem: 
Marea si cu râurile 

Lumea cu pustiurile, 

Luna și cu soarele, 

Codrul cu izvoarele. 


Pe scurt: 

© Revedere este o poezie de inspiraţie folclorică, atât prin temă, cât și prin 
compoziție (în special prin preluarea versului trohaic). 

e Poemul este o meditaţie asupra efemeritatii ființei, realizată însă în 
maniera doinei populare. 


Pe larg: 

Poezia Revedere este concepută în forma unui dialog între eul liric si 
codru, iar fragmentul de mai sus reprezintă răspunsul naturii la constatarea 
fiinţei muritoare că spaţiul vegetal nu pare afectat de trecerea timpului. 
Poetul face aici un elogiu indirect al naturii, pornind de la concepția 
populară că singurul reper într-o lume schimbătoare îl constituie elementele 
naturale: marea, pustiurile, izvoarele, codrul și astrele. În această lume 
imuabilă, Numai omu-i schimbător! Pe pământ rătăcitor; cele două epitete 
ilustrează condiţia fiinţei, dar, în mod paradoxal, nu insistă pe tragismul 
ei, ci deschid perspective asupra unei viziuni creştine: existența umană nu 
este decât o trecere, un drum între două lumi, o scurtă rătăcire. 

Personificarea pădurii se înscrie în tradiția creaţiei folclorice şi de aceea 
discursul liric este alcătuit în limbaj popular, ceea ce recreează atmosfera 
tipică din doine, în care codrul este un cadru ocrotitor şi stimulativ pentru 


fiinţa ratacitoare. 

11. Mihai Eminescu 
Proza 


a) Demonstrati contribuţia lui Mihai Eminescu 
la dezvoltarea prozei fantastice si filozofice 

Pe scurt: 

e În spirit romantic, Eminescu inaugurează, alături de Caragiale, proza 
fantastică în literatura română. 

e Fantasticul eminescian se caracterizează prin stranietate, feerie, simboluri 
mistice și subtilitati filozofice. 

e Dintre nuvelele sale fantastice amintim Cezara, Avatarii faraonului Tiă, 
Sărmanul Dionis. 


Pe larg: 


Mihai Eminescu este, alături de Caragiale, creatorul prozei fantastice 
românesti, prin nuvele precum Cezara, Avatarii faraonului Tlă, Sărmanul 
Dionis. Sub influenţa romantismului, în special a celui german, poetul a 
creat opere caracterizate prin stranietate, decoruri feerice, dominate de 
simboluri tipice esteticii romantice, multe de factură mistică, susţinute de 
idei filozofice preluate din filozofia clasică germană (Kant, Schopenhauer, 
Hegel), din gândirea hindusă si din cultura Greciei antice — acestea fiind, 
de altfel, principalele surse ale romantismului. 

ema predilectă a scriitorilor romantici este evadarea din realitate 
retragerea într-o natură feerica si pustie. Tema este transfigurată cu mijloace 
specifice fantasticului în mai multe opere eminesciene; în nuvela Cezara, 
insula lui Euthanasius este un spaţiu cu natură mirifică, in care isi găsesc 
fericirea Jeronim și Cezara, o sugestie a paradisului de dincolo de moarte. 
In Sărmanul Dionis spaţiul paradiziac este fixat pe Lună şi creat prin puterea 
gândului; faraonul Tlă creează si el un paradis artificial pentru soţia sa 
moartă. Insula paradiziacă, spaţiu al morţii si al purificării spirituale, 
descinde dintr-o obsesivă nostalgie a paradisului pierdut și se compune din 
peisaje fabuloase, căci, fie că este vorba despre insula pustie (ca în Cezara), 
fie că este doar o proiecţie spirituală (ca în Sărmanul Dionis), totdeauna 
apare ca un paradis artificial, în care vegetaţia nu cunoaște oprelisti, 
parfumurile au acțiune narcotică și întregul univers uman se reduce la cuplul 
adamic. Un alt loc de refugiu este castelul singuratic sau în ruină, labirint 

misterios si loc de rătăcire — ca într-o altă proză eminesciană, Iconostas şi 
fragmentarium. 

Pornind de la ideile lui Kant, romanticii imaginează infinitul cosmic în 
veşnică transformare, populat de nenumărate lumi care se nasc şi mor; de 
aici s-au născut o serie de teme legate de existenţa lumilor paralele, de 
călătoriile în timp. Eminescu a creat nuvela Sărmanul Dionis preluând 
concepţia kantiana că timpul și spaţiul sunt simple intuitii umane, sau, cum 
frumos traduce poetul, nu există timp și spațiu, ele sunt doar în sufletul 
omului, ca stejarul într-o ghindă. Pe această idee creează fabuloasa 
întoarcere în trecut a personajului titular, dar nuvela nu are doar sens 
filozofic, ci şi teozofic; Eminescu introduce aici mitul căderii adamice; el 
imaginează experienţa stranie a unui tânăr bucureștean din veacul al 
XIX-lea care, prin intermediul cărții magice a lui Zoroastru, călătorește în 
timp, regăsindu-și avatariile anterioare (Dan, Zoroastru) și descoperind că 
sensul ființei este de a repeta destinul luciferic; spre deosebire însă de 
diavol, omului i s-a dat calea mântuirii, de aceea existenţa sa înseamnă nu 
numai pierderea paradisului, ci și, uneori, inaltare. 

Această temă a reîncarnării' sufletului după moarte are și ea origini 
filozofice, provenind din gândirea indiană și bucurându-se de multă 
popularitate în romantism. Personajul eminescian își descoperă partial 
karman-ul (schema individuală a nașterilor si renasterilor). În filozofia 
indiană, sensul fiinţei este de a sparge samsara (roata reîncarnărilor) prin 
sacrificiu interior şi de a atinge armonia absolută prin identificarea sinelui 
(atman) cu spiritul profund al universului (Brahman). Această armonie 
înseamnă eliberarea de tristețe si de păcat si, in ultimă fază, nemurirea. 
Dionis nu reuseste să întrerupă firul reincarnarilor, dar este posibil ca la 
această experienţă să fi ajuns personajul din nuvela Avatarii faraonului Tla, 
care este urmărit de-a lungul mai multor vieţi, in ultima dintre ele personajul 
reîncarnându-se într-un cerşetor idiot, condiţie care îl apropie de sensul 
purificării brahmane. 

În nuvela fantastică de factură romantică, motivaţia artistică este clădită, 
de multe ori, pe tema visului, care accentuează imixtiunea realului în fan- 
tastic. În fiecare dintre, reîncarnările sale, Tlă se trezește ca dintr-un somn 
zăpăcitor, iar Dionis, după călătoria fantastică, nu știe dacă a visat sau a 
trăit cu adevărat aventura sa în epoca medievală. Pentru romantici, visul 
intermediază intrarea în lumea ficţiunii, motivează fantasticul sau potenteaza 
fericirea fiinţei romantice; epurat de norme şi de contradicții, spaţiul 
nocturn, mai cu seamă miezul nopții — momentul în care se dezlantuie spi- 
ritul demonic al lumii (ceasul chemărilor malefice, spune I, Negoitescu) —, 
devine cadrul predilect de desfășurare a acțiunii; noaptea pogoară peste 
lume un farmec trist si nenjeles, orice este posibil, timpul terestru este anulat, 
iar transcenderea devine posibilă; de aceea Dionis trece în alt timp istoric 
şi se înalţă printre stele, noaptea. În basmul Făr-Frumos din lacrimă, la 
miezul nopții, morţii se ridică din morminte şi urcă în lună. 

G. Călinescu despre nuvela Sărmanul Dionis : 


„Adevărul este că Eminescu pornește de la Kant, însă construiește în 
spirit schopenhauerian. Timpul și spațiul nu sunt numai cadre intuitive ale 
unei umanitati concrete. Căci individul ascuns sub numele Zoroastru, Dan, 
Dionis este un prototip. Ele sunt de fapt modalităţi ale unei substanţe în actul 
de a se realiza veșnic.“ (Opera lui Mihai Eminescu, Editura Minerva, B.P.T., 


1985, vol.I, p.265) 


b) Explicati titlul nuvelei Sărmanul Dionis 
de Mihai Eminescu 


Pe scurt: 

e Titlul nuvelei eminesciene trimite la mai multe semnificaţii, care decurg 
din epitetul alăturat numelui eroului. 

e Într-un prim-plan de receptare, titlul motivează subiectul, care urmărește 
biografia unui copil orfan, crescut în condiţii materiale dificile, dar al 
cărui destin se schimbă în mod spectaculos. 

e În opera eminesciană, denotativul sărman defineşte (ca si în Scrisoarea I) 
fiinţa visătoare, naivă din inocenta, fără apetenta pentru realităţile sociale. 


Pe larg: 

Titlul nuvelei eminesciene trimite la mai multe semnificaţii, care decurg 
din epitetul alăturat numelui eroului, căci sărman înseamnă si sărac, lipsit 
de valori materiale, dar si demn de compătimit pentru naivitatea, inocenta, 
visătoria, în general pentru întreaga sa atitudine. 

Dionis este un sărman, în toate sensurile pomenite, iar nuvela urmăreşte 
destinul său, ceea ce îndreptățește titlul. În primul rând, eroul este un orfan, 
trăieşte în sărăcie (într-o mizerie fără dorinţe), iar destinul său se schimbă 
întâmplător, într-un moment în care, bolnav și singur, Dionis pierde legătura 
cu universul real. 

La o lectură profundă, epitetul din titlu sintetizează atitudinea compati- 
mitoare a autorului fata de personaj, căci același apelativ apare şi în 
Scrisoarea I, în care poetul ironizează naivitatea bătrânului dascăl. Dionis 
este un visător, rupt de lumea socială, fascinat de epoca medievală, pre- 
ocupat de metafizică și de poezie; din acest motiv, la fel ca geniul din 
Scrisoarea I, el își merită compătimirea autorului, care avertizează astfel 
asupra zădărniciei viselor lui Dionis. Dacă acceptăm această semnificaţie, 
înseamnă că toată povestea (călătoria în epoca lui Alexandru cel Bun, 
întâlnirea cu maestrul Ruben, existenţa sa de călugăr si lumea pe care și-o 
creează în Lună) nu este decât un vis izvorât dintr-o fantezie prodigioasă 
si din lecturi obscure, dar care îl derutează pe erou în asemenea măsură, 
încât nu mai poate face distincţia între vis si fantezie, și de aceea el nu este 
decât un sărman, rătăcit de lume. Chiar starea lui de îndrăgostit disperat și 

bolnav trezeşte în sufletul Mariei acelaşi sentiment de compasiune si sinceră 
îngrijorare, pe care îl exprimă cu același cuvânt: ... acolo-i, sărmanul, în 
casa cea pustie de peste drum... 

Dintr-o altă perspectivă însă, epitetul ilustrează experienta metafizică a 
lui Dionis, care a ratat dobândirea libertăţii totale; el are șansa de a sparge 
samsara (şirul reîncarnărilor), dar repetă, fără să știe, experienţa luciferica 
şi destinul lui Adam, totodată, căci pierde paradisul şi este condamnat s-o 
ia de la capăt. Initiat cu intenţie de însuși Lucifer (Ruben), îngerul alungat 
din rai, Zoroastru-Dan-Dionis, nu-şi descoperă limitele, doreşte să fie 
Dumnezeu si trăiește iarăşi experiența căderii, cu șansa unei alte inaltari 
viitoare. Destinul său este cel al fiinţei căzute, adică demnă de compătimire, 


iar povestea sa este povestea sarmanului om. 


c) Notati trei elemente specifice esteticii romantice 
din nuvela fantastică Sărmanul Dionis de Mihai Eminescu 


Pe scurt: 
Tema nuvelei este de circulaţie în literatura romantică. 
Personajul — selenar, dionisiac, îndrăgostit, inegal în atitudini, împătimit, 
fascinat de istoria apusă, de metafizică și de poezie — respectă schema 
tipologică a romantismului. . a 

e Nuvela este dominată de simboluri romantice: luna, noaptea, călătoria 
cosmică, visul, proverbul arab, cartea magică ș. a. 

èe Deznodământul voit ambiguu este tot un procedeu romantic. 

e Stilul liric, marcat de discursul auctorial retoric, aparține prozei 
romantice. 


Pe larg: 

Nuvela dezvoltă în plan denotativ ideea că nu există timp și spațiu, ele 
sunt doar în sufletul omului, ca stejarul într-o ghindă, idee preluată din 
filozofia lui Immanuel Kant și fructificată în variate feluri de romantici; 
Eminescu îi dă o interpretare originală și face din ea principala temă a 
scrierii sale (el a si tradus secţiunile despre timp și spaţiu din Critica rațiunii 
pure a lui Kant): personajul eliberat de sub teroarea timpului îşi regăseşte 
arhetipul (Zoroastru) și reia experienţa primei sale întrupări. 

Nuvela este dominată de simboluri romantice: luna, noaptea, călătoria 
cosmică, visul, cartea magică, textul criptic ş. a. Luna face parte din peisajul 
terestru, este astrul care întreţine feeria naturii, dar şi trăirea romantică; ea 
înstăpânește fiinţa si îi inoculează dorul de ducă; astrul preferat al 
romanticilor, luna totalizează sensurile morţii şi ale duratei, căci ca este 
măsura timpului. Datorită funcţiei sale magice, sub înrâurirea ei se întâmplă 
lucruri stranii, faţa nevăzută a naturii devine accesibilă oricui. Sub imperiul 

luminii selenare, Dionis săvârşeşte ritualul magic de anulare a timpului: 
când deschide cartea magică, luna trece frumoasă și clară, pe un cer limpede, 
iar la miezul nopţii, proiectată în visele lui Dionis, luna pare palidă ca fata 
unei virgine murinde. Luna este si spatiul in care sălășluiesc sufletele celor 
morţi, de aceea fiinţa astrală (cu trup luminos) a călugărului Dan își face o 
lume paradiziacă pe acest astru. Un alt simbol de factură romantică este și 
cartea magică, labirint de semne și spaţiu inițiatic, prih intermediul căreia 
eroul îşi regăseşte arhetipul, matricea fiinţei sale, si redobandeste paradisul 
pierdut. Aici este vorba despre cartea profetului Zoroastru (personaj real, 
care a trăit aproximativ în sec. al VII-lea î. Cr.), care, printre altele, pune 
la originea lumii atât binele, cât și răul, ceea ce motivează construcția 
personajului Dan, călugăr ortodox, preocupat de magie, sau pe cea a lui 
Dionis — filozof superstitios —, precum și sensul unui alt simbol de circu- 
latie romantică: dedublarea. Dan își părăsește condiţia materială, desfă- 
cându-se de umbra sa, care îi ia chipul și locul în lumea profană. Și textul 
criptic de pe domul lui Dumnezeu, care îi incită curiozitatea lui Dan, 
reprezintă tot un simbol romantic; textul -este un proverb arab, așezat sub 
semnul Sfintei Treimi, sugestie a lumii călugărului care îl caută pe 
Dumnezeu prin ritualuri magice (acestea amintesc vag de kabbalistul arab 
Abufalia, care, căutând calea de eliberare a sufletului din închisoarea mate- 
riei, descoperă că intelectul uman, servindu-se de magia cifrelor, se poate 
uni cu Dumnezeu printr-un flux de lumină). Textul indescifrabil conține 
de regulă marele adevăr, la care omul nu are acces, de aceea, în opera 
romantică, manuscrisul secret se pierde, dispare misterios, sau rămâne de 
nedezlegat. 

Stilul nuvelei este si el specific operelor romantice; poetul abordeaza 
descrierea poetica, in care denotativul este amplificat metaforic, prin aceasta 
Eminescu fiind întemeietorul prozei lirice în literatura noastră. Discursul 
auctorial este marcat de procedee retorice, conform esteticii romantice: 
autorul face lungi divagatii în care meditează asupra destinului fiinţei, își 
urmărește personajul cu implicare afectivă, iar în încheierea operei așază 
un scurt comentariu asupra sensului nuvelei. 


d) Argumentati caracterul fantastic al nuvelei 
Sărmanul Dionis de Mihai Eminescu 


Pe scurt: 


e Motivația artistică ambiguizează sensul nuvelei, astfel încât zborul 
cosmic, imersiunea în timp par plauzibile. 
e. Lumea lui Alexandru cel Bun este reconstituită cu imaginaţie de poet, 
_ dar si cu multe detalii realiste, amănuntul verosimil plasat într-un context 
_ fantastic fiind unul dintre procedeele genului. 

e Descrierea unor lucruri imposibile în lumea reală (metamorfoza lui 
Ruben în diavol, îngerii telepatici, transformarea pământului într-un 
margean), introducerea unor episoade fabuloase (imersiunea în timp a 
lui Dionis, viaţa selenară, povestea umbrei) sunt elemente care tin de 
registrul fantastic. 

e Deznodământul deschis oricărei interpretări caracterizează proza 
fantastică. 


Pe larg: 


În proza fantastică motivaţia artistică ambiguizează sensurile, generând 
mai multe niveluri de interpretare; aici, principalul mijloc de argumentare 
a evenimentului narativ este visul; când ajunge în epoca lui Alexandru cel 
Bun, Dionis îşi pierde conștiința existenţei, intră în mod natural în 
întruparea sa medievală, de călugăr, care, abia trezit din somn, își amintește 
că s-a visat în viitor, că era mirean si se numea Dionis. Procedeul amintește 
de cărturarul chinez Zhuang-Zi, care povestește că s-a visat fluture, iar la 
trezire își pune întrebarea dacă nu cumva realitatea lui istorică face parte 
din visul fluturelui, care se visează om. Tot astfel, revenit în veacul al 
XIX-lea, Dionis se trezește ca dintr-un vis în care a trăit experienţele magice 
ale călugărului Dan. Scriitorul nu echivalează însă povestea cu un vis al 
unei minţi bolnave, ci pomeneşte de memoriile umbrei lui Dan, găsite în 
casa lui Dionis, care dispar misterios când personajul îl invocă pe diavol. 
ŞI încheierea nuvelei lasă loc mai multor interpretări, căci scriitorul lansează 
câteva întrebări retorice prin care închide calea unei explicaţii clare. 

Conform prozei fantastice, episoadele stranii, incompatibile cu reali- 
tatatea obiectivă (dedublarea, imersiunea în timp, lumea lunară clădită pe 
puterea gândului, îngerii telepatici) sunt motivate prin idei filozofice, 
preluate din diferite doctrine, de la filozofia clasică germană la metafizica 
medievală şi gnostici; astfel, în viziunea lui Ruben (Lucifer), Dumnezeu 
este Creatorul și creaţia totodată, el este sursa timpului și timpul întreg 
(roata timpului), idee preluată din gnosticism (Basilide), curent care a 
fascinat mai mulţi cărturari români înaintea lui Eminescu (printre care 
Dimitrie Cantemir și I. Heliade-Radulescu). Teoria reîncarnării sufletului 
face şi ea obiectul mai multor doctrine filozofice si religioase, iar poetul o 
ilustreză aici printr-o poveste cu totul credibilă: Zoroastru, după ce trece 
prin mii de reîncarnări, capătă dreptul de a-și găsi mântuirea în ipostaza 
de călugăr medieval, dar ratează această şansă și, așa cum fusese avertizat, 
pierde legătura cu istoria profana, mai multe sute de ani, revenind la 
condiţia umană prin întruparea în Dionis. Ceea ce face plauzibilă povestea 
este faptul că Dionis are acces la existentele sale anterioare printr-un 
accident (cartea lui Zoroastru) — şablon de asemenea specific prozei 


fantastice. Uneori evenimentul fabulos este motivat prin teorii ştiinţifice: 
după ce hotărăște să plece în lună, Dan ia pământul si îl transforma într-o 

boabă de mărgean, căci, spune autorul, mărimea fiind numai relativă, se 
înțelege că atomii din miezul acelui mărgăritar isi continuă devenirea. 

Un episod fabulos, creat după retetele prozei romantice, este cel în care 
Ruben se metamorfozează în diavol, iar chilia sa devine un laborator de 
alchimie, cu eprubete în care prind viață homunculi diabolici: Ruben Însuşi 
se zbârci, barba-i deveni lățoasă și-n furculite, ca două bărbi de tap, ochii îi 
luceau ca jăratic, nasul i se strâmbă si se uscd... 

Acest amestec de fapte imposibile în lumea reală, făcute credibile prin 
motivaţia filozofică, şi de fapte autentice (precum viata cotidiană a lui 
Dionis) reprezintă esența prozei fantastice. 


Alte subiecte posibile la acest capitol : | 


i Prezentati tema dragostei și a naturii în opera lui Mihai Eminescu 

E Comentaţi simbolul florii-albastre din poezia cu același titlu 

E Demonstrati prin trei argumente că Mihai Eminescu este un poet romantic 

E Comentaţi câteva simboluri romantice din opera eminesciană 

E Prezentati tema și mesajul artistic al poemului Luceafărul 

E Explicati metaforele cercul vostru strâmt, dulce minune, vis al nefiintei 

E Comentati stilistic secvențele : E un adânc asemene/ Uitării celei oarbe ; Vom 
visa un vis ferice ; păgânătatea e ca pleava vânturată ; Tesand cu recile-i scântei/ 
O mreajă de văpaie ; Vei pierde dorul de parinfi/ Și visul de luceferi. 

12. lon Creangă 
(1839—1889) 


Amintiri din copilărie 


a) Prezentati tema si structura compozitionala 
a Amintirilor... 


Pe scurt: 


e Amintiri din copilărie este o amplă povestire cu caracter memorialistic, 
creată pe ideea că reîntoarcerea cu gândul în universul copilăriei stimu- 
lează elanul existențial. 

e Opera este structurată în patru capitole, care urmăresc personajul 
principal (Nică) în relație cu părinţii și strămoșii, cu lumea Humu- 
leştiului, cu școala de la Fălticeni şi cu dureroasa despărțire de origini. 

e Fiecare capitol se deschide cu un fragment retoric, prin care autorul 
introduce rememorarea. 


Pe larg: 


Considerate roman autobiografic, amplă povestire sau chiar un film 
memorialistic (Vladimir Streinu), Amintirile... lui Creangă reprezintă o operă 
de evocare a copilăriei (fixată între anii 1848-1855). Amintirea devine, 
din perspectiva lui Creangă, o ipostază de confirmare a maturității; fiinţa 
care se întoarce cu gândul în universul copilăriei își recapătă vitalitatea, 
se renovează emotional si săvârşeşte un act de înregistrare istorică a 
evenimentelor. 

Povestitorul își motivează evocarea în fragmentele introductive ale 
primelor trei dintre cele patru capitole, menționând că imersiunea în trecutul 
fericit este rodul contemplatiei: Stau câteodată și îmi aduc aminte... Pe 
măsură ce se reclădesc vremurile de altădată, naratorul coboară în spațiul 
copilăriei, retrăind emoția: ... când mă gândesc... îmi saltă si acum inima 
de bucurie! Apoi, amintirea capătă motivaţie (locurile sunt vrednice de 
amintire) şi de aceca autorul sfârșește prin a se identifica personajului, adică 
intră în timpul propriu-zis al povestirii, căci ultimul capitol începe ex 
abrupto cu relatarea întâmplărilor din toamna anului 1855. 

Primul capitol cuprinde amintiri despre începutul studiilor la şcoala din 
Humuleşti (până când dascălul este luat cu arcanul la armată), despre 
experienţa dramatică a lui Nică din timpul cinstite: holere si despre perioada 
petrecută la şcoala din Broșteni, unde îl duce bunicul său, David Creangă. 

Cel de-al doilea capitol debutează cu o evocare a casei părintești si cu 
un portret idealizat al mamei. Urmează relatarea unor patanii ilustrative 
pentru vârsta copilărici: furtul cireşelor, al pupezei, scăldatul. 

Capitolul al II-lea narează întâmplări petrecute în timpul studiilor la 
scoala de catiheti din Fălticeni. 

Amintirile se încheie cu plecarea lui Nică din Humulești, pentru a-și 
desăvârși învăţătura la Socola. Autorul insistă pe atmosfera si gândurile 
sale de dinaintea plecării. 


b) Modalităţi de realizare a personajului în 
Amintirile... lui Creangă 


Pe scurt: 

e Personajele din Amintiri... sunt caracterizate succint, prin trăsături 
definitorii. 
Aproape toate personajele întruchipează tipuri umane. 
Principalul mijloc de construcţie îl constituie metaforele homerice. 

e Creangă realizează portrete paremiologice, caricaturale sau in care 
urmărește amănuntul solemn. 


Pe larg: 

Personajele din Amintiri... sunt tipuri reprezentative de oameni, 
individualizati prin trăsături pregnante. După cum observa G. Călinescu, 
pot fi identificate mai multe tipologii, între care amintim tipul bătrânului 
înțelept (David Creangă, Părintele Duhu), bătrânul hâtru (cel care eliberează 
pupăza), gurmandul (Oșlobanu), zgârcitul (Mogorogea) etc.; cel mai adesea, 
povestitorul aşază alături de numele personajului o sintagmă sintetizatoare, 
după modelul metaforelor homerice. Astfel, părintele loan, figură 


spiritualizată si autoritate a satului, capătă un loc distinct prin precizarea . 


de sub deal, pe câtă vreme popa Oșlobanu este om hursuz si pâclişit; mos 
Bodrângă este doar un bătrân fără căpătâi, Trăsnea — cumplit meșteșug de 
[âmpenie ; învățătorul Vasile este rusinos ca o fată mare, Davidică — un 
juvaier de flăcău, iar Nică Oșlobanu — robit pântecului. Aceste caracterizari 
succinte surprind trăsătura lor esenţială, adeseori un defect sau o însușire 
confirmată şi de alte personaje, si se retin cu uşurinţă, uneori autorul 
revenind asupra caracterului respectiv. 

Alteori Creangă realizează portrete general ilustrative, cum este de pildă 
portretul preotului, si enumeră proverbe si zicători care conturează poziţia 
socială a personajului sau modul în care este receptat: bir n-aveti a da, și 
havalele nu faceţi; la mese şedeți în capul cinstei si mâncaţi tot plăcinte si 
găini fripte, iar la urmă vă plăteşte si dințăritul — vorba ceea: picioare de 
cal, gură de lup, obraz de scoarță şi pântece de iapă se cer unui popă... Acest 

tip de portret, cultivat în literatura universală de Fr. Rabelais. reconstituie 
prin aglomerarea paremiologică (de proverbe și zicători) un portret 
înregistrat în mentalitatea colectivă. 

Portretul mamei si cel al lui Davidică sunt ample si elogioase. Smaranda 
Creangă este evocată în atitudini memorabile, într-un stil epopeic, deoarece 
povestitorul a intenţionat să creeze un portret generic. În cazul lui Davidică, 
naratorul alcătuieşte un portret după modelul apologiilor populare, întrerupt 
de comparații explicite (ca în Mioriţa). căci a murit, sărmanul, înainte de vreme. 

Un portret interesant ca realizare este cel în care Nică se imaginează în 
postura de administrator de mitoc, precum un anume Chirilas; el creează 
atitudini boeme si nonconformiste — se vede cu pletele în vânt, luând-o la 
papuc pe Cărarea afurisită care duce la mânăstirea de maici. Portretul se 
completează cu amănunte caricaturale, descinse dintr-o abia ascunsă 
autoironie; se închipuie ca figură cuvioasă, purtând însă pistoale la brâu, 
comanecul pe-o ureche, plosca de rachiu la sold şi buzunarele dulamei pline 
de icrisoare moi. 

De multe ori personajul apare în acţiune, trăsăturile lui fiind evidenţiate 
în cadrul unei istorioare hazlii (Mirăuţă din Grumiazesti, Zaharia lui Gâtlan). 


c) Notati patru elemente de oralitate a stilului, 
folosite în următorul fragment din 
Amintiri din copilărie de lon Creangă: 


Și să nu credeți că nu mi-am ținut cuvântul de joi până mai de-apoi, 
pentru că așa am fost eu, răbdător și statornic la vorbă în felul meu. Și 
nu că mă laud, căci lauda-i fata: prin somn nu ceream de mâncare; dacă 
mă sculam, nu mai aşteptam să-mi dee alții; si când era de facut ceva 
treabă o cam raream de pe acasă. Si-apoi mai aveam si alte bunuri: când 
mă lua cineva cu răul, puțină treabă făcea cu mine, când mă lua cu 
binișorul, nici atâta; iar când mă lăsa de capul meu, făceam câte o 
drăguță de trebusoara ca aceea, de nici Sfânta Nastasia izbăvitoarea de 
otravă nu era în stare a o desface cu tot meșteșugul ei — povestea ceea: 
un nebun arunc-o piatră-n baltă și zece cuminţi n-o pot scoate. 


Pe scurt: 


e Oralitatea de stil în opera literară presupune o redactare în maniera 
limbajului vorbit (oral). 

* În fragmentul de mai sus apar câteva dintre procedeele oralităţii, 
cultivate de Creangă, dintre care amintim: 

e motivaţia artistică este alcătuită prin inserarea unui proverb sau a unei 

zicători, ceea ce conferă credibilitate incontestabilă discursului: căci 

lauda-i față; povestea ceea: un nebun arunc-o piatră-n baltă şi zece cuminţi 

n-o pol scoale; 

e autoironia accentuată, cu funcţia de a-l implica pe ascultător în povestire; 
e introducerea propozitiilor prin conjunctia si, care isi pierde astfel functia 
„ subordonatoare si devine un clișeu al continuității narative; 

e predilectia autorului pentru construcţii locutionale, a căror functie 
plasticizantă stimulează imaginaţia ascultătorului; 

e stilul marcat de familiarisme (adresări către cititor, denotative neconven- 
tionale, diminutivarea unor cuvinte care ilustrează lucruri serioase); 

e suspendarea comunicării prin formule tipice (o trebusoard ca aceea). 


Pe larg 

Oralitatea de stil în opera literară presupune o redactare în maniera 
limbajului vorbit; Amintiri din copilărie este o operă scrisă în limbaj popular 
si de aceea povestitorul uzează de procedee specifice oralității. 

Este ușor de observat că în scrierea lui Creangă apare adescori proverbul 
sau zicătoarea, introduse totdeauna prin expresia vorba ceea (ca la Rabelais), 
pentru a conferi credibilitate incontestabilă discursului; în textul de fata. 
povestitorul obține un efect umoristic făcând o afirmaţie pe care o 
contrazice apoi printr-o zicală: Și să nu credeți că nu mi-am ținut cuvântul 
de joi până mai de-apoi, îşi motivează modestia printr-o maximă populară 
(căci lauda-i față) şi ilustrează proporţiile incurcaturilor pe care le face 
printr-un proverb: povestea ceea: un nebun arunc-o piatra-n baltă si zece 
cuminţi n-o pol scoate. 

Creangă manifestă o adevărată preferință pentru expresii si locutiuni (în 
special verbale si adjectivale), căci aceste construcții propun o imagine în 
desfăşurare, cu puternice efecte plasticizante, şi au rolul de a stimula 
imaginaţia auditoriului (o cam răream de pe acasă; mă lăsa de capul meu). 

Procedeu specific retoricii populare, autoironia accentuată are functia 
de a-l implica pe cititor în povestire, de a-i câștiga simpatia; aici, perso- 
najul-povestitor îşi face o caracterizare care debutează prin epitete elogioase 
(răbdăror si statornic) şi se încheie cu relatări care contrazic sensul acestora: 
așa am fost eu, răbdător si statornic la vorbă în felul meu. Si nu că mă laud, 
căci lauda-i faţă: prin somn nu ceream de mâncare... | 

Tot de stilul oral tine şi introducerea propozitiilor prin conjunctia si. 
care isi pierde astfel funcţia subordonatoare și devine un clişeu al continui- 
tăţii narative: Și să nu credeți... Si-apoi mai aveam şi alte bunuri... 

Adresările către cititor (Și să nu credeți), denotativele neconvenţionale 
(o drăgută de trebuşoară), diminutivarea unor cuvinte care ilustrează lucruri 
serioase (frebusoard) creează un stil marcat de familiarisme și care reclamă 
apropierea afectivă a ascultătorului. 

Un alt procedeu specific stilului oral este şi suspendarea comunicării 
prin formule tipice (o trebusoara ca aceea), ceea ce concentrează narațiunea 
şi îl îndeamnă pe interlocutor să apeleze la experienţa sa pentru a-şi întregi 
viziunea asupra celor povestite. 

d) Prezentati patru trăsături sufletești 
ale personajului Smaranda din opera literară 
Amintiri din copilărie de lon Creangă 


Pe scurt: 

e Smaranda Creangă, mama lui Nică, ilustrează aici portretul generic al 
mamci. i 

e De accea ca întruchipează toate ipostazele maternității, făcând exceptie 
de la sablonul general (toate celelalte personaje sunt caracterizate printr-o 

trăsătură definitorie). 

e Smaranda este tandră, veselă, evlavioasă, înflăcărată, autoritară, capabilă 
de sacrificii pentru copiii ei, adică întrunește trăsăturile oricărei mame. 


Pe larg: 

Portretul Smarandei Creangă apare idealizat (ştia să facă toate minună- 
tiile), dar si conturat în note autentice, căci personajul este surprins în 
numeroase ipostaze ale vieţii domestice. 

Povestitorul vorbește, în primul rând, despre sensibilitatea personajului, 
care se înduioșează la suferinţele copiilor, dar si la gândul succeselor lor 
viitoare (cum ar fi posibilitatea ca Nică să ajungă preot); este autoritară și 
totodată iertătoare; se aprinde repede, îşi ceartă cu asprime bărbatul si 
copiii, dar le iartă la fel de repede greșelile, revenind la blandetea ei 
obişnuită. Are simţul umorului (când îl lasă pe Nică fără veşminte, la 
scăldat) si este încrezătoare în viitor. Optimismul ei îl susține moral pe 
Nică si îl determina să înveţe carte. 

Fire evlavioasă, Smaranda are respect pentru instituţia bisericească și 
isi face un ideal din a-și vedea feciorul ajuns preot. 


e) Compoziţie și stil în Amintiri din copilărie 


Pe scurt: 

Narațiunea se desfășoară pe un ton evocaliv. 

Personajul este și narator. 

Vocea auctorială se implică în povestire, în maniera romantica, 
Subiectul se clădeşte din micronaratiuni cu caracter autonom. 

Dintre trăsăturile stilistice amintim: fragmentele rimate, descrierile 
poetice, denotativele sintetizatoare, metaforele populare, inventiunile 
stilistice, dinamicitatea povestirii. 


Pe larg: 
Amintirile din copilărie sunt scrise la persoana I, pe un ton evocativ, iar 
de-a lungul operei se disting două perspective narative; există, în primul 

rand, o subliniată voce auctorială, marcată prin discursul retoric al operei, 
manifestat prin secvențele introductive ale primelor trei capitole, dar mai 
ales prin adresările către cititor (de genul: Hai mai bine despre copilărie să 
povestim) sau prin comentariile cu caracter meditativ (în cap. al II-lea), 
făcute din perspectiva timpului auctorial. Povestirea propriu-zisă este făcută 
de personajul-narator cu plăcerea reconstituirii emoţionale a întâmplărilor. 
Acest registru narativ se dezvoltă pe mai multe povestioare, autonome ca 
subiect; ele reconstituie universul copilăriei atât în ceca ce priveşte 
experienţele decisive ale povestitorului, cât și istoria locurilor, conservată 
în memoria colectivă. Astfel, autorul retrăieşte evenimente-reper, care l-au 
marcat psihologic: confruntarea cu moartea în timpul unci epidemii, ruşinea 
de a fi fost prins furând, disperarea de a străbate satul dezbrăcat etc. Deși 
evident dramatice, întâmplările sunt narate cu umor, ca și cum scriitorul ar 
înregistra un spectacol al cărui personaj îi este doar cunoscut. De aici şi 
distincţia tranșantă între autorul matur și personajul-povestitor Nica. 

Unele povestiri reconstituie evenimente de demult (cea despre Dealul 
Omului, sau cea despre frumoasa Natalia). Altele transpun spectacolul 
general, în care Nică este doar unul dintre interpreţi (Petrecerea de la hanul 
din Rădășeni). 

În Amintiri..., Creangă aduce un stil nou, clădit pe structura limbajului 
oral. Enunturile eliptice, caracterizările succinte si plastice (cinstita holeră), 
enumerările ample conţin multe informaţii, expuse într-un stil concis. 

Plasticitatea stilului său este conferită în special de expresii, sau uneori 
metafore populare, dotate cu umor intrinsec. lorgu Iordan observa cu justete 
că povestitorul are predilecție pentru expresii idiomatice, ceea ce întăreşte 
oralitatea de stil, și că aproape nu există metafore originale. Creangă ştie 
să aleagă însă forme neperimabile, cu forță autentică de plasticizare. De 


pildă, în secvența pupăza își ie apoi zborul spre Humulești si mă lasă mare 


si devreme, expresia subliniată exprimă consternarea celui păcălit printr-o 
formula care închide în sine un cod cultural uitat astăzi, dar care și-a 
conservat energia expresivă. A scoate mahmurul din om, a-și lua rămas bun 
de la călcâie sau a o rări de-acasă sunt închegări de limbaj esenţial, repre- 
zentative pentru întregul teritoriu românesc, și tocmai de aceea nu și-au 
alterat sensul. | 


Dar povestitorul nu este lipsit de inventivitate; uneori el deturneaza 


expresii bine cunoscute, cum ar fi ca-n sânul lui Avraam, prin exagerare, 
absolutizând bunăstarea prin comparatia modificată: ca-n sânul lui 
Dumnezeu; sau, prin asociaţie cu merele domnești, creează expresia mere 
sântilieşti; pentru a exprima credulitatea Smarandei spune: mama cre- 
zându-le toate laptoase. 

Veridicitatea scrierii lui Creangă este conferită si de constructia 
paremiologică a motivatiei artistice; informaţia e întărită de proverbe si 
zicători introduse prin vorba ceea — expresie care aduce un sistem de 
referință moral şi de necontestat. 

Metafora populară este si ea selectată riguros, dintre cele care au rezistat 
timpului: țiganii sunt numiţi balauri, Nică şi vărul său sunt plin ciucur de 
rdie, pupăza este cnc armenesc, 

Vianu demonstrează că unele fraze ale Amintirilor ar putea fi așezate în 
versuri. Armonia specială a textului se completează cu fragmente rimate, 
mai ales în comunicarea protocolară, ceca ce întăreşte caracterul oral al 
povestirii. Narațiunea nu se derulează însă doar pentru plăcerea vorbei 
rostite, ci se adresează unui interlocutor care nu este neglijat nici o clipă. 
Această legătură se menţine atât prin adresări directe, cât și prin 
complicitatea creată între povestitor și receptor, sau prin fixarea narațiunii 
într-un prezent continuu. , 

Creangă are simțul limbii vorbite, intuieste destinul cuvintelor și este 
creatorul unei sintaxe armonioase. 


G. Călinescu despre opera lui |. Creangă: 

„Plăcerea stârnită de auditia scrierilor lui Creangă e de rafinament erudit. 
Nici un om de gust nu citește această operă ca să ia cunoștință de întreaga 
înțelepciune populară așa cum a fost ea cristalizată de veacuri în proverbe 
și zicători. Dimpotrivă, în loc să fie educativ, efectul acestei intelepciuni este 
hilariant. Creanga foloseste un procedeu tipic autorilor carturaresti ca 
Rabelais, Sterne si Anatole France, si anume, paralela continua, dusa pana 
la beţie, între actualitate și experiența acumulată. El e un autor livresc. Opera 
lui Rabelais decurge într-o ploaie de citate şi de cuvinte savante ori rare a 
căror intenţie este tocmai de a parodia înțelepciunea cărţilor din care sunt 
extrase. Eruditia aceasta e încântătoare prin veselia care o întreține. Adeva- 
rata taină a lui Rabelais este /a joyeuseté. Anton Pann ori Creangă, amândoi 
humoristi de tip rabelaisian, fac cu greu figură de eruditi pentru cititorul comun. 
Asta vine din prejudecata că autorul trebuie să fi neapărat un umanist. Eruditia 
însă nu are limite și Anton Pann și Creangă sunt și ei niște mari eruditi, în 
materie de ştiinţă si literatură rurală. Desi citatele lor nu sunt scoase din cărti, 
ci din tradiția orală, printr-o nemaipomenită memorie, operele lor nu suni mai 
putin cărturărești, structura lor fiind aceeași ca a operei rabelaisiene : adică 
o jovialitate enormă, care innegreste orice fapt cu un roi de citate. Creangă 
e un umanist al științei sătești, scoțând din eruditia lui un râs gros, fără a fi 
totuși un autor vesel prin materie.“ (Istoria literaturii... p.487) 

13. Ion Creangă 
Povestea lui Harap-Alb 


a) Comentati semnificația numelui Harap-Alb al personajului 
din basmul cu același nume de Ion Creangă 


Pe scurt: 


Numele sintetizează destinul personajului, care din stăpân ajunge slugă. 
Cele două cuvinte se află în contraditie semantică (constituie un oximo- 
ron), căci harap denumește o persoană cu pielea închisă la culoare, ceea 
ce atrage atenţia asupra situaţiei de anormalitate în care intră personajul. 


Pe larg: 


Numele personajului este construit dintr-un joc de cuvinte care face aluzie 
la povestea prințului devenit din stăpân slugă; în secolul trecut, cuvântul arap 
sau harap îi definea în special pe mauri, și prin extensie pe arabi, ca fiinţe 
exolice; apoi cuvântul a început să fie atribuit ca denotativ ţiganilor, care 
erau robi si slugi boierești; în basmele populare, harapul este un magician, 
un doftor năzdrăvan (cum zice Șăineanu), personaj intrat în spațiul european 
din basmele orientale. Aici, Creangă ilustrează situația personajului de a-şi 
[i pierdut statutul social; el este fiul unui crai și pleacă spre împărăţia lui 
Verde-Imparat, pentru a urca pe tron, iar de la prima încercare devine sluga 
Spânului, care îi impune numele de Harap-Alb, obligându-l apoi să accepte 
toate umilintele care decurg din această nouă situaţie. Numele sugerează 
faptul că eroul trebuie să învețe lecţia renuntării, să-l servească pe cel rău, 
să fie slugă, dar să-și respecte jurământul cavaleresc, asa cum trebuie să facă 
un print; Harap-Alb trebuie să dobândească aureola de erou dintr-o condiţie 
care nu-i deschide nici o perspectivă, iar numele lui sugerează acest paradox. 


b) Demonstrati caracterul inițiatic a două probe 
la care este supus personajul principal din 
Povestea lui Harap-Alb de lon Creangă 


Pe scurt: 


e Harap-Alb trece prin mai multe încercări, care îl ajută să ajungă la 
maturitate: se confruntă cu omul roşu si cu cel span, ia sălările din 
Grădina Ursului, pietrele preţioase din Pădurea Cerbului ş.a. 

e. Întâlnirea cu omul spin reprezintă prima probă și totodată primul eșec - 


al personajului. 
e Petirea fetei împăratului Roș încheie șirul lung al încercărilor prin care 


trece eroul. 


Pe larg: 

În basmul popular, eroul trebuie să treacă prin mai multe încercări 
dificile pentru a căpăta o viziune clară asupra vieţii și a greutăților ei, pentru 
a se maturiza, pentru a căpăta un anume statut (de erou aureolat); fiecare 
probă oferă o învăţătură, îl introduce într-un univers nebănuit. 

Mai întâi, Harap-Alb este supus unei minime probe de curaj de chiar 
tatăl său, craiul, şi abia după aceea este pregătit să plece în lume, către 
curtea lui Verde-Împărat. Craiul îi dă fiului său un sfat, pe care îl consideră 


de căpătâi: să se ferească de omul spân și de omul ros. Această proba pare . 


simplă, pentru că nu presupune nici luptă incrancenata, nici dezlegarea unor 
enigme de neclucidat, ci îi cere prințului doar să se ferească, să nu intre în 
legătură cu aceste personaje. 

Această probă se dovedește însă de netrecut; Harap-Alb își tocmește 
slugă tocmai un spân. În superstitiile românești, omul span reprezintă 
primejdia de neînlăturat și piaza-rea; simbolul este asociat aici cu granița 
ce se ridică între casa părintească şi lume; piatră de încercare, întâlnirea 
prințului cu Spânul anunță începutul marilor probe prin care el urmează să 
treacă. Spânul îi apare eroului în codrul care se întinde dincolo de moşia 
părintească, într-un spaţiu labirintic, în care este neaparata nevoie de 
îndrumare; prinţul refuză de două ori ajutorul omului spân, încearcă să 
respecte sfatul părintesc și abia după ce se rătăcește în pădure si pierde 
speranţa de a ieși la liman, abia după ce se convinge că în ținuturile acelea 
sunt numai oameni spâni (ceea ce nu era adevărat), acceptă sprijinul Spânu- 
lui și se lasă prins de acesta în fântână, pentru că era boboc în felul său la 
trebi de aistea. Devenit slugă, pierzându-și toate atuurile dobândite prin 
naștere, eroul îşi începe ascensiunea de pe cea mai de jos treaptă. Spânul 


îl învaţă umilita, îl supune la trei probe decisive, dar mai presus de orice 


îi pune la încercare cuvântul dat, adică onoarea sa de om. La această 
încercare Harap-Alb face faţă, căci el isi tine jurământul făcut anume de 


a-l sluji pe Spân până când va muri și va învia. Deşi pare că această probă 
nu este trecută, în realitate eroul se lasă în știrea lui Dumnezeu; contruntarea 
cu Spânul este încercarea cea mai grea: nimeni nu intervine, nimeni nu-i 
dă o mână de ajutor, ca în celelalte situaţii. Ba mai mult, calul îi şi spune 
lui Harap-Alb: să fi vrut, de mult i-aș fi făcut pe obraz Spânului, însă astfel 
de indivizi Sunt tr ebuitori pe lume pentru că fac pe oameni să prindă la minte. 

1 i „cum se și spune 
la un moment dat. Totodată, adevărata încercare a Sre este tocmai 
conditia de slugă, motiv frecvent în basme si în operele de inițiere. Intrarea 

sa în slujba Spânului se face sub jurământ cavaleresc — prinţul jură pe 
palos și isi va tine acest jurământ, ca un adevărat cavaler. S-ar putea crede 
că povestitorul a parodiat aici schema tradițională a personajului de basm, 
atribuindu-i eroului său prea multă naivitate și chiar lagitate. În realitate, 
povestea este foarte serioasă, iar destinul lui Harap-Alb e hotărât de Dumne- 
zeu (după cum îi explică Sfânta Duminică), şi de aceea eroul nu numai că 
îşi respectă cuvântul chiar și față de cel care nu merită, dar se lasă cu totul 
în știrea lui Dumnezeu. 

O altă probă interesantă dintre cele care consacră statutul de erou al 
prințului este si petirea fetei împăratului Ros. Harap-Alb trebuie să supra- 
vietuiasca la curtea plină de capcane a împăratului, iar apoi s-o identifice 
pe fata cea vicleană, care are o sosie, de care nu poate fi deosebită. Această 
probă, ca si celelate, nu poate fi trecută fără ajutor; crăiasa albinelor îl ajută 
pe erou s-o indice pe adevărata fată a împăratului Roș; ca și celelalte probe, 
nici aceasta nu este întâmplătoare: fata îl aștepta si se pregătește din timp 
cu apa vie şi apa moartă, pentru că știe care este destinul lui Harap-Alb, 
este initiată, a trecut deja prin probele necesare, are puteri miraculoase, este 
perechea destinată eroului. Harap-Alb nu este un erou exemplar, care 
învinge prin vitejie, cu paloșul în mână, ci el trece prin toate încercările 
ajutat de animalele binevoitoare, fata de care a arătat milă, sau de prietenii 
pe care si i-a facut în drumul său. Așadar, el câștigă pentru că are o educaţie 
creştină, cunoaște sentimentul milei şi este tolerant și prietenos cu semenii 
săi. Sfânta Duminică îi şi spune: Fii încredințat că nu eu, ci puterea 
milosteniei şi inima ta cea bună te ajută. Adevăratele încercări ale eroului 
sunt credinta, milostenia şi prietenia. 


c) Explicati semnificaţia drumului din 
Povestea lui Harap-Alb de Ion Creangă 


Pe scurt: 


e Orice călătorie are caracter inițiatic. 
Drumul cunoașterii pregătește eroul pentru viaţă, pentru o nouă treaptă 
socială, pentru a-şi găsi adevărata identitate sau pentru moarte. 

e Harap-Alb parcurge în drumul său toate etapele vieţii: cunoaşte umilința, 
dobândește calitatea de erou, află puterea răbdării si valoarea prieteniei, 
în fine, trece şi prin experienţa capitală — moartea si învierea. 


Pe larg: 


l Din perspectivă mitică, drumul lui Harap-Alb înseamnă suprema pregă- 
tire a eroului, căci presupune cunoașterea propriilor sale limite şi a lumii. 
Personajul de basm face o călătorie, marcată de numeroase încercări, iar 
la capătul ei se află izbânda, atingerea telului propus, marea recompensă. 

Harap-Alb face o călătorie mitică și, cu toate că apar aici multe simboluri 
specifice basmului popular, prin atitudinca eroului Și prin natura unor probe, 
drumul său reprezintă o metaforă a vieţii; prințul cunoaște umilinţa, 
săvârşeşte lapte de vitejie si prin aceasta își câştigă faima, află puterea 
răbdării, şi Valoarea prictenici, în fine, trece și prin experienţa capitală — 
moartea şi învierea. 

Drumul său debutează cu pădurea labirintică, în care se rataceste, 
deoarece refuză ajutorul Spânului. În literatură, în special în cea cultă, dar 
si în mituri, rătăcirea prin pădurea întunecoasă introduce într-o altă ordine 
a lumii, iar obstacolul nu poate fi trecut fără îndrumarea cuiva. Nici Sfânta 
Duminică şi nici calul, cei doi ocrotitori constanti ai eroului, nu intervin 
aici; după cum, în final, nimeni nu-l apără pe Harap-Alb de palosul 
Spanului; el moare si este înviat (cu apă vie si apă moartă, cu trei smicele 
de măr) şi se trezește ca dintr-un vis, într-o lume în care îl așteaptă nunta 
cu fata împăratului Roș, coroana si împărăția unchiului său. Începutul si 
sfârsitul drumului sunt marcate de două experienţe pe care eroul trebuie să 
le trăiască singur, fără ajutor si fără încurajările prietenilor. Acest lucru 
dovedește că drumul prințului presupune ruperea definitivă a legăturilor cu 
lumea cunoscută, căci orice pregătire se săvârşeşte într-un spaţiu străin, în 
care nu există decât nădejdea în Dumnezeu. 

De-a lungul drumului, eroul este obligat să treacă prin mai multe încer- 
cari și de fiecare dată există un personaj care îi cere să aibă răbdare, căci 
sfârșitul nenorocirilor sale nu se află departe, ca si cum toate celelalte perso- 
naje ar cunoaşte destinul prințului, doar el, intrus într-o lume necunoscută, 
trebuind să accepte toate obstacolele și având ca singură obligaţie să nu se 
oprească din drumul său. 

Călătoria sa este una de pregătire pentru noua demnitate de împărat, dar 
și una de maturizare; de aceea toate probele sugerează dobândirea unor 
valori morale de necontestat; în Grădinile Ursului învață să fugă de peri- 
colul invincibil, în confruntarea cu Cerbul săvârșește primul act de vitejie, 
dar rezistă și ispitei de-a ieși din groapa cu sânge la chemările tânguitoare 
pe care i le face capul solomonitului (vrăjitului) animal; în drum spre 
împăratul Roș își face prieteni de nădejde (Gerilă, Setilă, Flămânzilă etc.), 
apoi se îndrăgostește de fata împăratului; trăieşte aşadar viaţa în momentele 


ei esenţiale, ca la capătul drumului să dobândească o nouă conditie, de 


ființă regenerată, trezită ca dintr-un somn greu, 


d) Prezentati succint două acţiuni ale personajului Harap-Alb 
din opera literară Povestea lui Harap-Alb de lon Creangă 


Pe scurt: 
e Harap-Alb îl ucide pe Cerbul împodobit cu nestemate. 
° Se oprește din drum ca să le facă sălaș unor albine rătăcite. 

Pe larg: 

Vrând să-l piardă, Spânul îl trimite pe Harap-Alb să aducă nestematele 
Cerbului vrăjit, care trăieşte într-o pădure de care nimeni nu se poate 
apropia, căci Cerbul poate ucide cu privirea; sfătuit de Sfânta Duminică, 
eroul se ascunde într-o groapă si își pune un obrăzar. Asteapta momentul 
prielnic, anume amiaza zilei, când Cerbul vine să bea apă și să doarmă cu 
ochii deschişi. Harap-Alb îl ucide în somn, tăindu-i capul dintr-o singură 
lovitură, apoi așteaptă până la apusul soarelui în groapă, timp în care 
Cerbul, de dincolo de moarte, îl cheamă pe nume şi îl roagă să-şi arate 
fata; dar eroul rezistă în groapa care se umpluse de sânge, până în amurgul 
zilei. când animalul îşi pierde puterea. Atunci ia capul împodobit cu neste- 
mate si se întoarce la curtea împăratului Verde, acoperit de glorie. În drumul 
său, crai mari si împărați îl întâmpină, se minunează de strălucirea pietrelor 
scumpe și îi oferă prinţului imparatii si averi în schimbul scumpului odor, 
dar prinţul își tine cuvântul si se întoarce la stăpânul său, Spânul. 

O altă acțiune a eroului se petrece în drumul său spre împăratul Ros. El 
întâlneste un roi de albine dezorientate. s reste si le face urdinis (ada- 
post), cioplind un butuc pe care îl parfumeaza cu buruieni mirositoare. 
Crăiasa albinelor îi multumeste si îi dă o aripă miraculoasă. Întâmplarea 
se înscrie între acţiunile de milostenie ale eroului, cele mai însemnate, căci 
întreaga poveste începe cu un astfel de gest, când Harap-Alb dă un ban 
unei cersetoare, care se dovedește a fi Sfânta Duminică. 


Alte subiecte posibile la acest capitol: 


E Prezentati trei personaje din Amintiri din copilărie de lon Creangă 
f Arătaţi în ce constă valoarea literară a operei lui Creangă 

14. I.L. Caragiale 
(1852-1912) 


a) Prezentati momentele subiectului din comedia O scrisoare pierdută 


Pe scurt: 


Conflictul se desfăşoară între două grupuri care luptă pentru putere. 

e Intriga este declanșată de esa scrisorii si de consecinţele acestei 
întâmplări. 

e Punctul culminant este legat die intentia lui Catavencu de a citi scrisoarea 
în adunarea electorală. 

e Deznodământul este clădit pe apariţia lui Agamemnon Dandanche și pe 
împăcarea celor două grupuri. 


Pe larg: 


Comedia este construită pe un conflict bine subliniat, desfășurat între 
două grupuri de interese: liberalii, reprezentaţi de Caţavencu, și conserva- 
torii lui Trahanache; există însă si un conflict intern, sugerat la toate nive- 
lurile operei, între esenta si aparenţă, între un şablon moral (care determină 
o încrâncenată luptă pentru a ascunde adevărul inconvenabil) și adevăratele 
plăceri ale personajelor. Intriga este legată de pierderea scrisorii compromi- 
tatoare, iar răsturnările de situaţie determinate de trecerea acestei scrisori 
de la un personaj la altul pregătesc punctul culminant din actul al III-lea, 


când Catavencu ameninţă că va face publică scrisoarea; atmosfera se 
tensionează gradat, dar este dezamorsată printr-o lovitură de teatru: în 


agitatia pusă la cale de Pristanda, scrisoarea este pierdută. Deznodământul 


este marcat de aparitia candidatului de la centru, ceea ce restabilește armo- 
nia printr-o carnavalescă împăcare a părţilor. 


b) Notati trei modalităţi de realizare a comicului in piesa 
O scrisoare pierdută de I.L. Caragiale 


Pe scurt: 
e Comicul este o modalitate estetică prin intermediul căreia se creează 
ilaritate spontană, fără ostentatie și fără caracter moralizator (ca în satiră). 


e În opera lui Caragiale, comicul se realizează, în primul rând, prin faptul 
că fiecare personaj se defineşte printr-o trăsătură fundamentală, îngroșată 

şi caricaturizată, aflată în contrast flagrant cu ceca ce ar vrea cl să pară 
(comicul de caracter). 

e Atitudinea autorului fată de personajele sale este ironică; el le așază în 
situaţii care le fac ridicole și subliniază acest lucru în indicaţiile scenice 
(comicul de intenţie). 

e Caragiale creează situaţii comice: încurcături, personaje care dovedesc 
o înțelegere greșită a realităţii, în ciuda tuturor evidențelor (comicul de 
situaţie). 

e Comicul operelor lui I. L. Caragiale mai este generat de jocurile de 
cuvinte, de greșelile de limbă, de ticurile verbale (comicul de limbaj), 
de numele personajelor (comicul numelor), de ridiculizarea unor principii 
unanim acceptate în realitatea obiectivă sau a unor automatisme sociale 


(comicul de moravuri). 


Pe larg: 

În comedia de factură clasică (asa cum este cea a lui Molière), fiecare 
personaj se defineşte printr-o trăsătură fundamentală, îngroșată şi carica- 
turizată, aflată în contrast flagrant cu ceea ce ar vrea să pară, şi aceasta îl 
face reprezentativ pentru o categorie umană, autentică pentru orice epocă 
si pentru orice țară, fiind deci personaje tipice. Astfel, ipocritul, avarul, 
snobul, ipohondrul, gelosul, mizantropul sunt personajele predilecte ale 
comediei si ele sunt plasate în contexte care să le puna în evidenţă defectul 
pe care insistă autorul. De aceea, se spune că în comedia clasicistă apar 
personaje tipice în împrejurări tipice. 

În comedia O scrisoare pierdută, toate personajele sunt tipice: 
Trahanache întruchipează individul capabil de toate compromisurile, 
camuflat sub masca onorabilitatii, Pristanda este lingusitorul, Farfuridi 
ilustrează prostia orgolioasă, Caţavencu reprezintă tipul demagogului. 
Scriitorul caricaturizează trăsătura distinctă a fiecărui personaj, obținând 
efecte comice din discrepanta creată între atitudinea reală și părerea pe care 
o are personajul despre sine. De pildă, Pristanda, politaiul orașului, se crede 
întruchiparea vicleniei, pentru că adoptă o atitudine obedientă fata de cei 
puternici, cu scopul declarat de a obţine avantaje materiale; în realitate, 
„avantajele“ sunt furturi ordinare, unanim știute (povestea cu steagurile), 
iar el este o fiinţă jalnică și profund nemulțumită de condiţia sa (familie 
mare, remuneratie mică), a cărei slugărnicie devine inutilă, monstruoasă si 
absurdă. Caragiale îl surprinde doar în scene tipice, subliniindu-i grotesc 
serviabilitatea simulată; politaiul se declară cu emfază omul coanei Joitica 
și al prefectului Tipătescu, îl salută cu reverentiozitate exagerată pe 
Trahanache și devine ostentativ amabil cu Nae Caţavencu; în acest din 
urmă caz, comicul frizează absurdul: Pristanda îl arestează pe Catavencu 
şi, când îl aduce din arestul poliţiei la întâlnirea cu Tipătescu, îi face 
complimente exagerate, anticipând eventuala victorie a acestuia — îi mărtu- 

riseste că îl respectă, că îi citeşte gazeta ca pe Evanghelie, uitându-şi cu 
totul rolul de autoritate opresivă, Această atitudine de slugă a oricui deţine 
puterea este comică prin exagerare, dar mai ales pentru că Pristanda, 
politaiul oraşului, este cel care trebuie să menţină ordinea urbei, adică ar 
trebui să fie o autoritate neutră si verticală. Ca şi în cazul celorlalte 
personaje, defectul gros subliniat anulează personalitatea individului, care 
trăieşte doar prin această dimensiune a caracterului său (slugărnicia), iar 
modalitatea de realizare artistică poartă numele de comic de caracter. 

Atitudinea autorului fata de personajele sale este ironică; el le urmărește 
în situaţii tipice, care le fac ridicole, și sugerează părerea pe care o are 
despre personaj în indicaţiile scenice; mult comentată, scena in care Nac 
Catavencu îşi tine discursul este completată de observaţiile acide ale 
autorului, aşezate între paranteze; personajul aduce la tribună un vraf de 
hârtii pentru a impresiona auditoriul, își şterge fruntea cu eleganță 
avocățească, izbucnește în plâns isteric în momentele culminante ale 
discursului, care de fapt nu comunică nici o idee, nici un sentiment. 
Parantezele conţin amănunte distinctive pentru fiecare personaj; Farfuridi, 
conservator, se şterge cu basmaua, pe când ultraprogresistul Caţavencu are 
batistă. Ridiculizarea directă a personajului prin consemnările scenice ale 
autorului constituie comicul de intenţie. 

De asemenea, Caragiale creează situaţii comice; multe scene sunt 
construite pe încurcături sau pe contrastul ilar creat între ceea ce stiu o 
parte a personajelor, sau chiar cititorul, și ceea ce crede, uneori, un singur 
personaj, rămas în afara jocului. Așa este scena în care Trahanache îi 
vorbeşte lui Tipătescu despre scrisoarea de amor și despre santajul pus la 
cale de Caţavencu, destăinuindu-i abia în finalul expunerii, după ce 
Tipătescu trăiește toate emoțiile cu putință, că el nu crede în autenticitatea 
scrisorii. După cum venirea inopinată a lui Zaharia Trahanache la Tipătescu 
creează o scenă de mişcare comică, la care cititorul este părtaş: Zoe trebuie 
să iasă din scenă, Pristanda îi acoperă ieșirea, Tipătescu este în mod evident 
tulburat, iar venerabilul Trahanache nu observă nimic din această agitaţie. 


Liviu Papadima despre comicul de caractere : 


„Comicul de caractere e corelat cu tendinţele dramaturgului spre tipizare. 
Rizibile sunt afectarea, discrepantele între pretenţii și realitate, totala necu- 
noaștere de sine, prostia, incultura, credulitatea, demagogia, mimetismul, 
slugarnicia, lașitatea. Trebuie iarăși remarcat că explorarea acestor tare sau 
slăbiciuni umane nu e suficientă spre a atinge efectul comic. Ele nu constituie 
modalitatea de realizare, ci materialul acesteia. [...] În ceea ce privește 
comicul de caractere, esenţială este intuiţia globală pe care cititorul sau 
spectatorul o capătă despre personaje şi despre ce s-ar putea întâmpla cu 
ele.“ (Comediile lui I.L. Caragiale, Editura Humanitas, 1996, p.261) 

c) Notaţi două modalităţi de realizare a comicului 
prin intermediul numelor de personaje 
în piesa O scrisoare pierdută 
de I.L. Caragiale 


Pe scurt: 
În comedia lui Caragiale, numele sunt comice pentru că: 
e sc referă direct la defectul principal (Caţavencu, Tipătescu, Dandanache, 


Farfuridi şi Brânzovenescu); 
e sugerează mai multe sensuri legate de caracterul sau de funcţia persona- 


jului în construcția comediei (Trahanache, Pristanda, Zoe). 


Pe larg: 

Modalitate de realizare a comicului de limbaj, numele personajelor 
caragialesti se află în directă legătură cu defectul caricaturizat sau sugerează 
diverse nuanţe ale semnificației comice a personajului. Această particu- 
laritate a fost pentru prima dată semnalată de Garabet Ibrăileanu, care 
explică şi numele proprii din O scrisoare pierdută, subliniind efectul comic 
generat de deformarea sau diminutivizarea numelui; Agamemnon Dan- 
danache, candidatul trimis de la centru, bâlbâit, incoerent în exprimare, 
lipsit de scrupule (mai canalie decât Cațavencu), poartă numele eroului din 
Iliada homerică (Agamemnon) si un alt nume care sugerează încurcătura 
de proporţii creată de candidatura sa (dandana — alarmă militară, tambalau); 
sufixul de origine greacă ache, care apare la mai multe nume caragialesti, 
este unul de diminutivizare, motivând faptul că Trahanache, neputând să 
pronunţe numele întreg al candidatului, îi va spune Gagamiţă, ceea ce 
sugerează imaginea unui erou în caricatură. 

Tipătescu are un nume care ilustrează anodinitatea sa într-o lume cu 
caractere puternice, căci el este un Don Juan de duzină, aflat într-o funcţie 
aparent importantă, dar în care face doar figuratie (căci Trahanache este 
adevăratul stăpân al judeţului), adică este un tip oarecare si de aceea poartă 


un nume insignifiant, împodobit cu sufixul cel mai banal al numelor 


românești (escu). 

Numele coanei Joifica sugerează energia debordanta a personajului, 
precum si implicarea ei totală în existența urbei, în care este cea mai bună 
damă (zoe în grecește înseamnă viață). Pristanda sugerează prin numele său 
limitarea și balcanismul degenerat, căci substantivul comun pristanda 
denumește o horă, venită în tradiţia românească în timpul domniilor 
fanariote. 

Farfuridi şi Brânzovenescu, personaje care constituie un cuplu ilar, 
poartă nume cu sugestii culinare, ceea ce ilustrează inseparabilitatea celor 
doi eroi, 

Numele lui Zaharia Trahanache, după cum au observat mai mulţi critici, 
evocă ramolismentul (zaharisirea), dar și versatilitatea; el este trecut prin 
multe experiențe, consumat, dar tot el este şi cel care trage toate sforile, în 
jurul lui se concentrează acţiunea, el face substanța acestei lumi (prin 
cuvântul rahana era denumit aluatul pentru tăitcii de supă, în cpoca 


fanariotă). 

Toate numele au semnificaţii legate de caracterul comic al personajelor 
si sonorități sugestive, majoritatea trimițând la epoca fanariotă — înregistrată 
în conştiinţa noastră ca un univers fără reguli — de unde impresia gencrală 
de carnaval pitoresc şi haotic. 


d) Demonstrati apartenenţa personajului Caţavencu, 
din comedia O scrisoare pierdută de I.L. Caragiale, 
la o anumită tipologie literară 


Pe scurt: 
e Catavencu reprezintă tipul demagogului lătrător. 
e E] isi susține idealul prin cuvinte sforăitoare, dar în care aproape crede. 
e Lipsit de scrupule, recurge la orice mijloc pentru a-și atinge telul. 
e Principalele trăsături ale demagogului sunt ostentatia si grandilocventa. 


Pe larg: 

Nae Catavencu este tipul demagogului latrans (Ibrăileanu); canalie si 
om de temut, el are toate atributele rolului său: este proprietarul ziarului 
Răcnetul Carpatilor, întemeietorul societăţii Aurora economică română, 
avocat cu vederi liberale, adică are toate armele pentru a intra în politică. 
Masca sa ludică se caracterizează prin ostentatie și grandilocventa. Cata- 
vencu nu este surprins în atitudini particularizatoare; nici chiar atunci când, 
înfrânt, isi manifestă obedienta fata de foştii săi dușmani prin aceleaşi fraze 
pompoase și lipsite de conţinut. Nici una dintre replicile acestui personaj 
nu-i deconspiră natura interioară, adevăratele sentimente sau emotii; 
trăsătura lui dominantă este absolutizată; Caţavencu are în exclusivitate 
replici sablonarde, pompoase, bombastice, marcate de cuvinte mari, dar 
lipsite de substanţă si chiar de sens. Discursul din actul IH păstrează cliseele 
retorice convenţionale, dar afirmaţiile sunt lipsite de logică: industria 
română este admirabilă, sublimă, putem zice, dar lipsește cu desăvârşire ; noi 
aclamam munca, travaliul, care nu se face deloc în fara noastră! Personajul 
acordă importanţă doar sonorităţii si tonului declamator, fără a fi atent la 
sensul cuvintelor, ceea ce autorul subliniază prin indicaţiile parantetice; 
astfel, Catavencu îngroaşă vorbele, îşi diluează vocea, alteori tonul devine 


brusc vioi si lătrător. Intentia personajului este aceca de a se înregistra în 

memoria opiniei publice prin cuvinte memorabile, cel mai adesea de un 


patriotism sforăitor. Ca orice demagog, el își pune în slujba acestor intenții 
toată puterea de convingere, sfârşind prin a fi încredinţat că are dreptate; 
de aici se naşte nevoia lui de ideal și atitudinea de o constanta absurdă în 
urmărirea telului propus. Aproape că pare onest atunci când refuză 
alternativele propuse de Tipătescu, în numele unui ideal patriotic; prefectul 
îi oferă functii înalte (un loc de membru în Comitetul permanent, avocat 
al statului, primar) sau recompense materiale (moșia Zavoiul), dar Cata- 
vencu este blocat în dorinta sa de a deveni deputat, căci această ipostază 
îi stimulează nevoia de a se manifesta prin discurs public. Demagogia 
personajului este deja viciu. De aceca este dispus la orice compromis pentru 
a-și atinge țelul: santajul, furtul calificat, obedienta isterică (atunci când îi 
spune lui Tipătescu: Te rog!... Nu mă combate... Susține-mă... Alege-mă...), 
dovedesc, este adevărat, caracterul odios al personajului, dar ilustrează și 
fixatia lui: Caţavencu este convins că i se cuvine să reprezinte politic 
judeţul: vreau ceea ce merit în oraşul ăsta de gogomani, unde sunt cel 
de-ntâi... între fruntașii politici... EL nu are constiinta mediocritatii sale si 
de aceea formulează în fraze frumos sunătoare prostii monumentale; 
desfigurează maxime celebre: honeste vivere (a trăi onest) devine oneste 
bibere; crede că falit înseamnă finantist; face afirmaţii paradoxale: După 
lupte seculare care au durat aproape treizeci de ani. 

Atitudinea sa declamatoare, superficialitatea, insistența grotesca, 
pretenţiile, înfumurarea sunt trăsăturile caracteristice pentru tipologia 
demagogului, ilustrată aici. 


G. Călinescu despre opera lui I.L. Caragiale : 


„Fără să fie esenţială, structura tipologică există în opera lui Caragiale, 
ca un schelet susținător. Altfel opera ar părea ușuratecă. Nicăieri nu dăm de 
caracterul complet, trăind independent de comicul situaţiilor. [...] Nu întâlnim 
aici pe mizantrop, pe avar, pe ipocrit, adică marile probleme de viata morală. 
Caracterele lui Caragiale sunt minimale. [...] În O scrisoare pierdută, Stefan 
Tipătescu, prefectul, e foarte neînsemnat ca om. Zaharia Trahanache e o 
variantă bonomă a lui jupân Dumitrache, un cocu, cu bănuielile uşor de 
potolit. Agamita Dandanache e mai mult un bâlbâit și un mărginit mintal, 
simbol trist al necesităţilor electorale și lamentabil exponent de clasă. El 
comite nedelicatetea de a se sluji la infinit de o scrisoare compromițătoare, 
căzută în mâinile sale, dar se pune întrebarea dacă personal are destul 
proces mintal spre a-și da seama de natura morală a faptelor. Farfuridi, 
Brânzovenescu, Cetăţeanul turmentat, cei dintâi doi tenebrosi, ultimul onest 
si betiv, sunt mai curând niște intrări grase în scenă decât niște corporalitati. 
Caţavencu e zgomotos, schelălăitor, escroc, galant, sentimental, patriot, 
adică un Mitică, exponent al câmpiei danubiene. Poate că mai substanţial 
este comisarul Pristanda, un Polonius pentru această lume bombastică, 
funcționând ca un ecou docil.“ (Istoria literaturii..., p.505) 

e) Prezentati evoluția conflictului 
declanșat de pierderea scrisorii din comedia 
O scrisoare pierdută de I.L. Caragiale 


Pe scurt: 

e Conflictul din comedia O scrisoare pierdută se desfăşoară între două 
grupuri de interese: cel al lui Trahanache, prezidentul partidului conser- 
vator, si cel al dăscălimii liberale, reprezentată de Caţavencu. 

e Pierderea scrisorii accentuează conflictul deoarece îi oferă lui Caţavencu 
posibilitatea de a-și șantaja adversarii politici. 


Pe larg: 

Conflictul din comedia O scrisoare pierdută se desfăşoară între două 
grupuri de interese: cel al lui Trahanache, prezidentul partidului conservator, 
şi cel al dăscălimii liberale, reprezentată de Caţavencu. Ștefan Tipătescu, 
prefectul judeţului, prietenul lui Zaharia Trahanache, este și amantul Zoei 
Trahanache, soţia venerabilului politician, personajul cel mai de seamă al 


urbei X. Tipătescu trimite o scrisoare Zoei, în care fixează o întâlnire - 


amoroasă, iar scrisoarea este pierdută și în cele din urmă ajunge în mâinile 
lui Caţavencu. Acesta ameninţă că va publica scrisoarea în ziarul său, 
Răcnetul Carpaţilor, dacă partidul conservator nu va susține candidatura sa 
la deputăţie, deși Catavencu face parte din partidul liberal. 

Conflictul este accentuat de schimbările de situație care au loc; scri- 
soarea compromiţătoare este pierdută de Zoe, găsită de Cetăţeanul 
turmentat, de la care o fură Caţavencu; apoi, acesta pierde scrisoarea; este 
găsită din nou de Cetăţeanul turmentat, care o aduce în cele din urmă 


andrisantului. 


Într-un alt plan, pierderea scrisorii declanşează o serie de actiuni; mai 


întâi Tipătescu este îngrozit că Trahanache va afla de legătura sa cu Zoe, 
dar tensiunea se stinge repede, căci Trahanache îl acuză pe Caţavencu de 
înșelătorie. Totodată, Zoe si Tipătescu trăiesc cu deznădejde situaţia, fiind 
gata să satisfacă orice dorință a lui Caţavencu, fără să știe că Trahanache 
descoperise o poliţă falsificată de Caţavencu, prin care vrea să-l contra- 
șantajeze si să stingă orice conflict; din această confuzie se naşte scena 
care marchează punctul culminant, când Tipătescu dă ordin politaiului să-l 
aresteze pe Caţavencu si, în învălmășeala creată, Caţavencu își pierde 
pălăria, în căptuşeala căreia se afla scrisoarea care tulbură viata din urbea X. 

Pierderea scrisorii declanşează conflictul în jurul căruia se concentrează 
întreaga acţiune a piesei, de unde și titlul, chiar și deznodământul este legat 
de acest eveniment, căci câștigătorul în alegeri, Agamemnon Dandanache, 
a folosit tot o scrisoare compromiţătoare pentru a şantaja o persoană 
însemnată, obligând-o să-i sprijine candidatura. 

f) Prezentati succint două acţiuni 
ale personajului literar Caţavencu 
din comedia O scrisoare pierdută de I.L. Caragiale 


Pe scurt: 


e Catavencu îi smulge scrisoarea Cetăţeanului turmentat 
e Umil si lingusitor, îi cere iertare lui Tipătescu în final 


Pe larg: 

Catavencu apare ilustrat în comedia O scrisoare pierdută în special prin 
discursurile demagogice, acţiunile propriu-zise ale personajului fiind 
repovestite de alte personaje (Trahanache, Cetăţeanul turmentat) sau sur- 
prinse în scene succinte (arestarea, aducerea din arest la întâlnirea cu 
Tipătescu). Una dintre acţiunile sale este povestită de Cetăţeanul turmentat: 
după ce îl vede pe acesta citind o scrisoare sub felinar, încearcă să i-o ia 
si, pentru că eșuează, îl acuză că primește scrisori de la prefect (îi cunoscuse 
slova); Cetăţeanul turmentat nu se intimidează, dar nici Caţavencu nu 
renunţă. Încearcă să cumpere scrisoarea pe doi poli, apoi îl îmbată pe 
"cetățean si îi fură scrisoarea în timp ce acesta dormea. 

O altă ipostază în care apare personajul este în final, după ce condusese 
manifestatia de elogiere a deputatului proaspăt ales; este ametit de băutură, 
la concurenţă cu Cetăţeanul turmentat, dar isi păstrează abilitatea și, înainte 
de a tine un discurs pe tema lui preferată — progresul —, se strecoară si îi 
cere iertare lui Tipătescu, tot prin replici demagogice si zgomotos-ridicole: 
Să mă ierti si să mă iubeşti! pentru că toți ne iubim țara, toți suntem 
români 1... mai mult sau mai putin onesti! 


Alte subiecte posibile la acest capitol: 

i Caracterizati trei personaje din comedia O scrisoare pierdută de I.L. Caragiale 

E Comentati ticurile verbale ale personajelor din O scrisoare pierdută de 
I.L. Caragiale 

15. loan Slavici 
(1848—1925) 


a) Prezentati subiectul nuvelei Moara cu noroc 
de Ioan Slavici 


Pe scurt: 

e Ghiţă, un cizmar cu viață modestă, hotărăște să-şi îmbunătăţească 
existenta si ia în arendă cârciuma Moara cu noroc... 

e Accasta este aşezată la răscruce de drumuri, în loc pustiu, lângă o moară 
părăsită, astfel încât principalii clienți sunt drumeţii si mai ales porcarii 
care îşi pasc turmele în luncile și pădurile din preajmă. 

e Pentru a sta la Moara cu noroc, Ghiţă trebuie să devină omul lui Lică, 
sămădăul. 

© Nehotirat între a accepta compromisul si a-l trăda pe Lică, Ghiţă își 
prăpădeşte agoniseala, își ucide nevasta şi, în cele din urmă, își pierde 
viata. 

e Moara cu noroc arde, iar sămădăul se sinucide. 


Pe larg: 

Nuvela urmărește destinul personajului Ghiţă, un cizmar care dorește 
să-şi schimbe condiţia socială; el ia în arendă o cârciumă, aflată la răscruce 
de drumuri, cunoscută sub numele de Moara cu noroc. Desi este avertizat 
de soacra sa că omul trebuie să fie mulțumit cu sărăcia pe care o are, Ghită 
crede cu toată puterea că datoria omului pe pământ este de a-și face viata 
mai bună, mai cu seamă când are si familie. ; 

După ce se instalează la Moara cu noroc, împreună cu Ana, soția sa, cu 
soacra și copilul, Ghiţă află că întreg ţinutul este sub stăpânirea unui 
sămădău, pe nume Lică. Un sămădău, după cum explică autorul, este 
supraveghetorul mai multor turme de porci, dar si un om cu oarecare stare, 
deoarece el plătește toate animalele pierdute; totodată cunoaște toate 
cotloanele ținutului si are autoritate printre porcari. Turmele pe care le are 
Lică în grijă aparțin unor persoane importante din ținut, precum Arpad 
Vermesy, și de aceea se bucură de protecția autorităților. Făcându-și faimă 
de om primejdios, sămădăul este temut, iar din turmele sale nu îndrăzneşte 
nimeni să fure. Cine ia în exploatare cârciuma de la moara părăsită trebuie 
să fie omul lui Lică, doarece el stăpânește drumurile, iar Moara cu noroc 

este locul în care sămădăul schimbă banii necurati, veniţi de pe urma unor 
fapte nelegiuite, si, după cum spune la un moment dat, tot aici este si locul 
unor crime odioase. 

Ghiţă îşi face repede nume bun la Moara cu noroc, câștigă bine, familia 
i se măreşte cu încă un copil si speranţele sale în viitor devin din ce în ce 
mai luminoase. În acest moment de prosperitate si mulțumire își face 
apariția sămădăul, care îi explică în puţine cuvinte că va trebui să i se 
supună. 

De aici încep nenorocirile cârciumarului, care doreşte și să rămână la 
Moara cu noroc, unde câștigă bine, dorește și să-şi păstreze demnitatea în 
fata lui Lică si doreşte de asemenea să nu încalce legea. Neputând să-și 
îndeplinească toate aceste dorințe, el tergiversează luarea unei hotărâri 
decisive şi treptat acceptă și rolul de tăinuitor al sămădăului și o vagă 
alianță cu jandarmul Pintea; astfel, asistă neputincios la nelegiuirile lui 
Lică, află că acesta l-a jefuit pe un arendaș bogat și că a ucis mai multi 
oameni, printre care o femeie și un copil, dar în acelaşi tip primește banii 
lui Lică, acceptă să-i schimbe acești bani obținuți din tâlhării și crime, luând 
camătă jumătate din sumă; în mod paradoxal, Ghiţă speră să-şi păstreze 
conştiinţa curată și îi duce lui Pintea banii primiţi de la sămădău, ca proba 
a vinovatiei acestuia, firește fără a pomeni de camăta percepută, iar în cele 
din urmă se oferă să-l anunţe pe jandarm când poate fi prins sămădăul cu 
dovezi incontestabile asupra sa; dar nici în acest moment nu renunţă la 
interesele sale, căci hotărăşte să-l fure pe Lică, înainte de a-l preda lui 
Pintea. Își pregătește cu fervoare lovitura si își sacrifică nevasta pentru a 
nu da de bănuit sămădăului. Planul său eșuează. Întors la Moara cu noroc, 
o ucide pe Ana si este ucis la rândul său de Lică, venit să-şi recupereze 
serparul în care avea banii furati. Oamenii sămădăului dau foc casei, în 
care ard şi cele două cadavre, iar Lică, urmărit de Pintea, îngozit de ideea 
de a fi prins cu dovezile nelegiuirilor sale asupra-i, se sinucide, zdrobindu-si 
capul de un stejar. 


b) Demonstrati complexitatea personajului Ghiţă 
din nuvela Moara cu noroc de Ioan Slavici 


Pe scurt: 


e Nuvelă romantică de fină analiză psihologică, Moara cu noroc aduce 
prin personajul Ghiţă, pentru prima dată în literatura noastră, o poveste 
despre compromis si consecinţele lui. 

e Pentru Ghiţă atitudinea ideală este cumintenia, prin care el înțelege o 
cale de mijloc, care să-i asigure si bunăstarea, si liniştea morală. 

e Elaflă că acest lucru nu este posibil abia după ce trece prin toate situa- 
tiile create de compromis si printr-o încrâncenată luptă morală, ilustrată 

de autor prin prezentarea amănunţită a tuturor dilemelor în care se zbate 
personajul. | 

e Eroul capătă complexitate prin faptul că autorul urmărește în detaliu 
sinuosul lui drum între bine si rău. 


Pe larg: 

Complexitatea personajului Ghiţă este conferită de caracterul său 
labirintic, de zbaterea sa între două atitudini extreme, caracteristică oricărui 
personaj romantic. Povestea acestui erou este una despre compromis si 
consecintele lui; după ce ia în arendă Moara cu noroc, Ghiţă descoperă 
bucuria castigului si este conştient de starea prin care trece, știe că a căpătat 
o slăbiciune care atinge păcatul, dar nu-i place să i-o spună alții. El încearcă 
să reziste ispitei unui compromis făcut în numele slăbiciunii sale și, iniţial, 
se gândeşte să renunţe la cârciumă; nu găseşte însă forța necesară, pentru 
că Lică îi ia o parte din bani, iar Ghiţă vrea să și-i primească înapoi. 

Perfect constient că a intrat într-un joc, el se hotărăște pentru o atitudine 
duplicitară pe care o numește cuminfenie, adică adoptă principiul să te faci 
frate cu dracu până treci puntea; chiar face caz de libertatea sa, își exercită 
întreaga forţă morală asupra sămădăului si încearcă să răspundă la teroare 
cu teroare. Dar toată energia pe care o desfășoară ca să obțină prietenia lui 
Lică şi să anihileze orice încercare a acestuia de a-l transforma într-o slugă 
se dovedește distructivă; Ghiţă devine taciturn, nu mai este în stare să 
comunice cu familia, iar singurătatea îi accentuează tensiunea psihică. 
Sămădăul îl umileste pentru că îi ghiceste păcatele: slăbiciunea pentru bani 
si iubirea pentru Ana; iar sentimentul de umilință se convertește în dorinta 
acută de răzbunare. Asteptand un moment bun, el își complică legătura cu 
Lică și din informator cuminte devine complice la crimele acestuia. Primește 
banii sămădăului si îl întreabă de la care dintre victimele sale proveneau, 
ca apoi să se rusineze de întrebarea sa. Desi îl consideră o fiinţă diabolica 
si dorește din tot sufletul să-l vadă prins, totuși este ispitit de câștigurile 
bănești ale lui Lică: Se gândea la câștigul pe care l-ar putea face în tovărăşie 
cu Lică, vedea banii grămadă înaintea sa si i se împăiengeneau parcă ochii: 
de dragul acestui câştig ar fi fost gata să-şi pună pe un an, doi capul în 
primejdie. Ghiţă nu alege în mod hotărât nici calea răului si nici pe-a 
binelui, ci aşteaptă, aproape fără să-şi dea seama că dorința lui de chiver- 
nisire se transformă în aviditate devoratoare; chiar când hotărăște să-l 
trădeze pe Lică, el are de ales între Ana si răzbunare; alege, cu un pret 
monstruos, trădarea sămădăului, dar purtând asupra sa aurul pe care acesta 
i-l incredintase ca să-l vândă, si pleacă să-l cheme pe Pintea, nu atât cu 
bucuria că Lică va fi prins, cât cu gândul stimulativ că nu-i va mai înapoia 
nici aurul, nici banii. 

Când sămădăul îl anunţă că in cârciuma lui se vor comite crime, expli- 
cându-i că aceasta este următoarea treaptă a relaţiei lor, mai întâi Ghiţă 

87 


4 


CE Scanned with OKEN Scanner 


“protestează cu vehementa, apoi, hotărât si rece, se oferă să-i fie sămădăului 


tovarăș întru toate. 


Drama personajului descinde din neputinta de a rezista ispitei banului, 
dar si ispitei puterii alături de Lică, concurată de procesele sale de 


conştiinţă; Ghiţă știe că greseste, își face reprosuri $i crede sincer că va 
supraviețui compromisului făcut; ba chiar se gândește la un moment dat 
să renunţe la familie, să-și ia agoniseala și să trăiască nestiut de nimeni 
într-un colt de lume. Nu suportă gândul ca cineva să-i cunoască păcatele 
şi o ucide pe Ana tocmai pentru că nu vrea să existe nici un martor al 
nemernicici sale. 

Acest amestec de cumintenie si viciu reprezintă amprenta eroului din 
nuvela Moara cu noroc. 


c) Notaţi patru elemente portretistice 
ale personajului Ana din nuvela 
Moara cu noroc de loan Slavici 


Pe scurt: 

e Iniţial, Ana apare ca ființă așezată, împăcată cu sărăcia si liniştea colibei 
sale, după cum o prezintă chiar mama sa. 

e Autorul îi face un portret romantic în care subliniază feminitatea 
personajului. 

e După ce începe să-l suspecteze pe Ghiţă în legătură cu crimele comise, 
portretul Anei este proiectat în secvențe tensionate, care ilustrează teama, 
ambiguitatea sentimentelor si chiar isteria. 

e In final, Ana este prezentată în scena dramatică a morţii — deznădăjduită 


din cauza vinovăţiei, nedumerita de pedeapsa morţii si găsind încă 


puterea să se răzbune. 


Pe larg: 

Initial, Ana apare ca fiinţă așezată, împăcată cu sărăcia si linistea colibei 
sale, după cum o prezintă chiar mama ei: Ana îmi părea prea tânără, prea 
așezată, oarecum prea blândă din fire şi-mi vine să râd când mi-o inchipuiesc 
cârciumăriță. Ea își iubește bărbatul si îl acceptă ca pe o autoritate totală; 
de aceea, când Ghiţă se plânge că nu are sfătuitor pentru că Ana e slabă la 
minte, ea răspunde cu mâhnire autentică: Ce să fac, dacă asa m-a lăsat 
Dumnezeu! ? 

„Portretul fizic al personajului este creionat în mai multe rânduri, autorul 
insistând în special pe fragilitatea ei; când Lică face prima vizită la Moara 
cu noroc, Slavici îşi surprinde personajul într-o atitudine romantică, de 
profundă feminitate: Dacă Lică ar fi fost altfel de om, el n-ar fi Stat asa cu 
privirea pierdută i în vânt, ci s-ar fi bucurat de vederea femeii frumoase, care-l 

privea oarecum pierdută și speriată de bărbăţia înfățișării lui. Fragmentul 
subliniază trăsăturile unei fiinţe sensibile si care mai trăieşte încă visul de 
iubire. l 

După ce începe să-l suspecteze pe Ghiţă în legătură cu crimele comise, 
portretul Anei este proiectat în secvențe tensionate, care ilustrează teama, 
ambiguitatea sentimentelor şi chiar isteria; îndrăgostită în mod vag de Lică, 
însingurată, copleșită de sentimentul părăsirii, se revoltă, pierzând cu totul 
din vedere evenimentele dramatice care se întâmplau în jurul ei; când Ghiţă 
se întoarce din arestul poliţiei, răscolit de vederea cadavrului unui copil, 
deşi Ana are cunoștință de toate aceste întâmplări, se supără că Ghiţă i-a 
adus o slujnică în casă și izbucnește în plâns. În fond, și ea, ca și cârciu- 
marul, trăieste o dramă morală, în chip nelămurit, frământată de bănuială 
că Ghiţă este amestecat în lucruri necurate, gata să ierte și gata să se 
răzbune în acelaşi timp. 

În final, personajul este prezentat în scena dramatică a morţii — 
deznădăjduită din cauza vinovatiei, nedumerită de pedeapsa morții și găsind 
încă puterea să se răzbune. După ce îl imploră pe Ghiţă să-i lase viaţa şi 
cere ajutor oricui s-ar fi nimerit să intre pe usa, când Lică se apropie de 
ea, cu ultimele puteri, încearcă să-l rănească, recunoscând în acesta 
adevăratul vinovat pentru toate nenorocirile îndurate. 


d) Comentati semnificaţiile deznodământului 
din nuvela Moara cu noroc de loan Slavici 


Pe scurt: 

e Deznodământul nuvelei cuprinde scena finală, in care autorul prezintă 
moartea personajelor principale. 

e În manieră romantică, finalul este justitiar. 

e Învinse în aspiraţiile lor, personajele plătesc pentru că au sfidat destinul 
şi și-au trădat principiile iniţiale. 

e Incendierea Morii cu noroc învăluie în taină întâmplările dramatice si 
atât de cumplite, încât nu merită să fie cunoscute. 

e Caracterul moralizator al nuvelei reprezintă o trăsătură a tuturor scrierilor 
lui Slavici. 


Pe larg: 


Deznodământul nuvelei este creionat succint, dar în scene dramatice si 
violente. Întors la Moara cu noroc, după ce căpătase certitudinea că a ratat 
prinderea lui Lică, şi deznădăjduit la ideea că toate eforturile sale au fost 
zadarnice, Ghiţă îi mărturiseşte Anei că sămădăul este autorul tuturor 
crimelor si îi spune rece, fără resentimente, că o va ucide pentru că nu poate 
s-o lase vie în urma lui. Lucid, recunoscându-şi setea de răzbunare şi dând 

vina pe Dumnezeu că nu l-a luminat, în ciuda tuturor rugamintilor ei, îşi 
înjunghie soţia, împlântând cuțitul adânc în inima ei, preocupat intr-asa 
măsură de fapta lui, încât nici măcar nu întoarce capul să afle cine îl 
impuscd. Crima este, aşa cum îl avertizase Lica, ultima dintre treptele 
compromisului, iar Ghiţă a atins deja această treaptă în momentul în care 
s-a oferit să-i fie tovarăș sămădăului. 

Moartea celor două personaje vine în apogeul ascensiunii lor, de la 
acceptarea compromisului la păcatul capital: crima pentru Ghiţă și adulterul 
pentru Ana. Faptele lor sunt atât de cumplite, încât nu merită să fie 
înregistrate în memoria publică; de aceea hanul arde din temelii şi bătrâna 
(mama Anei) gândește cu nevinovăție că incendiul a fost provocat de o 
întâmplare nefericită (au lăsat ferestrele deschise). 

Intenţia scriitorului este evidentă; finalul este în mod ostentativ justitiar, 
ca în toate scrierile lui Slavici. De aceea și moartea lui Lică vine ca o 
pedeapsă: rămas fără cal si cu jandarmul Pintea pe urma lui, sămădăul, 
fiinţă cinică si care ucide cu voluptate, se sinucide, zdrobindu-si capul de 
un stejar, pentru ca jandarmul să nu aibă satisfacția de a-l fi prins cu 
dovezile vinovăţiei asupra sa. 


e) Prezentati succint două acţiuni 
ale personajului literar Lică 
din nuvela Moara cu noroc de loan Slavici 


Pe scurt: 


e Un moment edificator pentru viclenia malefică a personajului este cel 
în care este arestat de Pintea. 

e Crima din pădurea vecină cu moara părăsită ilustrează cruzimea 
personajului. 


Pe larg: 

Arestat de Pintea, care deţinea două dovezi zdrobitoare împotriva sa 
(cuțitul și biciuşca găsite la locul celor două crime), Lică face caz de 
nevinovăția sa, îl enervează pe jandarm si creează cu multă abilitate 
impresia că acesta a vrut să-l împuște; fiind ager în răutatea sa, se folosește 
de mulțimea adunată si profită de curiozitatea ei: vorbeşte tare, ca omul 
năpăstuit pe nedrept, şi se plânge că i-au dispărut şaptezeci de porci din 
turma lui Vermeşy, ştiind precis că ungurul va uza de toată puterea ca să-l 
elibereze pe singurul om care îi putea recupera animalele. Într-adevăr, Lică 
este eliberat repede, pe chezăşia lui Vermesy, iar la proces Pintea nu este 
admis ca martor, pentru că mai multi martori declară că a vrut să-l împuște 
pe sămădău. 

Cea mai cumplită dintre faptele sămădăului este crima din pădure, despre 
care îi povesteşte lui Ghiţă. Lică își vindea o parte din aurul furat prin 
intermediul unei femei de condiţie bună, care făcea dese drumuri la Arad 
şi la Pesta. Imprudentă și lacomă, aceasta își opreşte o bijuterie dintre cele 
furate de Lică, soțul ei este acuzat de furt si este nevoit să se sinucidă, iar 
femeia trece pe la Moara cu noroc, în drum spre Ineu, pentru a-i da soco- 
teală sămădăului de cele întâmplate. Lică o ucide pentru a-i pedepsi 
lăcomia, dar cum femeia era însoţită, mai omoară încă doi oameni, compet 
nevinovaţi, $i un copil, care nu avea mai mult de zece ani, numai pentru 
că nu vrea să lase martori. 


Alte subiecte posibile la acest capitol : 


I Realizaţi o paralelă literară între personajele Ghiţă și Lica, din nuvela Moara cu 
noroc de loan Slavici 
I Reliefaţi caracterul romantic al nuvelei Moara cu noroc de loan Slavici 

16. Barbu Ştefănescu Delavrancea 
(1858-1918) 


a) Comentati următorul citat din drama istorică Apus de soare 
de B. Șt. Delavrancea: Tinefi minte cuvintele lui Ștefan, care v-a 
fost baci până la adânci bătrânețe... că Moldova n-a fost a 
strămoșilor mei, n-a fost a mea si nu e a voastră, ci a urmașilor 
voştri si a urmașilor urmașilor voştri în veacul vecilor... 


Pe scurt: 

e Fragmentul face parte din celebrul discurs testamentar al personajului 
principal si marchează punctul culminant al dramei. 

e Acest monolog reprezintă cea mai reuşită pagină de retorică din literatura 
noastră. 

e Sensul patriotic al discursului emotioneaza prin acurateţea ideilor. 
Discursul lui Ştefan aureolează personajul, deoarece propune și un model 
moral. 


Pe larg: 


Fragmentul face parte din actul al III-lea, scena VIII, si dramaturgul 
creează prin intermediul lui punctul culminant al dramei; este vorba despre 
celebrul discurs testamentar al personajului, prin care el isi motivează 
atitudinea de voievod autoritar, politica sa proturca și dorinţa de a-l așeza 
domn pe fiul său, Bogdan. l 

Monologul debutează, după toate regulile retoricii clasice, cu o evocare 
a faptelor pe cât de glorioase, pe atât de dramatice, menită să capteze atentia 
auditoriului, dar si să-i câștige simpatia, prin reamintirea faptelor sale de 
arme. Evocarea devine solemnă prin metafore clare si memorabile (O/ 
pădure tânără...) și atinge apogeul printr-o enumerare amplă a tuturor 
eroilor căzuţi pentru tara. 

După ce explică fragilitatea alianţei creştine, Ştefan face elogiul turcilor 
pentru că își respectă cuvântul dat, justificându-și hotărârea de a plăti tribut 
Porții otomane. Abia aici introduce cuvintele de mai sus, care, pe lângă 
faptul că exprimă profundul patriotism al voievodului, transmit și o atitudine 
morală de excepţie; Stefan reamintește prin aceasta datoria fundamentală 
a omului de a-și păstra conștiința naţională, sentimentul apartenentei la o 
nație cu rădăcini adânci în istorie și cu nădejdea unui viitor strălucit. Este 

vorba aici despre sentimentul respectului faţă de strămoşi, dar și despre 
responsabilitatea faţă de urmaşi. Fraza aceasta, cu accente aforistice, 
pregăteşte rostirea dorinței ultime a domnitorului, de a-l încorona pe 
Bogdan, asigurând astfel continuitatea politică, dar si pentru a avea 
certitudinea că drumul făurit de el va fi continuat în aceeași direcţie. 


b) Comentati titlul dramei istorice Apus de soare 
de B. St. Delavrancea 


Pe scurt: 

e Titlul constituie, în plan stilistic, o metaforă pentru sfârşitul unei epoci 
aureolate. 

e Lexemul soare sintetizează numeroasele epitete care fixează in plan 
mitic figura marelui voievod. 


Pe larg: l 

Titlul dramei, sinteză a subiectului, constituie, în plan stilistic, o metaforă 
pentru sfârșitul unei epoci aureolate; de-a lungul piesei apar o serie de 
denotative care sugerează personalitatea covârșitoare a voievodului; astfel, 
el este numit leul, vulturul, șoimul, zmeul — epitete care anticipă simbolul 
soarelui, prin care figura lui Ştefan este absolutizată; pe lângă sensul 
unicitatii si al vieţii, simbolul soarelui mai dezvoltă şi semnificaţia de centru 
al lumii. Sfârșitul domnitorului nu este însă urmărit în latura sa profana; 
este doar un apus, o stingere vremelnică, deoarece voievodul a creat prin 
domnia sa glorioasă un model pe care istoria îl va repeta, într-un moment 
de renaştere naţională, după cum orice apus este urmat în mod regulat de 


un răsărit. 


c) Demonstrati natura conflictului din drama istorică 
Apus de soare de B. Şt. Delavrancea 


Pe scurt: 

e Conflictul principal urmărește confruntarea personajului cu moartea. 

e Pe lângă acesta mai apar si alte planuri conflictuale, ilustrate de atitu- 
dinca voievodului faţă de copiii săi naturali sau faţă de boierii tădători. 


Pe larg: 

estăşoară între 
ii: bătrân 
idine de încrâncenare, 

generată de grija lui faţă de viitorul țării, dar şi într-o atitudine de sublimare 
mioritică (evocarea morţii ca o doamnă în negru). 

Paralel cu acest conflict, dramaturgul urmărește și ipostaza de părinte 
care are conștiința încărcată; Ștefan vrea să le dea o explicaţie copiilor săi 
naturali, Oana şi Rareș, dar, incapabil să comunice un adevăr împovărător, 
pe Rareș îl trimite la mama sa, care îi va spune că este fiul voievodului, 
iar Oanei îi mărturiseşte prefăcându-se că vorbeşte în vis. Conflictul acesta 
este de natură psihologică, deoarece dezvoltă un tăinuit sentiment de 
vinovăţie. 

Un conflict politic intregeste portretul personajului prin amănunte care 
îi subliniază forţa de autoritate absolută, într-un moment de prăbușire fizică. 
Ulea, Drăgan şi Stavăr sunt trei boieri care uneltesc împotriva lui Bogdan, 
dorind să-l aşeze domn pe Ștefăniță; voievodul descoperă conspirația şi 
rezolvă conflictul violent, ucigându-l pe Ulea cu propria-i sabie. 


G. Călinescu despre drama Apus de soare: 

„S-a zis, și pe drept cuvânt, că această dramă desfășoară conflictul dintre 
o mare energie ce nu vrea să piară și moarte. însă interesul depășește simpla 
originalitate a subiectului și atinge valoarea unei creatiuni de întindere 


universală.“ 


d) Prezentati succint două acțiuni 
ale personajului Ştefan cel Mare din drama istorică 
Apus de soare de B. Șt. Delavrancea 


Pe scurt: 


+ Voievodul apare, evocat de clucerul Moghila, în timpul bătăliei de la 
valea Haliciului, când i-a învins pe lesi. 

e Stefan simulează o stare de vis pentru a-i mărturisi Oanei că îi este 
părinte. 


Pe larg: 


Ștefan este surprins cel mai bine în ipostaza sa eroică, printr-o evocare 
făcută de clucerul Moghila, în al II-lea act al dramei; acesta povesteşte 
despre bătălia de la valea Haliciului, când lesii sunt învinşi în mod neastep- 
tat, în ciuda numărului lor mare; insistând pe strategia domnitorului, clu- 
cerul îi face voievodului un portet apoteotic, surprins în imagini dinamice; 
Ștefan găseşte o vale lărguță si pune la cale o ambuscadă, surprinzându-i 
pe lesi tocmai in momentul în care se credeau biruitori. După ce învinge 
cu pierderi omenești minime, Ștefan îi trimite pe cei trei mii de prizonieri 
înapoi, la cardinal, cu un mesaj mustrător. Apoi fixează hotarul până la 
Nistru, cu stâlpi de piatră în care daltuieste însemnele Moldovei. 

O scenă interesantă este şi cea de-a Il-a din actul al IV-lea, când Stefan 
îi povesteşte despre părintele ei, făcându-şi în mod subtil propria-i descriere; 
apoi, apăsat de gândul vinovatici, se preface adormit, și, în replici eliptice, 
îi mărturiseşte Oanei că este fiica sa. In finalul scenei, trezit ca dintr-un = jį i 
somn greu, voievodul o întreabă pe Oana dacă a înțeles, evitând amănuntele e, 
subiectului. 


Scanned with OKEN Scanner 


Alte subiecte posibile la acest capitol : 


t Reliefati caracterul romantic al dramei istorice Apus de soare de 
B. Şt. Delavrancea 

E Caracterizaţi personajul principal din drama Apus de soare de 
B. Șt. Delavrancea 


17. George Coşbuc 
(1866-1918) 


a) Enumerati patru elemente 
ale liricii lui George Coșbuc 


Pe scurt: 
e Coşbuc este un poet postromantic, fixat într-o perioadă literară traditio- 


nalistă — poporanismul. 
e Poezia lui se caracterizează prin bucolism, muzicalitate aparte și lirism 


obiectiv. 


Pe larg: 


Preluarea unor teme romantice (natura, istoria, folclorul), precum și 
sentimentele avântate (dragostea, revolta, ura împătimită) l-au determinat 
pe Călinescu să fixeze opera lui Coşbuc în tendinţa literară pe care el o 
numește micul romantism rural. Scriitor poporanist, preocupat de o poezie 
a specificului national, Coşbuc este si un poet postromantic, primul poet 
original într-o epocă în care se scrisese doar sub influenţa lui Eminescu 
(un copac mândru si așa de puternic, cum spune Caragiale, la apariția 
volumului Balade si idile). 

Preferinta sa pentru poezii epice (balade), caracterizate totodată de o 
Jiricitate excesivă, dar mai cu seamă faptul că a creat o specie precum 
idila, din secvenţe descriptive și replici, într-o viziune aproape scenică, au 
determinat critica literară să caracterizeze creaţia cosbuciana prin lirism 
obiectiv. 

Poezia lui Coșbuc aduce în literatura română și o atitudine bucolică, de 
veselie generală, de exuberanta în fata naturii, ilustrată de scene pastorale 
şi purtătoare ale unui mesaj tonic. 

Vladimir Streinu considera că marea popularitate de care se bucură 


poezia lui Coşbuc vine dintr-o muzicalitate aparte. susținută de un ritm 
prozodic elaborat cu multă știință. Cunoscător al literaturii clasice 


(greco-latine), chiar traducător al unor opere de mare dificultate lingvistică 
şi prozodică, precum Iliada lui Homer, George Coşbuc este un artist al 
ritmului, înzestrat cu sensibilitate muzicală, care a creat eufonii magistrale 
în poezia sa. 

b) Notati trei momente ale nunţii tradiționale româneşti, 
ilustrate artistic în balada Nunta Zamfirei 
de George Coșbuc 


Pe scurt: 


e Structura baladei reia simbolic principalele momente ritualice ale nunţii: 
petitul, vestea, sosirea oaspeţilor, cununia, hora, ospatul, oratia de nuntă. 


Pe larg: 

Structura baladei reia simbolic principalele momente ritualice ale nunţii: 
petitul, vestea, sosirea oaspeţilor, cununia, hora, ospatul, oratia de nuntă. 

Hotărârea oricărei nunţi este marcată de o tradiţie străveche cunoscută 
sub numele de pețit. Poezia lui Coșbuc debutează cu ilustrarea acestui 
moment. Zamfira este preafrumoasa fată a unui domn bogat, pe nume 
Săgeată, si a fost pețită des; de aceea alegerea este dificilă și hotărâtă cu 
chibzuinţă, abia după ce se perindă pe la curtea lui Săgeată un sirag de 
prinți. Cel ales este fixat în imagini care îl particularizează: un print frumos 
si tinerel, venit dintr-un ţinut misterios (dintr-un afund de Răsărit) şi care 
este cel mai drag. Momentul alegerii este marcat prin faptul ca, dintr-al 
prinților sirag el este singurul individualizat printr-un nume: Viorel. 

Un alt obicei traditional pentru nuntă este ospatul, care ilustrează bucuria 
generală, prin proporţiile neobișnuite: Jar la ospăț! Un râu de vin!/ Mai un 
hotar tot a fost plin! De mese, si tot oaspeţi rari! Tot crai si tot crăiese 
mari, Alăturea de ghinarari! De neam străin. Imaginile hiperbolice (un râu de 
vin, un hotar de mese, nunta ţine patruzeci de zile) sunt în directă legătură cu 
importanța evenimentului, unul dintre cele trei evenimente majore ale vieții. 

Nunta se încheie cu o urare (0 oratie de nuntă), realizată în manieră 
populară și făcută de Mugur-împărat, cu paharul în mână, cum e felul din 
bătrâni: Cât mac e prin livezi,/ Atafia ani la miri urez! 


c) Prezentati imaginea artistică a horei din balada 
Nunta Zamfirei de George Coşbuc 


Pe scurt: 

* Imaginea horei românești este creată într-o singură strofă, caracterizată 
printr-un ritm extrem de sugestiv. 

e Imaginile descriptive, limbajul popular (linisor, tropotind) şi melodicitatea 
versurilor creează impresia unei mișcări reale, vii. 


Pe larg: 
Considerate cele mai frumoase stihuri sub aspectul realizării ritmice, 
versurile caré transfigurează imaginea horei sugerează perfecțiunea cercului 

pe care îl alcătuiesc dansatorii, prin prezentarea dinamică și prin dispunerea 
simetrică a mișcărilor. Versurile sună sugestiv datorită unei armonii spe- 
ciale, create nu prin contextul vocalic, așa cum ar fi de așteptat, ci prin 
marcarea consonantică a ritmului; pașii cadentati si mișcarea lor laterală, 
când într-o parte, când în cealaltă, aşa cum sunt ei prezentaţi prin imagini 
descriptive, se impun în memoria cititorului și prin efectul sonor care evocă 
pendularea; aliteratia de-abia inchegata pe două sunete (t si ș) este pusă in 
evidenţă abia prin versul al doilea, în care revenirea regulată a unui sunet 
sonor (r) atrage atenţia asupra cadentei. Mişcarea mâinilor este însoţită şi 
ea de o sugestie fonică (aliteratia construită pe consoana n), de data aceasta 
prin repetarea unui sunet stins care prinde cu exactitate zgomotul abia 
perceptibil al gesturilor. Ritmul susținut din finalul strofei este transpus 
prin sugestia troporului, despre care vorbeşte versul penultim — aliteratia 
sunetului 7. 

Trei pași la stânga linigor 

Și alti trei pași la dreapta lor; 

Se prind de mâini si se desprind, 

S-adună cerc şi iar se-ntind 

Și bat pământul tropotind 

În tact uşor. 


Imaginea horei este surprinsă în mișcări exacte, poetul subliniind magis- 
tral semnificaţia celui mai popular dans românesc: hora este simbolul unei 
comuniuni emoţionale si, într-un plan mai larg, este simbolul unităţii. 

18. Octavian Goga 
(1881-1938) 


a) Notati cinci titluri de poezii pentru diferitele aspecte din viata 
satului ardelean ilustrate artistic în opera lui Octavian Goga 


Pe scurt: 
e Universul satului românesc este ilustrat prin figuri arhetipale: dascălul, 
preotul, lautarul, carciumarul, în poezii precum Dascălul, Apostolul, La 
roapa lui Lae etc. 
nrobirea nedreaptă a ţăranului devine tema poeziilor Plugarii, Clăcașii. 
Problema libertăţii nationale este cel mai bine ilustrată în poezia Oltul. 
e Atmosfera arhaică si sacralitatea spaţiului țărănesc din Ardeal este 
transfigurată în poezii precum Bisericuța din Albac. 
e Aspectele pitoreşti ale satului românesc sunt surprinse în Cântece. 


Pe larg: 

În viziunea lui Goga, satul românesc trăiește prin figuri arhetipale; 
dascălul, preotul, lăutarul intretin spiritual nădejdea neamului (in Dascălul, 
Apostolul, Lăutarul) 

Înrobirea nedreaptă a ţăranului devine tema poemului Clăcașii, în care 
poetul realizează un sugestiv portret colectiv, creionat în imagini meta- 
forice: popor de umbre, ceată de-ngropare, mucenici ai pâinii. 

Problema libertăţii nationale este cel mai bine ilustrată în poezia Oltul. 

Goga a scris si poezie în manieră neoromantica, în care imaginea satului 
apare ilustrată printr-o atmosferă arhaică, de sărbătoare a spiritului (Biseri- 
cuta din Albac) 

Aspectele pitoreşti ale satului românesc sunt surprinse în Cântece, câteva 
texte cu iz de romanta populară, în care se vorbeşte despre un crâşmar ursuz 
şi o crâșmăriță frumoasă. l 


b) Prezentati concepția lui Octavian Goga despre 
rolul poetului și al poeziei, pornind de la poezia Rugăciune 


Pe scurt: 


e Poezia Rugăciune este arta poetică a lui Goga. 
è Rostul poetului este de a sintetiza în sufletul său durerile şi bucuriile 
semenilor. 

e El trebuie să fie un apostol, un deschizător de drumuri, adică un poet al 
cetăţii. 
e Creaţia sa este cântarea pătimirii generale a românilor din Ardeal. 


Pe larg: 

Poezia Rugăciune este arta poetică (opera în care isi expune crezul 
artistic) a lui Goga, în care el se definește ca un apostol al neamului său; 
poetul are datoria sacră de a sluji prin opera sa interesele semenilor, mai 
cu seamă în momentele grele ale existenţei. Mai precis, Goga crede că 
poetul are misiunea sacră de a alina şi de a vorbi în numele sufletelor 
oropsite de soartă; poetul este, ca preotul, învestit de Dumnezeu, de aceea 
poezia debutează cu o invocatie divină $i este o rugăciune înălțată spre 
Părintele ceresc, de la care poetul cere dezlegare pentru o poezie misionară. 

Suflet din sufletul neamului său, el ştie că artistul nu are viață personală 
si cere dreptul de a sintetiza în sufletul său emotiile, dar mai ales durerile 
celor multi (Nu rostul meu de-a pururi pradă ursitei maştere si rele/ Ci jalea 
unei lumi, părinte, să plângă-n lacrimile mele). Poezia devine astfel un 
vehicul al intereselor generale şi un mijloc de luptă; poet al cetăţii, el isi 
defineşte opera printr-o metaforă intrată în conştiinţa generală: cântarea 
pătimirii noastre. Creaţia unui poet hotărât să fie un apostol al neamului 
trebuie să fie gravă (ca un glas de aramă), să răzbată prin grandilocventa 
si să transmită durerea autentică a colectivităţii. 

Rugăciunea sa către Dumnezeu marchează un moment istoric de 
răscruce, când poetul are datoria de a-și transforma poezia într-o trambita 
de aramă si sufletul într-un univers zguduit de fulgere albastre. Este vorba 
despre aceeaşi obsesie a libertăţii naţionale care chiar a făcut din poezia 
lui Goga o cântare a pătimirii. 

19. Alexandru Macedonski 
(1854-1920) 


a) Comentati următorul citat din poemul 
Noaptea de decemvrie de Al. Macedonski: 


Dar Meka e-n zarea de flăcări — departe — 
De ea o pustie imensă-l desparte, 

Și pradă pustiei câți oameni nu cad? 

Pustia e-o mare aprinsă de soare, 

Nici cântec de paseri, nici pomi, nici izvoare — 
Și dulce e viata in rozul Bagdad. 


Pe scurt: 

e Fragmentul ilustrează momentul de dinainte de plecarea emirului spre 
cetatea sfântă. 

e Cetatea Meka, simbol al aspiratiei mistice, se află dincolo de spațiul 
deșertic, în zarea de flăcări. 

e Ca sa ajungă la ea, emirul trebuie să treacă prin marea probă a pustiei, 
definită prin metafora mare aprinsă de soare. 

e Emirul are de ales între spațiul dușmănos al pustiei și viata confortabilă 
în rozul Bagdad. 


Pe larg: 
Fragmentul ilustrează momentul de dinainte de plecarea emirului spre 


cetatea sfântă și sugerează nehotărârea personajului, prin intermediul unei 


antiteze între idealul riscant si realitatea confortabilă. Cetatea Meka, simbol 
al aspiratiei mistice, se află dincolo de spațiul deșertic, în zarea de flăcări 
si, ca să ajungă la ea, emirul trebuie să treacă prin marea probă a pustiei, 
pentru care nu este pregătit. Sintagma zarea de flăcări conotează sensurile 
mistuitoare ale idealului, căci Meka reprezintă o obsesie născută din 
aspirație spirituală şi credinţă devoratoare: Spre Meka-l răpește credința — 
voința. De aceea alba cetate este asociată imaginii focului, simbol prin 
excelenţă al arderii purificatoare, dar și al fascinaţiei magice. Pustia, care 
în tradiţiile creştine trebuie parcursă în singurătate, aici devine un drum 
plătit cu numeroase sacrificii omeneşti, căci în călătoria sa emirul își lasă 
în nisipurile deșertului roții robii, cu cai, cu cămile... Metafora mare aprinsă 
de soare, prin care poetul defineşte sensul pustiei, include pe lângă sugestia 
căldurii cumplite și pe cea a necunoscutului insondabil, imprevizibil; 

imaginea se completează prin epitetul anticipativ imensă si prin secvenţa 
Nici cântec de paseri, nici pomi, nict izvoare, în care repetiţia delimitează 
decisiv spaţiul duşmănos al pustici de imaginea ispititoare a rozului Bagdad. 
Sfasiat între ispita domestică și cea spirituală, emirul o alege pe cea din 
urmă si pornește spre cetatea de vise. 


b) Evidentiati trei elemente romantice in poemul 
Noaptea de decemvrie de Al. Macedonski 


Pe scurt: 
Tema poemului este de factură romantică: condiția geniului. 
Simbolurile inspirației aristice sunt preluate din poezia romantică: 
arhanghelul, luna, focul, noaptea. 

e Imaginea poetului inspirat (trasnit de soartă) vine tot din traditia 


romantica. 


Pe larg: 

De factură romantică, tema geniului este expusă parabolic, printr-o poveste 
despre nefericirea fiinţei sfasiate de ideal; emirul este replica simbolică a 
poetului trdsnit de soartă, din prima parte a poemului, si întruchipează tot o 
obsesie romantică — anume că orice act de creaţie implică suferință (prin 
poezie se moare, ziceau romanticii) şi este rodul inspiraţiei. 

Trecerea de la existenţa reală a poetului, nefericit si osândit la o existenţă 
mizeră, la spaţiul purificat al imaginaţiei este realizată tot printr-un procedeu 
romantic: revelaţia poetică, înălțătoare, capabilă sa îndumnezeiască fiinţa; 
aici, inspiraţia artistului este potentata de puterea hipnotică a focului, asociat 
cu un arhanghel de aur, imagine completată de alte două simboluri roman- 
tice: luna si noaptea. 

Aspiratia mistuitoare a emirului generează același sentiment de patimă 
demonică prin care sunt definite trăirile oricărui personaj romantic. 


c) Evidentiati trei elemente simboliste în poemul 
Noaptea de decemvrie de Al. Macedonski 


Pe scurt: 

+ Muzicalitatea textului reprezită o prioritate în poezia macedonskiana. 
Imaginile sinestezice sunt de factură simbolistă. 
Portretul grotesc, realizat prin imagini frapante si armonioase în același 
timp, tine de tehnica poeziei simboliste, 


Pe larg: 

Primul teoretician al simbolismului din cultura noastră, Macedonski a 
dezbătut în studiile sale ideea că poezia trebuie să fie ca şi muzica, 
penetrantă si seducătoare, ceea ce se poate realiza prin sonorități melodice 

delicate, prin inovaţii prozodice; în acest poem, cufonia versurilor reprezintă 
o prioritate; muzicalitatea insolită a textului este conferită în special de 


repetiţia obsesivă si de reluările secventelor-cheie (crearea unui refren), 


precum: Bagdadul! Bagdadul! si el e emirul... 

Pentru simbolisti, sugestia artistică trebuie creată prin imagini variate 
(auditive, vizuale, olfactive etc), capabile să destepte toate simţurile 
cititorului si să conducă spre o singură imagine; acest procedeu, inaugurat 
în poezia română de Macedonski, poartă numele de sinestezie artistică 
(corespondenţa simţurilor). In poemul Noaptea de decemvrie, imaginea 
Bagdadului este construită prin acest procedeu simbolist: Bagdadul! cer 
galben si roz ce palpita,/ Rai de-aripi de vise, si rai de grădini, Argint de 
izvoare, și zare-aurita — Bagdadul, poiana de roze si crini! Djamii — minarete 
— si cer ce palpită. Insemne ale vieţii fericite si ale luminii, cele două culori 
care domină cetatea (galben si roz) sunt si simbolurile efemeritatii; de aceea 
poetul le așază în contexte diverse pentru a crea impresia unei stări de 
beatitudine uniformă care stimulează instinctele, dar plictisește mintea; 
imaginea vizuală (petale de roze plutesc), sugestia tactilă (mărasea-nflorită), 
numeroasele imagini auditive (havuzele cântă... voci limpezi soptesc...) şi 
olfactive (roze și crini), precum şi subliniata emoție a cetăţii (cer ce palpită) 
converg spre imaginea sintetică rozul Bagdad, adică spaţiul fericirii trecă- 
toare si al trăirilor superficiale, a cărui emblemă este roza idilă. 

Portretul cersetorului slut si viclean, creat prin imagini frapante, este 
realizat tot în manieră simbolistă: Mai slut e ca iadul, zdrențos si pocit,/ Hoit 
jalnic de bube — de drum prăfuit,/ Viclean la privire si searbăd la fata. 
Sintagma Hoit jalnic de bube reuneste sensurile descompunerii fizice si pe 
cele ale alterării morale, prin sugestiile morţii si ale bolii, în manieră 
baudelaireană. Dar imaginea nu generează sentimente dramatice și nu 
anihilează apetenta cititorului, deoarece este așezată într-un context 
tradițional: celelalte imagini se carcterizează prin plasticitatea de factură 
romantică; astfel comparatia (Mai slut e ca iadul) abstractizează hidosenia 
personajului, iar denotativele nu sunt spectaculoase (zdrenfos, pocit, viclean). 
Portretul capătă penetranță prin enumerarea sintetizatoare (Pocit, schiop st 

searbăd, abia se târăşte), procedeu care, prin funcţia sa de retren al 
fragmentului, atenuează efectele grotesti şi conferă armonie unor imagini 
dezagreabile, ceea ce anunță timid estetica urâtului, adoptată de simbolisti. 


d) Prezentati conditia geniului in poemul 
Noaptea de decemvrie de Al. Macedonski 


Pe scurt: 
* Temă romantică, problema inadaptării geniului într-o lume mediocră 
este ilustrată de Macedonski printr-o poveste simbolică. 
e Antiteza dintre emir şi cersetorul pocit reliefeaza impactul dintre poet 
şi lume. 

ə Nefericirea poetului vine din conștiința limitei sale de ființă muritoare. 
e Poetul este predestinat să caute un drum artistic, trebuie să sufere si să 
aspire. 


Pe larg: 

Viziunea macedonskiană asupra condiţiei geniului nu diferă prea mult 
de cea romantică; ființă inadaptabilă şi răscolită de nemulțumire la gândul 
unui destin efemer, geniul este nefericit si privat de înţelegerea semenilor, 
ca în poezia lui Eminescu. Macedonski insistă însă ceva mai mult pe 
cruzimea ființei contingente, a cărei impostură distruge visul poetului de 
geniu; ideea vine din estetica simbolistă, dar şi din amărăciunea iritată a 
poetului care a trăit la modul suprem sentimentul persecuției. 

Povestea emirului din Bagdad este în mod direct asociată cu destinul 
poetului trdsnit de soartă, adică iluminat si predestinat să caute cu dez- 
nădejde o cale a devenirii sale; menirea artistului romantic este de a-și 
căuta o modalitate de exprimare capabilă să îl elibereze de sub teroarea 
destinului limitat, iar această căutare implică o suferinţă tragică (în sens 
eminescian). De aceea, emirul nu are de ales, el trebuie să părăsească viata 
plăcerilor uşoare, din rozul Bagdad, şi să pornească spre cetatea de vise. 
Idealul său nu vine din rațiune sau din ambiţii mărunte, ci este de natură 
mistică; emirul este coplesit de o stare contemplativa (zilnic se simte furat 
de-o visare...), în care aude chemarea cetății preasfinte, iar acest vis se 
instalează treptat, îl obsedează, îl înstăpânește si devine singura lui credință. 
El ştie că idealul acesta se plăteşte cu viata, căci cetatea nu numai că îl 
cheamă, ci îi cere simfirea, îi cere fiinţa, Îi vrea frumusețea — tot sufletu-i 
vreal Din tălpi până-n crestet îi cere fiinţa. Din acest motiv, drumul devine 
mai important decât intrarea în cetate; porţile ei sunt deschise pentru 
oricine, chiar si pentru omul pocit și viclean, dar drumul anevoios, prin 
pustie, reprezintă o încercare făcută doar pentru cei aleşi; respectiv, nu 
creaţia finită contează, ci trăirea artistului, care prin actul său creator atinge 
starea de graţie a ființei —, de speranță mistică și suferinţă eliberatoare. 

20. George Bacovia 
(1881-1957) 


a) Enumerati cinci teme şi motive simboliste 
în opera lui George Bacovia 


Pe scurt: 

èe La Bacovia, apare deseori tema descompunerii lumii, ilustrată prin 
simboluri precum ploaia interminabilă, putrefactia, peisajul devastat, 
toamna. 

e Tema si motiv important în creaţiile simboliste, spleen-ul este numit de 
Bacovia nevroză. 

e Autoclaustrarea este asociată cu o stare de spirit si de aceea e figurata 
şi ca simbol, dar și ca temă. 

e Tema dominantă a creaţiei bacoviene este, dupa cum remarca I. Caraion, 


sfârsitul continuu. 


e Boema este altă temă simbolistă. 


Pe larg: 

În poezia lui Bacovia apare deseori tema descompunerii lumii, ilustrată 
prin simboluri precum ploaia interminabilă, putrefactia, peisajul devastat, 
toamna; o poezie semnificativă în acest sens este Cuptor, în care lumea 
degradabilă oripilează simţurile poetului: Pe catafalc, de căldură-n oras,/ 
Încet, cadavrele se descompun [...] Toarnă pe-covoare parfumuri tari! Adu 
roze pe tine să le pun. 

Pentru simboliști, o temă care apare cu insistenţă este spleen-ul; senti- 
ment angoasant, generat de o stare de plictis și de lehamite, de existența 
într-o lume anodină, spleen-ul bacovian se numeşte nevroză; târgul uitat de 
lume, cu amurguri răvășitoare sau învăluit în ploi lungi de toamnă, populat 
de ftizici și în care sigurul eveniment este apariția unui popă sau a unui 
soldat, reprezintă cadrul nevrozelor bacoviene (Toamnă, Nevroză, Amurg 
de toamnă). 

Universul bacovian propune numeroase refugii din lumea apăsătoare: 
cavoul, hanul izolat, casa iubitei, orașul pustiu sunt locurile în care cul liric 
își trăiește însingurarea. Autoclaustrarea este asociată cu o stare de spirit 
si de aceea e figurată și ca simbol, dar și ca temă; dorința de singurătate 
se transformă însă în claustrofobie, declanşează groaza, generează plânsul 

105 


CE Scanned with OKEN Scanner 


istetric (ofelizarea) si în cele din urmă sentimentul sfârsitului continuu, cum 
numea I. Caraion tema dominantă a creaţiei bacoviene; este vorba despre 
o suferinţă existenţială pe care poetul o echivalează cu dispariţia bruscă a 
emoţiilor, pustiirea bizară a lumii, așteptarea distructivă, singurătatea 
terifiantă sau intuirea apăsătoare a neantului. (Plumb, Lacustră, Mars 
funebru) ; 

Bocma este altă temă simbolistă. Aventura citadină, rătăcirea pe străzi 
într-o stare de beatitudine inexplicabilă, pierderea identităţii sunt principalele 
ipostaze ale fiinţei boeme (Sonet). 


G. Călinescu despre Bacovia: 

„Din modelele franceze, Bacovia și-a făcut, lucrul este evident, o existență 
proprie, susținută de sentimentalism fundamental și în genere de capacitatea 
de a trăi personal toate aspectele împrumutate. Asocierea ninsoarei 
grandioase în căderea ei molcomă cu mișcarea alburie a imaginilor pe 
ecranele de cinematograf ar fi singură o dovadă de acuitate a simțurilor. 
Poezia bacoviană provoacă incertitudini, trezind aici entuziasme, aici o 
firească rezervă pentru manierismul ei patetic. In acest manierism stă în parte 
şi savoarea ei fragilă. Există la Bacovia un satanism (cu punctul de plecare 
in Rollinat, dar si în Edgar Poe), care e un stil al pateticului, un romantism 
al lugubrului, compus ca o convenţie literară, o dată pentru totdeauna." 


(Istoria literaturii..., pp.707-708) 


b) Relevati sentimentul singurătăţii în poeziile 
Plumb şi Lacustră de George Bacovia 


Pe scurt: 


Singurătatea bacoviană are sens tragic. 

Ea se fixează între dorinţa și teama de a fi singur. 

Spatiile solitudinii sunt cavoul si lacustra. 

Singurătatea bacoviană reprezintă un reflex al angoasei existentialiste. 


Pe larg: 

Pentru Bacovia, singurătatea înseamnă moartea lumii interioare sau 
regăsirea de sine într-un spaţiu al așteptării: veghind un mort, izolat într-o 
casă pe ape. Asteptarea ucide libertatea, degradează fiinţa, distruge sensul 
realităţii, este starea care generează nesiguranţă, teamă, este fara sfârșit; 
pentru Bacovia este o experienţă spirituală, o ipostază a reveriei artistice, 
asa cum sugerează poezia Plumb, în care poetul reconstituie în amănunte 
disparate o revelaţie plasată în irealitatea imediată, similară unui vis; 
descoperirea sa se rezumă la o imagine stranie: Dormea întors amorul meu 
de plumb! Pe flori de plumb, si-am început să-l strig! Stam singur lângă mort... 

şi era frig.../ Şi-i atarnau aripele de plumb. Metafora amor de plumb 
conotează imaginea cului liric, printr-o evocare subtilă a sinelui cotidian 
(amor-propriu), dar mai cu seamă prin sensul cuvântului aripe (o trimitere 
la lexicul eminescian), simbol al înălțării și al sacralitatii, dar şi atribut al 
gândului. Lumea interioară a poetului este moartă, asociată cu un cavou în 
care zace mort îngerul inspiraţiei. Experienţa poetică amintește de poezia 
Melancolie a lui Mihai Eminescu, numai că aici imaginile sunt înregistrate 
rece, de o minte obligată să expună, fără să trăiască sentimentul singurătăţii; 
decorul din cavoul bacovian este artificial și grotesc, ca toate podoabele 
absurde ale morţilor, dar toate sunt din plumb, uniformizate, fără variaţie, 
fără nuante; în această lume a somnului adânc, a așteptării și a monotoniei, 
supraviețuiește totuși dorința de comunicare: și-am început să-l strig. 
Secvența sugerează tonul singurătăţii exasperate, specific poeziei bacoviene, 
desfășurată totdeauna într-un monolog resemnat, căci poetul ştie sigur că 
nu va avea niciodată parte de răspuns. 

Artă poetică, poezia Plumb definește starea ET a poetului care a 
creat în literatura noastră un univers din imagini ostentativ artificiale, la 
fel ca podoabele morţilor, monotone până la exasperare și înregistrate fără 
curiozitate şi speranță, mai precis, generând un singur sentiment — de teamă 
nelămurită, convertită uneori în disperare fără sfârşit. Singurătatea bacoviană 
vine din neputinta comunicării cu sine (căci îngerul său a murit), care 
înseamnă si neputinta celorlalți de a-l descoperi (Nu ştie de mine/ Nimeni, 
nimeni, nimeni). În general, arta presupune un act săvârșit în singurătate, 
dar Bacovia are în permanenţă conștiința singurătăţii sale, nu numai ca 
fiinţă particulară, ci si ca ființă istorică, obligată să trăiască sub teroarea 
timpului, a sfârșitului (potopului pedepsitor), a amenințării celorlalți (...că 
n-am tras podul de la mal), într-o stare de veghe şi de teamă (Tot tresărind, 


tot așteptând). 


c) Interpretati titlul poeziei Plumb de George Bacovia 


Pe scurt: 
e Titlul poeziei interesează mai cu seamă pentru că dă si titlul primului 
său volum de versuri. 
e Cuvântul sugerează o stare apăsătoare și un univers inexpresiv (cenușiu). 
e Prin sonoritatea deosebită, cuvântul plumb evocă un univers închis. 


Pe larg: 

Volumul de debut al poetului, publicat în 1916, poartă același titlu ca 
poezia care îl deschide — Plumb; cuvântul defineşte și simbolul dominant 
al creaţiei bacoviene şi de aceea în poezia căreia îi dă titlul este repetat 
obsesiv, de fapt devine epitet generalizat în întregul text. 

Prin sugestia metalului pe care îl defineşte, cuvântul creează o stare 
grea, un sentiment apăsător, dar și un univers cenusiu, lipsit de nuanţe şi 
fixat într-un spaţiu intermediar, la granița dintre viata și moarte, ca si 
culoarea în sine, plasată între alb si negru. Prin sonoritatea sa, lexemul 
plumb, având o singură vocală aşezată în centru cuvântului, sugerează si 
un univers închis, ca al cavoului, despre care vorbește în poezie. 

Reunind sensurile, simbolul plumbului ilustrează o stare apăsătoare, de 
sfârșit continuu, de exasperantă monotonie şi din care nu se poate evada. 


Alte subiecte posibile la acest capitol : 


I Evidentiati particularitatile liricii bacoviene 
t Care consideraţi că este sentimentul dominant în lirica lui Bacovia ? Argumentati ! 


Ex 

21. Mihail Sadoveanu 
(1880-1961), 


a) Temele creaţiei sadoveniene 


Pe scurt: 


e Scriitor romantic, Sadoveanu abordează teme specifice acestui curent: 


natura, istoria, folclorul. 
e Aduce si subiecte noi: locurile uitate de lume, nedreptatile sociale, 


povestirea vanatoreasca. 
e Operele lui s-ar putea grupa tematic în: 


— romane istorice si de aventuri (Nicoară Potcoavă, Neamul Soima- 
— es  — 


restilor, Fraţii Jderi) 


— scrieri de factură mitică (romanele Ochi de urs, Nopți de Sânziene, 
bar p 


d ———— 
Creanga de aur, Baltagul) 


— opere cu caracter social (povestirile Judet al sărmanilor, Bordeienii, 
Dureri înăbușite) 


— monografii ale unor locuri si întâmplări prozaice (romanele Venea o 


moară pe Siret, Locul în care nu s-a întâmplat nimic) 


— scrieri de elogiere rspectiva vânătorului sau a 


pescarului (Țara de dincolo de negură, Nada florilor) 


Pe larg: 
Pe cât de numeroase, pe atât de diverse, operele lui Sadoveanu abordează 
“multe teme de sorginte romantică. Preocupat de istoria națională, scriitorul 


romanteaza informaţiile din cronicile medievale in romanele de aventuri 
Neamul Şoimăreştilor, Fraţii Jderi, dar nu ocoleste ici î iri 


precum în Orb sărac, fixată în cumplita vreme a domniei lui Duca-vodă. 
D 7 = = - A m 

Scriitor important al grupării formate în jurul revistei Viața românească, 
Sadoveanu dovedeşte interes pentru durerile celor mulți şi obiditi şi scrie, 


în spirit poporanist, p vestiri precum Dureri înăbușite, Judet al sărmanilor. 


we w 


Tot sub influenta Vieţii româneşti, Sadoveanu încearcă să creeze o literatură 
a specificului naţional, reactualizând mituri (Baltagul), traditii şi credinte 
străvechi (Nopți de Sânziene) sau căutînd rădăcinile modului de gândire 
„românesc (Creanga de aur). oni 
Ca toti scriitorii poporanisti, Sadoveanu are slăbiciune pentru natura şi 
sti 


realizează in toate operele descrieri poetice sau subliniază stările suflete 

Uneori, Sadovc: 


că vremea a icsit de $ ib incidenta istoriei (Locul unde nit s-a întâmplat nimic, 
În Hanu-Ancutei — o culegere de noua »ovestiri, subintitulată roman — 
AN pt Lia auda d d. OB II 


sunt reprezentate ap 


b) Demonstrati interferența realului cu miticul 
în opera literară Baltagul de Mihail Sadoveanu 


Pe scurt: 
e Subiectul romanului transpune o poveste posibilă în realitatea obiectivă. 


Ce 
Atmosfera mitică a romanului este creată printr-un limbaj cu încărcătură 


arhaică. 


Romanul construi 
e Simbolurile mitice (drumul inițiatic, visul premonitoriu, semnele vremii 


miniturn e ps N PE E pompe 
si viziunea finală a Vitoric1) Contribuie de asemenea la conturarea unei 
dimensiuni mitice în romanul Baltagul. 


Pe larg: | 
Romanul Balracul porneste de la mitul existentei astorale transpus în 
balada Mioriţa, însă M. Sadoveanu creează un cadru autentic, specitic 


modului de viată al păstorilor din Tarcău. Legătura cu mitul mioritic se 


mentine doar la nivel metaforic, prin aceea că prozatorul face aici un portret 


litătii străvechi. 


generic al românului de la munte, insistând subtil pe iai solar 


epee ai rOmanului Se Sa TS 
(optimismul), iain si în Miorita. Chiar lai ince utul saz O 


locuri stramte strâmte si cărări oable, ceea ce aminteste de ae lui TPR spiritul 
românului se traduce prin solidaritatea cu plaiul, chiar şi atunci ând spatiul 
——————— 


existenţial este unul de bărăgape, sau făcut din cărări de munte. Existenta 
A Metyl 
suflet 


transh -a răsfrânt asupra modului de gândire si de ace: 
românului este călător sub zodii dulci-amare, pendulează între peisajul zi 
munte şi cel a câmpie, este un = Listă care își simte drumul_urca: 


i cosmice doine de care l 

se pare că ascultă orice mers tS, 
Ideea apare bine subliniată în Baltagul şi rin caracterizarea directă a 
cati atalitau > 


autorului, dar mai ales prin So sen 
E esua 

propriu-zisă: Locuitorii aceştia de sub brad sunt niște făpturi de mirare : iuți 
și nestatornici ca şi apele, ca vremea, răbdători în suferință ca și-n ierni 
cumplite, fără griji în bucurii ca şi-n arsitele de cuptor, plăcându-le dragostea 
si beţia şi datinile lor de la începutul lumii, ferindu-se de alte neamuri si de 
oamenii de la câmpie si venind la bârlogul lor ca fiara de codru — mai cu 
seamă stau ei în fața soarelui cu o inimă ca din el ruptă. 


iv] 


itic al romanului este î 


unor credinte străvechi, definitorii pentru spiritualitatea românească. Dintre | 
acestea. visul premonitoriu, prin care Vitoria capătă convingerea că 


Nechifor Lipan este mort, este construit prin simboluri mitice: ea visează 
O V O 


că Lipan trece călare o apă, în apusul soarelui, cu spatele spre casă. Semne | 
ale mortii, apusul, calul psihopomp, trecerea apei nefaste au rădăcini adânci. 
în n istoria indo- „europeană, tin de un spațiu al începutului, iar Sadoveanu 
tră r originare (Ciopraga). De aceea 
a a apare conturat in contexte mitice; Vitoria se conduce dupa 
semnele vremii, citeste in sufletele oamenilor, tine cont de evenimentele, 
care intervin in drumul ei, are o viziune, venita din addncul intunecat a adâncul întunecat al 


i RO aia eee im A a Re Ed 
fiinţei — ceea ce o ajută să afle adevărul — și este încredinţată de “Și este încredinţată de ajutorul 


divin: Era şi-o hotărâre mai de sus — cătră care inima ei întruna sta 
ingenunchiata. De asemenea, Nechifor trăieşte în amintirile Vitoriei prin 


povestea despre păstori si Dumnezeu; tot printr-o poveste este introdusă 


şi amintirea lui David: el îi confirmă Vitoriei legenda despre Piatra Teiului, 
pe care ea o auzise e care ea o auzise de la Lipan, apoi isi aminteşte de obiceiul lui de a sfida 
demonul cuibărit în piatră. Desi autorul creează o poveste veridică despre 
uciderea unui păstor, el preia structuri simbolice specifice basmului; drumul 
Vitoriei este descris în amănunte aproape realiste, dar de-a lungul lui_ 
personajul întâlneşte un botez, o nuntă, iar în final'pregătește înmormântarea 
lui Nechifor, ceea ce face ca întreaga sa călătorie să pară o parabolă a vietii. 
La impresia de scriere legendară contribuie și limbajul, venit parcă din 
altă lume; scriitorul nu introduce podoabe arhaice, cuvinte luate întocmai 


nt 
din fondul vechi. ci, asa cum observa Nicolae Manolescu, Sadoveanu. 


arhaizează, inovează limbaiul prin reconst 


mitic. după structuri uitate, într-un spirit viu. 


sais 


c) Prezentati motivul drumului 


din romanul Baltagul de Mihail Sadoveanu 


Pe scurt: 


e Călătoria simbolizează cunoastere, pregătire pentru viata si pentru moarte. 
e Di ste în mod vădit simbolic, prin sugestiile mitice: trecerea apel 
apoi urcarea spre izvoare, întâlnirea cu un botez, o nuntă, înmormântarea 
care încheie această călătorie. 
a  —— 
111 


CE Scanned with OKEN Scanner 


èe Confruntarea cu Bogza are funcție ritualică pentru Gheorghiţă. care 
încetează astfel să mai fie doar fiul mortului; el intră în lumea fioroasă 


a purtătorilor de balta 


Pe larg: 


Cea mai mare parte a romanului este constituită de căutările Vitoriei; 


ea face o călătorie spre Dorna, în căutarea soțului ei dispărut, cu bănuiala 


că el este mort. Sadoveanu introduce sugestii si simboluri care dau acestui 


drum un sens initiatic. 


În primul rând, decizia de-a pleca în căutarea Ini Nechifor este luată 
după o lungă perioadă de pregătiri; Vitoria îsi impartases ile 
preotului, merge la o vrăjitoare, tine vinerea neagră, are visul prevestitor 
de moarte. Apoi pleacă împreună cu fiul ei, Gheorghiţă, în susul Bistriţei, 


drum _ascensional, de întoarcere la origini; si momentul plecării este 
simbolic: ci pornesc primăvara (pe 10 martie), într-o vineri, la răsăritul 
soarelui; această fixare într-un timp al începutului si într-o zi fasta 
subliniază cu insistență caracterul initiatic al acestui drum. 


De asemenea este de reținut că graniţa dintre Măgura si lumea necunos- 


cută este apa Bistritei. Trecerea râului este si ea semnificativă pentru debutul 
unei călătorii, care presupune mari încercări de introducere într-o altă ordine 
a cunoaşterii. 

Toate opririle sunt hotărâte de semne dumnezeiesti ; de pildă, ajungând 
la Farcaşa, pentru că se porneşte vânt din senin, Vitoria spune: asta-i 


poruncă să poposim aici 


„ Tot simbolic este şi faptul că, pe drum, călătorii întâl 
Borca), o nuntă (la Cruci), iar în final are loc înmormântarea lui Nechifor. 
Cele trei mari evenimente ale vietii — nasterea nunta si moartea — 


` Le w . oe 
sugerează că acest drum este o metaforă a vietii, dar nu este o trecere 
k a 
S 


simplă, caci intoarcerea de rezintă încercarea ultimă 


v . 


marcată ritualic de viziunea Vitoriei si prin interme i 
Sfârşit acces la adevăr. 

Simbolic, drumul înseamnă cunoastere. m i şi pregătire 
pentru moarte. S-a făcut în multe rânduri observatia că dru j r- 
tanta majoră pentru Gheorghită, pentru care înseamnă totodată un examen. 
de maturizare i o pregătire pentru confrunt inală Za: chiar si 
lovitura de baltag pe care i-o dă ucigașului nu are rostul unei ră ări, ci 
ca consfinteste desăvârsire ienței lui, de intrare într-o lume crâncenă, 


d Li 74 ` eee reper reer re dy 
g păstori, al căror singur Sprijin este baltagul. Si entru Vitori l se 


esfăşoară ritualic — ea parcurge calea spre adevăr si spre lumină. de aceea 


se simte îndrumată, îndreptată nu numai spre locul în care zăcea cadavrul 
păstorului, dar $1 spre revelatia finală, că lucrurile trebuie descurcate, că 


viata nu se poate desfășura în confuzie: adevărul trebuie restabilit 


ritualul mortuar îndeplinit după regulă. 

d) Comentati finalul romanului Baltagul 


de Mihail Sadoveanu 


Pe scurt: 


ac scază un final justitiar, în manieră romantică. 

Pedepsirea celor doi ucigaşi (Bogza si Cutui) cere o desfășurare largă 
CDS ce oco ucipag OZ hit tad josul le ee, 

de forte din partea Vitoriei, care ştie să ezlantuie mânia lui Bogza s 


să-l determine să-şi mărturis 


e Deznodământul devine dramatic prin tensiunea psihologică si prin 
expunerea amănuntelor crimei, printr-o poveste care are rolul unei 


lovituri de teatru. 


e Întoarcerea la viata normală este punctata de monologul final al Vitorici. 


Pe larg: 
' Romanul se încheie cu înmormântarea lui Nechifor Lipan si pedepsirea 
criminalilor Calistrat Bogza si Ilie Cutui. Vitoria face toate ritualurile de 


înmormântare, iar la praznic îi cheamă şi pe cei doi păstori care fuseseră 
intovarasiti cu Lipan si pe care ea îi bănuiește că au comis crima. 

De aici încolo începe confruntarea psihologică dintre Bogza şi Vitoria 
Lipan. Munteanca rosteşte fraze insinuante, care au înteles doar pentru 
criminal, are grijă să-i ia baltagul, ceea ce lui Bogza îi dă un sentiment de 


neliniște si de nesiguranță; apoi Vitoria povesteşte viziunea pe care a avut-o 


despre crimă si care coincide cu adevărul; reconstituirea faptelor rascoleste — 


constiinta criminalului. rmăreste cu atenţie interlocutorul, de 


fapt povestește doar pentru el, i se adresează doar lui. 
Această dezarmare fizică și morală a criminalului dovedeşte o pregătire 
prealabilă; desi nu vorbise cu Gheorghiţă, și acesta avea mai dinainte hotărât 


să dea drumul câinelui. Această tensionată pregătire a deznodământului 


conferă caracter dramatic faptelor, care par toate dirijate de Vitoria: ea 


dezlantuie prin cuvinte mânia lui Bogza si îl impulsionează pe Gheorghiță 
să facă dreptate: Îrupuns de un alt țipăt al femeii, feciorul mortului simti 
creseana | în el o putere mai mare si mai dreaptă decât a ucigașului. Chiar şi 
in final, când, lovit de muchia baltagului şi cu beregata sfâșiată, Bogza cere 
Sa în fata preotului. Vitoria îi cere cu luciditate să mărturisească mai 
întâi public motivul crimei si abia apoi rostește fraza de iertare conven- 
tionala: Dumnezeu să te ierte! ÎI priveşte cu buzele strânse, dar nu-i acordă 


d 


iertarea ei omeneasca. 


“Acest final justitiar este de factură romantică, după cum si tensiune: 
care însoțește dezvăluirile; totodată are si un rol simbolic: pedepsire 
vinovaţilor are loc la apusul soarelui, ca si crima timp al morții Si 


încheiere firească a drumului început la răsă 


rai pe imaginea baltagului domină paginile finale: Vitoria îi 
cere baltagul lui Bogza, Gheorghiţă caută semnele crimei pe el, apoi îl 

ridică asupra ucigașului. Această plasare în centrul actiunii a imaginii 


baltagului justifică titlul : are marcheaza 


e) Notati patru trasaturi ale romanului istoric sadovenian 


Pe scurt: 


Caracterul epopeic; 
Figuri legendare; 


Romantarea evenimentului istoric; 
Limbajul de cronică. 
Pe larg: 


Sadoveanu este creatorul romanului istoric în literatura noastră, prin 
opere precum Neamul Şoimăreştilor, Nicoară Potcoavă, Fraţii Jderi, Zodia 


Cancerului... s. a. Romanele sale sunt romantice si de aventură, ca cele ale 
lui Jack London şi Walter Scott. Majoritatea pornesc de la fapte reale si 


au o document i iasă, dar Sadoveanu romantează evenimen- 


tul istoric, creând atmosfera epocii pe baza unei viziuni personale asupra 


ei. De pildă, în romanul Fratii Jderi plasează actiunea în perioada domniei 
lui Ştefan cel Mare, mai precis în preajma bătăliei de la Podul Înalt; la 
informatia cronicărească, Sadoveanu adaugă fapte imaginare, creează 
atmosfera de Ia curtea comisului Manole Par-Negru prin scurte episoade 


care nu țin neapărat de secolul al XV-lea (povestea hotului Gogolea, 
pregătirile prilejuite de venirea voievodului), credințe străvechi, care pot 


| = 7 “Fj . ee Seer SE ease 
fi plasate in orice epoca (semnele prevestitoare ce i se fac ]lisaftei). La 


acestea se adaugă aventurile prin care trec pers care de asemenea 
nu ilustrează o anume epocă: fiecare erou sadovenian capătă proportii 
legendare și prin săvârșirea unor fapte mărete, dar mai ales prin fixarea lor 
în contextul unor evenimente istorice unanim cunoscute (Manole și fiul 
său, Simion, își dau viata eroic în bătălia de la Podul Inalt), sau chiar sunt 
personaje atestate istoric -voda, di i ului... sau 
Ștefan din Fraţii Jderi. Mihail Sadoveanu are o adevărată evlavie pentru 
istoria naţională si își manifestă admiraţia printr-un stil înalt, de epopee, 
uv í 


dar şi observaţia psihologică sunt trăsături esenţiale pentru romanul 


sadovenian. 

f) Prezentati subiectul romanului Fraţii Jderi 
de Mihail Sadoveanu 


Pe scurt: 
e Romanul transfigurează epopeic epoca lui Ştefan cel Mare, în perioada 
ei de apogeu. 
e Este structurat în trei volume: Ucenicia lui lonuț, Izvorul Alb şi Oamenii 
măriei sale. 
e Principalele dimensiuni ale lumii medievale urmărite în acest roman 
sunt iubirea, miticul şi croicul. 


Pe larg: 

Roman epopeic, de evocare a unei epoci aureolate, Frații Jderi reconsti- 
tuie momente de relevanță mitică din viaţa unei colectivităţi. 

În centrul romanului se află familia lui Manole Păr-Negru, comis al 
ținutului Timiş, din Moldova de Jos. Fiecare dintre fiii săi întruchipează 
“un sector al societăţii medievale și ilustrează în ce constă forța principelui 
exemplar, pentru că Jderii sunt oamenii măriei sale. Astfel, Simion are în 
grijă herghelia domnească și este destinat să fie următorul comis de Timiș, 
Nicodim este călugăr-cărturar, Cristea este vistiernicul Curţii, iar Dămian 
face negustorie în Tara leseasca, nu atât pentru câștig, cât pentru a aduna 
informații utile pentru voievodul Moldovei. Mezinul familiei se numeşte 
Ionuţ și locul lui în lume nu s-a hotărât încă. 

Romanul este structurat în trei volume mari, care urmăresc principalele 
dimensiuni ale lumii medievale: iubirea, miticul și eroicul. 

Primul volum, intitulat Ucenicia lui Ionut, are în centru o poveste despre 
dragoste si prietenie. Ionut Jder, abia ieșit din copilărie (are 17 ani), se 
bucură de privilegiul de a fi chemat la Curte pentru a dobândi codul 
cavalerului medieval, împreună cu Alixăndrel-vodă, fiul lui Stefan cel Mare. 
În scurt timp, eroul trăieşte prima lui dilemă morală: după ce prinţul îi 
încredințează taina lui cea mare — iubirea pentru Nasta —, consfintind astfel 
un legământ de prietenie cavalerească, Ionuţ află că există sentimente mai 
puternice decât orice jurământ de onoare. Se îndrăgostește la rândul lui de 
aceeași fată şi are confirmarea că este cel preferat. Chinuit de alegerea pe 
care o are de făcut între iubire şi prietenia lui Alixăndrel, el îşi uită misiunea 
de viitor om al măriei sale. O întâmplare nefericită pune capăt primei lui 
experiențe mature; Nasta este răpită de tătari, iar prințul se află în primejdie. 
Cu ajutorul lui Simion Jder, Alixăndrel este salvat, iar Ionut pleacă în 
căutarea Nastei, pe care însă n-o va mai găsi în viata. 


Cel de-al II-lea volum, Jzvorul Alb, urmăreşte frământările lui Stefan cel 
Mare înainte de lupta de la Podul Inalt. Voievodul are nevoie de o con- 


firmare; de aceea pornește în căutarea unui pustnic pentru a căpăta sfatul 
cel bun. Călătoria spre Izvorul Alb are funcţii initiatice; povestea despre 
HS 

destinul eremitului si despre ultimul bour alb conferă operei un caracter 
fabulos. Sihastrul murise si Stefan se întoarce în cetate. Are un vis simbolic 
din care înţelege că trebuie să pornească război împotriva turcilor. 

Oamenii măriei sale, ultimul volum, cuprinde pregătirile pentru marea 
luptă. Evenimentul istoric este dezvoltat în amănunte cotidiene, iar bătălia 
propriu-zisă este povestită într-un spaţiu restrâns. Comisul Manole și fiul 
său Simion mor pe câmpul de luptă, iar călugărul Nicodim consemnează 
în ceaslov biruinţa lui Stefan. Ionut, după ce săvârşeşte un act de penitenta 
la Sfântul Munte, se întoarce la Timiș pentru a lua locul tatălui său, de 
comis al Timișului. 


Romanul se desfăsoară pe mai multe planuri narative, marcate de 


aventuri — precum răpirea Maruscii si eliberarea ei de către Simion, după 
o urmărire tensionată —, de relatarea unor tradiţii medievale si a vieții de 
la curtea comisului. Scriitorul inserează de-a lungul operei scrisori de epocă, 
fragmente de cronică, creaţii folclorice, episoade pitoreşti (ca cel despre 
hoţul Gogolea) sau elemente mitice (prezentarea starostelui Căliman), 
întregind impresia de frescă socială amănunțită si pitorească. 


Alte subiecte posibile la acest capitol : 


E Caracterizarea Vitoriei Lipan, din romanul Baltagul de Mihail Sadoveanu 
EI Prezentati câteva motive literare abordate de Mihail Sadoveanu în operele sale 

22. Tudor Arghezi 
(1880-1967) 


a) Prezentati semnificatia cuvantului carte 
din poezia Testament de Tudor Arghezi 


Pe scurt: 


e Arghezi își numeşte opera o carte, atrăgând atenţia asupra faptului că 
ea deschide un nou drum în poezia română. 

e El își asociază creaţia cu o treaptă în evoluţia literaturii noastre. 

e Aceste idei dovedesc faptul că poetul are conștiința valorii sale. 


Pe larg: 


În prima strofă a poeziei Testament, Arghezi, conștient de rolul important 
pe care îl are în literatura noastră, își numește opera o treaptă, un moment 
de răscruce, ale cărui rădăcini se găsesc în epoca romantică (noaptea 
răzvrătită); în acest context apare cuvântul carte, prin care poetul isi defi- 
neste opera: Cartea mea-i, fiule, o treaptă. 

Sensul pe care îl dă aici cuvântului carte este lămurit în E zoveniieti 
Asaz-o cu credinţă căpătâi! Ea e hrisovul vostru cel dintâi, în care apare clar 
ideea de carte capitală (carte de căpătâi), care deschide o etapă; poezia 


argheziană face începutul liricii moderne, prin înnoiri fundamentale, primele 


de la Eminescu, până la el, ceea ce îi dă dreptul să-şi numească opera carte 
a începuturilor. 


b) Demonstrati că poezia 
Testament de Tudor Arghezi 
este o artă poetică r 


Pe scurt; 

¢ Poezia Testament este o artă poetică, deoarece aici sunt cuprinse toate 
ideile esteticii argheziene (concepția despre poezie și despre misiunea 
artistului), 


* Arghezi consideră că orice poet trebuie să-şi asume organic poezia 


înaintaşilor și abia după aceea să creeze ceva nou. 

e Sub aspectul conţinutului artistic, el emite următoarele idei: 

- — arta trebuie să transmită un crez, o atitudine faţă de lume (Dumnezeu 

de piatră); 
— orice poate deveni poezie, adică sursa de inspiraţie este infinită, iar 

poetul poate transfigura toate aspectele existentei; 

mesajul operei artistice este camuflat în simboluri și în imagini care 
încântă sufletul, fascinează şi modelează subtil mentalitatile cititorului 
(Domnița suferă în cartea mea). 
e În ceea ce priveşte expresia artistică, poetul propune următoarele înnoiri : 
poetizarea limbajului comun prin îmbinări sintagmatice insolite 
(cuvinte potrivite); 
— conservarea caracterului pitoresc si evocativ al cuvântului, convertit, 
prin context, în imagini seducătoare si chiar livresti; 
mecanismul creaţiei funcţionează printr-un act inspirat, dar şi prin 
trudă (slova de foc si slova făurită). 


Pe larg: 


Cu Arghezi se schimbă poezia noastră. El este cel care a fugit de pe 
cruce, aşadar cel care refuză atitudinea tragică în poezie, coboară actul 
creativ în contingent; mecanismul desolemnizării artistice (sub influenţa 
căruia evoluează întreaga poezie română, de la el până la postmodernisti) 
este minuțios expus în poezia Testament, care deschide volumul de debut 
al poetului — Cuvinte potrivite (1927). 

Arghezi are credința că orice poet întemeietor de școală literară trebuie 
să-şi asume organic poezia înaintaşilor. La nivelul textului, ideea apare 
sugerată de imaginea de osuar, pe care a remarcat-o Călinescu; cartea sa 
este, de fapt, a robilor cu saricele pline/ De osemintele vărsate-n mine. Şi 
pentru că își recunoaște coborârea din romantici, face si precizarea: În sara 
răzvrătită care vine! De la străbunii mei până la tine...; sintagma sară 
răzvrătită trimite fără echivoc la poezia romantică, ale cărei însemne sunt 
nocturnul și revolta. Așadar poezia lui Arghezi se ridică pe temelii solide, 
viziunea generală si mijloacele artistice sunt însă noi. 

In ceea ce priveşte conținutul artistic, el reia, în replică, o idee 
eminesciană, anume că poezia trebuie să aibă substanță (tirana cea grea, 
spune Eminescu), iar Arghezi completează că această substanţă se sprijină 
pe un crez solid care reclădeşte sintetic toate combustiile si dorintele 
neîmplinite ale înaintaşilor: Am luat cenușa morților din vatră! Și am făcut-o 
Dumnezeu de piatră. Cât privește tematica, Arghezi porneşte de la ideea că 
orice aspect al realităţii poate deveni poezie: Din bube, mucigaiuri şi noroi! 
Iscat-am frumuseți şi prețuri noi. Demonstratia o face în volumul Flori de 
mucigai, in care, depășind cu mult tematica simbolistă anunţată de titlu, 
poetul sublimează ființa din marginea societăţii, în portrete de excepţie 
(Lache — şarlatanul magic, Rada — tiganca dansatoare, Tecla — cersetoarea, 

Tinca — florăreasa, Fătălăul — efeminatul de mahala), secvențe din viata 
cotidiană (Sici-bei, La popice, Ucigă-l toaca) şi mai ales sentimente anoste, 
dar profund omenești, pe care le scoate din sfera melodramaticului prin 
transfigurare poetică. Există o observaţie atentă asupra atitudinii umane, în 
împrejurări nu numai prozaice, nu numai banale, ci cumplit de penibile. 


Să amintim doar secvența luptei din La popice, când scurtul mușcă din 


mustata adversarului și simte în gură.gustul sângelui și al mătreţii, sau 
amănunte intime legate de dansul Radei, de neputinta Teclei. 

Arghezi aduce cele mai spectaculoase înnoiri în planul expresiei artis- 
tice; el poelizează limbajul comun (cu-ndemnuri pentru vite) prin combinaţii 
lingvistice noi şi şocante, definindu-si jocul sintagmatic printr-o formulă 
care dă titlul volumului de debut — cuvinte potrivite. În poezia Testament 
anunţă succint: Din graiul lor cu-ndemnuri pentru vite! Eu am ivit cuvinte 
potrivite.../ Si frământate mii de săptămâni! Le-am prefăcut in versuri și icoane! 
Făcui din zdrențe muguri si coroane. Aceasta va fi preocuparea de căpătâi 
a poetului, care nu numai că anunță cum crede ca pot fi schimbate 
modalităţile de realizare poetică, ci chiar le pune în practică; de pildă, el 
asociază prospetimea ființei tinere cu netezimea unei corcoduse; comparatia 
pare neserioasă si chiar vulgară, dar poetul găsește un context metaforic 
prin care pune în valoare sonoritatea cuvântului: Degetele ca viermusii/ 
Pielea-pielea corcodușii (Fătălăul). Frământarea îndelungată a cuvintelor, 
extravaganta imaginilor artistice si ostentatia cu care își subliniază inovațiile 
conferă oarecare artificialitate versului arghezian și chiar retorism îngroșat, 
ceea ce îl determină pe Eugen Ionescu să-l considere un poet fascinat de 
formule facile, fără trăire autentică. Arghezi face însă în mod deliberat un 
spectacol retoric dintr-un material lingvistic refuzat până la el: Făcui din 
zdrențe muguri şi coroane, adică podoabe ostentative; lexemul coroane chiar 
face trimitere la modelele retorice, iar prin muguri el defineşte metafora 
revelatoare, cu sensuri de perspectivă (de înflorire). Limbajul dur, argotic, 
licentios, poetizat prin impletiri suave de vorbe, conservă caracterul evocativ 
şi pitoresc al cuvântului bubos: Veninul strâns l-am preschimbat in miere/ 
Păstrând întreagă dulcea lui putere... Pentru Arghezi, poezia presupune 
muncă (frământarea cuvântului), dar şi inspiraţie: Slova de foc și slova 
făurită! Imperecheate-n carte se mărită. 

În finalul poeziei, vorbind despre condiţia artistului, el se declară rob 
în slujba cititorului, vrând astfel să atragă atenţia nu asupra unei condiții 
umile, ci asupra rolului subtil pe care îl are artistul, de a crea mentalități 
si de a modela suflete. 

Arghezi întemeiază prin această poezie o nouă viziune asupra actului 
creativ, o estetică a urâtului (Tudor Vianu), și creează o nouă treaptă in 
poezia noastră, ceea ce îl determină pe Eugen Ionescu să afirme: 
recunosc că T. Arghezi este un însemnat punct magnetic în literatura 


contemporană. 

<) Comentati versurile: 


Durerea noastră surdă şi amară 

O grămădi pe-o singură vioară, 

Pe care, ascultând-o, a jucat 
Stăpânul, ca un fap înjunghiat. 
Biciul răbdat se-ntoarce în cuvinte 
Și izbăvește-ncet, pedepsitor 
Odrasla vie a crimei tuturor. 
E-ndreptatirea ramurei obscure, 
Tesita la lumină din pădure 

Și dând în vârf, ca un ciorchin de negi, 
Rodul durerii de vecii întregi. 
(Tudor Arghezi, Testament) 


Pe scurt: 


e Fragmentul vorbește despre misiunea artei, în sens shakespeareian — 
„adică de icoană a lumii si tipar al istoriei. _ 
e Arta are rădăcini fixate în experienţe tragice, definitorii pentru 
colectivitatea din care face parte poetul. 
e Poetul sintetizează sentimente unanim trăite. 


Pe larg: 


În acest fragment din poezia Testament, Arghezi definește condiţiile 
actului creativ și rolul artei în termeni care au îndreptat pe unii exegeti ai 
operei sale spre interpretarea că opera artistică, în viziunea lui Arghezi, ar 
avea un caracter social. Imaginea stăpânului a cărui atitudine este dictată 
de vioara poetului reprezintă o metaforă a cititorului, căci în final Arghezi 
spune că literatura este scrisă de rob și citită de domn, clarificând relaţia 
artistului cu lumea; este vorba aici despre rostul artei de a desfata, de a 
înălța cititorul la condiţia de stăpân. Această desfătare modifică însă 
individul, arta strecoară subtil în sufletul receptorului ei sentimente, impresii 
și în cele din urmă creează atitudini; imaginea frumoasă si inofensivă a 
domnitei care leneveşte pe canapea ascunde experienţe care nu pot fi i împăr- 
tășite fără a lăsa urme decisive in subconstientul cititorului, generează 
sugestii care imersează lin, dar sigur, în mintea lui. 

Orice act artistic pornește din trăiri tragice, căci creaţia reprezintă un 
mod de confruntare a ființei cu limita, cu destinul, si se clădeşte pe acumu- 
lările indelungi ale unei colectivităţi; poetul nu poate scrie decât în limba 
maternă, iar atitudinea sa este determinată direct de filonul etnic, de 
mentalitatile poporului din care face parte. Rostul poetului este de a sintetiza 
emoțiile lumii sale (Durerea noastră surdă si amară! O grămădi pe-o singură 
vioară), idee formulată și de Ion Barbu, aproape în aceiaşi termeni: Poetul 
ridică însumarea de harfe resfirate... Aceste emoţii, chiar când este vorba 

despre bucurie, iubire, extaz mistic, izvorăsc din aspirații adânci, prin 
intermediul cărora omul încearcă să-şi depășească situaţia sa de muritor, 
iar poezia reamintește prin forța ei estetică însăși situarea omului în univers 
şi în istorie. De aceea considerăm că imaginea ... ascultând-o, a jucat! 
Stăpânul, ca un tap înjunghiat face aluzie prin chiar sensul termenului 
comparativ la rădăcinile tragice ale artei, la tragedia antică, în speță. 

Rod al experienţei de veacuri, poezia acumulează nemulțumirile, 
neîmplinirile, efectele interdictiilor imprimate în subconstientul unei 
colectivităţi; este un mod de răbufnire și eliberare, motivate istoric: Biciul 
răbdat se-ntoarce în cuvinte] Și izbaveste-ncet, pedepsitor! Odrasla vie a crimei 
tuturor. Urmările repetatelor refulări impuse de istorie şi de viaţă se 
încheagă şi urcă în lume prin intermediul artei, ele devin flori de mucigai 
— metaforă prin care Arghezi definește uratenia realității sublimată în artă; 
aici ideea este sugerată prin comparatia ca un ciorchin de negi, care 
atenuează sensul monstruosului (negi) prin imaginea tonică a rodului bogat 


(ciorchin). Această idee estetică apare şi la alti poeţi contemporani cu : 


Arghezi. T.S. Eliot spune chiar ca răul nu poate fi ascuns: cadavrul celui 
ucis, îngropat în grădină, va lăstări într-o zi. 


Alte subiecte posibile la acest‘capitol : 

EExplicati in ce constă noutatea poeziei argheziene 
f Prezentaţi estetica lui Tudor Arghezi 

I Reliefati particularitatile liricii argheziene 

23. Liviu Rebreanu 
(1885—1944) 


a) Demonstrati contribuția lui Liviu Rebreanu 
la dezvoltarea romanului românesc modern 


Pe scurt: 


Liviu Rebreanu este creatorul romanului modern în literatura noastră. 
Romanul Zon este primul roman de talie europeană din literatura română. 

e Proza lui Rebreanu se caracterizează prin vigoare şi veridicitate — 
trăsături ale curentului realist. 

e Pe lângă faptul că scriitorul a creat un roman de construcţie, el mai 
aduce în literatura noastră următoarele înnoiri: fresca socială de factură 
realistă, descrierea exactă, tipologii bine definite, surprinderea psihologiei 
personajului, motivaţia artistică riguroasă (ca a nici unui alt scriitor 
român). 

e Dintre romanele sale amintim: Jon (1920), Răscoala (1933), Pădurea 
spânzuraților, Gorila, Adam si Eva, Jar ş.a. 


Pe larg: 


Anul 1920 consemnează cel mai important eveniment din întreaga istorie 
a romanului românesc, prin apariția unei opere de elaborată vigoare: Jon 
de Liviu Rebreanu. Prin acest roman, scriitorul devine ctitorul romanului 
românesc modern (Ibrăileanu), iar apariția romanului Răscoala (1933) va 
confirma acest lucru. 
Reprezentant al curentului realist, Rebreanu creează un roman de 
construcție, cu acțiune amplă, desfășurată pe mai multe planuri narative. 
n manieră realistă, el reconstituie spiritul unei epoci, de regulă pentru a 
justifica tema romanului, oferind amănunte despre mentalitatile, tradiţiile, 
situaţia istorică a momentului, ceea ce creează un tablou cuprinzător în care 
sunt reflectate toate sectoarele curente ale cotidianului, iar aceasta contribuie 
la impresia de frescă socială. Cu adevărat grandios în realizarea acestei 
imagini de ansamblu este însă faptul că, spre deosebire de alti scriitori 
(cum ar fi Sadoveanu), fiecare amănunt al realităţii recreate susține tema 
romanului, de unde si impresia de naraţiune masivă $i convingătoare; 
astfel, în romanul Jon, tema este lupta individuală pentru pământ, problemă 
care astăzi poate că n-ar mai avea prea multă importanță, dacă romancierul 

n-ar fi reconstituit toate detaliile sociale, ilustrative pentru o lume în care 
proprietatea funciară determină statutul social al individului. Toate 
personajele sunt prezentate în legătură cu această problemă: scena care 
deschide romanul explică tocmai această distincţie socială: cel care are 
pământ, indiferent de modul în care l-a obținut, este privilegiat, i se iartă 
toate necuviintele (ca lui Vasile Baciu), pe când cel sărac, precum Ion al 
Glanetaşului, poartă emblema de sărăntoc; nimeni însă nu-și mai amin- 
teste acest epitet după ce Ion dobândește pământul și capătă accesul la 
demnitate. $i obiceiurile tradiționale sunt introduse în roman tot pentru 
a sublinia tema; din acest motiv, Rebreanu prezintă în două rânduri ritu- 
alurile nunţii țărănești, dar de fiecare dată insistă pe amănuntele econo- 
mice ale legăturii. 

Fresca socială se întregește prin prezentarea unor evenimente reale 
(Răscoala din 1907 — în romanul Răscoala, primul război mondial — în 
Pădurea spânzuraţilor, perioada legionară — în Gorila) sau a unor expe- 
riente trăite de scriitor; el inserează date autentice (scena sinuciderii Anei 
urmărește informaţii dintr-un studiu medical), prezintă opinii din presa 
vremii (Răscoala) etc. 

Construcţia personajului este de asemenea nouă, scriitorul desfasurand 
pentru aceasta o energie impresionantă: el realizează un portret proiectat 
în viziunea celorlalte personaje, care apoi este motivat auctorial printr-o 
prezentare biografică și reflectat în atitudinea eroului, de regulă venită 
dintr-un complex (ca în cazul personajelor Ion, Apostol Bologa), din patima 
(Ion, Vasile Baciu), sau stimulată de alte personaje. 

Dar cea mai importantă contribuție a lui Rebreanu la dezvoltarea roma- 
nului românesc este conferită de rigurozitatea motivatiei artistice; roman- 
cierul justifică fiecare amănunt al narațiunii, la toate nivelurile operei. În 
primul rând, există un solid argument epic; toate atitudinile personajelor 
sunt bine motivate, mai ales cele violente: Ion vrea pământ pentru a-și 
câștiga demnitatea socială, Bologa preferă să moară pentru că el chiar crede 
în onoarea militară, Petre Petre devastează conacul lui Grigorita pentru ca 
violenţa colectivă este epidemică. Când personajul este exponent al unei 
colectivităţi (ca în cazul lui Ion), este prezentat prin proiecţii obiective şi 
în relație cu celelalte personaje. De pildă, un portret pozitiv al lui Ion este 

plasat în contextul unei reflecții a lui Titu Herdelea si este motivat de 
admiraţia acestuia; Mândria flăcăului, istetimea si stăruința lui de a împlini 
ceea ce își punea în gând, voința lui încăpățânată îi plăceau tocmai pentru 
că lui toate aceste îi lipseau. 

Uneori, motivaţia artistică se construiește pe subtile sugestii privind 
psihologia personajului. Cel mai adesea, Rebreanu justifică actele 
personajelor printr-un complex psihologic cu rădăcini sociale sau care ține 
de o experienţă marcantă pentru personaj. De pildă, criza lui Bologa este 
determinată direct de educaţia sa, patima lui Ion se naşte când mândria lui 

este lezată; sinuciderea Anei este pregătită prin două episoade semnifi- 
_cative: moartea lui Dumitru Moarcăş şi moartea lui Avrum. 

Descrierea exactă, cu notații amănunțite și comparații concretizatoare, 
sprijină de asemenea construcţia bine motivată. Romancierul alege deno- 
tative care creează instantaneu o imagine bine cunoscută cititorului; pămân- 
tul care primește morţii este slăninos, George Bulbuc este umeros ca un taur, 
lumina de toamnă este galbenă şi potolitd pentru că soarele este bătrânesc. 

Verosimilitatea romanelor lui Rebreanu este inegalabil creată prin 
sugestia lexematică. De pildă, în romanul Jon, patima devoratoare a perso- 
najului este urmărită în amănunte atitudinale, prin denotative care evocă 
imaginea focului; chiar la începutul romanului, scriitorul face observaţia 
că Ion se aprinde ca focul; apoi, când orgoliul său este rănit, rabufneste 
violent, iar descrierea insistă tot pe combustia sa interioară: O scăpărare 
furioasă țâşni din ochii negri, lucitori ca două mărgele vii. În altă parte, 
gândurile personajului sunt pârjolitoare, iar el se află într-o alertă perma- 
nentă: Bine, asa să fie cum zicefti, mormăi Ion cu ochii aprinși. Patima sa 
adâncă răzbate prin privire (Numai în ochi îi ardea parcă mai multă patimă 
si hotărâre), iar iubirea refulată se stinge. Această tehnică face ca la sfârșitul 
romanului să rămână bine fixat un singur detaliu al portretului — ochii 
aprinși, privirea arzătoare a personajului, astfel încât cititorul aproape nici 
nu-şi dă seama că nu există un portret fizic amănunțit, ci unul contextual, 
diseminat de-a lungul naraţiunii pentru a lămuri trăsătura dominantă: 
împătimirea. De fapt, imaginea focului interior revine obsesiv la Rebreanu 
si, după cum demonstrează Nicolae Balota, este un simbol al mistuirii, dar 
şi al fascinatiei, ceea ce apropie personajele sale de cele ale lui Tolstoi. 

Romane realiste, scrierile lui Rebreanu aduc în literatura noastră o nara- 
tiune obiectivă, lipsită de discurs retoric: autorul nu intervine în acţiune, 
ci se erijează în observator neutru al faptelor. 


b) Demonstrati caracterul simetric al compoziţiei 
romanului Ion de Liviu Rebreanu 


Pe scurt: 


è Romanul este structurat pe două părți, care urmăresc patima personajului 
titular din două perspective diferite: Glasul pământului si Glasul iubirii. 

e Romanul începe și se sfârșește cu descrierea drumului ce porneşte din 
Pripas, amintind de fiecare dată o imagine emblematică: crucea strâmbă 
cu un Hristos răstignit, aflată în marginea satului. 


Pe larg: 


Construcţia bine închegată a romanelor lui Rebreanu este conferită si 
de compoziția echilibrată. Autorul tratează aspiraţia personajului pentru 

împlinirea socială în prima parte a romanului, intitulată Glasul pământului, 
insistând pe faptul că idealul său degenerează in patimă devoratoare; pentru 
a susține teza aceasta, cea de-a doua parte — Glasul iubirii — urmăreşte 
personajul de la sentimentul său de mulțumire la imposibilitatea de a mai 
ieși din starea tensionată si din încrâncenarea lui în confruntarea decisivă 
cu lumea. Fără putinţa de a mai scăpa de această pornire, el manifestă tot 
atâta patimă şi violenţă și în iubirea pentru Florica, transformând un 
sentiment ce l-ar fi putut umaniza într-o chestiune de viaţă și de moarte. 


Faptul că romancierul urmăreşte acelaşi sentiment distructiv în ambele parti . 


ale naratiunii conferă romanului o structură perfectă; chiar reluarea în titlul 


fiecărei parti a cuvântului glas — sugestie a ispitei de neînvins și a dorinţei 
necontrolate — creează impresia de simetrie epică. Și similitudinea imaginii 
din debutul romanului cu cea din final face ca opera să pară închisă: 
romanul Jon se deschide cu o descriere amănunţită a drumului care leagă 
Pripasul de lume, insistând pe amănuntul că în marginea satului se află o 
cruce strâmbă cu un Hristos răstignit. Descrierea este reluată în încheierea 
romanului, cu menţiunea că nimic nu s-a schimbat în acest spaţiu, vremea 
vine nepdsdtoare si şterge toate urmele. 


c) Argumentati drama personajului Ion 
din romanul cu acelaşi nume de Liviu Rebreanu 


Pe scurt: 

e Drama personajului este generată de mândria excesivă si de aspiraţia 
obsesivă de-a obține pământ. 

e Umilinta la care îl supune si familia, și societatea declanşează voința sa 
de nestăvilit. 

e Obsesiva dorinţă de ascensiune îi creează o stare de alertă continua, din 
care nu mai poate ieși. | 

+ Beatitudinea specifică stării de îndrăgostit nu-i atenuează tensiunea 
interioară, ci îl împinge la acţiuni necontrolate. 


Pe larg: 


Personajul titular din romanul lui Rebreanu ilustrează dorul împătimit 
al fiintei care nu-și acceptă limitele, asumându-și cu luciditate toate conse- 
cintele care decurg de-aici. Ion Pop al Glanetasului are conştiinţa valorii 
sale de flăcău harnic, istet si respectat de ceilalți flăcăi din Pripas, pentru 
că s-a impus printr-o personalitate bine conturată. El este singurul din 
generaţia sa pe care învățătorul Zaharia Herdelea l-a trimis la liceu şi, cu 
toate că Ion a părăsit scoala după numai o lună, a căpătat sensul propriei 
sale fiinţe. Ion ştie că își merită alt loc în ierarhia satului, însă părinţii săi 
sunt oameni săraci si nu tocmai bine văzuţi în Pripas, întrucât Glanetasu a 

risipit pe băutură toată zestrea soţiei sale, Zenobia. De aceea Jon face parte, 
prin nas din categoria să ilor si nu există nici o cale cinstită de 
a-şi depăși condiţia. Fiinţă demnă, hotărâtă să învingă toate prejudecățile 
lumii lui, Ion încearcă mai întâi să rezolve prin muncă problemele bănești 
ale familiei, dar, deşi trudește până la epuizare pe pământul altora, abia 
reuşeşte să plătească o parte din datoriile Glanetașului. Această încercare 
declanşează mânia personajului si de aici începe să se manifeste şi drama 
sa. Faptul că încearcă să mute hotarul, furând o palmă din pământul 
vecinului (Simion Lungu), reprezintă primul lui act de revoltă. Vasile Baciu 
îl umileste public, considerând că nu este destul de bun pentru a-i deveni 
ginere şi, ca să clarifice situaţia, îi reamintește că locul lui este printre 
sărăntoci; munca nu-i deschide nici o perspectivă de salvare; neputincios, 
dar hotărât să nu renunţe, Ion se lasă cuprins de mânie și apoi se revoltă. 
Gestul lui este simbolic, deoarece pământul lui Simion Lungu a fost odată 
al Glanetasului, iar Ion vrea să-și ia măcar o brazdă înapoi. Este prima 
motivaţie a eroului că are dreptul la altă situaţie; nu este vina lui că părinţii 
i-au prăpădit moștenirea şi de aceea el are o vagă senzaţie că destinul l-a 
nedreptăţit. Din acest moment se naşte convingerea personajului că totul i 
se cuvine, iar când Titu Herdelea îi spune să-l oblige pe Vasile Baciu să-i 
dea fata, Ion primește confirmarea de care avea nevoie. De fapt, în toate 
situaţiile în care trebuie să acționeze împotriva moralei unanim acceptate, 
eroul caută o încurajare cât de firavă din partea celorlalți. Și când hotărăște 
să-l înlăture pe George Bulbuc din calea idealurilor sale, nu-şi începe atacul 
până când Florica nu-i stimulează gândurile ucigase: 

— Să ştiu bine că fac moarte de om şi tot a mea ai să fii! 

— Ei, Ionică, multe zice omul! răspunse femeia fără să-l mai privească. 
Când s-a putut n-ai vrut; când vrei tu nu se mai poate. [...] 

— Ba se poate, murmură singur ca o încurajare... 
| Dorinţa lui de a învinge, de-a se afla în centrul lumii sale, este alimentată 

de mândrie, de vitalitatea sa extraordinară, de capacitatea de a se bucura 

de viata într-un mod intens și nestăvilit. Pentru că isi reprimă toate senti- 


mentele care l-ar putea incomoda în atingerea telului său, dragostea sa de 


viaţă se convertește în patimă, iar el se lasă stăpânit de acest sentiment 
pentru că îi dă puterea să învingă; de aceea devine anormal de nepăsător 
la tot ceea ce nu intră în sfera pasiunii sale: acceptă aproape cu resemnare 
detentia, respinge răbdător toate propunerile lui Vasile Baciu, până când 
obţine tot pământul, caută cu linişte suspectă compania lui George, când 
hotărăște să se apropie de Florica. Ion învață lecţia asteptarii, el se comportă 
ca și cum ar avea tot timpul din lume pentru că întreaga sa energic este 
canalizată într-un singur sens, toate gândurile sale sunt mobilizate într-un 
vis care îl înstăpânește; el intră într-o star ială, de itudine si 
nepăsare, imediat ce o seduce pe Ana şi capătă avans în jocul său cu Vasile 
Baciu. Acesta este pentru el adevăratul adversar, căci se bucură de un loc 

privilegiat şi pe care nu-l merită: Baciu şi-a făcut averea printr-o căsătorie 
de convenienta, are viciul beţiei, ca şi Glanctașu, dar oamenii îl respectă 
pentru că are pământ; totodată Vasile Baciu este singurul om care formu- 
lează într-un singur cuvânt ceca ce gândesc ceilalți despre Ion: sdrdantoc. 
De aceea, Ion hotărăşte să obțină pământul lui Vasile Baciu, iar dorința 
aceasta devine singura lui luptă; stăpânit de patimă, care îi dă puterea să 
aştepte şi să nu abandoneze, Ion elimină toate preocupările care nu au 
legătură cu idealul său: uită binele făcut, îşi pierde respectul pentru ceilalți 
şi apoi pentru orice valoare, îl trădează pe Herdelea, respinge cu brutalitate 
sfaturile preotului Belciug, răneşte sentimentele Anei, pentru că este prins 
într-o singură dorință, care devine absolută: Ion vrea toate pământurile lui 
Baciu și nu renunță până când nu le obține, lăsându-l pe socrul său pe dru- 
muri. Nepăsarea lui faţă de lume se compensează printr-o legătură specială 
cu pământul: eroul întoarce spatele lumii și toată dragostea lui se revarsă 
asupra glici; scena în care Ion îngenunchează si sărută pământul reprezintă, 
simbolic, momentul în care el pierde sensul social al vietii. 

Drama lui Ion este că, desi isi îndeplineşte dorința, nu capătă multumirea 
de care avea nevoie; dragostea lui pentru Florica este alimentată de aceeaşi 
patimă mistuitoare, personajul se menține în aceeași stare de beatitudine 
nesănătoasă, rupt de lume si indiferent la bucuriile vieții. Ana se sinucide, 
copilul îi moare, dar eroul continuă să rămână învăluit în indiferența lui 
visătoare, pregătit să aibă totul, să ucidă şi să moară. De aceea nici nu 
reacţionează la loviturile lui George, din final; nu surpriza că acesta era 
acasă îl paralizează, ci faptul că sentimentul lui de stăpân al lumii este 
contrazis în mod brutal. 

Ion nu este un arivist din categoria lui Julien Sorel (cum spune Lovi- 
nescu), deoarece el trăieşte cu pasiune dramatică dorința de a fi în centrul 
lumii sale; problema sa nu poate fi identificată nici cu drama generală a 
ţăranului român de la începutul secolului (după cum afirmă Călinescu); 
drama lui Ion este de a nu mai putea ieși dintr-un vis trăit cu intensitate 
mistică si de aceea ni se pare indreptatita ideea lui Nicolae Balota ca 
personajul, croit după modele tolstoiene, se lasă sedus de visul devenirii 
sale si aşteaptă fiecare izbândă cu emoție religioasă, cutremurat de plăcere. 
Atât gândul că va stăpâni tot pământul, cât și împlinirea visului îl tin în 
aceeaşi fericire confuză: amefit de bucurie, ca în seara morţii sale. 


Eugen Lovinescu despre romanul /on de Liviu Rebreanu: 


„lon este expresia instinctului de stăpânire a pământului, în slujba căruia 
pune o inteligență ascuţită, o cazuistică strânsă, o viclenie procedurală și, 
cu deosebire, o voință imensă: nimic nu-i rezistă ; în fața ogorului aurit de 
spice e cuprins de beţia unei înalte emoții și vrea să-l aibă cu orice pret." 
(Scrieri, vol.l, Editura pentru Literatura, 1969, p.364) 

- G. Călinescu despre romanul /on de Liviu Rebreanu: 

„Valabile în câmpul absolut al ficţiunii, multe aspecte ale romanului sunt 
interesante și istoricește. Nici un scriitor al Ardealului n-a zugrăvit cu mai 
deplină nepărtinire incertitudinea din sufletele românilor de peste munți din 
epoca imperiului. Acest realism e mai patriotic decât toate tiradele, fiindcă 
incertitudinea arată puterea termenului naţional. Herdelea ar putea fi un bun 
cetățean austriac, liniștit. El este însă muncit de gânduri, rușinat. Onoarea, 
instinctul îi spun să fie patriot român, adică martir. Simţul de conservare 
familială, datele politice imediate îl îndeamnă la cumintenie. Cum s-ar putea 
pretinde lui Herdelea să bănuiască prăbușirea imperiului și să ia o atitudine 
pe care statul român însuși n-o ia ? De aici chinul lui sufletesc, duplicitatea 
umilă, imprudentele naţionaliste si micile tranzacţii renegate." (/storia 


literaturii... , p.733) 


d) Prezentati subiectul romanului Pădurea spânzuraților 
de Liviu Rebreanu 


Pe scurt: 

e Romanul urmăreşte destinul personajului Apostol Bologa. 

œ În timpul primului război mondial, personajul se înrolează în armata 

austro-ungară si pleacă pe front. 

e El este hotărât să-și facă datoria de ofițer austriac, fără să realizeze ca 
luptă împotriva românilor din Regat. 

ə Pe măsură ce frontul se apropie de Ardeal, personajul începe să fie fră- 
mântat de îndoieli, se simte vinovat. 

+ În cele din urmă, copleșit de sentimentul national, Bologa se hotărăşte 
să dezerteze, dar este prins si condamnat la moarte prin spânzurare. 


Pe larg: 

Romanul urmăreşte destinul personajului Apostol Bologa. Acţiunea este 
fixată în timpul primului război mondial, care pentru români a fost şi un 
război de reîntregire a neamului, deoarece în urma acestui eveniment 
Ardealul a fost eliberat de sub dominaţia austro-ungară $i s-a constituit 
România Mare (1919). Povestea personajului principal este în directă 
legătură cu sensul acestui moment istoric. Apostol Bologa provine dintr-o 
familie de intelectuali ardeleni și este crescut în respect pentru valorile 
morale si religioase. Preocupat de sensul fiinţei (studiază filozofia într-un 
colegiu din Budapesta), după ce își trăise criza mistică specifică adoles- 
centei, Apostol se află la vârşta marilor elanuri și dorește să fie erou. El se 
înrolează în armata imperială (austro-ungară) și pleacă pe tront. Suflet curat, 
caracter moral, el isi respectă calitatea de ofiţer si este pătruns de 
sentimentul onoarei militare. Apostol nu are viziune politică, nu-şi dă seama 
că Imperiul austro-ungar se afla în destrămare, că soldaţii înrolați în această 


128 


CE Scanned with OKEN Scanner 


armată, proveniţi din toate țările închise în imperiu, trăiau cu nădejdea 
eliberării naționale. 

Indignat de lipsa de entuziasm războinic din preajma sa, el PEN e 
cu violenţă trădarea unui ofițer ceh (Svoboda), care refuză să lupte î impo- 
triva poporului său, și pare hotărât să-și facă datoria de ofițer austriac până 
la capăt. Dar pe măsură ce frontul se apropie de Ardeal, personajul începe 
să fie frământat de îndoieli si realizează treptat că luptă împotriva celor de 
un sânge cu el, întrucât de cealaltă parte a baricadei se aflau românii din 
Regat. În cele din urmă, glasul sângelui este mai puternic. Bologa se hotă- 
răşte să dezerteze, dar este prins și condamnat la moarte prin spânzurare. 


e) Prezentati statutul social și psihologic 
al personajului Apostol Bologa din romanul 
Pădurea spânzuraților 
de Liviu Rebreanu 


Pe scurt: 


e Apostol Bologa face parte dintr-o familie de intelectuali ardeleni și este 
educat într-un spirit religios, cu respect pentru valorile nationale. 

e Tentat de aventura eroică, își abandonează studiile. de filozofie si se 
înrolează voluntar în armata austro-ungară, urmează o școală de artilerie, 
savarseste fapte eroice. 

e Evoluţia sa psihologică reflectă un proces de maturizare: mai întâi 
începe să se indoiasca de alegerea făcută, apoi se desteapta în el dra- 
gostea de tara. 

e Apostol Bologa dezerteaza și este condamnat la moarte; el își primește 
destinul mulțumit, deoarece vede în moarte o cale de mântuire; împăcat 
cu sine si cu Dumnezeu, eroul își regăsește identitatea națională si 
înțelege sensul eroismului. 


Pe larg: 
Apostol Bologa face parte dintr-o familie de intelectuali ardeleni; tatăl 


său, Iosif Bologa, este avocat si are puternice sentimente nationale, fiind 
Chiar închis timp de doi ani, pentru că susţine Memorandumul din 1892 — 
important act de emancipare naţională. Mama lui Apostol, Maria Bologa, 
este fiica unui medic şi este și ea crescută într-o bună tradiţie culturală şi 
religioasă. 

- După moartea tatălui său, eroul trăieşte primul lui act de revoltă spiritu- 
ală, care va avea consecinţe decisive: Apostol încalcă dorința mamei sale 
de a face studii teologice și alege filozofia. De aici se naște atitudinea 
nonconformistă, tentatia unui gest eroic și dorinţa ardenta de a avea contact 
cu viata reală. Se înrolează voluntar, urmează o scoala de artilerie, săvâr- 

seste fapte eroice si, ajuns locotenent în armata austro-ungară, își câștigă 
respectul de sine, făcând un adevărat cult din onoarea militară. 

După ce crede că l-a pierdut pe Dumnezeu, Apostol îşi caută principiile 
în care să creadă și îşi face un ideal din mândria de a fi erou, susținând 
chiar, la un moment dat, că războiul este adevăratul generator de energii; 
el vrea din tot sufletul să fie respectat ca ostaș exemplar şi este copleșit de 
emotie autentică la gândul că își face datoria cu demnitate; când Svoboda 
este condamnat pentru dezertare, Bologa participă la execuţie cu mândrie 
stranie şi cu sentimentul clar al datoriei împlinite, deoarece făcuse parte 
din Curtea Martiala. 

De aici încolo încep îndoielile personajului; discuţiile ofițerilor despre 
demnitatea celui condamnat, privirile reprobatoare ale celorlalți, durerea 
unui soldat ceh, cutremurat de moartea lui Svoboda, strecoară în sufletul 
lui Bologa un vag sentiment de vinovăţie. Simte nevoia să se explice in fata 
cuiva, vrea să capete încuviințarea că într-adevăr ofițerul ceh pe care l-a 
condamnat la moarte era vinovat; tensiunea eroului crește, iar când Klapka 
îi povesteşte despre pădurea de ai cărei copaci erau spânzurați sute de 
dezertori cehi, Apostol e cuprins de o ură nouă, plămădită în sufletul lui pe 
nesimţite. 

volutia sa psihologică surprinde un proces de maturizare; mai întâi, 
personajul vrea să se elibereze de gândurile vinovate, analizează momentul 
în care s-a hotărât să se înroleze și încearcă să dea vina pe logodnica sa, 
Marta, însă îşi dă seama că numai el este vinovat și trebuie să îndure remus- 
cările. Chiar când distruge reflectorul rușilor, mai păstrează ceva din beati- 
tudinea de erou si e învăluit totodată de vinovăţie: „Mi se pare c-am spart 
reflectorul“, se gândi atunci, mirându-se cum a putut face el asemenea 
ticdlosie si bucurându-se că a făcut-o. 

Abia după ce află că divizia militară se va muta pe frontul românesc, 
Apostol este învins de sentimentul national; el primeşte vestea cu năucire, 
ca și când i s-ar fi înfipt în beregată o gheară înăbuşindu-i glasul. Continuă 
totuși să creadă în valorile ostasesti; încearcă să iasă din joc, apelează la 
înțelegerea superiorilor, dar realizează cu resemnare că nu mai există drum 
de întoarcere. 

Ajuns pe frontul românesc, în sufletul său se instalează un sentiment de 
vină metafizică; pentru Bologa nu mai există doar remuscarea de a se fi 
înrolat într-o armată opresivă, de a se fi angajat într-o luptă care nu era a 
sa, ci intervine gândul cumplit de a nu fi făcut nimic ca să-şi apere fraţii 
de sânge. Hotărârea de a dezerta se conturează clar, atunci când generalul 
îl anunţă că va face parte din Curtea Marţială pentru a-i pedepsi pe românii 
care trădau intresele austro-ungare, cu nădejdea în libertatea naţională. 

Apostol Bologa dezertează, dar nu-și ia nici o măsură de precauţie, nu 
cere ajutorul localnicilor şi nu acceptă ca Ilona să-l însoțească; porneşte 
direct spre patrula care păzea liniile frontului și aproape că se lasă prins cu 


130 


CE Scanned with OKEN Scanner 


documente compromiţătoare asupra sa. Actul său nu este unul lucid; Apos- 
tol Bologa se îndreaptă spre moarte deoarece nu mai poate să trăiască 
purtând povara trădării lui etnice; când se hotărăște să dezerteze, regăsește 
nădejdea în Dumnezeu, iar semnul crucii îi aprinde în suflet lumina incre- 
derii; această împăcare îi arată calea: mântuirea prin moarte. Ultima dorință 
a sa ilustrează liniştea mistică a celui care se știe salvat; el vrea doar să 
rămână în memoria celorlalţi, să nu fie uitat; e modul său de-a se întoarce 
la normalitate, dar este și nevoia de-a primi iubirea celorlalti, iar acest 
sentiment îl eliberează; cu putin înainte să moară, el primeşte izbăvirea 
crestină: un val de iubire izvorâtă parcă din rărunchii pământului. 


Alte subiecte posibile la acest capitol: 


i Caracterizarea personajului titular din romanul Jon de Liviu Rebreanu 
E Prezentati modalitățile de investigaţie psihologică în romanele lui Rebreanu 
& Comentati tematica romanelor lui Rebreanu 

24. Camil Petrescu 
(1894-1957) — 


a) Prezentati drama personajului 
Ştefan Gheorghidiu din romanul 
Ultima noapte de dragoste, întâia noapte de război 
de Camil Petrescu 


Pe scurt: 

e Ca toate personajele camilpetresciene, Stefan Gheorghidiu este construit 
pe ideea că luciditatea creează conștiința dramatică a realităţii și în cele 
din urmă ucide fiinţa (câtă luciditate, atâta dramă). 

e El trăieşte drama geloziei, de care se vindecă doar prin altă dramă: 
războiul. 

e Hipersensibil și incapabil de comunicare, personajul ilustrează, prin 
drama sa, perspectivele pe care le are orice intelectual în relaţie cu istoria 
și lumea obiectivă. 


Pe larg: i 

Stefan Gheorghidiu, personajul principal din romanul Ultima noapte de 
dragoste, întâia noapte de război, trăieşte, ca toate personajele camil- 
petresciene, drama lucidității, care degenerează în obsesie nervoasă, după 
cum se spune chiar la începutul confesiunii: stările sufleteşti repetate... 
menținute cu voință duc la o adevărată nevroză. 

După modelul personajului shakespeareian, Hamlet, Camil Petrescu 
creează un personaj incapabil să se detașeze de realitatea concretă şi care 
înregistrează cu exacerbată luciditate toate amănuntele, analizează. face 
asociaţii, se află într-o încordare permanentă, dar nu poate acţiona; captivat 
de propriile-i gânduri, uită să mai trăiască, asa cum Hamlet, desi găseşte 
alternativa jocului (nebunia simulată, teatrul), nu poate uita nici o clipă că 
este prins între viaţă şi moarte.. 

Ștefan Gheorghidiu ilustrează această latură existenţială a personajului 
cu minte iscoditoare, are luciditatea hamletiană, dar toate energiile sale se 
canalizează într-o singură direcţie, toate gândurile sunt blocate de o singură 
problemă: gelozia. 

Personajul rememorează povestea căsătoriei sale, insistând pe momentele 
care i-au declanşat şi apoi i-au întreținut drama. El se căsătoreşte cu Ela 

dintr-un sentiment cavaleresc, impresionat de gestul ei de dăruire totală, 
convertindu-si prețuirea lucidă în sentimente, autosugestionându-se întristător, 


până la dependenţă. De aceea, pentru cl o iubire mare e mai curând un pro- 


ces de autosugestie... Trebuie timp si trebuie complicitate pentru formarea ei. 
De cele mai multe ori te obisnuiesti, greu, la început, să-ţi placă femeia fără 
care mai târziu nu mai poți trăi. lubeşti întâi din milă, din îndatorire, din 
duioşie, iubeşti pentru că știi că asta o face fericită, iti repeti că nu este loial 
s-o jigneşti, să înseli atâta încredere; Gheorghidiu este convins că iubirea 
evoluează de la idolatrizarea voluntară la boală. În momentul în care o 
cunoaşte pe Ela, el studiază filozofia, dar, o dată născută suspiciunea, 
personajul îşi abandonează treptat preocupările intelectuale: Din cauza asta, 
nici nu puteam să-mi dau examenele la vreme. Îmi petreceam timpul spio- 
nându-i prieteniile, urmărind-o, făcând probleme indisolubile din interpretarea 
unui gest, din nuanța unei rochii și din informarea lăturalnică despre cine ştie 
ce vizită la vreuna dintre mătușile ei. Mai mult, Gheorghidiu nu are nici o 
altă preocupare, nici o altă pasiune, ci trăiește cu atenţie încordată (de colec- 
tionar, zice Călinescu) fiecare detaliu al existenţei Elei, iar această tensiune 
îi atenuează forța vitală. Eroul urmărește atitudinea soției sale cu o precisă 
intenţie de a ajunge la un rezultat cert, de a avea o certitudine, adică face 
din ea un obiect de studiu, alimentându-și astfel gelozia, alertându-și orgo- 
iul, potolindu-si nevoia de investigaţie intelectuală. De aceea, când Ela se 
lasă fotografiată de Gregoriade cu braţele încărcate de flori, gestul ei capătă 
proporțiile unei trădări, iar vulgarizarea ei treptată (cochetăriile, superficiali- 
tatea, preocuparea pentru valorile materiale) reprezintă o imagine care se 
naște în mintea lui Gheorghidiu din încercarea disperată de a-și distruge 


închisoarea pe care singur şi-o clădise. Hipersensibil și incapabil de comuni- 


care, personajul nu se poate elibera de obsesia întretinută cu asiduitate, 


adâncită prin înclinația lui naturală de a analiza exhaustiv realitatea. El 
trăieşte exclusiv cu mintea, senzațiile și trăirile sale sunt fabricate cu minu- 


țiozitate în laboratoarele gândului. 

Schimbarea statutului social, după ce moștenește banii unchiului sau, 
înseamnă pentru el distrugerea intimitatii cuplului; obligaţiile care decurg 
din noua viaţă (distractiile mondene, relaţiile superficiale, chiar moditicarea 
garderobei) îl împovărează si îl jignesc; el se Simte umilit deoarece nu mat 
are exclusivitate asupra Elei. Gelozia sa vine dintr-un orgoliu rănit, mai 
precis din faptul că viziunea sa ideală despre iubire este contrazisă, este 
atacată violent de noua realitate, pentru care el nu este pregătit. Drama sa 
ilustrează perspectivele pe care le are orice intelectual complex în relaţie 
cu mentalităţile lumii. Însingurat, deziluzionat moral şi sentimental, 
Gheorghidiu trăieşte dramatic impactul cu realitatea. 

Experienţa războiului funcţionează ca o terapie de şoc. Eroul trăieşte în 
intimitatea morţii și înregistrează cu aceeași luciditate ororile ei. În capitolul 
Ne-a acoperit pământul lui Dumnezeu, Gheorghidiu, îngropat în mocirlă 

alături de soldaţii din subordine, trăiește, în sfârşit, un sentiment sfâșietor 
și autentic: groaza. Sentimentul morții colective atenuează drama gelozici; 
războiul depersonalizează fiinţa, îi distruge idealurile şi îi accentuează 
instinctul de autoconservare; o discuţie de la Kant la Conta cu prizonierul 
neamt nu numai că este imposibilă, ci chiar absurdă. Cutremurat de expe- 
rienta morții colective, Gheorghidiu are, în fine, puterea să se elibereze de 
sub teroarea geloziei, să renunțe la tot trecutul, dar fără să fi căpătat putinţa 
iubirii de oameni. El rămâne un însingurat, deceptionat de viata, incapabil 
de a găsi o cale de supravieţuire. De altfel autorul strecoară o notă în 
romanul Patul lui Procust în care vorbeşte despre sinuciderea lui Gheor- 
ghidiu. Toate personajele lui Camil Petrescu abdică, renunţă să lupte, 
ridicându-se cu demnitate de la masa vieții, adică sunt învinse. 

G. Călinescu despre Camil Petrescu: 


„Eroii lui Camil Petrescu au toţi repeziciunea discursului și tonul acela tipic 
de iritatie care sunt ale autorului însuși în scris, încât toți sub felurite veșminte 
par a purta capul multiplicat al vorbitorului la persoana întâi. Stilul lui Camil 
Petrescu zugrăvește prin ritmica lui pe un singur erou, pe acela care observă 
și analizează. [...] Tot scrisul lui Camil Petrescu este al unui solitar impulsiv, 
care n-a gustat existența din plin niciodată, care n-are prin urmare voluptatea 
unui Balzac în înregistrarea spetelor de oameni, fără mânie și fără iubire, cu 
pasiune numai de colecţionar.“ (/storia literaturii... , p.743) 


b) Prezentati compoziția romanului 
Ultima noapte de dragoste, întâia noapte de război 
de Camil Petrescu 


Pe scurt: 


* Ultima noapte de dragoste, întâia noapte de război este un roman confesiv. 

e Este structurat pe două părti, care urmăresc cele două experiente ale 
eroului: iubirea si războiul. 

e Narațiunea este subiectivă, se caracterizează prin introspectia 
personajului-narator, Ştefan Gheorghidiu. 


Pe larg: 


Romanul este conceput în forma unei confesiuni a personajului principal 
$1, așa cum anunţă și titlul, este alcătuit din două planuri distincte: primul 


urmărește drama individuală a personajului (gelozia), iar cel de-al doilea 
transpune o veritabilă cronică a primului război mondial. 
Romanul este structurat pe două cărți, care reiau titlul: Cartea întâi 
— Ultima noapte de dragoste şi Cartea a doua — Întâia noapte de război. 
Confesiunea nu se desfășoară însă cronologic; primul capitolul fixează 
timpul rememorării lui Gheorghidiu, mobilizat deja, la Piatra Craiului, în 

anul 1916; el își începe destainuirea în fata unui camarad (Oprisan), apoi 
rememorează pentru sine povestea căsniciei sale, de aici încolo eveni- 
mentele desfășurându-se cronologic până la sfârșitul primei cărți. Cea de-a 
doua parte este concepută în forma unui jurnal de război, dar la care narato- 
rul Gheorghidiu adaugă și un Comunicat apocrif, ce cuprinde deznodământul 
poveştii de dragoste. 

Cele două cărți ale romanului prezintă două experiențe, aparent fără 
legătură, dar care alcătuiesc împreună dosarul de existenţă al personajului. 

Având un caracter subiectiv, de confesiune, compoziţia elimină orice 


intervenţie a autorului și conferă naraţiunii reflexivitate artistică, după cum 


remarcă Tudor Vianu. 


Alte subiecte posibile la acest capitol: 


E Prezentaţi mijloacele de analiză psihologică în romanul Ultima noapte de 
dragoste, întâia noapte de război de Camil Petrescu 

I Caracterizarea personajului Ștefan Gheorghidiu din romanul Ultima noapte de 
dragoste, întâia noapte de război de Camil Petrescu 

25. Lucian Blaga 
(1895-1961) 


Lirica 


a) Comentati următorul citat din poezia 

Eu nu strivesc corola de minuni a lumii 

de Lucian Blaga: 
si-ntocmai cum cu razele ei albe luna 
nu micșorează, ci tremurătoare 
măreşte şi mai tare taina nopții, 
asa imbogatesc si eu întunecata zare 
cu largi fiori de sfânt mister [...] 


Pe scurt: 

e Fragmentul reprezintă centrul de greutate al poeziei Eu nu strivesc corola 
de minuni a lumii. 

e Comparatia dezvoltată subliniază rostul poeziei de a îmbogăţi lumea 
prin imagini, simboluri și sentimente noi. 

e Ambiguitatea este trăsătura definitorie a artei. 


Pe larg: 

Fragmentul face parte din poezia Eu nu strivesc corola de minuni a lumii 
(volumul Poemele luminii) şi cuprinde o imagine poetică de referinţă, prin 
care poetul sublimează rostul poeziei în universul miraculos al existentei 
simple. Sugestia este creată printr-o comparaţie dezvoltată, care adânceşte 
prin detalii imagistice funcţia artei de a îmbogăţi realitatea transfigurată 
subiectiv. 

Blaga compară efectul luminii selenare cu iluminarea artistică a lumii, 
prin poezie. Lumina lunii nu risipește întunericul nopţii, nu limureste 
detaliile peisajului, ci sporeşte misterul, prin amplificarea umbrelor si 
sublinierea incertitudinilor. Secvența cu razele ei albe luna/ nu micşorează, 
ci tremurătoarel măreşte si mai tare taina nopții inoculeaza cititorului impre- 
sia unui paradox, prin identificarea semantică a două denotatii antinomice: 
razele albe şi taina nopții; ambiguitatea universului nocturn este sugerată 
prin epitetul ornant tremurdtoare, care definește imaginea confuză, dar și 
emoția generată de ea. 

Artistul si lumina lunii au aceeași menire, de a crea un univers neclar, 
în care toate elementele devin interpretabile; poezia nu explică, ci su- 
gerează, adică îmbogățește corola de minuni a lumii prin simboluri si 


136. 


CE Scanned with OKEN Scanner 


impresii abia conturate, deschizând drumul unui număr imens de interpre- 


tări, diversificând trăirile, amplificand emoția receptarii: așa îmbogățesc si 
eu întunecata zare! cu largi fiori de sfânt mister. Sintagma sfânt mister co- 
notează sensul poeziei, care închide în sine o aspirație divină, presupune 
un ritual de transcendere. 

Comparatia dezvoltată, în manieră epică, dă textului discursivitate și 
subliniază intenţia poetului de a intra în comunicare simplă cu cititorul. 


b) Prezentati concepția artistică a lui Lucian Blaga 
exprimată în poezia Eu nu strivesc corola de minuni a lumii 


Pe scurt: 

e Poezia sugerează un mod de cunoaştere a lumii prin participare la 
misterul ei. : 
Universul lumesc se îmbogățește infinit prin experienţa lirica. 

+ Rostul artei este să sugereze emoții, trăiri insolite, care creează o stare 
de nelămurită bucurie, ca în faţa unei taine. 

e Atributul definitoriu al poetului este iubirea, căci poezia reprezintă un 
act de comunicare mistică, prin iubire. 


Pe larg: 

Poezia deschide volumul de debut (Poemele luminii, 1919) si este arta 
poetică a lui Lucian Blaga. Concepţia estetică a poetului este clădită pe 
temeiuri filozofice, deoarece Blaga este și filozof al culturii, iar scrierile 
sale ştiinţifice aduc lămuriri însemnate asupra textelor poetice, ca şi în acest 
caz, in care poetul isi formulează viziunea despre artă, în prelungirea 
viziunii despre lume. Întreg volumul din care face parte poezia vorbește 
despre cunoașterea lumii prin intermediul creației, idee conotată în simbolul 
luminii. 

Aga cum anunţă titlul, universul lumesc, desi un spaţiu închis, oferă 
cunoașterea lui dinăuntru, prin participare la misterul vieţii. Sintagma corola 
de minuni este o metaforă revelatoare, construită pe asocierea imaginii unei 
flori (simbol al regenerării continue) cu viziunea creştină asupra vieții 
(moarte şi înviere), dar care evocă si metafora eminesciană din Luceafărul, 
unde lumea este numită cerc strâmt. În acest univers al marii treceri, aşa 
cum afirmă poetul într-un studiu filozofic (Trilogia cunoașterii), omului i 
s-a dat doar calea cunoașterii înțelegătoare, duală (luciferică și paradiziacă) 
şi limitată de cenzură transcendentă, dincolo de care se află Marele Anonim. 

În concepţia lui Blaga, arta reprezintă un mod de cunoaştere pe care el 
o defineşte poetic prin antiteza lumina altora — eu, cu lumina mea, Care 
așază actul creativ deasupra simplei căutări spirituale. Pentru el, simbolul 

„luminii conotează sensurile cunoașterii ca act de inaltare, deoarece lumina, 
semn ascensional și atribut divin, eliberează fiinta si o pune în legătură cu 
Dumnezeu. Blaga are în vedere de asemenea semnificaţiile metafizice ale 
luminii — reflex divin şi materie primordială —, motiv pentru care adoptă 
acest simbol atât în studiile filozofice, cât si în poezii, cu sensul general 
de cunoaştere. Opoziția dintre lumina altora și cul liric atrage atenţia asupra 
sensului special pe care îl acordă cunoașterii sale poetice. Nu este vorba 
despre cele două aspecte ale cunoașterii înțelegătoare, desi poetul isi defi- 
neste trăirea artistică printr-o metaforă contextuala a cunoașterii luciferice. 
Lumina altora (care ucide, striveste) nu este neapărat ilustrare poetică a 
cunoaşterii paradiziace. Pentru Blaga, cele două tipuri de cunoaștere nu 
sunt antinomice. În sistemul său filozofic, cunoașterea paradiziacă pre- 
supune toate investigaţiile spiritului care vrea să afle, inclusiv investigația 
asupra imaginarului; cunoașterea luciferică înseamnă revelaţie prin par- 
ticipare la nu ştiu ce mare tragedie a vieţii. Ar fi simplist să înțelegem prin 
sintagma lumina altora — cunoașterea paradiziacă. După cum știm, rolul 
antitezei este de a evidenția doar unul dintre termeni în detrimentul celuilalt; 
aici, poetul isi definește atitudinea lirică prin comparatia cu ceilalti poeti. 
Toate artele poetice de până la Blaga definesc, mărturisesc, fac un legământ 
de credinţă, adică dirijează interpretarea, îl obligă pe cititor să-și modeleze 
receptarea conform unor indicaţii si prin aceasta distrug taina lumii recreate. 
Blaga se bucură de trăirea poetică și săvârşeşte un act esenţial mistic: 
iubirea atotcuprinzătoare. Poezia Eu nu strivesc corola de minuni a lumii nu 
oferă nici o rețetă de alcătuire a textului poetic, nu indică nici sursele de 
inspirație, nu arată care este misiunea artistului; poctul se destăinuie în 
legătură cu trăirea sa de creator. 

El isi sublimează reveria lirică prin comparatia dezvoltată si-ntocmai 
cum cu razele ei albe luna! nu micșorează, ci tremurătoare! mărește și mai 
tare taina nopții, asa îmbogățesc si eu întunecata zare..., deoarece experienţa 
sa presupune participare la taina vieţii prin emotie si conotarea emotiei în 
cuvânt; adică, poetul nu spune cum este sentimentul lui, ci notează emoția 
imersaril misterului si iluminarea spirituală pe care o presupune, or, acest 
tip de cunoastere revelată (prin iluminare mistică) nu poate fi exprimat 
decât într-un limbaj metafizic, ceea ce înseamnă sporirea tainei, îmbogățirea 
universului prin poezie; căci poezia şi metafizica au același limbaj: criptic 
(pentru neinitiati), dar de o forță sugestivă specială, care dă cititorului 
sentimentul că se află în intimitatea unei mari taine. 

Blaga afirmă că aceasta trăire are rădăcini mistice. Enumerarea reluată 
(si flori si ochi și buze $i morminte) completează denotativ sensul metaforei 
corola de minuni; particularizarea lumii în amănunte banale sugerează o 
imagine globală a marelui mister care este viața. Atributul definitoriu al 
poetului este iubirea, care determină actul creativ şi desluseste sensul 
cunoaşterii poetice; mod de comunicare și energie divină, iubirea reprezintă 
fericirea pură si iniţială a fiinţei. 

Poezia este aşadar un act de comunicare mistică, prin iubire, neliniște si 
aventură, participare la taina lumii si clădirea tainei, adică atitudine de 
blestemată măreție, cum numeşte Blaga sentimentul cunoaşterii luciferice. 
Poetul află într-un mod special ce este misterul, dar rostul lui nu este să-l 
explice; artistul retine în cuvânt doar impresia pe care o lasă această 
experiență, el revelează emoţii insolite, fixate în sfera iubirii atotcuprin- 
zătoare, stimulată de miraculoasa transformare continuă a lumii; de aceea 
tor ce-i neînțeles! se schimbă-n nentelesuri si mai mari/ sub ochii mei —/ căci 
eu iubesc! şi flori st ochi si buze și morminte. Experienţa lirică presupune 
întoarcerea repetată la origini, în sensul că fiecare trăire renovează lumea; 
poetul cunoaşte repetând gestul creatorului divin, dar fiecare moment 
înseamnă altă cale, alt sens dat aceleiași lumi. 


G. Călinescu despre poezia lui Blaga: 


„Încercarea de a construi un panteon dac cu șase zei, dintre care unul cu 
cap de bour, amintește mitologiile dacice ale lui Bolintineanu și Eminescu. 
Intrat în câmpul noțiunii de tradiţie era firesc ca Lucian Blaga, în înţelegere 
sau nu cu alţii, să se deplaseze pe un punct mai apropiat de existența noastră 
reală, românească. Tracismul e o abstracţie, iar panteismul curat o filozofie 
fără mitologie constituită. Poporul român este creștin ortodox și Dumnezeul 
creștin este exterior lumii. Dar cum sufletul popular nu atinge niciodată 
absolutul, caracteristic spiritualismului, poetul se va opri la mijloc între cer și 
pământ (atitudine eretică, dar singura cu putință în poezie si în orice legendă, 
dovadă franciscanismul) și va continua să pipăie concretul, lăsându-se 
nostalgizat de Spirit. Acum poeziile sunt străbătute de o temere de taina 
pământească a morţii, de toamnă si de uitare. Spiritualizări și stilizări minore, 
aureolări ale fiinţelor campenesti, fenomene de lumina și angelic, izbucnind 
în pacea agresata i în care murise Pan, ne dau o derivație bizantină a vechiului 
panism, încă sălbatică și rurală, pe care am numit-o bucolic creștin.“ (/storia 
literaturii... , p.877) , 

26. Lucian Blaga 
Teatrul 


Notati patru trăsături ale dramei Meșterul Manole 
de Lucian Blaga 


Pe scurt: 


Drama dezvoltă un conflict moral şi mistic. 

Personajele sunt simbolice. 

Replicile conferă piesei un caracter de dezbatere filozofică și teologică. 
Mesajul dramei transmite o adevărată teorie despre geniul creator (destul 
de aproape de ideile lui Nichifor Crainic). 


Pe larg: 


În drama Meșterul Manole, Blaga porneşte de la mitul creaţiei şi dezvoltă 
dimensiunea religioasă a artistului, cu metode specifice teatrului expresionist 
(al lui Strindberg), cultivă simboluri impuse în literatura noastră de scriitorii 
formaţi la revista Gândirea şi accentuează caracterul parabolic al operei 
printr-un pronunţat strat metaforic și prin replici lirice. 

Conflictul dramei este mai degrabă religios decât moral. Este adevărat 
că Manole respinge ideea jertfei pentru că nu poate să încalce poruncile 
creștine, se gândește la zidirea Mirei ca la o crimă, însă personajul se contu- 
rează de-a lungul piesei ca replică a Mântuitorului; el jertfeste o parte din 
sine pentru a anihila blestemul pământului şi se sinucide pentru a răscumpăra 
vina celorlalți. Prin experienţa sa, Manole reia ritualic jertfa cristică ŞI 
trăieşte cu intensitate sensul crucificării, de aceea zbaterea sa sufletească 
este marcată prin replica simbolică Doamne, Doamne, de ce m-ai părăsit ?, 
care nu este plasată în momentul morţii, ca în mitul biblic, ci chiar la 
început, când Manole află că nu are de ales. Pentru Manole moartea vine 
însă și ca o eliberare a sufletului din trupul care, aşa cum spune Găman, 
în final, te-a strâns si mult te-a durut, 

În ceea ce priveşte latura morală a conflictului, ea se manifestă în sfera 
ideii că nu există graniţă certă între bine şi rău, de unde şi trimiterile la 
miturile bogumilice, care sunt conotate și în opera poetică a lui Blaga: la 
începuturile lumii se află deopotrivă bunul Dumnezeu şi crâncenul Satanail, 
care sunt frați, spaţiul diabolizat nu poate fi sacralizat decât prin reunirea 
binelui şi-a răului, iar Manole refuză crucea ca artist, dar o cere în 

momentul morţii. Locul este blestemat, s-a deschis sub pământ gura iadului, 
este nărăvit şi invadat de forţele răului si de aceea este nevoie de un ritual 
de anulare, prin repetarea gestului creator de la-nceputul lumii, când 
Dumnezeu şi diavolul au creat lumea, iar Manole trebuie să întruchipeze 
ambele forte creatoare, De aici se naşte conflictul moral al personajului, 
care nu vrea să comită o crimă, dar care cunoaște totodată forța jertfei 
sacramentale. 

Personajele piesei sunt simbolice. Bogumil, cum sugerează și numele, 
este preotul creştin crescut în cultul ritualurilor păgâne; el reprezintă lumea 
începuturilor nescrise, închegată în legendele bogumilice. Găman întrupează 
subconştientul colectiv, de aceea apare ca un ecou al creatorului, proiec- 
tându-i pornirile în cuvinte incorente sau înflăcărate; el vrea să fie zidit, 
pentru el Manole este zeul lui cel nebun, iar în final reflectă în replicile sale 
remuscarile si chinurile artistului. Meşterii amintesc prin nume si prin destin 
de apostolii lui Cristos. Vodă este autoritatea generoasă și necruțătoare. 

Replicile piesei sunt construite pe idei filozofice si teologice, există aici 
numeroase trimiteri la mari gânditori care au meditat asupra trecerii fiinţei 
prin lume sau asupra condiţiei artistului, ceea ce consolidează nivelul ideatic 
al piesei. Personajele vorbesc în pilde, formulează concepţii existenţiale: 
Manole spune că moartea e ca un joc, Mira afirmă că arta este o sărbătoare 
a sufletului si de aceea meșterii trebuie să lucreze râzând; un alt personaj 
își pune întrebări în legătură cu sensul fiinţei: Un om sau biserica ? ce e mai 
mult ? Omul e ceea ce suntem, bun sau netrebnic, fiecare — lăcașul e ceea ce 
unuia Singur îi e dat să înfăptuiască pătruns de cea mai înaltă taină cerească. 
Personajele se angajează în dispute teologice, vorbesc despre semnificaţia 
jertfei, despre păcat, despre blestem. 

Limbajul arhaizat, cu rezonanţe biblice, enunturile metaforice şi 
îmbinarea poetică a cuvintelor conferă dramei caracter simbolic si contribuie 
la conturarea unui mesaj estetic și filozofic totodată; artistul îşi concepe 
opera într-o stare euforica, dar actul creator implică jertfă si suferință 
purificatoare, viață şi moarte deopotrivă. El săvârșește prin creaţie un gest 
divin, care îl înalță mistic (de aceea opera de artă este aici o biserică), dar 
si un act de revoltă si de sfidare, pentru că imită gestul prin care Dumnezeu 
a creat lumea. 

Drama Meșterul Manole are un subliniat caracter ritualic, este o expe- 
rienta spirituală și transmite o emoție sublimată mitic (Pompiliu Constan- 
linescu). 


Alte subiecte posibile la capitolul Blaga : 


# Prezentaţi particularitatile liricii lui Blaga 

i Comentaţi dimensiunea religioasă a conflictului din drama Meșterul Manole 
# Explicaţi simbolurile mitice din drama Meșterul Manole 

i Prezentati câteva dintre ideile estetice care apar în drama Meșterul Manole 

27. Ion Barbu 
(1895-1961) 


a) Prezentati compozitia baladei 
Riga Crypto si lapona Enigel de Ion Barbu 


Pe scurt: 


e Balada Riga Crypto si lapona Enigel este compusă din două părti 
distincte: prologul despre menestre] și povestea propriu-zisă.. 

? Prologul este o invocatie a nuntasului fruntas către menestrelul care 
cunoaşte povestea despre lapona Enigel 

e Po E E E OE E REN îi E e A, 
rea laponei, visul simbolic (care prezintă aspiraţiile lui Crypto, revolta 
laponei, drama regelui) si epilogul moralizator al autorului. _ 


Pe larg: 

Balada Riga Crypto şi lapona Enigel este compusă din două parti 
distincte: un prolog şi povestea lui Crypt o; prolo ază în puține 
imagini atmosfera de la sfârşitul unei nunţi, când un trist si îndărărnic 
menestrel este rugat să zică din nou un cântec larg. Cea de-a doua parte 


cuprinde povestea propriu-zisă (cântecul menestrelului), structurată la rândul 
ei în mai multe în mai multe secvenţe; mai întâi, este prezentat Crypto, regele î insingurat 
Si “bizar al ciupercilor; al ciupercilor; urmează două strofe -despre | coborârea unei lapone 
(Enigel) din spaţiul înghețat al nordului. Ea isi duce turmele de reni în 
păşunile din sud, în poienile lui Crypto. A treia parte și cea mai întinsă 
transfigurează visul laponei, în care regele ciupercilor îi apare ca o ispitire 


a lumii întunecate a somnului; secventa este alcătuită în forma unui dialog, 
care culminează 


razele soarelui). 
despre destinul nefericit al regelui-ciupearcă. 


b) Comentati simbolurile poetice din următorul fragment 
al baladei Riga Crypto si lapona Enigel de Ion Barbu: 


Căci sufletul nu e fântână 
Decât la om, fiară bătrână, 
lar la făptură mai firavă 
Pahar e gândul, cu otravă. 


nei si drama lui Crypto (pe care îl pârjolesc. 
ezia se încheie cu un comentariu ironic al autorului 

Pe scurt 
Fragmentul face parte din epilogul baladei. 

e Simbolurile din aceste versuri sunt rațiunea gi instinctul; ele domină 
întregul text al baladei. 


Pe larg: 

Fragmentul face parte din epilogul baladei și conţine comentariul subtil 
al autorului, care reia astfel, printr-o imagine parabolică, semnificaţia 
confruntării dintre cele două personaje. Ion Barbu prezintă aici o poveste 
a impactului dintre rațiune (Enigel) și instinct (Crypto), configurat prin cele 
două simboluri ale textului: fiară bătrână şi făptură mai firavă. Primul 
conotează sensurile raţiunii, ale cărei atribute sunt soarele-ntelept si sufletul 
fântână; lapona Enigel întruchipează gândul eliberat de ispite, prin aspiraţia 
spre lumină (cunoașterea); metafora suflet fântână sugerează setea de 
cunoaștere care eliberează fiinţa de ispitele instinctuale (somnul, umbra). 
Aspiratia solară a laponei întreţine dorința de perfecționare a spiritului, căci 
la soare roata sufletului se mărește. Atitudinea solară nu este un dat general 
al ființei, idealul cere sacrificii; de aceea lapona plânge, dupa ce renunţă 
la tentaţii. Plânsul ei este defulatoriu, căci rațiunea se înalță, de regulă, prin 
sacrificarea plăcerilor instinctuale. Sintagma fiară bătrână, metaforă a fiintei 
rationale, reuneşte sugestiile acestor renuntari, exerciţiile îndelungi ale 
rațiunii care a învăţat să fie necruțătoare (ca o fiară ) cu ispitele trupului. 
Secvența făptură firavă este o metaforă a fiinţei instinctuale, reprezentată 
aici de riga Crypto; simbolurile lumii sale sunt umbra si somnul care stimu- 
lează dorințele cărnii (La umbră, numai carnea crește! Si somn e carnea, se 
desumflă). Rostul regelui ciupearcă este să ispitească (el este mirele), să 
înalte dorinţele obscure în lumea ascetică a raţiunii, dar, incapabil de gând, 
e] se dezechilibrează dacă încearcă să depășească limitele lumii lui strâmte. 
Metafora Pahar e gândul, cu otravă sugerează tocmai drama acestei încer- 
cari. Instinctele sunt supuse rațiunii, iar revolta lor, desi răvăşitoare pentru 
minte, nu duce niciodată la victorie. Fiinţa instinctuală nu-și poate depăși 
condiţia dacă se încumetă să înfăptuiască lucruri peste propria-i măsură, 
rezultatul este devastator; gândul este un atribut al ființei raționale. Pentru 
cine nu este pregătit si făcut să rationeze, faptul de a gândi reprezintă o 
primejdie mortală (pahar cu otravă). De aceea încercarea lui Crypto de a 
ieși din lumea lui înseamnă nu numai un eșec, ci si dezechilibrul persona- 
jului, care rdtdceste apoi cu altă față, mai crăiască, nebun şi condamnat sa 
nu mai găsească drumul spre soare. 


Alte subiecte posibile la acest capitol: 


I Prezentati tema și mesajul baladei Riga Crypto și lapona Enigel 

I Explicaţi semnificaţia celor două personaje din balada Riga Crypto și lapona 
„Enigel de lon Barbu 

i Prezentati etapele creației poetice barbiene 

28. G. Călinescu 
(1899-1965) 


a) Evidentiati două modalităţi de influenţă balzaciană 
în construcţia personajelor din romanul 
Enigma Otiliei de G. Călinescu 


Pe scurt: 
e Construcţia tipologică, de factură clasicistă. 
e Portretul demonstrativ. 


Pe larg: 


Modalitatile de realizare a frescei sociale, tipologia clasicista si arta 
portretului sunt trei dintre trăsăturile care fac posibilă o comparaţie între 
romanul lui Călinescu si cele ale lui Balzac. 

În romanul călinescian, constructia tipologică este de factură clasicistă, 
ca şi cea balzaciană. Romancierul particularizează personajul printr-o trăsătură 
dominantă, de regulă caricaturizată; Aglae Tulea, sora lui Costache, este 
baba absolută (cum o numește Weissmann), Simion Tulea întruchipează 
decrepitudinea, Costache este avarul, Stănică Raţiu este arivistul etc. 

Arta portretului se aseamănă cu cea balzaciană, în special prin aşezarea 
Chiar la începutul operei a unui portret demonstrativ, realizat în tuşe groase, 
insistând pe defecte sau trăsături fizionomice pregnante. Acest portret 
devine o teză demonstrată apoi de-a lungul acţiunii, fiecare amănunt 
portretistic susținând o latură de esență a caracterului uman, fixat în tipare 

„specifice (avarul, arivistul, provincialul, curtezana, poetul etc.). Astfel, 
Costache Giurgiuveanu are ca semn distinctiv prudenta provenită din teamă, 
sugerată de ochii proeminenţi: Capul îi era atins de o calvitie totală, si fata 
părea aproape spână, si din cauza aceasta, pătrată. Buzele îi erau întoarse 
în afară şi galbene de prea mult fumat, acoperind numai doi dinți vizibili. ca 
niște așchii de os. Omul, a cărui vârstă desigur înaintată rămânea totuşi 
incertă, zâmbea cu doi dinţi, clipind rar si moale, întocmai ca bufnitele 
supărate de o lumină bruscă, Comparatia iniţială (ca bufnifele...) se dezvoltă 
în continuare prin numeroase observaţii care însoțesc evoluţia narativă a 
personajului; când pune la cale afacerea cu Iorgu, bulbucă ochii mari, în 
numeroase rânduri își exprimă prudenta sau nedumerirea holbând ochii si 
așa prea holbaţi. Felix îşi amintește de o fotografie de tinerețe a lui 

Costache, în care părea un hoț de copii mici si în care se insistă pe aceeași 
trăsătură: un om cu capul aproape depilat, cu ochii foarte proeminenţi si cu 
buzele groase, cu numai câteva fire negre, rare, în loc de mustati. Sora lui, 
Aglac, are şi ea ochii bulbucati ca si aceia ai bătrânului. În atitudinea 
generală a lui Costache se observă o constantă vigilență extremă, teama de 
a nu fi urmărit si jefuit. Proeminenta ochilor este atenuată de clipitul moale, 
semn al stilului tergiversant și totodată metodă de derutare a interlocu- 
torului. 

Şi celelalte personaje sunt construite prin metoda portretizării carica- 
turale. Răutatea maniacală a Aglaei este sugerată initial de vestimentația 
pretențioasă si voit elaborată: Era îmbrăcată cu o bluză de mătase neagră 
cu numeroase cerculete, strânsă la gât cu o mare agrafă de os si sugrumată 
la mijloc cu un cordon de piele, în care se vedea, prinsă de un lănţișor, 
urechea unui cesulet de aur. Semne ostentative, accesoriile si marcarea prea 
evidentă a taliei se completează cu pliseurile tighelite mărunt (cerculetele), 
detaliu de modă specific toaletelor de o decenta subliniată. De-a lungul 
romanului scriitorul dezvăluie obsesia Aglaei de a se considera un model 
de bună-cuviință, prin permanenta raportare la defectele imaginate ale 
celorlalți; de aici și răutatea ei nestăpânită. Fiecare dintre însușirile insistent 
descrise în portretul iniţial este dezvoltată în plan narativ, completată prin 
detalii edificatoare. 

Maniera portretistică nu se oprește însă doar la modelul balzacian si, în 
genere, Călinescu nu rămâne în literatură ca imitator al scriitorului francez, 
ci aduce numeroase inovaţii stilistice care dau i impresia unei observaţii 
atente, notă specifică pentru romanul realist. 


b) Demonstrati complexitatea personajului Otilia 
din romanul Enigma Otiliei de G. Călinescu 


Pe scurt: 


e Otilia se află la vârsta marilor elanuri (are nouăsprezece ani) şi are sensi- 
bilitate de artist. | 

e Ceea ce face din ea un personaj dilematic este și vârsta, dar mai ales 
amestecul de inocenta și maturitate. 

pe Indecizia ei între iubire și rațiune (Felix si Pascalopol) se traduce printr-o 

atitudine enigmatică. 


Pe larg: 

Otilia Mărculescu, fiica celei de-a doua soții a lui Costache, a rămas 
orfană în copilărie și este crescută de bătrânul avar, care rareori este capabil 
să-i refuze capriciile. Clanul Tulea îi inoculează de mică ideea că un orfan 
este doar un tolerat. Datorită Aglaei, învaţă de timpuriu ce înseamnă 

umilința si se maturizează înainte de vreme. Otilia are o viziune formată 
asupra lumii şi cu toate că de-abia a ieșit din adolescenţă înţelege că moș 
Costache este incapabil să o protejeze. Ea dovedește înțelegere pentru toţi: 
pe Felix îl părăseşte ca să-i protejeze cariera, pe Costache îl încurajează să 
n-o adopte, liniștindu-i astfel conștiința, Auricăi îi dăruieşte pianul, adică 
singura ei avere şi obiectul unicei pasiuni, numai pentru a-i diminua 
lăcomia. Sociabilă, inteligentă si predispusă la aventură ca orice artist (este 
studentă la Conservator), Otilia trezeşte în sufletul lui Felix prima iubire 
şi stârneşte adoratia lui Pascalopol. 

Ea apare caracterizată în special prin atitudine; autorul îi sugerează firea 
boemă si sensibilitatea artistică prin prezentarea camerei, mobilată cu 
obiecte solide și bătrâneşti, dar care capătă personalitate prin tapetul dungat 
si cu flori de miozotis (asemănător celui din casa lui Pascalopol), dar mai 
ales prin dezordinea generală, în care se păstrează încă gesturile agitate ale 
personajului: În apropierea ferestrei se afla o masă de toaletă cu trei oglinzi 
mobile si cu multe sertare. În fata ei se vedea un taburet rotativ de pian. 
Sertarele de la toaletă şi de la dulapul de haine erau trase afară în diferite 
grade, și-n ele se vedeau, ca niște intestine colorate, ghemuri de panglici, 
cămăși de mătase mototolite, batiste de broderie $i tot soiul de nimicuri de 
fară. Cutii de pudră numeroase, unele desfundate, flacoane de apă de Colonia 
destupate erau aruncate în dezordine pe masa de toaletă, ca într-o cabină de 
actriță, dovedind graba cu care Otilia le mânuia. Rochii, pălării zăceau pe 
fotolii, pantofi pe sub masă, jurnale de modă frantuzesti mai peste tot, 
amestecate cu note muzicale pentru pianoforte. 

Otilia citeşte proză romantica, are versuri de A. Samain, poet foarte la 
modă, fixat între romantism și simbolism, un imitator al lui Baudelaire, 
cântă la pian scoțând picurături virtuoase şi iubeşte vestimentația elegantă 
(rochii de tul, mănuși lungi). | 

Alături de Pascalopol, Otilia este una dintre vocile credibile ale roma- 
nului; ea analizează cu luciditate, anticipă evenimentele, cunoaște bine 
toate personajele și intervine în momentele decisive, ca atunci când îl pune 
la curent pe Felix în legătură cu familia Tulea: Tanti Aglae are doi copii la 
care ține ca la ochii din cap: Titi si domnisoara pe care ai văzut-o aseară, 
Aurica. Să nu cumva să-i atingi cu ceva. Mai are o fată care e măritată sau 
cam așa ceva. Pe Pascalopol îl prezintă ca om bun, bogat si chic, în timp ce 
Aglae e o viperă, iar Titi cam prost. 

Generozitatea (pe care o apreciază mai mult decât iubirea), mândria 
înnăscută, spiritul de sacrificiu contribuie la alegerea Otiliei; ea îl preferă 
pe Pascalopol ca să-l menajeze pe Felix si pentru că această alegere o 
scuteste de umilinte. 

Ms S-a vorbit mult despre titlul romanului si a fost pus în legătură cu modul 
în care se raportează Felix și Pascalopol la comportamentul Otiliei. În 
principiu, critica literară este de acord că romanul transfigurează feminitatea 
misterioasă, adică ieșită de sub imperiul canoanelor, eliberată de prejudecăți, 

nealterată de tutela paternă sau de o educaţie rigidă. Ceea ce subliniază 
autorul de fiecare dată este amestecul de maturitate și inocentă: Otilia 
amesteca o seriozitate rece, blazatd, cu cele mai teribile copilării. Compor- 
tamentul ci este o consecință a impactului cu lumea în care trăiește. Maturi- 
zată înainte de vreme, prin statutul umilitor pe care societatea îl conferă 
orfanului, dar profitând totodată de o libertate stimulativă, Otilia are o 
sensibilitate nativă şi o luciditate câştigată prin experiența directă; de aceea 
pendulează între iubirea profundă pentru Felix și securitatea unei căsătorii 
cu Pascalopol. Anticipându-i alegerea, autorul îi explică enigma printr-o 
observaţie a lui Weissmann: Orice femeie care iubeşte un bărbat fuge de el, 
ca să rămână în amintirea lui ca o apariție luminoasă. Domnisoara Otilia 
trebuie să fie o fată foarte inteligentă. Deşi ușor exaltată, afirmaţia este 
indreptatita, pentru că personajul sintetizează tot atâta sentiment cât rațiune. 
În timp ce Felix de-abia descoperă lumea, Otilia are deja o concepţie bine 
definită despre viata. 


c) Prezentati trei elemente portretistice 
ale personajului moș Costache din romanul 
Enigma Otiliei de G. Călinescu 


Pe scurt: 

e Costache Giurgiuveanu este un avar cumsecade, iar viciul său este 
caricaturizat în imagini pregnante. 

e Personajul este un însingurat, datorită educaţiei familiale, trăsătură 
sugerată subtil de autor, prin proiectarea fragmentară a biografiei. 

+ Costache este lipsit de autoritate paternă, tot datorită educaţiei sale. 

e Lașitatea personajului este și o consecinţă a viciului, dar si o trăsătură 
care îl umanizează. 


Pe larg: 
Costache Giurgiuveanu reprezintă tipul avarului, dar unul jovial şi cu 


porniri de generozitate; nici unul dintre cei aflaţi în preajmă nu-i acuză 
viciul. Pentru ceilalţi, el este doar cam avar (Otilia) dar, în fond, om de 
treabă (Pascalopol); pezevenghi (cum îl numește Stănică Raţiu), însă avaritia 
lui e mai mult o manie (Felix). 

G. Călinescu își portretizează personajul prin detalii numeroase care îi 
motivează avaritia; astfel, Costache este un însingurat, constrâns la prudență 
din cauza existenţei anodine și lipsite de evenimente; notele biografice 
definesc rădăcinile zgârceniei sale. Macedonean de origine, avaritia îi vine 
din degenerarea spiritului chivernisit al neamului său. Familia sa trăiește 
de pe urma afacerilor imobiliare, iar Costache are un adevărat cult al caselor 
solide, fără moarte; copilăria îi este dominată de imaginea unui dulap de 

chei, semn al bunăstării, convertit mai târziu în sentimentul de siguranţă 
pe care i-l conferă propria sa legătură de chei, cerută cu insistență pe patul 
morţii. Moștenirea morală a familiei sale la atât se reduce și de aceea in 
concepţia sa important este să-să-să muncesti, să strângi. A-a-a-sta-i toată 
filozofia. Căsătorit la douăzeci de ani, printr-un aranjament de familie, 
rămâne văduv la douăzeci şi opt si trăiește în singurătate douăzeci de ani. 
Recăsătorit cu mama Otiliei, rămâne iarăşi văduv, putin după aceea. Singu- 
rătatea, tutela agresivă a sorei sale, Aglae, si educația sumară generează 
zgârcenia personajului. 

Proprietar al mai multor imobile (printre care și un restaurant), Costache 
duce o viață austeră, cu teama permanentă de risipă. Inclinatiile avare sunt 
caricaturizate; personajul are iluzia muncii cinstite, de aceea când îl fură 
pe Felix recurge la justificări minutioase: notează în amănunt cheltuieli 
inventate, îl face părtaș la o casă care nu există decât în imaginaţia sa, îi 
împrumută bani din propriul capital. Deși unele scene amintesc de prototipul 
clasic al lui Moliére, Costache Giurgiuveanu este profund uman, fiind 
incapabil de a lua decizii definitive, de a o contrazice pe Aglae sau de ao 
refuza pe fe-fe-tita lui. Când Otilia îi ia banii dati în plus de Pascalopol, 
sub motiv că trebuie restituiti, Costache se supără, dar nu protestează; se 
supune cu docilitate perchezitiei. Tot din educaţie îi vine şi neîncrederea 
în autorităţi, motiv pentru care nu se hotărăște s-o înfieze pe Otilia si nici 
să-și întocmească testament. | 

Câteodată, indignat de răutatea clanului, ia atitudine, face observaţii de 
bun-simt: Ce-aveți cu băiatul ăsta [este vorba dspre Felix] — zise el în sfâr- 
sit — de nu-l lăsați în pace ? Nu v-a făcut nimic! nu trebuie să-i spuneți vorbe 
grele nici lui nici Otiliei. Copii orfani! Păcat! 

Sentimentele sale declarate fata de Otilia, încrederea pe care i-o arată 
lui Felix, atitudinea critică fata de cei din jur îl umanizează. 

Ca tutore însă, el le acordă libertăţi totale celor doi tineri, dar nu pentru 
că ar fi lipsit de prejudecăţi, ci pentru că este lipsit de simt familial, cum 
remarcă Felix. 

Costache Giurgiuveanu are sentimente aprehensive fata de sora sa, ale 
cărei hotărâri sunt literă de lege pentru el. Evadarea lui s-a convertit în 
izolare, iar avaritia personajului reprezintă o manifestare a ei, singura, de 
altfel, care i-a fost permisă. Costache se teme de Aglae pentru că ea repre- 
zintă unica autoritate cunoscută — o autoritate represivă, dar stimulativă în 
același timp: când Aglae se opune intenției lui de a-și transforma averea 
în bani, Costache se simte impulsionat să vândă. 

Personajul cedează în fața Aglaei din laşitate, după cum şi în alte 
momente dovedește teamă de responsabilități (în primul rând părintești). 
Dar lasitatea sa este una omenească. Înspăimântat de ideea morţii, Costache 
merge la biserică, se închină cu evlavie si se simte cu duioșie bun, dar 
rugăciunea sa cuprinde planuri bănești; tot din teama de moarte, își poves- 
teşte viata, simte nevoia de comunicare. 

Așadar este vorba despre un mod de viață provenit din educaţie, cultivat 
de generaţii, care exprimă respectarea unor valori instituite și perpetuate 
în ciuda sensului lor ridicol, valori care reprezintă raiul ființei mediocre; 
de aceea Costache nu este avarul maladiv pasionat de colectionarea banilor, 
iar ca părinte nu poate avea nici orgoliile lui Lear, nici fanatismul patern 
al lui Goriot. El este doar o variantă ușor deformată a omului normal, 
conjunctural singur și blocat în reguli care îi motivează existența. Costache 
isi exprimă rostul în lume printr-o frază testamentară, putin înainte să 
moară: Să muncesti, să strângi. Asta-i toată filozofia. 

Când este bolnav, toată ființa sa meschină este expusă ca într-un 
spectacol, grotesc mai ales prin insensibilitatea celor ce îl privesc; ciorapii 
rupti, prin care degetele ies ca nişte gheme de ceară, nădragii de stambă, 
legaţi cu sfoară, creează impresia de caricatură, dar la o mai atentă lecturare 
fragmentul amintește portretul lui Don Quijote (în veșminte intime, din 
care ies picioare slabanoage si nu tocmai spălate, cu sabia în mână, luptând 
cu uriași imaginari), adică eroul grandios și ridicol, care își refuză destinul 
tragic de fiinţă muritoare. Evident, personajul călinescian este lipsit de 
grandoare, dar și el s-a izolat într-un joc în care crede nestrămutat. Doreşte 
cu fanatism să-și construiască o casă, după planuri fanteziste, vrea să-și 
păcălească moștenitorii, tinandu-si banii sub saltea, gândește cu candoare 
că mai bună decât banii e tot ocrotirea părintească, rupt de realitate, închis 
într-o lume de avar, dar care este numai a sa. De aceea atitudinea dra- 
matic-ilară în care este surprins, starea jalnică a hainelor reprezintă moda- 


litatea autorului de a dezvălui nepăsarea personajului fata de sine. 


- d) Notati patru trăsături portretistice 
ale personajului Stănică Raţiu 
din romanul Enigma Otiliei de G. Călinescu 


Pe scurt: 

Stănică Raţiu reprezintă tipul arivistului. 

Principala lui armă este demagogia. 

Personajul îşi atinge telurile prin intrigi bine tesute. 
Este persuasiv (prin insistență si prin fabulatie). 


eee 


Pe larg: 

Stănică Raţiu, soţul Olimpiei și ginerele Aglaei Tulea, reprezintă tipul 
arivistului. Intrigant, farsor, gata să profite de pe urma oricui, el este crimi- 
nalul moral al lui Costache, căruia îi fură banii, provocându-i astfel un atac 
cerebral. 

Ca şi Costache, și el este macedonean, crescut în spiritul consolidării 
sângelui prin căsătorii profitabile economic. În numeroasa familie de arnăuti 
din care provine Stănică, cei mai mulți fiind brutari sau mici negustori 

PE: 


în Obor, se păstrează încă spiritul tribal, legăturile de rudenie nu sunt 


determinate economic, respectiv, cei bogaţi isi vizitează, își ajută rudele 
sărace. Biografia lui este reconstituită din perspectiva propriilor sale relatări 
orgolioase: Apoi rămăsese orfan, el și cu mulții lui frați, şi pomenea de un 
mare morar, cu nume tot balcanic, care i-ar fi crescul. Ba chiar lui personal 
i s-ar fi făcut propuneri strălucite. Situarea discursului narativ în planul 
incertitudinii și al presupunerilor pune sub semnul neîncrederii biografia 
personajului, înclinat de altfel spre fabulatie. Stănică vrea ca familia lui sa 
iasă din condiţia negustorului şi să capete aspirații intelectuale, adică să 
dea un Eminescu. 

Scriitorul îi face lui Stănică o caracterizare analitică; mai întâi emite o 
teză: Adevărul este că Stănică avea simţ familial și că familia lui împărtășea 
acest sentiment. Apoi, prozatorul ilustrează această afirmaţie, făcând o 
prezentare a familiei personajului prin care motivează simțul familial despre 
care vorbise anterior: Nu toți în familie erau bogati, dar erau foarte uniţi, 
astfel încât deși sărac, Stănică nu avea grija viitorului, cu atâtea rude solidare. 
Abia după această prezentare a cadrului ereditar şi educaţional, autorul 
trece la analiza personajului, radiografiat cu obiectivitate critică, în nota sa 
dominantă, de arivist: avea o listă de rude care, prin decese sistematice, 
puteau să-l pună și pe el în măsură de a mosteni, desi din cauza prolificitatit 
familiei, el rămânea o rudă veșnic colaterală. Totuși, să arunci în spital un 
bătrân sau să privezi un copil de succesiune, asta i se părea o infamie. 

Această minuțioasă prezentare auctorială a personajului are rolul de a 
corecta biografia deformată de lăudăroșenie pe care și-o face personajul 
însuși, dar si de a explica meditatiile lui Stănică, individ despre care nimeni 
nu are o părere bună. Reabilitarea insistentă a personajului subliniază 
evoluţia tipologiei arivistului, construită pe modelul literaturii moderne: 
un individ mediocru, nici bun, nici rău, adică profund uman, ca Flem 
Snopes din Cătunul lui Faulkner. Este adevărat că personajul călinescian 
este şi intrigant, demagog, sicofant şi fără jenă, dar acestea sunt trăsături 
care ţin de spiritul balcanic, de Caţavencu şi de Gore Pirgu, personaje la 
care a şi fost raportat în numeroase rânduri. 

Toate personajele îl caracterizează negativ; pentru Pascalopol, Stănică 
este un escroc; Otilia afirmă în treacăt, chiar pe la începutul romanului: 
De Stănică ăsta am avut repulsie chiar de la început. il cred capabil de orice 
și mă tem de el. Papa e slab, cum il știi, n-ar trebui să-l primească în casă 
prea des. Suspiciunea Otiliei se întărește, mai târziu, cu reflectia lui Felix, 
consternat că bătrânul își ascunde banii în casă: Imprudent bătrân, dacă află 
Stănică, e un om mort. Şi într-adevăr, Stănică apare pe neașteptate, pânditor, 
ştie tot sau insinueaza că știe. El își construieşte parvenirea pe insistenţă; 
de pildă, ca să câştige bunăvoința lui Simion, mai întâi încearcă să-l 
intimideze, apoi îl lingușește, ca după aceea să descopere că trebuie să-i 
întrețină obsesiile. 

Deși lipsit de scrupule și pornit pe drumul parvenirii, Stănică are totusi 


un fond de onestitate, de cele mai multe ori reprimat: se indignează în faţa 
venalităţii clanului Tulea, este scârbit de lipsa lor de solidaritate, se 
ruşinează de propriile lui gânduri atunci când devine indecent. 

Abilitatea personajului stă mai cu seamă în știința de a mânui vorbele. 
Stilul bombastic, discursul demagogic îl impun în atenția celorlalți, căci pe 
unii îi convinge, iar pe alții îi agreseaza. Stănică este un colportor fantast; 
el ştie totdeauna toate secretele celorlalți; este suficient să cunoască un 
amănunt, pentru ca de acolo să imagineze o întreagă poveste, pe care o 
difuzează cu entuziasm participativ. Il pune în temă pe Felix cu afacerile 
lui Costache, imaginează o viata scandalos de libertină pentru Otilia. Pentru 
că se simte inlantuit într-o căsătorie nepotrivită, el visează eliberarea ca pe 
o răsplată a destinului: își imaginează că Olimpia îl înșală sau că, într-un 
elan generos, îl eliberează, iar aceste ficțiuni îl înduioșează, îl fac să se 
simtă bun la suflet. Lui Costache îi inoculează frica de testament, inventând 
o poveste despre o succesiune încurcată, cu personaje care seamănă izbitor 
cu cei cunoscuţi bătrânului. Stănică își alege limbajul în funcție de ocazia 
în care vorbește și de interlocutor. Aglaei i se adresează prevenitor, cu 
ocrotire chiar, si de aceea adoptă un stil simplu, expresii convenţionale, 
sentimentalisme obișnuite. Acest mimetism natural al personajului face din 
el o voce narativă importantă si dovedește varietatea de stiluri a romanului. 

Ca orice arivist, Stănică este fără clasă socială si gata la orice alianțe; 
avocat fără procese, aproape lipsit de instrucţie intelectuală, șiret, ubicuu 
si persuasiv prin demagogia unor valorilor aproximative, Stănică Raţiu 
înmulțește banii furati de la Costache si urcă lejer în ierarhia socială (ajunge 
prefect, într-o scurtă guvernare). 


Pompiliu Constantinescu despre opera calinesciana : 

„DI. Călinescu nu insistă asupra formaţiei lui intelectuale decât în măsura 
în care e nevoie să-i definească aspiraţiile si categoria inteligentii. Viaţa nu 
se-nvata din cărţi, si Felix are ocazia s-o constate zi cu zi ; bătrânul Costache 
e un ascuns om de afaceri (ca orice veritabil avar) și capitalizează banii din 
pasiunea de a strânge. Singur, cu o fată vitregă, Otilia, pe care n-a adoptat-o, 
deși nu e lipsit de o reală afecţiune pentru ea, bătrânul e cuprins de un dublu 
egoism, pe măsura înaintării în vârstă. Pe de-o parte, patima banului ; pe de 
alta, iluzia că viata lui se va prelungi indefinit ; avertizat de o ușoară paralizie, 
începe să se gândească, sub influenţa unui prieten, Pascalopol, la asigurarea 
viitorului Otiliei ; luptele între speranţa lui de a se însănătoși, egoismul de a 
nu se deposeda de avere, iniţiativele si reticenţele de a pune o suma pe 
numele fetei si rezistența tenace la toate asalturile de a fi spoliat de soră-să, 
Aglae [...], fac din existenţa lui, îndeobște ștearsă, monotonă, a unui avar, 
o tragedie atât de umană. Zgârcitul Costache nu e un monstru, ci expresia 
unei psihologii nefericite. In jurul lui foiesc egoismele și mai aprige ale moste- 
nitorilor. [...] Egoismul în declin al avarului asediat de rapacitatea moșteni- 

torilor surprinde, într-o compoziție amplă, meschinăria, durerea, cinismul a 
două celule sociale, cum ar spune Bourget, gata să se anuleze una pe alta. 
Cât de puerilă si de romantică, de exterioară este avaritia lui Hagi-Tudose al 
lui Delavrancea fata de spectacolul sobru, uman, de un tragic sinistru din 
romanul d-lui Călinescu ! Si cât de amplificată este lupta aceasta epică în 
jurul moștenirii, prin participarea lui Stănică, tip jovial, de escroc sentimental, 
de intermediar interlop și de intrigant pe mai multe fronturi, avocat fără 
procese, om de afaceri suspecte, arivist aprig, fără scrupule. Colportor de 
veşti imaginare, născocite din interes si din ambiția de a fi informat, măsluitor 
de situaţii și profitor de pe urma tuturora, Stănică se așază în galeria profi- 
torilor caragialieni și e plămădit din pasta lui Pirgu din Craii de Curtea-Veche. 
[...] De o construcţie sigură, cu o intuiţie socială și psihologică de solid 
realism, de un adevăr sufletesc adânc și de nuanţe sufletești revelatoare — 
Enigma Otiliei se clasează printre operele de întâia mână ale epicii noastre 


urbane.“ 
(Stualii si cronici literare, Editura Albatros, 1974, pp.240-245) 


S. Damian despre personajele lui Călinescu : 


„În structura clasicistă a tipologiei la G. Călinescu personajele au trăsături 
de caracter predominante. Se poate demonstra că eroii din Enigma Otiliei 
sau Bietul loanide sunt figuri din teatrul lui Molière, introduse în decorul 
polivalent al romanului modern. Ca o curiozitate, într-un personaj călinescian 
poate fi recunoscută fuziunea a două caractere molierești : Stănică Raţiu 
ilustrează ipocrizia lui Tartuffe, dar și vicleniile lui Scapin ; moș Costache este 
Avarul şi totodată Bolnavul închipuit, în sfârşit, loanide contopeste pe 
Alceste-Mizantropul cu Don Juan.“ 

(Intrarea în castel, Editura Cartea Românească,1970, p.194) 

29. Mircea Eliade 
(1907-1986) 


a) Mircea Eliade — personalitate complexă a culturii 
şi literaturii românești 


Pe scurt: 

e Personalitate de talie mondială, Eliade este considerat cel mai reprezen- 
tativ cărturar al generaţiei de la 1928. 

e Intra în viata culturală printr-o intensă activitate publicistică, apoi scrie 
opere literare și de interes științific și face o prodigioasă carieră de 
profesor. 

e Eliade are o contribuție marcantă în domeniul istoriei religiilor si al 
mitologiei, prin studii precum: Tratat de istorie a religiilor, Istoria 
credințelor si a ideilor religioase, Mitul eternei reîntoarceri, Imagini şi 
simboluri, Yoga. Nemurire și libertate, Mefistofel si androginul, De la 
Zalmoxis la Genghis-Han ş.a. 

e În ceea ce priveşte literatura, a scris literatură fantastică, in special nuvele 
şi povestiri (La figdanci, În curte la Dionis, Tinerețe fără de tinereţe), 
romane (Nuntă în cer, Noaptea de Sânziene, Huliganii), memorialistică 
(Memorii) şi eseuri. 

e A impus în cultura universală o serie de idei și concepții care se regăsesc 

şi în opera sa literară: ideea centrului, cea a adevarurilor camutlate în 
locuri sau simboluri banale, teroarea istoriei, reîntoarcerea la origini ș.a. 


Pe larg: 

Considerat unul dintre cei mai prestigioși istorici ai religiilor, Mircea 
Eliade este, asa cum singur s-a definit, si un filozof al religiilor. El studiază 
numeroase mituri, credinţe, religii, le compară, caută simboluri, pe care le 
urmărește apoi în lumea modernă; de fapt, încearcă să identifice schema 
gândirii originare si, prin ea, atitudinea omului fata de condiţia sa, de 
situarea sa în univers (în special în Tratat de istorie a religiilor); de aceea 
el propune ca metodă de studiu hermeneutica, pe care o numeşte tehnică 
spirituală, În concepţia sa, datoria istoricului religiilor este de a crea el 
însuşi un sistem de gândire, un univers de interpretare a simbolurilor regă- 
site sau recuperate din multitudinea faptelor religioase. Această meditaţie 
subiectivă a savantului, această sinteză creatoare a situațiilor semnificative 


153 


CE Scanned with OKEN Scanner 


descoperite prin investigarea a numeroase ritualuri, credințe, mituri etc. 
poate crea un nou tip de gândire, poate genera evoluţia, reînnoirea culturii. 

Pentru Eliade, simbolurile camufleazd semnificaţii esenţiale, dar care nu 
sunt accesibile tuturor: ele își dezvăluie sensurile în funcţie de cultura 
fiecărui om. Deoarece întreţine o solidaritate permanentă a ființei cu sacra- 
litatea, simbolul prelungește o hierofanie, sau, uneori, este el însuși hiero- 
fanie, adică revelează o situaţie sacră. 

Una dintre cele mai vechi atitudini simbolice este reîntoarcerea periodică 


in illo tempore, ceea ce sugerează că omul are intuiţia neantului $i resimte 


teroarea istoriei. De pildă, imitarea unui zeu sau a unui strămoș exemplar 
fixat modelul, adică în 


presupune întoarcerea la momentul în care este 
preistoric, iar aceasta înseamnă negarea momentului prezent, a timpului 
profan. Lumea nu se poate naște decât în afara istoriei, în acel timp în care 
a fost cu putință Zidirea; de aici vine nevoia permanentă a omului de a se 
şti în centrul lumii, în miezul realităţii, într-un timp al nașterii continue. 


Tot gest de recăpătare a condiţiei de dinainte de durată (de Cădere și de 


pierdere a paradisului) este şi creaţia artistică; pictorul, scriitorul, muzicianul, 
participă prin opera lor la 


dar mai cu seamă actorul imită creația divină, 
nașterea lumii, se situează în mijlocul realității, adică în plenitudinea Fiintei. 
Orice ritual construit pe scenarii, fapte, gesturi considerate exemplare pentru 
că s-au săvârșit la începutul lumii îi așază pe participanți în acel timp 
rdial. Variante ale ritualului, jocul şi spectacolul devin şi ele modalităţi 
de anulare a timpului istoric și posibilităţi de întoarcere la origini. 

Pentru omul arhaic, orice spațiu în care s-a refăcut legătura cu eternitatea 
este marcat printr-o așezare sacralizată sau mitologizată în memoria 
generală (Ierusalimul, de pildă), sau în cea individuală (Bucureștiul, pentru 
Eliade). Uneori o piatră (omphalos) sau un arbore pot marca centrul 
universului, locul în care se află poarta ieşirii din timp sau in care sacrul 
invadează existența profană. În orice spaţiu consacrat prin faptul că imită 
nașterea universului, ființa profană si întreaga ei lume se pot renova. Omul 
religios are chiar obligația aceasta, iar regenerarea este ilustrată prin toate 
elementele vieţii arhaice: muncile agrare, jertfa sacramentală, ca și arborele, 
apa sau focul, moartea însăși sunt posibilități de regenerare. Ca să dureze, 
universul trebuie să intre periodic în dizolvare și să renască. Sfârşitul este 
anuntat de anomalii, dezechilibre, confuzii și începe prin instalarea haosului, 
care înseamnă moartea lumii, dar care cuprinde și germenele noii creații. 
Reflexe ale acestei repetate renovări, elixirele sau tehnicile de întinerire 
păstrează simbolic sensul morţii și al învierii. 

Pentru fiinţa creştină, regenerarea este posibilă doar prin moartea cristică. 
Creştinul nu se mai întoarce la origini, nu mai caută centrul lumii deoarece 
el are speranţa că istoria va fi abolită prin a doua venire a Mântuitorului. 

Tot din dorinţa omului de a se salva de efectele distructive ale timpului 
provine şi imboldul recuperării amintirilor originare. În primul rând, 


primo 

procesul de uitare si recăpătare a memoriei simulează distrugerea şi reclă- 
direa universului. În /storta credințelor si a ideilor religioase, Eliade urma- 
reste câteva mituri care vorbesc despre amnezie-anamneză ca despre o 
probă de recăpătare a condiţiei anistorice, căci, așa cum spune un personaj 
eliadesc, ştie cu adevărat doar cel care îşi amintește începutul. 

Calea completă spre libertate se obține însă prin inițiere, căci cel care 
se pregătește pentru o altă ordine, eliberată de timp, are privilegiul de a 
scăpa definitiv de sub teroarea istoriei; el este un ales, sau învaţă să evadeze 
prin izolare, asceză, rugăciune; trăieşte taina capitală (nunta-moarte), inte- 
lege semnele camuflate în banalitate, găsește ieșirea din labirintul infernal 
al vietii profane. In majoritatea credințelor, podul, poarta, pragul sunt sim- 
boluri ale trecerii spre eternitate, 

Descendent al lui homo religiosus, omul modern păstrează în subcon- 
ştient toată istoria strămoșului său. Așadar, ființa își percepe existența ca 
pe o pedeapsă răscumpărabilă; istoria îi oferă o cărare îngustă și întorto- 
cheată ca un labirint, ca o burtă de balenă. Totuşi, există ieșire, pentru ca 
pretutindeni sunt semne: descifrarea lor creează alternative şi omul trebuie 
să aleagă. 

Acestea sunt doar câteva dintre ideile care l-au consacrat pe Eliade ca 
savant si care se regăsesc şi în creația sa literară. 


b) Demonstrati caracterul specific al fantasticului 
în creaţia lui Mircea Eliade 


Pe scurt: 


e Scrierile lui Eliade cultivă un tip de fantastic straniu. 
Spaţiul operei sale reprezintă o realitate mitologizată. 

e Mecanismul fantastic se cladeste pe ideea că misterul se află camuflat 
în lucrurile banale: 

e Universul operei sale este definit prin simboluri mitice: camera Sambo, 
istoria opresivă, libertatea, labirintul, nunta etc. 

e Creaţiile lui Eliade au un caracter inițiatic şi transfigureaz:. ideile din 
opera sa științifică. 


Pe larg: 


Fantasticul eliadesc are radacini mitice, este creat pe simboluri esentiale. 
Spaţiul prozei lui Eliade este, in special, Bucureştiul, oraş al melancoliilor, 
sufocat de căldură, dominat de o banalitate care camuflează misterele și 
care constituie propria mito-geografie a scriitorului. După cum observă 
Eugen Simion, Bucureştiul, în viziunea lui Eliade, reunește toate simbolurile 
tradiționale într-o dimensiune mitică: Eliade sacralizează lumea lui Mitică, 
orașul toropit de căldură e un vast labirint de semne, Mitică însuşi, omul care 

se grăbeşte mereu, dar părăseşte rareori cafeneaua, Mitică, zic, devine un 
personaj mitic. 

Cu fiecare scriere Eliade reconstituie geotipul bucureştean, mitologizând 
locuri intrate în conștiința generală. Pădurea Băneasa este loc al revelatiilor 
mistice; aici, Ştefan (Noaptea de Sânziene) are viziunea propriului său 
sfârşit. Gavrilescu (din La ţigănci) își încheie experienţa ducandu-si mireasa 
în pădurea verde a morţii, undeva în marginea orașului. Călătoria lui 
Zerlendi în Shambala (Secretul doctorului Honigberger), adică descoperirea 
libertăţii absolute, are loc în centrul Bucureştilor. 

Pentru Eliade, Bucureștiul nu este doar oraşul natal, ci și centrul său, 
universul în care se întâlnesc cerul si pământul, un Combray în care nu 
numai timpul este recuperat, ci și arhetipul ființei sale eterne, cum de altfel 
chiar mărturiseşte: Orice loc natal constituie o geografie sacră. Pentru cei 
care l-au părăsit, orașul copilăriei și adolescenţei devine, totdeauna, un oraş 
mitic. Bucureștiul este, pentru mine, centrul unei mitologii inepuizabile. Numai 
străbătând această mitologie, am ajuns să cunosc adevărata lui istorie. Și, 
poate, propria mea istorie... El numeşte Bucureştiul cel mai melancolic oraș 
din lume si vorbeşte despre inegalabila tristețe a amurgurilor bucureştene 
(Podul). 

În acest spaţiu al realităţii mitologizate se desfăşoară acţiunea din 
majoritatea scrierilor lui Eliade. El creează povestiri stranii într-un cadru 
real deoarece tipul de fantastic cultivat de el se clădește pe simboluri mitice, 
majoritatea analizate în opera sa ştiinţifică şi care în opinia sa ilustrează 
arhetipul gândirii umane. 

Unul dintre simbolurile obsesive pentru Eliade este camera secretă. De 
obicei închisă, adăpostind o taină înfricoșătoare, la care nu are acces decât 
ființa inițiată, camera este un microcosmos care reediteaza personalitatea 
fiecăruia. La Eliade, camera are un sens special pentru că se leagă de o 
experiență personală, pe care el o numeste descoperirea misterului, $i care 
se înscrie între primele sale amintiri. Este vorba despre camera musafirilor 
din casa de la Râmnicu-Sărat, în care el intră pe furiș: [...] storurile erau 
lăsate şi perdelele grele, de catifea verde, erau trase. În odaie plutea o lumină 
verde, irizată, ireală, parcă m-aş fi aflat dintr-o dată închis într-un bob uriaş 
de strugure. (Memorii). Sentimentul intrării într-un paradis interzis îl va 
urmări multă vreme, iar rememorarea capătă valoarea unui exercițiu de 
recuperare a momentului epifanic. Această proiecţie intuitivă a sfârşitului 
se reduce la imaginea neasemuitei lumini, imagine a morţii, în toate operele 
sale. Experiența este transfigurată în Noaptea de Sânziene, în care personajul 

principal, Ștefan Viziru, rămâne cu obsesia unei camere secrete din cauza 
unci întâmplări din copilărie, când, aflat într-un hotel, aude cuvântul Sambé 
si crede c& este vorba despre o taina ascunsă în spatele unei uşi închise; 
camera secretă este desqrisă astfel: Storurile erau lăsate si în cameră era o 
penumbră misterioasă, o răcoare de cu totul altă natură decât răcoarea 

celorlalte camere în care pătrunsesem până atunci. Nu Ştiu de ce mi se părea 
că totul pluteşte acolo într-o lumină verde ; poate unde perdelele erau verzi. 
Căci, aliminteri, camera era plină de fel de fel de mobile și lăzi si coşuri cu 
hârtii si jurnale vechi. Dar mie mi se părea că e verde. Și atunci, în clipa 
aceea, am înțeles ce este Samb6. Am înțeles că există aici pe pământ, lângă 
noi, la îndemâna noastră, și totuşi invizibil celorlalți, inaccesibil celor neinitiati 
— există un spaţiu privilegiat, un loc paradiziac, pe care, dacă ai avut norocul 
să-l cunoşti, nu-l mai poți uita toată viata. Căci în Sambâ simțeam că trăiesc 
aşa cum nu mai trăisem până atunci; trăiam altfel, într-o continuă, 
inexprimabilă fericire. Nu ştiu de unde izvora beatitudinea fără nume. Mai 
târziu, amintindu-mi de Samb6, am fost sigur că acolo mă aştepta Dumnezeu 
şi mă lua în brațe îndată ce-i călcam pragul. N-am mai simţit, apoi, nicăieri 
și niciodată o asemenea fericire, în nici o biserică, în nici un muzeu ; nicăieri 
şi niciodată. 

La maturitate, Ștefan Viziru închiriază o cameră într-un hotel, de a cărei 
existență nu știe nimeni, nici măcar familia; această cameră secretă repre- 
zinta un univers extra-istoric, o replică la camera Sambé in care el regăsește, 
în parte, misterul luminii verzi. Aici durata a fost reprimată, în camera 
secretă nimic nu amintește de lumea profană: nu există alimente, căci în 
camera Sambô nu se mănâncă, nu se primesc musafiri, aici Ștefan pictează, 
repetă, fără să conștientizeze, ieşirea sa din timpul istoric, deși mai târziu 
descoperă că experiența misterului cere ruperea legăturilor dintre el si lume. 
În adevărata cameră Samb6, din copilăria sa, el a adus într-o zi câteva 
bomboane și chiar a încercat să mănânce una, dar în clipa aceea a înțeles 
că misterul a fost ucis: din acea zi, ușa camerei Sambâ a rămas închisă, 
accesul i-a fost interzis din cauza gestului său profan. Nevoia de auto- 
claustrare a personajului subliniază sensul revelatiei pe care o are — imagi- 
nea unei masini — si anume previziunea morţii sale, căci toate simbolurile 
claustromorfe ascund o eufemizare a mormântului; el nu trăiește, ci așteaptă 
să i se dezvăluie ieșirea. De aceea claustrofilia sa anticipă descoperirea că 
moartea înseamnă întoarcere, regressus ad uterum. 

Alt personaj, Dayan — din nuvela cu același nume —, află o singură 
cale de evaziune: în labirintul în care îl introduce Ahasverus există o 
singură cameră cu usa întredeschisă, simbol al accesului său partial la 
misterul cunoașterii. 

Dintr-o altă perspectivă, camera secretă mai este și o metaforă a vieții 
ce se derulează sub teroarea sfârșitului (în Podul); teama de moarte este 


Comparată cu o cameră obscură, fără uși şi ferestre, închisă în inima 


muntelui și din care nu există ieșire decât pentru cel care își reprimă frica. 
Fiecare om isi are o cameră secretă, din care este posibilă trecerea într-o 
altă ordine, dar, așa cum spune un personaj eliadesc (Podul), nu se poate 
şti dinainte „ce fel de altă lume vei integra, sau ce fel de alt mod vei 
dobândi“. 

Ideea că misterele se află la îndemâna oricui stă la baza mecanismului 
fantastic eliadesc; în Memorii, Eliade recunoaște în aceasta o dominantă a 
operei lui ştiinţifice: „Fără să fi știut, fără să fi vrut, izbutisem să arăt în 
Sarpele ceca ce voi dezvolta mai târziu în lucrările mele de filozofia și 
istoria religiilor, și anume că, aparent, sacrul nu se deosebeşte de profan, 


că fantasticul se camuflează în real, că Lumea este ceea ce se arată a fi și 
totodată un cifru. [...] Tema camuflării fantasticului în cotidian se regăseşte 
şi în câteva nuvele, scrise mult mai târziu, bunăoară La ţigănci (1959) și 
Podul (1964). Într-un anumit sens aș putea spune că tema acestora constituie 
cheia de boltă a tuturor scrierilor mele de maturitate.“ 

Universul operelor sale este dominat de elemente hierofanice, termen 
prin care savantul defineşte semnul purtător al sacrului, îndumnezeirea unui 
spaţiu, unui lucru, săvârșirea conştientă sau nu a unei acţiuni care permite 
imersiunea în misterele capitale. Reaparitia casei din pădure (în romanul 
19 trandafiri) reprezintă o hierofanie individuală, căci acel loc este începutul 
lui Pandele; acolo el a recreat ieșirea spre infern, prin spectacolul ritualic 
despre Orfeu. De asemenea, casa lui Zerlendi (Secretul doctorului Honig- 
berger), tabloul Christinei (Domnișoara Christina), pădurea Băncasa (Noap- 
tea de Sânziene), bordeiul ţigăncilor (La ţigănci) sunt toate purtătoare ale 
unui secret ce se păstrează de la începutul lumii sau care conţin in nuce 


creaţia însăși. 
Întâlnirea cu sacrul face posibilă evadarea din istorie, termen prin care 


Eliade defineşte lumea efemeră; istoria exercită o adevărată teroare asupra 
sufletului care vrea să se salveze. Când evenimentele isi pierd diversitatea, 
devenirea este întreruptă, fără ca sufletul să se poată elibera. În nuvela 
Santurile, istoria reflectă memoria mitică a unui popor; respectiv, pentru 
români, la sfârşitul celui de-al doilea război mondial încetează căutarea 
comorii, căci memoria generală intră în crepuscul, în amnezia colectivă, 
într-o stagnare de o mie de ani. Destinul istoric al unui popor care a găsit 
o dată Graalul este însă de a-l găsi din nou, de a-și aminti sensul căutării 
şi de a-l uita periodic, căci istoria se repetă, atunci când este vorba despre 
natii destinate regenerării: „Într-o mie de ani, copiii voştri au să-şi amin- 
tească de comoara pe care ati căutat-o si au s-o caute din nou.“ 
Declanșarea sensurilor istoriei este determinată de repetarea ei simbolică 
prin spectacol sau ritual; de aceea Ieronim (din romanul 79 trandafiri) pune 
în scenă povestea despre nașterea poporului român, iar Partenie scrie o 
piesă despre sfârșitul și începutul lumii (ca momente identice). Dar această 
apărare de teroarea istoriei (prin ritual sau prin spectacol) este specifică 
omului primitiv, pentru care orice eveniment înseamnă suferinţă a cărei 
cauză este uitarea zeului; orice greșeală poate fi răscumpărată prin 
întoarcerea la arhetipuri, la realitatea pură a începuturilor. Pentru creștin 
această recuperare a timpului originar nu mai este posibilă, căci religia 
creştină aparţine omului căzut, pentru care istoria şi progresul sunt căderi, 

renunțări definitive la recuperarea paradisului. În ambele cazuri, şi pentru 
' omul arhaic, și pentru cel primitiv, istoria reprezintă o piedică si o inchi- 
soare a spiritului. De aceca, în nuvela Pe strada Mântuleasa, cei care fac 
istoria sunt incapabili să înțeleagă mesajul mitic si încearcă să identifice 
povestea ! învățătorului Fărâmă cu evenimentul istoric, cu propria lor teroare. 
Același sens capătă şi experiența lui Dayan pentru anchetatorii care inven- 
tează cauza miracolului. În pofida istoriei restrictive, mesajul arhetipal se 
păstrează în faptele banale, în artă, în gesturi universale, si declanşează 
uneori anamneza unui om sau a unei colectivităţi, ceea ce reface legătura 
cu originile, determină eliberarea de sub teroarea istoriei. Astfel, Adrian 
(din nuvela În curte la Dionis) vorbeşte despre eliberarea memoriei culturale 
din matca ei istorică, prin verbul magic al poeziei. Salvarea fiinţei înseamnă 
anularea istoriei, ieșirea de sub normele ei, prin revenire la cuvântul ori ginar 
şi îndumnezeit, adică prin poezie. 

Eliberarea de sub teroarea istoriei le este destinată doar celor aleși; 
Adrian, Leana (În curte la Dionis), Dominic (Tinerețe fără de tinerete), 
Jeronim (Uniforme de general) sunt haraziti să devieze sau să îndrume istoria 
prin artă, prin ritual, sau pregătind salvarea (arca lui Dominic). Alesul este 
un erou solar și aparţine unei minorități; de aceea, din elite trebuie să facă 
parte misticii și poeţii, nu filozofii — „ultimii sosiți dintre aleşi“. Dar tot 
un ales este si cel care trăieşte cu sentimentul obsesiv că a făcut o eroare 
(Ștefan din Noaptea de Sânziene), sau că a fost pedepsit (Gavrilescu din 
La ţigănci); în acest caz, este vorba despre cel care-și trădează ursita si 
căruia i se permite să-și intuiască trădarea. În nuvela Dayan, Eliade vorbește 
despre necesitatea unei elite, formate din matematicieni, pocti şi mistici, 
capabili să declanșeze procesul de anamneză a lumii si să refacă civilizaţia. 

Aceste teme, o parte dintre cele care domină opera lui Eliade, conferă 
fantasticului o dimensiune ontologică; scrierile sale au caracter inițiatic, 
introduc într-un mod de gândire mitic și oferă, într-o manieră accesibilă, 
o viziune asupra ideilor sale științifice. 


c) Demonstrati interferența realului și a miticului 
în nuvela La ţigănci de Mircea Eliade 


Pe scurt: 


e Personajul principal al nuvelei este un profesor ratat, un tip de antierou, 
care trăieşte experienta întâlnirii cu misterul fără să înțeleagă ce i se 
întâmplă. 

* El săvârşeşte fără să ştie un ritual de trecere: merge cu tramvaiul de trei 
ori pe săptămână, este obsedat de numele unui erou real, se lasă copleșit 

„de lumină etc. 

¢ Elementele mitice ale nuvelei imersează firul epic al povestii banale și 
îi conferă dimensiune fantastică. 

e Dintre aceste simboluri amintim: setea mortului, proba labirintica, jocul, 
cele trei fete care întruchipează eternitatea, pădurea verde a morţii, nunta 


mioritică. 


Pe larg: 

Ca în toate scrierile sale, si aici Eliade construiește o poveste fantastică 
în cadrul real al Bucureştiului interbelic. Personajul principal al nuvelei 
este un profesor de pian, care trăiește din meditații și se consideră pedepsit 
pentru păcatele sale. Personaj anost, fără idealuri si fără perspective, acesta 
trăieşte o experiență stranie, în momentul în care manifestă un neînțeles 
interes pentru un personaj. El este în mod inexplicabil atras de un nume 
auzit în staţia de tramvai, cel al unui erou, colonelul Lawrence, pe care îl 
repetă, dintr-un inconştient instinct de abolire a monotoniei, de aspirație la 
condiţia de erou; cuvintele repetate capătă funcție ritualică, anticipă misterul 
în preajma căruia se află si care pentru el rămâne la fel de închis ca 
povestea colonelului. 

Înainte de a pătrunde în universul miraculos de la ţigănci, Gavrilescu 
este lovit de lumină. Întâlnirea cu lumina îi este aproape fatală și el rezistă 
impactului doar prin rememorare; înainte de a intra în curtea tigancilor, 
are senzaţia că a mai trăit o astfel de zi, iar apoi îşi amiteste că era ziua în 
care o părăsise pe Hildegard, iubita sa din tinerețe. În plan mitic, cel care 
se întâlnește cu lumina si se recunoaște în ea dobândeşte un mod de a fi 
transcendent, el este mort pentru lumea normală si nu mai poate evolua în 
universul duratei si al fiinţei. În studiul Mefistofel şi androginul, Eliade 
spune că oricare ar fi integrarea ideologică ulterioară, întâlnirea cu Lumina 
produce o ruptură în existența subiectului — fie că îi revelează, fie că îi arată 
doar mai clar decât înainte lumea Spiritului, a sacrului, a libertății, într-un 
cuvânt: existența ca operă divină sau lumea sanctificată prin prezența lui 
Dumnezeu. 

De aceea, experienţa lui Gavrilescu este un amestec de realitate și 
fantastic, pentru că el nu înțelege ce i se întâmplă. Lumea în care intră este 
pentru el doar un loc dubios, spre care se îndreaptă din curiozitate. Reali- 
tatea istorică îi oferă semne numeroase, pe care însă personajul nu știe sa 
Je dezlege. El merge cu tramvaiul de trei ori pe săptămână, număr al tuturor 
ritualurilor si al hierofaniilor. Țigăncile s-au stabilit în Bucuresti de douăzeci 
şi unu de ani, adică de trei ori șapte, semn al creaţiei perfecte, căci lui Gavri- 
lescu i se dă ocazia renașterii, prin săvârşirea inconștientă a unui ritual. 

Cum am spus însă, eroul nu știe că imersează un mister; toate întâm- 
plările din casa tigancilor sunt trăite cu un acut sentiment al realităţii; pentru 
el jocul celor trei fete este o glumă, la care nu se pretează pentru că, deși 
e protocolar, în adâncul sufletului le disprețuiește: Cine m-a pus să-mi pun 

mintea cu nişte copile ? izbucni deodată, cuprins brusc de furie. Pardon! Am 
spus copile din gentilețe. Voi sunteţi altceva. Stiti voi bine ce sunteți. Sunteţi 
ţigănci. Fără nici o cultură. Analfabete. De aceea nu înţelege nici rostul 
jocului, nici sensul rătăcirii prin labirint, nici avertismentul de a nu bea 
prea multă apă. 

Eliade păstrează aici, poate mai mult decât în alte scrieri, acest amestec 
de real şi mitic, deoarece Gavrilescu nu poate face distincția dintre realitatea 
cunoscută şi ceca ce i se întâmplă. 

În aparenţa cotidiană, casa ţigăncilor nu este decât un loc rău famat, dar 
pentru Gavrilescu devine un univers al misterului capital: moarte-nuntă. 
El trăiește confuz, între amintirile din tinereţe si amintiri recente, este prins 
într-un joc pe care nu-l cunoaşte si pe care nu-l ia în serios, un joc în care 
este cuprins un mesaj pentru care eroul nu este pregătit pentru că el şi-a 
“trădat iubirea, or, jocul tigdncilor încearcă să-i trezească acest sentiment 
refulat. Gavrilescu devine prizonierul unui univers labirintic; intrarea sa în 
acest labirint este asociată cu sentimentul abandonului care naște revoltă; 
părăsit de cele trei fete, personajul încearcă să găsească drumul cel bun 
urmărind peretele unui paravan care pare nesfârșit, iar în momentul în care 
pătrunde dincolo de acest paravan, sufocat de căldură, se dezbracă; nudi- 
tatea înseamnă părăsirea formei si a individualitatii, condiţie pe care Gavri- 
lescu o acceptă greu, cu teamă și apoi cu resemnare. El este pregătit fara 
să ştie, printr-un gest săvârşit chiar de la începutul jocului, când, desi 
avertizat să nu bea prea multă cafea, cere si apă si isi potolește setea, bând 
direct din cană, îndelung, gâlgâind, dându-și capul pe spate; îşi satisface 
setea, intra în starea de disolutie şi în moarte. Apa deține calitatea magica 
de a reda ființei putinţa renașterii si, de aceea, setea exprimă o nazuinta 
secretă de anulare a existenței, a durerii, care derivă din condiţia istorică 
a omului. Setea topește ființa, o readuce la starea impersonală, nediferențiată, 
de sămânță. 

Apoi, el rataceste într-o camera cu vechituri, asemănătoare cu Sambo, 
dar fără lumina binefăcătoare a acesteia: Descoperea la răstimpuri obiecte 
pe care ti era greu să le identifice ; unele semănau la început cu o lădiță, dar 
se dovedeau a fi, pipdite mai bine, dovleci uriași inveliti în broboade ; altele, 
care păreau la început perne sau suluri de divan, deveneau, corect pipăite, 
mingi, umbrele vechi umplute cu tărâțe, coșuri de rufe pline cu jurnale... 
Acest univers de obiecte inutile, fără valoare, sugerând perisabilitatea lumii, 
proiectează totodată și ipostaze simbolice ale ratării personajului. Labirintul 
lui Gavrilescu este inofensiv si amenintator în același timp, seamănă cu 
locuri stiute, dar acolo există cineva, ceva, o ființă, sau un obiect cu neputinţă 
de precizat. Trăirea sa seamănă cu o mistuire, cu moartea, însă legăturile 
sale cu lumea nu au fost definitiv întrerupte: el primeşte semne ale unei 
vieţi ce continuă fără el, aude voci si zgomote si scaune trase pe parchet, + 
parcă un întreg grup s-ar fi ridicat de la masă si s-ar fi îndreptat înspre el. 

De aceea haosul generează o renovare a personajului în același univers de 
care el este prins, însă într-o altă durată istorică, iar transformările pe care 
“le-a operat timpul sunt atât de derutante, încât pentru Gavrilescu înseamnă 
tot haos, o dereglare a lumii pe care numai el o simte, întrucât doar lumea 
lui interioară se recreează într-o altă dimensiune. Eroul rătăcește într-un 
loc real, cu obiecte obișnuite, și din acest motiv nu-și dă seama că este 
vorba despre o probă care hotărăște găsirea sau nu a trecerii spre neant. 
Eliade afirmă în Tratat de istorie a religiilor că ritualurile labirintice au 
drept scop luminarea neofitului, care după iniţiere trebuie să descopere 
drumul, fără a se rătăci în teritoriile morţii; ca și viata, moartea poate fi un 
labirint pentru cel nepregătit, deși rolul ei principal este cel de poartă spre 
o nouă viaţă. Gavrilescu, împins de frică, înaintând cu prudență, alergând 
din instinct, reuşeşte să ajungă în ultimul moment într-un coridor 
semiluminat, probabil aproape de poarta celeilalte vieţi, și capătă sansa de 
a fi îmbrăcat din nou, aproape împotriva voinţei sale, după cum îi spune 
baba; instinctiv, pleacă pentru a se putea întoarce și regăsi paradisul său: 
nunta cu Hildegard. Experienţa lui Gavrilescu echivalează cu iniţierea în 
moarte, căci a ieși și a intra într-un labirint este ritual inițiatic prin excelenţă ; 
si totuși, orice existență, chiar si cea mai liniştită, poate fi asimilată cu înain- 
tarea într-un labirint. Rătăcirea in bordeiul țigăncilor devine un mesaj și un 
avertisment asupra a ceea ce-l așteaptă în lumea profană, căci, întors în 
realitatea istorică, eroul află un alt labirint: în locurile cunoscute sunt alti 
oameni și alte posibile drumuri. Gavrilescu află cu stupoare că biletul de 
tramvai nu mai este valabil de câţiva ani, că oamenii pe care îi văzuse cu 
câteva ore în urmă nu mai există, că în casa lui locuieşte altcineva, în fine, 
realizează că în cele șase ceasuri cât stătuse la ţigănci, în lumea reală 
trecuseră doisprezece ani. Dar nu protestează și nu disperă, ci se întoarce 
cu seninătate în locul de unde a început anomalia; de-abia după ce se elibe- 
rează de preocupările cotidiene i se mai oferă încă o şansă de a ieşi din 
labirint. 

În ordine mitică, timpul petrecut în bordeiul țigăncilor nu reprezintă 
moartea propriu-zisă a personajului, ci doar o iniţiere, o pregătire, trăită în 
preajma ei; cele trei fete evocă spaţiul eternității din basmul Tinerețe fără 
bătrânețe..., adică spiritul lumii. Proba mitică pe care trebuie s-o treacă 
aici este identificarea tigancii, respectiv, trebuie să aleagă, asa cum prinţul 
a ales-o pe zâna cea tânără, în basmul Tinerefii... Fiinţa nu poate pătrunde 
în eternitate decât prin nuntă, dar Gavrilescu nu este capabil să aleagă; 
pentru el, care s-a lăsat ales de Elsa și a trăit la întâmplare, incapabil prin 
natura sa de artist să ia decizii, alegerea este un lucru imposibil. Ce s-ar fi 
întâmplat dacă trecea această probă? Ar fi dobândit dreptul la eternitate, 
s-ar fi eliberat din labirintul morţii. Dar nu se întâmplă așa. Totuși, i se dă 
o a doua şansă, deoarece a putut să-și reamintească iubirea ratată. 
Intoarcerea în istorie îl ajută să se detaseze de condiţia sa efemeră. Această 

revenire la realitatea cunoscută nu simbolizează coborârea sufletului pe 
pământ, după şapte ani, ci ea amintește mai degrabă de întoarcerea prințului 
din spaţiul tinereţii eterne. Gavrilescu a lipsit doisprezece ani, adică un 
ciclu mitic, o perioadă în care și-a întemeiat o altă ființă, prin descompunere 
şi regenerare. În lumea realităţii, poliţia nu i-a descoperit trupul, oamenii 
pe care-i întâlnește sunt cât se poate de reali si cunosc, este adevărat vag, 
dar cunosc realitatea istorică a personajului; cârciumarul Costică are impre- 
sia că îl cunoaște, dar nu-l identifică, desi îl știa bine pe Gavrilescu, ceea 
ce presupune că eroul este schimbat, după cum aflăm în final, este întinerit, 
adică s-a întors l-a momentul său de graţie, când o cunoscuse pe Hildegard. 

Revenirea la casa tigancilor reprezintă, în fine, cea de-a doua sansa; 
acum eroul este pregătit, chiar are grijă să nu greseasca ușa, cea de-a șaptea, 
desi nu mai are nici o importanță, pentru că și-a regastigat deja dreptul de 
a intra în spaţiul eternității prin nunta mioritică. Abia acum începe să viseze. 

Nuvela este o parabolă a morții ce se dezvoltă pe firul epic al basmului 
Tinerețe fără bătrânețe si viață fără de moarte; de altfel, Eliade mai prelucrează 
acest mit si în nuvela Tinerețe fără de tinerețe, în care personajul Dominic 
Matei, după ce trăieşte un veac în viitor, se reîntoarce acasă $i moare, dar 
ştie, întocmai ca prințul din basm, că se va întoarce în eternitate, peste curând. 

Aceasta nu este singura interpretare ce i se poate da nuvelei La ţigănci. 
Ca şi în cazul celorlalte povestiri fantastice ale lui Eliade, nu există o cheie 
de interpretare (L.P. Culianu), ci doar simboluri multiple, care incită la căutare. 


Mircea Eliade despre simbolul apei : 

„Utilizarea funerară a apei se explică prin același ansamblu care validează 
funcţia ei cosmogonică, magică și terapeutică : apele potolesc setea mortului, 
ele îl dizolvă, îl solidarizează cu seminţele ; apele ucid mortul anulând definitiv 
condiţia sa umană, pe care infernul i-o.lasă la un nivel scăzut, larvar, pas- 
trandu-i intactă posibilitatea de suferință. In diversele concepții despre moarte, 
defunctul nu moare definitiv, ci dobândește numai un mod elementar de 
existență ; este o regresiune, nu o extinctie finală. În așteptarea revenirii in 
circuitul cosmic (transmigrarea) sau a eliberării definitive, sufletul mortului 
suferă si această suferință este exprimată îndeosebi prin sete." 

(Tratat de istorie a religiilor, Editura Humanitas, 1992, p.191). 


d) Comentati deznodământul din nuvela 
La ţigănci de Mircea Eliade 


Pe scurt: 

e Reîntors la casa tigincilor, Gavrilescu îşi găsește mireasa şi pornesc 
împreună spre pădurea verde, simbol al eternității. 

è Eroul a câştigat a doua șansă prin proba labirintului. 

e Sensul acestui final trebuie legat de simbolul nunţii mioritice. 

-ə În viziunea lui Eliade, Mioriţa reprezintă un mod de sublimare a tra- 
gediei fiinţei, prin faptul că păstorul găsește un sens chiar si absurdului 
însuși, care este moartea. 

e Nunta-moarte sugerează întregirea ființei, întoarcerea la condiţia ei 


originară. 


Pe larg: 

Reîntors la casa țigăncilor, Gavrilescu își găsește mireasa (Hildegard), 
în cea de-a şaptea cameră — cifră a creației, care anunță regenerarea perso- 
najului dincolo de moarte. Apoi pleacă împreună spre pădurea din marginea 
lumii cunoscute, căci moartea presupune refacerea unităţii primordiale și, 
prin ea, reintegrarea în spaţiul eternității — pădurea verde. Acest deznodă- 
mânt reia metaforic viziunea mioritică asupra morţii, temă obsesivă în 
scrierile lui Eliade. 

Eliade transpune aici concepţia sa despre moartea individuală, care 
pentru Gavrilescu înseamnă iubirea lui neîmplinită pentru Hildegard, o 
poveste de tinereţe a cărei rememorare îi dă sentimentul că aceasta a fost 
tragedia vieții sale; după o existență mediocră și resemnată, el își aminteşte 
un episod care i-ar fi putut schimba viata si pe care îl retraieste în moarte. 

El câștigă această șansă prin proba labirintică; este prins într-un dans 
al morţii deoarece n-a ghicit, adică nu înțelege destinul si posibilitatea ce 
i se oferă de a transgresa timpul său limitat. 

Moartea sa înseamnă, în primul rând, anularea acestui sentiment al 
mediocritatii; el este condamnat să-și trăiască în labirintul întunecat toate 
dorinţele ratate, apoi i se va deschide poarta morţii. De aceea, pentru el 
moartea este mai întâi o atingere, apoi un fior şi în cele din urmă con- 
strângere. Iniţial, el se simte atins de aripa morții: cineva, ceva, o ființă sau 
un obiect, cu neputinţă de precizat, îl atinse pe faţă, pe umeri..., apoi este 
cuprins de fiorul morţii, de o adiere neașteptată, ceva care nu semăna cu 
nimic Cunoscut, și o clipă rămase încremenit, simțind cum i se răcește sudoarea 
pe sira spinării. Când ajunge în apropierea unei ferestre, este tras de o forță 
necunoscută, legat și împins într-un sac. Pentru Gavrilescu, moartea nu 
înseamnă lumină, el isi găsește mireasa (pe Hildegard), dar pornesc spre 
pădure, adică spre alt labirint, în care este condamnat să-și trăiască iubirea 
ratată, să simtă aripa, fiorul şi necrutarea morţii, si abia după aceea să ajungă 
la fereastra luminată, adică la împlinirea armoniei prin nunta mioritică. 
Povestea sa ilustrează frica normală de moarte. Pentru cei eliberaţi de acest 
sentiment, adică pentru cei pregătiți, moartea înseamnă ieșire în lumină. 

Simbol al anulării contrariilor prin refacerea unităţii primordiale, semn 
al morţii şi al nașterii, nunta presupune dizolvarea celor două universuri 
(masculin și feminin) si proiectul unei noi lumi, prin iubire, iar iubirea 
înseamnă renunțare la ființa personală si regăsirea în celălalt. Asocierea 

metaforică dintre nuntă şi moarte are o motivaţie mistică, deoarece această 


legătură se face prin iubire și abandon. 

La Eliade nunta este un simbol de transcendere în moarte, în înțeles 
mistic, de contopire a individului cu Dumnezeu, și presupune o stare de 
înaltă euforie. Pentru Eliade, poarta morţii se deschide în fata perechii 
regăsite, căci împlinirea iubirii ursite înseamnă fuziune, crearea unui individ 
nou, dual, amintind de Ianus, patronul lunii ianuarie, simbol al trecerii spre 
noul an, punte între două lumi. Acest sens evocă si mitul mioritic, sugerează 
o sublimare a tragicului morţii, dar și întoarcerea la origini, prin dizolvarea 
şi continuitatea conținute în taina nunții; nunta in cer este o cale de 
eliberare, de ieșire din labirint, dincolo de moarte; ca si în Miorița, mireasa 
care vine în clipa morţii este Spiritul Universal (a lumii crăiasă), iar moartea 
— evadare în neant si întoarcere la esenţa eternă a vieţii. Aproape toate 
personajele masculine din opera lui Eliade își așteaptă mireasa și o întâlnesc 
în clipa morţii. Ştefan Viziru, de exemplu, (Noaptea de Sânziene) trăiește 
clipa ultimă ca pe o împlinire dincolo de moarte: Zărise parapetul și, dincolo 
de el, ghicise căscată în întuneric prăpastia. Începu să tremure. Ar trebui să-i 
spun, mai am timp să-i spun... Dar îl orbiră farurile maşinii răsărite pe 
neaşteptate din întuneric, în fața lor, și, fără să-și dea seama ce face, se 
apropie mult de Ileana. Simţi în acea unică, nesfarsita clipă, întreaga beatitu- 
dine după care tânjise atâţia ani, dăruită în privirea ei înlăcrimată. Stiuse de 
la început că asa va fi. Stiuse că, simţindu-l foarte aproape de ea, Ileana va 
întoarce capul și-l va privi. Știuse că acea ultimă, nesfarsita clipă îi va fi de 
ajuns. Această stare de bucurie stinge nemulțumirea permanentă a perso- 
najului care nu-și găsise locul și sensul în viata. Sentimentul de împlinire 
vine din armonia (topirea în celălalt) care e reprezentată de iubire și sute- 
rință, adică din taina nunții. 

Finalul nuvelei La ţigănci sugerează o ipostază a nunţii mioritice, triumf 
asupra propriului destin, iar concepţia despre moarte ca nuntă impune un 
sens absurdului însuși, după cum explică Eliade. De aceea, intrarea în pădure 
înseamnă o acceptare a existenţei în afara realităţii. Așadar, pe Gavrilescu 
nu-l așteaptă moartea care trebuie să-l pălmuiască la intrarea în lumea reală, 
așa cum pateste prințul din Tinerețe fără bătrânețe... ci el ia contact cu 
moartea prin nunta mioritica, prin plecarea cu Hildegard, acordându-i-se 
astfel o a doua șansă în împlinirea destinului său cosmic. 


Alte subiecte posibile la acest capitol : 


E Comentaţi câteva simboluri din opera lui Eliade l 
E Prezentați tema și mesajul nuvelei La ţigănci de M. Eliade 

30. Vasile Voiculescu 
(1884-1963) ` 


Lirica 


a) Particularităţi ale creaţiei lirice voiculesciene 


a 


Pe scurt: 
e Principalele volume ale lui Vasile Voiculescu sunt: Parga (1921), Poeme 
cu îngeri (1927), Ultimele sonete inchipuite ale lui Shakespeare... (1964). 
e Tematica poeziei interbelice se caracterizează prin simboluri mitice și 
prin camuflată aspirație mistică. 
e Dintre simbolurile mai importante amintim: îngerul, androginul, graalul, 
iubirea mistică. 
e Atitudinea lirică voiculesciană se confundă cu cea a rugăciunii ortodoxe. 


Pe larg: 

Poet mistic, format la revista Gândirea, Vasile Voiculescu se impune în 
literatura interbelică, în special prin volumele Pârgă (1921) şi Poeme cu 
îngeri (1927), iar după cel de-al doilea război mondial, prin volumul 
Ultimele sonete închipuite ale lui Shakespeare... (1964). 


Tematica poeziei interbelice se caracterizează prin înclinații evidente 
spre reconstituirea universului spiritual românesc, de la fondul mitic la 


aspiratia mistică. Peisajul semnificativ, în care imaginea patriarhală are 
nevăzute legături cu dumnezeirea, este creat pe secvenţe simbolice, care, 
ca si în cazul altor poeţi gandiristi (Pillat, Blaga), sugerează sensuri mio- 
ritice; fixarea în intimitatea raiului se traduce la Voiculescu prin starea 
premergătoare izbânzii (de unde și numele volumului Pârgă), sentimentul 


liric dominant fiind acela de emoție a așteptării. Poetul trăiește cu speranța 


A 


în miracol, ceea ce îndreptățește afirmația lui Vianu potrivit căreia semnifi- 
cativă în atitudinea poetică voiculesciană este aspirația timidă si emoțională 
spre Dumnezeu — ecou al unei lupte cu sine însuși. Această temă se contu- 
reaza prin simbolul îngerului, care la Voiculescu întruchipează infinitele 
nădejdi umane; el este mesagerul divin şi semn al coborârii lui Dumnezeu 
$i de aceea se convertește în ipostaze prozaice — reflexe ale nefericirii 
omenești reprezentate de zbaterea între spirit şi materie. 

Aceasta este de alifel o altă obsesie a poetului. Simbolul androginului 
domină bună parte din opera sa: Tin cumpăna-ntre suflet si-ntre carne./ Drept 
chezășie limpede-a puterii/ Că patimile n-au să mi-o rdstoarne,/ Port amândouă 
cheile plăcerii (Androginul). Simbol al armoniei sacre, prin faptul că reuneşte 
cele două jumătăţi ale lumii umane (masculinul şi femininul), androginul 

reprezintă si cheia pe care o foloseşte poetul în receptarea sonetelor lui 
Shakespeare: chemarea strălumească se îndreaptă doar spre cel eliberat de 
gândul devenirii materiale, capabil să dobândească transcenderea prin abandon 
mistic. Această sugestie este cuprinsă în volumul Ultimele sonete inchipuite..., 


"volum criptic, care ascunde sensuri mistice în șabloane shakespeareiene. 


În condiții dure, după venirea comuniștilor, poetul scrie sonete pentru 
publicare, despre a căror semnificaţie lasă indicii însemnate în manuscrise. 
De pildă, sonetul CLXIV, datat Anul Nou, 1955, cuprinde o metaforă a iubirii, 
cu vagi înțelesuri biblice, textul rămânând însă deschis oricărei interpretări : 
Ca vita către mândrul stejar, spre tine-ntind/ Ciorchinii-mi plini de patimi cu 
seva-mbătătoare ;/ În mrejele-adorării te-nfăşur, te cuprind, Si orice vers iti 
scriu e încă-o-mbrățișare. Cu puţine zile înainte, poetul scrisese un alt text, 
rămas în manuscris până în anul 1994, care decriptează sensul sonetului mai 
sus citat: Ca edera spre dreptul stejar, asa mi-ntind/ Iisuse către Tine 
iubirea-mi arzătoare ;} Cu slabe mreji de gânduri cutez să Te cuprind! Și orice 
rugăciune e o îmbrățișare (Edera). Atitudinea lirică voiculesciană se confundă 
cu cea a rugăciunii ortodoxe, pentru că în ambele cazuri este vorba despre 
dobândirea slavei cerești prin săvârșirea unui act de iubire ritualică. În poezia 
Daedal (o artă poetică scrisă prin 1944), Voiculescu își definește gestul 
creator ca pe o ieșire din propriul labirint; înălțarea însă rămâne doar un 
gând de nălucire. În majoritatea textelor sale interbelice apare sentimentul 
de îndârjită zbatere între lumi, îndoiala și speranța fiind îngemănate. De 
aceea şi preia obsesiv simboluri mitice (greceşti sau autohtone), subordonate 
semantic unei insistente căutări (Ariadna, Icar, Hermes, Miorița). Aluziile 
la doctrine filozofice, la simboluri ezoterice (Graalul), la structuri mitice 
cunoscute intră într-un conflict evident cu limbajul biblic, de factură 
sentenţioasă. Acest lucru se datorează în special faptului că poetul își percepe 
intelectual misiunea artistică. Abia prin volumul Ultimele sonete..., 
Voiculescu se eliberează de sub dominaţia gândului rational. Iesit din 
labirintul profan, el îşi înțelege actul creator ca pe o cale de mântuire, de 
aceea ilustrează, ca si Shakespeare, ipostazele știute ale iubirii, pentru ca 
vede in ea o izbândă a spiritului si singura legătură cu Dumnezeu. 

Condiţia de Crist sfâșiat între viață si moarte (din poezia În grădina 
Ghetsemani) este înlocuită în acest ultim volum, ca și în celelalte poezii 
postume, cu o acceptată situaţie de fiinţă care ştie că doar prin iubire cristica 
se poate elibera de angoasa existențială. 


b) Comentati poezia În grădina Ghetsemani de Vasile Voiculescu 


Pe scurt: 
e Titlul sugerează conținutul poeziei, care transfigurează ultima rugăciune 


a Mântuitorului. 
© Poezia sublimează despărțirea lui Isus de condiţia sa umană și pregătirea 
pentru moarte, iar locul rugăciunii sale devine prin aceasta sacru. 

è Grădina Ghetsemani este un simbol al acceptării condiţiei umane, cu 
nădejdea în înviere. 

e Această idee este ilustrată aici prin imagini care convertesc semnificaţiile 

creştine ale Mântuitorului în simboluri profane. 


„Pe larg: 

Titlul poeziei trimite la un episod din Noul Testament, anume cel despre 
ultima noapte a lui Isus Cristos, înainte de crucificare. În grădina Ghet- 
semani, Mântuitorul se roagă până în zorii zilei, trecând ultima probă de 
pregătire pentru moarte, părăsit deja de ucenicii săi, care nu pot veghea 
alături de el. 


Chiar prin titlu, textul sugerează această stare de purificare și asceză, 


obligatorie pentru orice trecere într-o ordine nouă. Poezia transfigurează 
despărțirea lui Isus de condiţia sa umană și pregătirea pentru moartea care 
trebuie să răscumpere păcatele lumii. De aceea sentimentul său este unul 
de suferință omenească $i speranță mistică. 

„ Poezia anunţă prin titlu sensul rugăciunii cristice: reculegerea în grădina 
pământească evocă spaţiul mântuirii, al grădinilor cerești. 

Sensul sacrificiului în numele tuturor este oarecum deslusit de simbolul 
potirului (care apare si în alte poezii voiculesciene). Cupa însumează sem- 
nificatii legate de moarte și cunoaștere. În tradiţia medievală, Sfântul Potir 
poartă sângele Mântuitorului, dar şi esenţa adevărului absolut; totodată, 
cuvântul cupă conservă etimologic sensul dorințelor profanc. 

Textul dezvoltă mai multe sugestii, căci moartea este întruchipată si de 


paharul coborât din slăvi, dar şi de grozava cupă îmbietoare. Dualitatea 


mortii cristice, adică reunirea suferinței si eliberării. sugerează înțelesurile 
crestine ale Fiului întrupat ca legătură între om si Dumnezeu. 


Semnificaţia crucificării se lărgeşte printr-un sistem denotativ care 
conturează subtil paradoxul fiintarii însăși. Băutura- morţii este infamă, dar 
licărește îmbietor ca mierea; este venin groaznic, dar și dulceaţă. Epitetele 
surprind esenţa victii în termenii unei vechi parabole româneşti (din 
Varlaam si Ioasaf), care spune că un om infricosat de moarte, amenințat de 
multe primejdii, urcat într-un copac ale cărui rădăcini erau mâncate de doi 
șoareci, unul negru si altul alb (simboluri ale timpului), uită de toate 
primejdiile în momentul în care vede că de pe o ramură picură miere. 
Incepe să mănânce ignorând cu totul că va muri curând. Această atitudine 


magini care convertesc semnificaţiile creștine ale Mântuitorului în sim- 
boluri profane. Secventele căzut pe brânci şi amarnica strigare propun o 
ipostază demitizatoare, de coborâre morală, al cărei sens este lămurit însă 


sunt aspecte ale umilin 
pregătitoare a mântuirii. Moartea reprezintă o experienţă teribilă, dar de 

neînlăturat; doar instinctul de supraviețuire estompează tragicul sens al 
vieții; de aceea, doar luptându-se cu moartea, Isus, în postura sa omenească, 
uită acest sens tragic al vieţii, ca și omul din parabola mai sus pomenită. 

Poezia propune prin aceasta o metaforă a existenţei în sens creștin, 
pornind de la experienţa cristică — moarte si înviere. Ideea este întărită și 
de imaginile antinomice care transfigurează peisajul grădinii Ghetsemani; 
măslinii — simbol biblic al tihnei si împăcării, si ulii — simboluri ale 
agresivitatii profane, reunesc sugestii ale sfâșierii cristice între condiţia de 
om, destinat să moară, și cea de fiu divin care va renaște. 

31. Vasile Voiculescu | 
Proza 


Demonstrati caracterul specific al fantasticului 
în Lostrita de Vasile Voiculescu 


Pe scurt: 
e Lostrita este o povestire romantica, în care fantasticul se construieşte pe 


simboluri mitice. 
e Atmosfera de basm este creată printr-un discurs auctorial participativ : 


scriitorul avertizează de la bun început că lostrita este o forţă diabolica 
a adâncurilor. 


e Personajul trăiește seductia răului pentru că îi lipseşte smerenia (nu avea 


frică de nimic), iar apoi se depărtează de Dumnezeu. 


Pe larg: 

Povestirea Lostrița se înscrie în fantasticul de tip romantic, fiind 
construită în maniera unui basm fabulos, cu rădăcini mitice; în stilul spe- 
cific prozei voiculesciene, sunt inserate de-a lungul povestirii numeroase 
elemente simbolice, preluate din credințele românești, poetul subliniind de 
asemenea conflictul dintre atitudinea creștină și cea arhaică. 

Povestirea este creată pe tema vânătorii, simbol al iniţierii prin relația 
de identificare presupusă de devorator si devorat. 

Aliman, personajul principal al povestirii, trăieşte cu obsesia unui peşte 
uriaș (o lostrita) si nu se poate elibera de această imagine decât prin moarte, 
deoarece el a permis răului să-l amăgească, după cum anunţă povestitorul 
chiar de la început: Nicăieri diavolul cu toată puita si nagoadele lui nu se 
ascunde mai bine ca în ape. Dracul de baltă, se ştie, este nelipsit dintre oameni 
și cel mai amăgitor. la felurite chipuri: de la luminita care pâlpâie in beznele 
nopții si trage pe călătorul rătăcit în adânc, până la fața suie care se scaldă 
în vultori si nu-i decât o știmă vicleană, cursă pentru flăcăii neştiutori, să-i 
înece. Aliman ignoră răul cu bună știință; desi știe că în fiecare an lostrita 
isi ia în genună dajdia ei, el se simte legat prin vrajă de peştele uriaş, 
deoarece nu avea frică de nimic. Această sfidare a legilor nescrise, ca şi 
depărtarea lui de Dumnezeu fac posibilă starea de vis a pescarului, care 
degenerează treptat în boală. 

Scriitorul amplifică amăgirea personajului prin povestea, si ca fabuloasă, 
a fetei care iese din apele Bistriţei. Acest episod motivează sensul malefic 

al ispitirii: după ce trăiește o fascinantă, dar nepermisă poveste de dragoste 
cu fata salvată de la înec, Aliman, părăsit in mod neașteptat, pleacă în 
căutarea ci şi află că Ileana este fata blestemată a unei vrăjitoare care a trăit 
cândva, într-un timp mitic. 

Dar nici acest semn nu-l opreşte din căutarea lui; este răpit, vrajit, 
trăieşte în altă lume, îşi pierde luciditatea si pofta de viaţă și în cele din 
urmă se afundă în apă, chemat de spiritul cel rău, în chiar ziua nunții sale. 

Povestirea urmărește cu insistenţă puterea fascinantă a răului, scriitorul 
insistând pe toate momentele care marchează inlantuirea personajului, în 
scene care definesc nu atât idealul personajului, cât prăbușirea ființei sale 
instinctuale. Apa fascinează şi inoculează sensul disolutiei, al căderii și al 
mortii prin înecare, după cum peștele este simbolul ispitelor instinctuale; 
de aceca atingerea lostritei se transformă în imbratisare senzuală, iar cât 
timp apele Bistriţei sunt înghețate, eroul isi pierde vitalitatea. Legătura lui 
Aliman cu duhul apelor se consfinteste prin povestea de dragoste. Fata din 
apă e stranie şi monstruoasă; refuză preotul si biserica, iar oamenii cred 
că îi suge sângele flăcăului. Portretul fetei subliniază aceeaşi impresie de 
diabolizare a personajului care s-a lăsat subjugat de un vis mistuitor: Ochii 
de chihlimbar verde-aurii, cu strilici albaștri, erau mari, rotunzi, dar reci ca 
de sticlă. Si dinţii, când i-a înfipt într-o coajă de pâine întinsă de Aliman, s-au 
descoperit albi, dar ascuțiți ca la fiare. Animalitatea declanșează haosul, 
este ca un indiciu al dizolvării ce precedă renașterea; în general, animalele 
acvatice simbolizează forțele abisale, terifiante și monstruoase. 

Aliman răscolește ordinea naturii, îi cere unui vrăjitor să-i facă o lostrita 
de lemn, atitudine care face de nedezlegat legătura sa cu peștele vrăjit. 
Acest ritual totemic exprimă idolatria, dar mai cu seamă recunosterea puterii 


Eliade spune despre animalele totemice că sunt 


înstăpânitoare a lostritei. 
rea iraţională. 


idolatrizate pentru că pun ființa în legătură cu universul, cu fi 
Într-adevăr, Aliman este impulsionat de visul său, se simte puternic, i se 
pare că fiecare întâlnire cu peștele îi aduce noroc. 

Ca toate personajele din proza voiculesciană, si Aliman trăieşte o vrajă 
împotriva căreia nu poate lupta, deoarece este precedată de o dorinţă iniţială 


a eroului de a trăi la modul excepțional. 


Alte subiecte posibile la acest capitol : 


E Prezentati particularitatile liricii voiculesciene l 
E Comentaţi câteva simboluri din opera lui Vasile Voiculescu 
E Comentaţi semnificația povestirii Lostrifa de Vasile Voiculescu 

32. Marin Preda 
(1922-1980) 


a) Comentati următorul citat din romanul Moromeţii de Marin 
Preda: În Câmpia Dunării, cu câțiva ani înaintea celui de-al doilea 
război mondial, se pare că timpul avea cu oamenii nesfarsita răb- 
dare, viata se scurgea aici fără conflicte mari. 


Pe scurt: 


Fragmentul deschide romanul Morometii. 
Imaginea timpului răbdător definește perioada de tihnă și bunăstare din 
perioada interbelică. 

e Sentimentul de independență economică, dobândit de țărani după împro- 
prietărirea din 1921, face ca viața să se scurgă aici fără conflicte mari. 


Pe larg: 

Fragmentul deschide romanul Moromeţii şi are funcţia unei teze, dez- 
voltată apoi de-a lungul primului volum. Nesfârșita răbdare a timpului 
definește perioada de tihnă şi bunăstare din perioada interbelică, pe care 
Preda o explică pe-ndelete, prin amanuntita frescă socială din volumul I al 
romanului. 

Acţiunea este plasată într-un sat de câmpie (Silistea-Gumesti), la aproape 
două decenii după ce ţăranii fuseseră împroprietăriți, iar sentimentul de 
independență economică face ca viața să se scurgă aici fără conflicte mari. 
Ţăranii lui Preda şi-au îndeplinit visul de-a avea pământ, iar această victorie 
aduce o stare de acalmie generală, pe care scriitorul o ilustrează prin scene 
luminoase, intrate în conștiința cititorului ca ample fragmente de frescă 
antropologică. Poiana lui Iocan, loc de întrunire în zilele de sărbătoare, se 
constituie, de pildă, într-un astfel de tablou viu, dominat de tihna taifasului; 
siliştenii participă ca la un spectacol, în centrul căruia Moromete citeşte 
ziarul, stimulat de curiozitatea si admiraţia celorlalți. Nici chiar revolta lui 
Tugurlan nu reuşeşte să tulbure atmosfera de ritual duminical, lipsit de 
stridenţă, intrat în uz. Secerișul, serbarea de premiere de la scoala, specta- 
colul calusarilor în curtea lui Tudor Bălosu sunt de asemenea scene care 
ilustrează o existenţă normală, epurată de patimile adânci (specifice 
romanelor lui Rebreanu), de nemulțumiri sociale (ca la Sadoveanu), dar şi 
de idilismul artificial al sămănătoriștilor. 

ey eae 


Insăși starea Visătoare și nepăsătoare a lui Ilie Moromete este o conse- 
cin{a a prosperității, generată de legea agrară de după primul război. Devenit 
proprietar, el trăiește atdt de deplin bucuria de a fi scăpat de moșier, încât 
nici nu observă că lumea se schimbă; pentru el și pentru cei ca el timpul 
este, într-adevăr, răbdător. 


b) Demonstrati caracterul simetric al compoziţiei 
primului volum al romanului 
Moromeţii de Marin Preda 


Pe scurt: 


e Romanul se deschide cu imaginea unei lumi liniștite, când timpul era 
răbdător, şi se încheie cu o relatare în replică la această imagine, autorul 
anunțând astfel dezlantuirea istoriei. 

e Urmărirea atentă a conflictului, punctat de scene semnificative, conferă 
compoziţiei un echilibru desăvârşit. 


Pe larg: 


Primul volum al romanului Moromeţii debutează cu o frază semnifi- 
cativă: În Câmpia Dunării, cu câțiva ani înaintea celui de-al doilea război 
mondial, se pare că timpul avea cu oamenii nesfârșită răbdare, viata se 
scurgea aici fără conflicte mari. Afirmația anunţă atmosfera de pace si 
echilibru moral care domină în Siliștea $i reprezintă ideea dominantă a 
primei părți. 

După ce existenţa familiei Moromete se tensionează prin conflictul 
mocnit dintre copiii mai mari (Achim, Paraschiv si Nila) si restul familiei, 
timpul începe să-și piardă răbdarea, se alterează, pentru că pulsul vieţii 
este cu mult mai accelerat. 

Plecarea celor trei băieţi anunţă nu numai destrămarea familiei, dar şi 


a societăţii, căci putin după aceea izbucnește războiul, vin comuniștii la 


putere, ţăranul își pierde pământul, valorile morale şi chiar identitatea. 
Această dramă naţională este prezentată în volumul al doilea, dt aceea 
Preda încheie primul volum cu o secvență care sugerează proporţiile dezas- 
trului istoric: Trei ani mai târziu, izbucnea cel de-al doilea război mondial. 
Timpul nu mai avea răbdare. Pe lângă faptul că dau simetrie romanului, 
readucând în memoria cititorului fraza de debut a scriiturii, aceste două 
enunturi grave, aproape sententioase, sporesc valoarea dramatică a deznoda- 
mântului $i conotează sensul volumului următor. 

La acest procedeu retoric se mai adaugă și alte elemente: compozițional, 
romanul este clădit pe scene semnificative, care punctează ascensiunea 
narativă, din momentul cinei tihnite, ce deschide volumul, spre punctul 
culminant al tăierii salcâmului — prevestire a conflictului din final. 


173 


CE Scanned with OKEN Scanner 


Volumul prezintă partea cea mai importantă din viata Morometilor, 
actiunea concentrandu-se fn jurul unui eveniment agrar de maxima insem- 
nătate — secerisul. Prima parte a acțiunii se dezvoltă pe o intrigă abia con- 
turată, anume hotărârea băieţilor de a pleca de acasă cu o parte din bunuri. 
Tensiunea creşte pe măsură ce planurile lor încep să se materializeze 
(Achim capătă permisiunea de a merge cu oile la București), dar deznodă- 
mântul este amânat, deoarece Nilă nu are cruzimea de a-şi lăsa familia fara 
ajutor în timpul secerișului. Sfârșitul romanului prezintă evenimentele care 
duc la destrămarea familiei, într-o aglomeratic dramatică de fapte: povestea 
moralizatoare a lui Ilie Moromete, nemulțumirile mărunte din familic, 
suspiciunile, revolta lui Paraschiv, scandalul care precedă fuga celor doi. 
Acest deznodământ încărcat de acţiune eliberează toate personajele de 
tensiunile acumulate până aici și conferă impresia de final închis: Moromete 
vinde o parte din pământ, cumpără alte animale şi lucrurile par să reintre 
în normal, însă imaginea luminoasă a începutului de vară se estompează 
în final, când nu numai peisajul se schimbă, ci întreaga existenţă a familiei. 
Prin această urmărire atentă a conflictului din familia Morometilor, autorul 
reuşeşte să dea iluzia evoluţiei de la momentul cel răbdător si tihnit la cel 
care marchează izbucnirea violentă a istoriei. 


c) Prezentati subiectul romanului Moromeţii (vol.I) 
de Marin Preda 


Pe scurt: 

e Acţiunea se petrece într-un sat din Câmpia Dunării (Silistea-Gumesti) 
şi urmărește destinul unei familii din 1937 până dupa 1947. 

e Nemultumirile mocnite din familia numeroasă a Morometilor vor genera 
un conflict între băieţii cei mari ai lui Ilie Moromete, anume Paraschiv, 
Achim si Nila, si restul familiei. 

© Conflictul se sfârşeşte cu plecarea celor trei la Bucuresti, unde speră 
să-şi facă un rost. 


Pe larg: 

Romanul prezintă viata unei familii din sudul ţării (Silistea-Gumesti), 
ilustrativă pentru existența generală a ţăranului român. Acţiunea se concen- 
trează asupra a două momente semnificative din viata familiei lui Ilie 
Moromete: vara anului 1937 (în primul volum) si perioada zbuciumată de 
după război (în cel de-al doilea volum). 

În familia numeroasă a Morometilor mocnesc nemulțumirile, pentru că 
băieţii cei mari ai lui Ilie Moromete, anume Paraschiv, Achim şi Nila, își 
doresc independenţa economică si, stimulati de sora lui Ilie, Maria Moro- 
mete, pun la cale un plan distructiv pentru interesele economice ale familiei: 
ei vor să plece la Bucuresti, să-și facă un rost, si vor să ia oile și caii pentru 

a avea un capital. În afară de acești trei băieţi, proveniţi dintr-o primă 
căsătorie, Ilie Moromete mai are două fete (Tita şi Ilinca) si un băiat 
(Niculae), cu cea de-a doua soţie, Catrina. 

Iie Moromete are o gospodărie bine întemeiată. Cu pământul lui si cu 
zestrea Catrinei, el se situează printre țăranii mijlocaşi. Printr-un împrumut 
la bancă a reușit să-și cumpere o turmă de oi (douăzeci si patru de capete), 
al căror lapte constituie principala hrană a Morometilor. Caii, căruţa, 
uneltele agricole asigură bunăstarea familiei. Planul celor trei băieţi urmează 
a da o grea lovitură acestei gospodării, pentru că împrumutul la bancă nu 
este achitat, iar caii sunt indispensabili pentru viata de fermier. Ca să facă 
faţă unei asemenca situaţii, Moromete este nevoit să vândă din pământ, or, 
cl ştie că singura valoare stabilă este pământul. 

Achim născoceşte o poveste seducătoare pentru interesele economice 
ale familiei: el îi propune tatălui său să-l lase să plece cu oile la București, 
să le pască în marginea orașului si să vândă laptele pe pret bun în capitală. 
Moromete sc lasă convins de utilitatea întreprinderii si îi permite să plece. 
Achim vinde oile si isi aşteaptă frații, pe Paraschiv și Nila, care au hotărât 
să plece în taină, luând totodată si caii familiei. Dar Nila nu acceptă să-și 
lase tatăl singur în preajma secerișului, așa că fuga este amânată până după 
strângerea recoltei. | 

Moromete află între timp de intenţia băieţilor și de faptul că Achim a 
vândut oile, dar nu poate înțelege dorința copiilor săi. El este convins ca 
i-a învăţat să pretuiasca unitatea familiei şi nu crede cu adevărat că vor 
pleca, până în momentul în care se declanșează conflictul. Paraschiv si Nila 
pleacă, luând caii și o parte din zestrea surorilor lor vitrege. Moromete 
trebuie să vândă din pământ pentru a-şi reface gospodăria. 

Acţiunea romanului se completează prin numeroase episoade secundare, 
care îi conferă un caracter de frescă socială. Paralel cu firul epic al roma- 
nului, scriitorul transpune povestea de dragoste dintre Polina și Birică, 
discuţiile din poiana lui Iocan, aspirațiile lui Niculae etc. 

Cel de-al doilea volum prezintă consecințele plecării celor trei băieți. 
Moromete se invinovateste pentru plecarea lor si încearcă să-i aducă înapoi. 
Nereusind, el se însingurează, îşi pierde veselia, devine agresiv si de ne- 
suportat pentru Catrina, care îl părăsește. Fetele se mărită, iar Niculae refuză 
orice comunicare cu tatăl său. 


» d) Demonstrati complexitatea personajului 
Ilie Moromete din romanul Moromeţii de Marin Preda 


Pe scurt: 

e Autoritatea lui Moromete este incomodă pentru familie, dar exprimă 
educaţia solidă a personajului, care știe că dacă autoritatea paternă 
decade, societatea se destramă. 

+ [lie Moromete știe să se bucure, si prin această bucurie el se situează 
în centrul lumii sale. o vaca „E 
El este înzestrat cu fantezie şi spirit de aventură, atribute ale spiritului. 
Demitizează lucrurile serioase pentru a le face accesibile, dar în esență 
este o ființă solemnă: bagatelizează preocupările bisericești ale Catrinei, 
dar nu uită să se închine înainte de fiecare masă. 

e Umorul, chiar răutăcios uneori, reprezintă o stare 


de a-şi manifesta libertatea. | ; | 
e După ce rămâne singur, după ce lumea sa este distrusă, personajul se 
închide în sine și trăiește în trecut; singura lui bucurie este să-și viziteze 
o cumnată (pe nume Fica), pentru că îi aminteşte de tinereţea sa. 
Personalitatea puternică a eroului îl influenţează decisiv pe Niculae, fiul 


de spirit, modul său 


său. 


„Pe larg: 
Personajul principal din romanul Moromeţii este un ţăran bine indivi- 
dualizat, dar care sintetizează totodată mentalitatile lumii interbelice. Spirit 


conservator, Ilie Moromete ştie că singura valoare stabilă este pământul şi 
că unitatea familiei asigură bunăstarea. EI nu trăiește însă cu gândul la 
a ee errr 


viitor, ci mai degrabă este prins în mirajul unei lumi ce se stinge, așa cum 


precizează de la început scriitorul: Când, după război, Moromete deveni 


proprietar, el trăi atât de deplin bucuria de a fi scăpat de moșier, încât nu 
băgă de seamă că unii nu se mai gândeau de mult la asta, ci la cu totul 
altceva : La ce anume ? Să facă comerț! Așadar, cu cereale si să câștige bani! 
Și cu banii ce să facă ? Să plătească impozitele! Asta era ceva de râs, cum de 
nu vedeau ? 

Bucuria de proprietar a lui Moromete se traduce printr-o atitudine de 
stăpân fără griji, ceea ce face din el o autoritate inflexibilă în cadrul familiei. 
Chiar la începutul romanului, Preda introduce o scenă care lămurește rapor- 
turile personajului cu familia; la masa rotundă si scundă a Morometilor, 
fiecare isi are un loc prestabilit: Ilie stă așezat pe pragul celei de-a doua 
camere, ocupând jumătate din spaţiu, în timp ce băieţii cei mari stau 
înghesuiți lângă ușa de la ieșire, ca și când ar fi gata in orice clipă să se 
ridice şi să plece de la masă, Catrina și fetele ocupă locul de lângă vatră, 
iar Niculae mănâncă după aceea, ce mai rămâne. Autoritatea sa este 
incomodă — el merge în urma secerătorilor și semnalează spicele rămase, 
îşi scoală copiii în toate duminicile cu noaptea-n cap, el hotărăște, el spune 
fiecăruia ce are de făcut. Atitudinea aceasta este însă moștenită, vine dintr-o 

itie îndelungă si care închide în ea un adevăr esenţial al vieţii: dacă 
autoritate ă decade, societatea se destramă. 

În realitate, Moromete nu este un caracter inflexibil, ci unul independent, 
iar manifestările sale ilustrează de regulă conștiința libertăţii sale individuale 
şi bucuria de a se şti autonom economic. Cele mai multe dintre rautatile 
lui Moromete provin din inteligenţă și din nevoia de spectacol. Adevărul 

este că [lic Moromete ştie să se bucure si prin această bucurie el se situează 
în centrul lumii sale; are însă ghinionul ca fiii lui să fie complet lipsiţi de 
simțul umorului. Nici în sat Moromete nu-și găsește spirite pe măsură; de 
aceea şi spune că vorbeşte singur, deoarece nu are cu cine. 

Moromete este înzestrat cu fantezie și de aceea își inventează o lume 
pe măsura Să. Îşi petrece serile pe podișca din fata porţii, în speranța că va 
trece cineva pe drum, căci lui îi place să răspundă cu multe cuvinte la salut, 
adică ştie că lumea este făcută din oameni, iar rostul lor este să facă din 
fiecare întâlnire o bucurie. Este ceea ce Niculae înțelege în final, când, în 
lumea lui pustiită, numai Moromete știe să găsească, lângă fiecare gard, 
lângă fiecare salcâm, un om pregătit să vorbească. 

Aceeaşi bucurie a cuvântului rostit pentru oameni îl animă și în poiana 
lui locan. Oamenii vin aici pentru că știu cu toţii că rostul vieţii este 
comunicarea. Moromete nu citește ziarul pentru știrile din el, ci pentru ca 
aşa are prilejul să se arate oamenilor în modul său cel mai reprezentativ, 
vorbind despre exact acele lucruri pe care ar vrea oamenii să le audă: 
demitizând informaţiile serioase de ziar şi făcându-le accesibile prin glumă. 
De pe urma drumului său la munte, unde plecase să vândă porumbul pe un 
pret mai bun, nu rămâne decât o poveste frumoasă, împodobită cu amănunte 
pe care nici unul dintre însoțitorii săi nu le remarcasera. Fantezia lui se 
completează cu un spirit de aventură: de fapt negustoria ca atare nu i-ar fi 
plăcut, dacă câştigul ar fi fost lipsit de peripeții. 

Imaginaţia și aventura sunt atribute ale spiritului. De aici vine și darul 
povestirii, dar si înclinația moralizatoare al eroului. Când află că Achim 
cheltuie banii prin București, Moromete vine acasă si spune o poveste 
despre un flăcău plecat la oraș. Nici una dintre faptele scandaloase ale acelui 
personaj inventat nu-l scandalizează pe tatăl răbdător: nici violenţa, nici 
încălcarea autorităţii instituite. Singurul lucru în adevăr grav este decăderea 
„morală, și Moromete comentează: asta nu mai trece. De aceea își și pierde 
simtul umorului, când începe era lui Zdroncan. | 

Mentalitatea personajului despre regulile sociale este rudimentară, dar 
ilustrativă pentru fiinţa care știe să se bucure. El nu-și plătește darile pentru 
că speră să apară legi care să-i anuleze datoriile. Dar mai există si tentatia 
spectacolului si de aceea joacă o teribilă comedie în fata funcţionarului 
care încasează taxa funciară. Moromete nu se poate abtine să se distreze 
pe seama celorlalti (mai ales pe seama mohorâtului Paraschiv). Edificator 
este episodul în care jandarmii vin să-l aresteze pe Achim. Moromete nu 
le spune că e plecat la București, ci schimbă vorba, îl tachinează pe pândar, 
se distrează, schimbând sensul cuvintelor. Situaţia nu era nicidecum 
amuzantă: Achim bătuse un om nevinovat, îi spărsese capul, iar Moromete 
comentează cu malitiozitate gratuită: Auzi, mă prostule, că nici nu ştiu cum 
te cheamă... Bine ţi-a facut dacă zici că te-a bătut, si nu-l mai căuta degeaba, 
că a plecat la Bucuresti; aşteaptă-l si tu să se întoarcă. Până atunci poate că 

iti mai trage cineva o bătaie. Romancierul explică răutatea lui Moromete ca 
pe o descărcare după cearta cu Tugurlan. 

Personajul se distrează răutăcios și în alte situaţii, amânând răspunsul, 
schimbând vorba, enervându-și interlocutorul; este modul lui Moromete 
de a-i dezaproba pe oamenii care nu-i plac, unul dintre aceștia fiind vecinul 
său, Tudor Bălosu. Dar nici acesta nu se lasă mai prejos, îi răspunde cu 
aceeași monedă, într-un cod știut doar de ei: când Moromete evită răspunsul 
categoric pe care trebuia să-l dea vecinului, întrebând cu seninătate dacă 
avea să plouă, Bălosu îi răspunde la fel de aberant, amintindu-i că a doua 
zi se încasează taxele pe pământ. Reacţia lui Moromete este neașteptată. 
Se întristează brusc, se ridică si pleacă fără un cuvânt. Agresivitatea îl 
inhibă, îi distruge pofta de râs. Este, de fapt, aceeași reacție ca în cel de-al 
doilea volum, după ce lumea lui Zdroncan se instalează cu violență peste 
liniștita poiană a lui Iocan. 

+ Moromete înțelege foarte bine ce se întâmplă în jurul său, de aceea îl şi 
întristează atât de mult refuzul lui Niculae de a-i vobi şi mai ales motivaţia 
sa, că oricum Moromete n-ar înțelege. Nu era nimic de neînțeles în faptul 
că fiul lui Traian Pisică, om fără principii și care ştia să cultive doar tutun, 
ajunsese în fruntea satului și voia ca Moromete să facă din el un model. 


A 


Însingurarea eroului este dramatică; el știe că lumea sa este condamnată, 
după cum iarăși știe că noua lume, a lui Zdroncan și-a lui Ouăbei, clădită 
din oameni fără căpătâi, fără ideal și fără spirit, înseamnă începutul unei 
tragedii colective. 

Singurul lucru care îi mai rămâne lui Moromete este libertatea de spirit; 
el refuză să-şi dea pământul în colectiv, deși ştie că oricum dorința nu-i va 
fi respectată, şi înainte de moarte îşi rostește crezul: ... eu totdeauna am 
dus o viata independentă ! 

Personalitatea lui Moromete se răsfrânge dramatic asupra fiului său, 
Niculae, care va prelua atitudinea de însingurare si tristeţe a tatălui său, va 
rămâne un inadaptat, incapabil să accepte lumea lui Zdroncan, zdrobit de 
societate, încercând zadarnic să repete atitudinea independentă a lui Ilie 
Moromete într-o societate în care dreptul la independenţă fusese interzis. 


e) Prezentati evoluţia conflictului declanșat 
de dorinţa împărţirii pământului în romanul 
Moromeţii de Marin Preda 


Pe scurt: 


e Conflictul dintre Ilie Moromete şi fiii săi este simbolic, 
Fiii lui sunt bolnavi, reprezintă o anomalie, în lumea tihnită în care 
timpul este răbdător. 


e O dată cu decăderea autorităţii părinteşte, societatea intră în degringoladă. 

Pe larg: 

Conflictul dintre Ilie Moromete și fiii săi este simbolic. Într-o lume 
tihnită (fără conflicte mari), plecarea lui Paraschiv, Achim și Nilă de acasă 
este aberantă. Moromete crede că fiii săi îl înțeleg și îl respectă, de aceea 
fuga lor vine ca o lovitură pe care el n-o putuse anticipa. În viziunea sa, 
fiii lui sunt bolnavi, ceea ce nu este departe de adevăr. 

Paraschiv, Achim si Nila sunt copiii lui Moromete din prima căsătorie. 
Catrina este mama lor vitregă, iar Ilinca, Tita si Niculai le sunt fraţi vitregi. 
Din această situaţie anormală se naşte sentimentul lor de înstrăinare si apoi 
de ură. Ei sunt stimulati constant de Maria Moromete, sora lui Ilie, poreclită 
şi Guica, pentru cuvintele ei veninoase. 

În altă ordine de idei, cei trei băieţi sunt copleșiți de personalitatea tatălui 
lor, pe care nu-l înțeleg; ironiile lui Moromete li se par insultătoare. 
Paraschiv este lacom, lipsit de simţul umorului si înveninat de ură. Achim 
este agresiv, iar Nilă are minte înceată. Moromete nu are niște fii pe măsura 
sa, iar acest lucru se află la originea conflictului. 

"Lucrurile se agravează mai ales pentru că Ilie Moromete nu-și dă seama 
că băieţii lui sunt nemulţumiţi, de aceea crede că această răzvrătire este o 
pedeapsă a destinului: /nfelegea că se uneltise împotriva lui si el nu stiuse 
— timpul pe care îl crezuse răbdător si lumea, pe care o crezuse prietenă st 
plină de daruri, ascunseseră de fapt o capcană — iar lumea, trăind în orbire 
si nepăsare, fi sălbăticise copiii si îi asmutise împotriva lui. 

Personajul are un sentiment de culpa pentru că își dă seama că fiii sai 
nu știau lucruri pe care el le credea subintelese, precum importanţa de a 
păstra proprietatea, de a nu împărți pământul. 

În ultimă instanță, Moromete încearcă să le explice această regulă simplă 
pe care o ştiau toți țăranii, dar este prea târziu; Paraschiv devine agresiv, 
iar Moromete încearcă disperat să aplice ultima măsură corecțională — 
bătaia. Scena violentă din final, loviturile de par venite parcă dintr-o mânie 
de nestăpânit subliniază imposibilitatea ca lucrurile să mai fie reparate. 

Conflictul este însă unul simbolic. Revolta baictilor lui Moromete 
reprezintă un caz izolat în roman, iar cauzele ei nu sunt instinctul de stapa- 
nire a pământului sau dorința de independenţă. Aici este vorba despre o 
anomalie — aşa cum o înregistrează și Moromete — care are rostul să 
sublinieze că timpul într-adevăr nu mai era răbdător. O dată cu decăderea 

ii pări i i intră în degringolada. 

33. Nichita Stănescu 
(1933-1983) 


a) Particularităţi ale liricii lui Nichita Stănescu 


Pe scurt: 
© Nichita Stănescu este printre primii poeţi contemporani care se reîntorc 


la marea poezie de până la el. 
e Printre înnoirile aduse de poezia stanesciana se numără viziunea noua 


asupra lumii. 

e Nichita Stănescu creează în poezia sa simboluri originale: îngerul, 
daimonul, vulturoaica, soldatul, Orfeu care ucide șoimul. 

e Sub aspectul expresiei artistice, aduce două înnoiri principale: deperso- 
nalizarea cuvântului și necuvintele. 


Pe larg: 

Nichita Stănescu este printre primii poeţi contemporani care se reîntore 
la marea poezie de dinainte de război. Pornind de la estetica argheziana, 
poetul integrează în atitudinea sa lirică marile momente ale poeziei 
românești. În creaţia lui se regăsește si întristarea pastorală a lui Cârlova, 
apare şi voluptatea morţii! Nendurătoare, în termeni aproape eminescieni 
(Nod 17). Nichita cunoaște si sensul descompunerii bacoviene (La nord de 
nord), dar si deliciile ermetismului barbian (Arbor invers); pătrunde sensurile 
luminii lui Blaga (/nima) si învaţă de la Arghezi metamorfoza cuvintelor. 

Acest act de regăsire pe tărâmul poeziei înaintaşilor este unul asumat, 
după cum sugerează poezia În dulcele stil clasic, o meditaţie asupra timpului, 
care nu mai păstrează nici sfasierea romantica si nici sensuri filozofice, ci 
notează emoţiile declanşate de amurgul zilei, clipă a sfârşitului, abia 
perceptibilă, ca un pas de domnișoară. Acest moment de trecere latentă, o 
curgere a înserării spre seara deplină (dintr-o înserare-n seară), generează 
durerea grea, evocatoare a morții, dar și o emoție de îndrăgostit; de aceea, 
clipa cea repede prinde imagini stranii, care oglindesc fragmentar observaţia 
lirică: pasul lin și cochet coborât dintr-un zbor dureros şi trist, dar și 
reflexele muribunde ale soarelui în apă, sugestii vagi ale dorului de moarte 
din poezia lui Eminescu, Stingerea luminii este anunțată fulgerător printr-o 
imagine care sugerează jocul, reflectarea şi stâşietoarea disipare a razelor 
solare la orizont: O secundă, o secundă! eu l-am fost zărit în undă./ El avea 

roșcată funda. Inima încet mi-afundă. Altă metaforă a timpului (ca și pasul 
de domnişoară), soarele care moare la orizont pare o fundă uriaşă, o podoabă 
a trecerii; imaginea asfintitului se întregește prin secvenţa pe sub soarele 
pitici aurit si mozaic, in care cele trei epitete sugerează stingerea treptată a 
luminii; soarele se pierde, din funda roșcată a rămas doar o urmă aurie, 
risipită prin reflexie în undele apei. 

fn acest peisaj în care se topește lumina se situează meditaţia poetului 
asupra trecerii. Adresarea derutanta ... și zic/ Domnișoară, mai nimic menţine 
jocul metaforic prin care poetul definește timpul, în alcătuirea lui cea mai 
firavă. Nu apăsătoarea derulare spre moarte (ca în poezia romantică) îl 
preocupă pe poct, ci revelaţia că timpul devine important în măsura în care 
el îl individualizează; de aceea, se simte singurul reper într-un univers al 
transformării rapide, deoarece are conștiința acestei treceri, după cum 
sugerează versul final, o subtilă replică la un celebru vers al lui Apollinaire: 
Pasul trece eu rămân. 

Abia după acest act de regăsire pe tărâmul marii poezii își modelează 
verbul poetic si creează o viziune nouă asupra lumii; viziunea sa se com- 
pune din emoţii, notate în imagini de o noutate şocantă. Universul liric 
prinde fiinţă prin simboluri reluate obsesiv: îngerul, daimonul, vulturoaica, 
poetul ca și soldatul, Orfeu ucigând șoimul sunt câteva dintre imaginile 
dominante ale liricii sale. Pentru Nichita Stănescu, actul creator înseamnă 
inaltare, dar și transfigurarea unui mesaj divin; de aceea inspirația este 
declanșată de atingerea îngerului sau de jocul lui ispititor; îngerul trece cu 
o carte în mâini, învăluit în tăcere, diafan si gata în orice clipă să se 
risipească (Nod 19); îngerul personal este chinuitor, este un daimon care, 
desi refuză comunicarea, îi lasă versul aurit (Nod 28); lumea fioroasă de 
sub ceresc este asemănată cu vulturoaica, semeata, crâncenă şi aproape de 
neînvins. Soldatul ilustrează tocirea, prin marșul inutil si epuizant (Tocirea), 
pierderea identităţii (Un soldat), iar uneori este eroul inconștient si anonim, 
supus poruncii, ca şi poetul. 

Sub aspectul expresiei artistice, Nichita Stănescu aduce două înnoiri 
principale: depersonalizarea cuvântului și necuvintele. 

Nemulțumit de materialul poeziei (cuvântul), poetul încearcă, în spiritul 
veacului său, să spulbere iluzia că poezia trăieşte prin cuvinte. El preia 
repetiţia epuizantă de la Bacovia și topește astfel sensul cuvântului, prin 
uzură: Soldatul mărșăluia, mărșăluia mărșăluia/ marsaluial până când! până 
la genunchi] piciorul! i se tocea, i se toceal i se tocea (Tocirea). 

Devalorizarea cuvântului prin tocire vrea să demonstreze că poezia € 
datoare să creeze emoţii, să genereze stări; de aceea cuvintele nu mai 
codifică, nu mai sunt un mijloc de comunicare, ci un mijloc de sugestie; 
ele sunt necuvinte: Poezia este ochiul care plânge. Ea este umărul care 
plânge/ ochiul umărului care plange./ Ea este talpa care plânge! ochiul 
călcâiului care plânge (Poezia). Versurile sunt eliberate de sens, deşi par a 

se derula discursiv, ele nu transmit idei sau sentimente coborâte în idei, ci 
textul în întregul său imprimă o singură sugestie: că poezia are rădăcini 
tragice. 


b) Comentati poezia Evocare de Nichita Stănescu 


Pe scurt: 

Poezia este o meditaţie asupra sensului evocării. 

Amintirea este de cele mai multe ori dublată de gândul pios. oy 
Textul se construieste pe enunturi descriptive ce sustin titlul poeziei. 


Pe larg: 

Poezia reprezintă o meditaţie asupra sensului evocării, de aceea nu 
lămurește obiectul readus în gândul imediat. Orice amintire pioasă 
reclădește un timp apus si presupune o emoție de cel mai înalt grad, fixată 
între patos si eros, sugestie clădită aici pe un vag portret feminin, efemer 
şi senzual, pe cât de simplu în aparenţă, pe atât de contradictoriu în esență 
şi constituind singurul reper într-o lume crepusculară. 

Principala functie a evocării este idealizarea, adică renovarea prin gând 
apologetic, ceea ce exclude existenţa argumentelor şi a unor posibile 
controverse. De aceea, compozițional, poezia se construieşte din enunturi 
descriptive, sententioase si definitive: Ea era frumoasă, nu avea greutate, 


ea era sărată. Fixarea într-un timp imprecis, al visului și al povestirii 
infantile. avertizează asupra unui obiect aureolat si iesit din istorie, sens 


întărit si de registrul denotativ, compus în principal din comparații care 
definesc subtil sentimentul de nostalgie ce însoțește orice rememorare; 
secvenţa ca umbra unei idei, reluată în forma ca umbra unui gând, dezvoltă 
sugestii legate de efemeritatea fascinantă a lucrului posibil, dar neinfaptuit. 
Gândul apus lasă în urmă infinite posibilităţi de realizare si prin aceasta 
declanşează resorturile contemplatiei; umbra gândului este o metatoră a 
stării postmeditative, căci lexemul umbră are şi sensul de reflex, dar este 
și un simbol al dedublării si al obscuritatii. Așadar, sentimentul născut în 
urma unei reflectii este nelamurit, rupt din sufletul celui care meditează, 
virtual, și de aceea orice imagine evocată este frumoasă ca umbra unei idei, 
adică la modul absolut, după cum întăreşte poetul printr-o metaforă populară 
diseminată în secvenţe care alcătuiesc sugestia memoriei colective: ea era 
sărată ca sarea! slăvită la ospete de barbari. Poliptota (sărară ca sarea) 
imprimă impresia de prelungire nedefinită și instituie sensul paradoxului 
din versul anterior (Râzânda, plângânda). 

Perfectiunea nu poate fi cântărită și de aceea este aşezată între realităţile 
cunoscute. Chipul readus în prezent prin amintire este aureolat pentru că 
a învins istoria; devine reper, se individualizează în spaţiul amorf al uitării: 
Între ape numai ea era pământ. 

c) Comentati poezia Leoaică tânără, iubirea de Nichita Stănescu 


Pe scurt: 


Simbolul lcoaicei este asociat cu emoția îndrăgostitului. 
Atributele iubirii sunt seductia, agresivitatea, pierderea identităţii, topirea 
în celălalt. 


Pe larg : 


Simbolul leoaicei este asociat cu cel al devorării, iar orice gest devorator 
implică un act de comuniune, de identificare între devorat și devorator. În 
bestiariile sacre ale evului mediu apare parabola renașterii prin devorare, 
în care animalul care ucide (de regulă, tigrul) întruchipează iubirea divină 
(amor terribilis Dei). Dragostea și sfâşierea sunt ipostaze sacre ale cumuni- 
cării și simboluri ale sfintelor taine (nunta, moartea). 

La Nichita Stănescu, simbolul apare ca o metaforă a iubirii, dar și ca o 
ipostază a trăirii creatoare. Aici, poetul vorbește despre emoția îndrăgos- 
titului, o seducţie agresivă și fulgerătoare, care bulverseaza fiinţa si 
generează pierderea identităţii: Mi-am dus mâna la sprânceană,/ la tâmplă 
si la barbie,/ dar mâna nu le mai ştie. Emotia este înrudită cu reveria artis- 
tului, care trăiește, ca romanticii, într-o dureroasă sfâşiere, sub amenințarea 
leoaicei lehuze, cu foamea transformată-n mârâit, dar sub aripa lui Dumnezeu 
(Arta poetică). 

Așadar, iubirea, stare de graţie a fiinţei, se identifică unui simbol 
complex, care reunește sensul seducţiei (cu mișcări viclene), pe cel al 
agresivităţii, dar şi ipostaza regăsirii în altă fiinţă (devorarea). 

34. Marin Sorescu 
(1936-1997) 


a) Prezentati deznodământul dramei Jona 
de Marin Sorescu 


Pe scurt: 

e În ultimul tablou al piesei (al IV-lea), Iona iese la lumină, dintr-o grotă, 
dar îşi dă seama că urmează un sir nesfârşit de burti. 

e Exasperat, hotărăște să încerce invers (pe via negativa) si își spintecă 
propria-i burtă. 


Pe larg: 

În ultimul tablou al piesei (al IV-lea), Iona, bătrân și istovit de câte burti 
de balenă despicase, iese la lumină dintr-o grotă; se bucură de frumuseţea 
mării, dar își dă seama că nu este fericit. După un timp vede la orizont burta 
altei balene, după care urmează un sir nesfârșit de burti; amintirile sale sunt 
neclare, nu-și mai aduce aminte cine-i sunt părinţii, nu mai ştie nici cum 
îl cheamă. În cele din urmă, iluminat, cum notează dramaturgul în indicaţiile 
scenice, își găsește identitatea, știe că este Iona. Această descoperire îi 
revelează adevăratul drum pe care trebuie s-o ia: isi spintecă propria-i burtă 
în speranţa că va răzbi la lumină. 

Deznodământul lasă deschis finalul piesei. Personajul vorbeşte despre 
sine ca despre o burtă de balenă, adică se simte el însuși un univers închis, 
care ține captiv un Iona; de aceea afirmă că o ia in sens invers si se 
adresează unui Jona imaginar. 


b) Demonstrati caracterul de parabolă dramatică 
al piesei Jona de Marin Sorescu 


Pe scurt: 
e Personajul este simbolic. 
Monologul reprezintă o meditaţie asupra marilor probleme ale existenței: 
viaţa, moartea, Dumnezeu, libertatea etc, 
Stilul este aforistic, 
Finalul este deschis mai multor interpretări. 

Pe larg: 

Piesa soresciană propune o poveste simbolică, prin chiar titlul ei, care 
trimite la mitul biblic al lui Iona, cel care este închis în burta unei balene 
pentru că a nesocotit cuvântul lui Dumnezeu. | 

Drama este alcătuită dintr-un monolog, construit din enunturi scurte, 
multe aforistice, în genul poeziei soresciene. Personajul (singurul personaj 
vorbitor al piesei) meditează asupra marilor probleme ale existenței: viaţa, 
moartea, Dumnezeu, libertatea etc., ceea ce conferă caracter filozofic operei. 
Dramaturgul cunoștea bine filozofia existențialistă si multe dintre ideile 
sale vin pe această filieră. Monologul lui Iona pune problema singurătăţii 
fiinţei într-o viziune caracteristică secolului nostru: comunicarea între 
oameni nu există. Eugen Ionescu ilustrase deja ideea: orice dialog este 
compus din monologuri separate, pentru că fiecare om vorbeşte doar despre 
sine si despre interesele lui. De aceea cei doi oameni întâlniți de Iona nu 
vorbesc, par să nu-l observe. Această singurătate exasperează fiinţa si o 
distruge. 

Simbolul balenei, sugestie a unui univers închis, a fost abordat în 
numeroase scrieri; peşteră și hău totodată, simbol al limitelor ce pot fi 
depășite, asociată mitului lui Iona, balena este și un semn al devenirii, sau, 
cum spune Guénon, un punct de răscruce: Jona se află într-o perioadă 
intermediară, între două stări sau două modalități de existență. Mircea Eliade 
include simbolul în romanul Noaptea de Sânziene, în care personajul Ştefan 
Viziru compară viața cu burta mistuitoare a balenei. Sentimentul de derută 
$i nemulțumire, imposibilitatea de a se elibera de sub teroarea timpului îi 
dezvăluie imaginea unei închisori, în care distructia (mistuirea) nici măcar 
nu este perceptibilă. Personajul caută o ieșire din burta balenei, iar atunci 
când reușește să iasă la lumină realizează că, de fapt, existau mai multe 
ieșiri și că labirintul în care se rătăcise nu era un spaţiu devorator, ci un 
ou, a cărui coajă o spărsese întâmplător. 

Sorescu reuneşte aici mai multe sensuri, legate de condiţia limitată a 
ființei, dar personajului său îi lipsește dimensiunea mistică, nu caută o cale 
de eliberare prin abandon si contemplatie. Pentru personajul biblic, burta 
balenei echivalează cu un loc de reculegere și smerenie; animalele acvatice 
sunt pătrunse de forța sacră a abisului şi poartă în ele sensul vieţii prin 
armonioasă unduire (Eliade). Aici personajul nu-şi acceptă locul, vrea să 
iasă la lumină împotriva destinului si repetă gestul sfârtecării burtilor de 
balenă până la epuizare. Eliade comentează astfel simbolul oului spart: „a 
sparge învelișul înseamnă, în parabola lui Buddha, a desfiinţa samsara, 
roata existentelor, adică a transcende atât Spațiul cosmic, cât si Timpul 
ciclic“. Stefan Viziru iese în lumină si se detaşează de destinul individual, 
iar în final, descoperă sensul devenirii prin moarte. La indivizii aleși, 


captivitatea în interiorul unui monstru constituie sindromul vocației lor 


mistice, de aceea ieșirea din burta balenei înseamnă renaștere şi desființare 
a normei temporale. 
185 

Personajul sorescian trăiește cu obsesie hamletiană un singur sentiment 
— cel al închisorii din care vrea să scape, dar când este liber își folosește 
libertatea ca să observe altă balenă. El vrea libertatea absolută între limitele 
pământești, nu se gândeşte la libertatea spirituală. De aceea, parabola lui 
Sorescu isi îndreaptă sensurile mai degrabă spre ideea că singurătatea fiinţei 
este de neînvins; lipsa de comunicare dezechilibreaza și ucide; acest Iona 
săvârşeşte de nenumărate ori gestul sfârtecării, încât spintecarea propriei 
sale burti este aproape un automatism. El își caută ieșirea printr-o atitudine 
care se vrea simbolică, vorbește despre întoarcerea la origini, pare să fi 
înțeles că singura eliberare posibilă este moartea, dar, de fapt, se sinucide. 
Prin acest final, Iona se apropie de personajele lui Camil Petrescu, deși nu 
are dramatismul acestora, iar sinuciderea nu este un gest de protest, ci mal 
degrabă un joc prin care speră să se salveze de la singurătate. 

HUMANITAS 
EDUCAŢIONAL 


CARTE PRIN POŞTĂ 
Special pentru elevi! 


Pentru tine și colegii tăi, sistemul Carte prin poştă oferă următoarele avantaje : 


° Reduceri de pret: 
* 5% pentru 1-3 exemplare 
* 10% pentru 4-9 exemplare 
„* 15% pentru 10-99 exemplare 
* 20% peste 100 de exemplare 
* Taxe postale gratuite, indiferent de cantitate 
* Plata ramburs / la primirea coletului 
* Informare promptă asupra noilor apariţii 


Doresc să-mi trimiteţi următoarele titluri* : 


Til ue 


CARTILE Logica fără profesor Aurel Cazacu 
ELEVULUI| Teste, exerciții, probleme 
111 teste de limba romana pentru examenul Sofia Dobra 
de capacitate și admiterea în liceu 
Bacalaureat 1999 Doina Rusti 
Pregătire temeinică la literatura română | 
Bacalaureat 1999 | Pina Rusti 
Pregatire rapida la literatura romana 


Lexicon de chimie pentru elevi Viorica Tudor 


Teste de limba romana 
Teste de matematică 
Teste de cultură generală 


EXAMENE 
Capacitate 


Subiecte posibile la limba română 


Subiecte posibile la matematică 
Subiecte posibile la fizică 


EXAMENE 


Bacalaurea 


Subiecte posibile la chimie 
Subiecte posibile la istorie 


-* Puteţi solicita orice alt titlu Humanitas Educaţional. 

Comenzile se primesc 


* pe adresa: | CPP Humanitas Educational 
Piaţa Presei Libere 1 
79 '734 Bucureşti, România PR 
(vă rugăm să folosiți bonul de comandă de pe această pagină) 


* la telefonul: (01) 222 51 10 
e prin fax: (01) 224 36 32 
+ prin E-mail: educ @agora.humanitas.ro 


e prin Internet: www.humanitas.ro 


Aşteptăm să ne contactaţi pentru a va informa asupra titlurilor disponibile si a preturilor. 

Nume 


Telefon 


Vârsta ____________ Clasa _______— Profesia 


Adresa 

Localitatea Cod poștal i 

Preferinte de lectura /domenii de interes 


Comentarii asupra cărții din care am decupat acest bon de comandă: 

Bacalaureat 1999. Pregătire rapidă la literatura română 
prezintă un model de răspuns pentru proba orală de literatura 
română din cadrul examenului care încheie studiile liceale. 
Cum subiectele propuse anul acesta de Ministerul Educaţiei 
Nationale ating principalele teme din programă, le-am dezvolta 
aici în două variante: una succintă, pentru elevii nerăbdători, 
și alta extinsă, pentru ceilalți. Cartea a fost concepută să ajute 
la o recapitulare eficientă și rapidă a materiei, propunându-și, 
totodată, să vă arate că nu există subiect de netratat. Succes! 


In aceeași serie: 
e Aurel Cazacu 
Logica fără profesor. Teste, exerciţii, probleme 
* Sofia Dobra 
111 Teste de limba română pentru examenul de capacitate 
și admiterea în liceu 
* Doina Rusti 
Bacalaureat 1999, Pregătire temeinică la literatura română 
e Viorica Tudor 
Lexicon de chimie pentru elevi 


În pregătire: 
e Maria Ochescu 
Capacitate 1999, Pregătire rapidă la istorie 
e Victor lancu, Săluc Horvat 
Dicționar de ortograme 


ISBN 973-28-0961-2 

